ARHIM ILIE CLEOPA VALOAREA SUFLETULUI EDITURA BUNAVESTIRE BACĂU - – I S B N - - - DESPRE BLÂNDEŢE, SMERENIE ŞI ÎNDELUNGA RĂBDARE „Viaţa fără de cuvânt mai mult foloseşte decât cuvântul fără de viaţă Căci viaţa şi tăcând foloseşte, iar cuvântul şi strigând, supără” Începând de aici, pe cât mila Domnului şi Mântuitorului nostru Iisus Hristos şi ajutorul Preacuratei Sale Maici îmi va ajuta şi îmi va da pricepere, voi vorbi despre această treime de virtuţi care sunt trei verigi ale lanţului celui duhovnicesc, care le are în sine pe toate împletite şi cu care lanţ trebuie a se lega de Hristos tot cela ce nădăjduieşte mântuirea sufletului său Iar pricina pentru care m-am gândit să vorbesc în acest cuvânt pentru aceste trei virtuţi este că acestea fac o uniune, fiind strâns legate între ele şi chiar contopindu-se una în alta, căci cine, cu darul lui Hristos, au câştigat pe una, nu este străin nici de celelalte două Căci cine are smerenia nefăţarnică, este şi blând; iar cel blând, îndelung rabdă, odihnindu-l pe el blândeţea inimii sale întru toate necazurile şi aşa ajunge a împlini cuvântul cel scris: Luaţi jugul Meu peste voi şi vă învăţaţi de la Mine că sunt blând şi smerit cu inima şi veţi afla odihnă sufletelor voastre (Mat ) Aceste virtuţi se nasc din aceeaşi maică, care este preafericita dragoste Şi după cum dragostea este roada duhului, aşa şi smerenia este roada dragostei Că mai întâi au fost dragostea şi apoi cu dragostea cea pentru noi S-a smerit pe Sine Dumnezeu ascultător făcându-Se până la moarte, la moarte pe cruce (Filip ) Şi dacă smerenia este aceea care înalţă, apoi dragostea este aceea care de la înălţime a cădea nu lasă Iar cum smerenia, blândeţea şi îndelungata răbdare sunt tot ale dragostei odrasle, aceasta se poate înţelege din cele ce zice Marele Apostol: Roada Duhului este dragostea, apoi când numără pe cele ce se nasc din ea, printre altele zice: blândeţea, şi îndelungata răbdare (Gal ) şi altă dată arătând iarăşi roadele dragostei zice: Dragostea îndelung rabdă şi este plină de bunătate (I Cor ) Este adevărat că mă necinstesc pe mine şi mă prihănesc încercând să vorbesc de aceste mari virtuţi de care eu sunt sărac şi strein Căci nimeni nu este mai sărac decât cel ce învaţă şi nu face Că în ce fel este pictorul care zugrăveşte apa pe pereţi şi la vreme de sete nu-l poate răcori pe el, aşa este şi cel ce învaţă fapta bună fără să o lucreze pe ea Nu poate numai cuvântul fără de lucrare a-i potoli setea sufletului celui ce zugrăveşte prin cuvinte de laudă bunătatea fără să guste prin sudoarea şi osteneala lucrării din ea Înţelept dar, este acela care vorbeşte nu prin cuvinte mari, ci prin fapte vrednice de laudă şi acela este fericit care tace şi lasă să-i vorbească lucrurile lui Iarăşi acela este bun vorbitor care mustră şi învaţă prin puterea lucrării, nu prin multa vorbire Deci pentru mine care lucruri nu am, ar fi mai de folos tăcerea care este fără de primejdie Şi ştiu că, chiar de voi şi vorbi, cuvântul meu nu va porni râvna ascultătorilor spre lucrare, căci cuvântul aceluia are putere şi este vrednic de crezare înaintea căruia au mers fapte Pentru că este de înţeles că altul este cuvântul cel frumos şi altul este cuvântul cel din lucrare Cuvântul cel din lucrare este cămară a nădejdii, mângâind pe cel ce-l vorbeşte cu osteneala lucrării Iar cuvântul cel frumos fără de lucrare rămâne totdeauna amanet al ruşinii, căci ruşinează pe cel care l-a vorbit şi nu l-a împlinit De aceea cred că şi Dumnezeiasca Evanghelie ne pune înainte pe facere zicând: Cel ce va face şi va învăţa mai mare se va chema întru Împărăţia cerurilor Aşa că multe mărturii am care mă opresc de a vorbi şi a lăuda comorile altora Dar într-un fel vreau să mă mângâi şi pe mine săracul şi mă gândesc că poate măcar cu cel orb mă voi semăna, care ţine lumina pentru alţii şi măcar că el nu se foloseşte, nici se împărtăşeşte de frumuseţea luminii, dar pentru cei ce văd, face un oarecare folos Cu această îndrăzneală, în cele ce urmează vreau, pe cât îmi va ajuta mila Domnului şi îmi va da pricepere, să vorbesc despre virtuţile amintite mai sus Iar fiindcă virtutea nu are margine (limită), după cum şi Sf Grigore de Nissa zice, că limita virtuţii este nelimitatul (nemărginirea) (Contemplări la viaţa lui Moise, cap ), şi dacă aşa este adevărul, după cum şi este, apoi eu în cuvintele ce urmează nu voi putea spune cine din oameni, afară de Dumnezeu, au avut cândva pe aceste trei virtuţi în măsură desăvârşită Căci desăvârşirea cea fără de margine a acestor trei, precum şi a tuturor virtuţilor se găseşte numai la Dumnezeu, Cel fără de început Aşadar, în cele ce vreau să zic, nu voi îndrepta cuvântul meu către Cel ce le are şi le cuprinde pe toate cu desăvârşire: ci cuvântul se îndreaptă către trei aleşi robi ai Săi, către Moise zic, către David şi către Marele Pavel Şi voi arăta că deşi aceşti trei mari plăcuţi ai lui Dumnezeu au fost împodobiţi din dumnezeiescul dar cu toate faptele bune, însă mai mult au strălucit cu aceste trei, adică: cu smerenia, cu blândeţea şi cu îndelunga răbdare DESPRE BLÂNDEŢE Mai întâi voi începe cuvântul despre Sfântul şi Marele Proroc Moise, despre care Sfânta Scriptură spune că era om foarte blând, mai blând decât orice om de pe faţa pământului (Numeri ) Dar oare acest mare proroc care este aşa de blând, de smerenie era lipsit? Nicidecum, căci aceste virtuţi, cum am zis mai sus, se ţin una de alta şi se găsesc una în alta Căci cine are blândeţea cea adevărată, are şi smerenia şi cine este smerit, se acoperă de blândeţe Smerenia lui Moise o arată luminat Sfânta Scriptură şi iată ce zice: „Pe când Moise păştea oile socrului său, Ietro, la muntele lui Dumnezeu Horeb, Dumnezeu i se arată lui Moise într-un rug care ardea cu flacără de foc dar nu se mistuia şi îi zice: „Acum vino, Eu te voi trimite la Faraon şi vei scoate din Eghipet pe poporul Meu, pe copiii lui Israel“ (Ieş ) La aceste cuvinte ale lui Dumnezeu, Moise cel blând şi smerit cu inima, cugetând la această mare misiune (slujbă) care i se încredinţase lui din partea lui Dumnezeu şi socotindu-se pe sine cu totul nevrednic de o aşa mare chemare, a zis: „Cine sunt eu ca să mă duc la faraon, să scot din Egipt pe copiii lui Israel?“ (Ieş ) Iar după ce Dumnezeu îl adevereşte că va fi negreşit cu el şi îi va ajuta şi după ce îi arată minunea cea cu toiagul său care se preface în şarpe şi apoi iarăşi în toiag şi cu mâna care, la porunca lui Dumnezeu, Moise o bagă în sân şi apoi o scoate albă de lepră şi iarăşi o curăţă, Moise iarăşi se smereşte în faţa lui Dumnezeu şi îi arată neputinţa sa zicând: „Ah, Doamne, eu nu sunt un om cu vorbire uşoară; şi această neputinţă nu o am de ieri, nici de alaltăieri, nici măcar de când vorbeşti Tu cu robul Tău; căci vorba şi limba îmi este încurcată“ (Ieş ) Şi apoi se ruga lui Dumnezeu să trimită pe altul şi zicea: „Ah, Doamne, trimite pe cine vrei să trimiţi” (Ieş ) Este adevărat că Sfânta Scriptură spune că Dumnezeu s-a mâniat pentru această şovăire a lui Moise Dar, ştiitorul de inimi, Dumnezeu, care cearcă inimile, a văzut că nu din rea-voinţă şi din neascultare Moise zice aceste cuvinte, ci din prea multă smerenie şi cunoştinţă de sine, nevrednic şi neîndemânatec se arată pe sine pentru această slujbă mare la care este trimis Căci deşi s-a supărat Preabunul Dumnezeu pentru această puţină îndoială a lui Moise, dar nu l-a pedepsit, ci văzându-l că se socoate nevrednic şi neputincios, mai mult l-a încurajat Şi auzindu-l că se plânge că este gângav şi nu poate vorbi norodului, i-a zis: „Cine a făcut gură omului? Şi cine face pe om surd sau mut, cu vedere sau orb? Oare nu Eu, Domnul?” (Ieş ) Apoi ca un părinte blând vorbeşte cu robul Său şi îl încurajează zicându-i că: „Iată, este acolo fratele tău, Aaron levitul Ştiu că el vorbeşte bine şi uşor Tu îi vei vorbi şi îi vei pune cuvintele Mele în gura lui şi Eu voi fi cu gura ta şi cu gura lui şi vă voi învăţa ce aveţi de făcut El va vorbi poporului Meu pentru tine şi va fi gura ta şi tu vei ţine pentru el locul lui Dumnezeu” (Ieş ) Şi aşa, cu aceste blânde şi părinteşti cuvinte au îmbărbătat pe smeritul Său rob şi l-a trimis să scoată pe poporul Său din robia lui Faraon Dar oare, fraţii mei, de aici nu trebuie să ne rămână ceva spre folos şi zidire? De ce oare Dumnezeu, pentru această mare slujbă nu au ales pe altul din norodul Său Israel, care erau cu sutele de mii în Egipt, în robia lui Faraon? Şi de ce au ales pe Moise care fugise de Faraon şi se înstreinase acolo după cum zice el: „Locuiesc ca un strein în ţară streină” (Ieş ) Pentru care pricină oare au ales pe acela care era strein şi păştea departe de fraţii săi din Egipt prin pustiu Iar acum, după cum arată Sfânta Scriptură, trecuse cu oile dincolo de pustie şi ajunsese la Muntele Iui Dumnezeu Horeb? (Ieş ) După părerea şi priceperea mea, dacă vom căuta să ne folosim şi de aici şi dacă vom vrea să dăm cuvintelor de mai sus o tâlcuire puţin mai adâncă decât ce se istorisise în slovă, se va putea înţelege şi aşa: că Dumnezeu alege uneori pentru scopuri mari şi de folos obştesc norodului Său, pe aceia care se socot în mintea lor de-a pururea nevrednici, ca Moise care, smerindu-se şi mărturisindu-şi neputinţa sa înaintea lui Dumnezeu, zicea: „Doamne, cine sunt eu?“ Pe aceia, zic, îi alege spre slujbe mari, care nu voiesc a sluji egipteneştilor patimi şi de a sta în robia lui faraon celui fără de trup, ci fug departe şi se înstreinează de slujirea şi robia nevăzutului faraon, păscând oile cele fără de răutate ale virtuţilor prin locurile cele pustii de patimi şi de răutăţi, urcând drumul aspru al nevoinţei, înconjuraţi de virtuţi, ca Moise de oi, până la înălţimea desăvârşirii Şi ajungând acolo la muntele cunoştinţei de Dumnezeu, stau de vorbă cu El faţă către faţă, prin privirea curăţeniei minţii care acum au ajuns în stare de a i se încredinţa slujbe mari şi de a i se descoperi dumnezeieşti taine de la acela care arde şi luminează, dar nu mistuie spre nimicire pre cei blânzi şi smeriţi cu inima, ca Moise Căci zice Sfântul Isac Sirul că, cine a ajuns la curăţenia minţii este vrednic de a i se descoperi taine Iar fiindcă l-a ales pe Moise cu o neputinţă firească, adică gângav la limbă, şi aceasta să fie socotită tot spre a Lui slavă care nicio limbă nu va ajunge cândva îndeajuns să o povestească Şi alta care trebuie a înţelege de aici este că: El când are a face lucruri mari, de lucruri mici şi de vase slabe se foloseşte, ca mulţimea puterii întru cele mari să rămână Lui Căci dacă atunci printr-un smerit păstor de oi, şi acela gângav la limbă, au voit a scoate din robia lui Faraon aproape şase sute de mii, afară de copii (Ieş ), apoi vedem că mai târziu, îşi alege altul de la turmele oilor şi îl mărturiseşte că l-au găsit după inimă (I Regi , F Ap ) Şi cu el face veşnicul legământ ca prin Cel ce îi va fi urmaş după trup să întemeieze duhovniceasca Sa împărăţie cea fără de sfârşit (Ps ; Ps - , Regi ) Iar la plinirea vremii, când Cel făgăduit cu jurământul lui David (Ps ) a venit şi a voit a scoate toate neamurile din robia lui satan, şi-a ales Lui pentru această mare slujbă pe acei smeriţi şi nebăgaţi în seamă şi prin doisprezece oameni, dintre care cei mai mulţi simpli şi necărturari, au arătat adevărul în lume, iar înţelepciunea lumii acesteia ca o nebunie au arătat-o înaintea Sa Prin aceşti duhovniceşti pescari, pe toţi cei ce au crezut întru numele Lui, spre mântuire i-a vânat, şi aşa, prin cele proaste şi slabe lucruri, pre cele înţelepte şi tari le-a ruşinat ( Cor ) Iar dacă vedem că cel Atotputernic a lăsat lui Moise limba încurcată chiar şi după ce îl pune mijlocitor între El şi poporul Său Israel, şi cu această iconomie trebuie să înţelegem că îl cruţă pe Moise ca nu cândva în viaţă, el să uite că Dumnezeu lucrează atâtea puteri şi semne prin cel neputincios şi nedesăvârşit întru cele fireşti Şi călătorind mai departe în viaţă, cu neputinţa sa mai mult să se smerească în faţa Domnului După cum la Marele Pavel, vasul alegerii, care este trimis să-I poarte numele Lui înaintea neamurilor şi a împăraţilor şi a fiilor lui Israel (F Ap ), pe lângă bogăţia darului lui Dumnezeu şi pe lângă înălţimea vedeniilor şi a descoperirilor cu care este împodobit, i s-a trimis şi un înger al satanei ca îmbolditor trupului, care să-l bată peste obraz ca să nu uite că puterea lui Dumnezeu întru neputinţă se săvârşeşte ( Cor ), aşa şi la Moise, rămâne mai departe neputinţa limbii ca să-l ţină în măsură dreaptă de a se cunoaşte pe sine şi a se smeri cel vrednic de laudă Iar dacă pentru această neputinţă a limbii este trimis în ajutor fratele şi i se spune că Aron va fi gura lui, arată că darurile sunt împărţite Şi dacă Moise este blând mai mult decât toţi oamenii, după cum îl mărturiseşte Sfânta Scriptură, dacă este tare că poartă în mână toiagul lui Dumnezeu (Ieş ), apoi să nu uite totuşi, că şi el mai are lipsă de buna vorbire a fratelui său, Aron Şi aşa să rămână mai departe slujind lui Dumnezeu întru cunoştinţă şi smerenie, slăvind pre Acela Care pe cele neputincioase le întăreşte şi Care pe cele cu lipsă le plineşte Iar pentru a nu uita noi despre cele care la început ne-au fost cuvântul şi pentru a se arăta mai luminat blândeţea, smerenia şi îndelunga răbdare a acestui mare proroc al lui Dumnezeu, este cuviincios nouă a urma pe blândul Moise nu numai în Egipt, ci trecând cu el Marea Roşie, să vedem pe blândul proroc câtă nerăutate şi câtă îndelungă răbdare arată el faţă de norodul lui Israel timp de patruzeci de ani cât a rătăcit cu ei prin pustiu Câtă amărăciune, câte necazuri şi câte scârbe îi făceau lui când, după atâtea prea sfinte minuni care au văzut, ei se abăteau la cârtire şi la neascultare de Dumnezeu Căci numai trei zile erau de când Dumnezeu îi trecuse pe ei prin Marea Roşie ca pe uscat; numai trei zile erau de când văzuse braţul Celui Preaînalt cu care a cufundat în mare pe Faraon cu toată puterea lui Numai trei zile erau de când Dumnezeu îi slobozise din amara şi îndelungata robie de patru sute treizeci de ani, şi fiindcă acum îi ajunsese puţină sete în pustie, ei uitaseră toate şi cârtind strigau asupra lui Moise: „Ce avem să bem?“ (Ieş ) Ajunseseră acum la Mara şi nu puteau să bea apă de acolo că era amară, de aceea au numit ei locul acela amărăciune“ (Ieş ) Dar blândul Moise văzând tulburarea şi cârtirea lor, a strigat către Dumnezeu şi Dumnezeu Cel grabnic spre ajutor robului Său, i-a arătat un lemn pe care Moise băgându-l în apă s-au îndulcit apele Şi aşa Dumnezeu, prin mâna robului Său Moise, a adăpat pe cei cârtitori Aici mi-am adus aminte de o cugetare a Sf Grigore de Nissa la viaţa lui Moise, care zice că în ce chip copiii lui Israel cei ce de curând ieşiseră din robia lui Faraon nu puteau suferi puţină sete, nici amărăciunea apelor de la Mara, până când Moise a îndulcit-o cu lemnul; aşa şi copiii lui Hristos care merg spre pământul făgăduinţei şi care de curând au ieşit din robia lui faraon cel nevăzut şi au scăpat de egipteneştile patimi, şi călătoresc departe de ele, li se pare cu amărăciune această cale, dar aducându-şi aminte de Acela Care a fost răstignit pe lemn şi spre setea Lui a fost adăpat cu oţet şi fiere, atunci li se mai îndulceşte această amărăciune care îi întâlneşte în calea poruncilor Lui Acum iarăşi să ne întoarcem la cuvântul despre Moise După ce au plecat de la Mara copiii lui Israel au tăbărât în pustiul Juia Şi acolo iarăşi s-au întors spre cârtire asupra lui Moise şi a lui Aron şi ziceau: „Cum de n-am murit noi loviţi de mâna Domnului când şedeam lângă oalele cu carne şi mâncam pâine până ne săturam? De ce ne-aţi adus pe noi în pustia aceasta să faceţi să moară de foame toată mulţimea aceasta?” (Ieş - ) Dar iată că blândul Moise văzând că iarăşi cârtesc, le-a zis cu blândeţe: „Ce suntem noi, de cârtiţi împotriva noastră?” (Ieş ), ca şi cum le-ar zice: de ce vă răsculaţi şi cârtiţi împotriva noastră; nu vă aduceţi aminte cine este Acela Care ne-a poruncit nouă să vă scoatem în pustia aceasta? De ce nu aveţi credinţă şi de ce nu vă rugaţi la Acela Care au făcut atâtea minuni şi puteri cu voi şi v-au scos din robia lui Faraon şi v-au adus până aici? Apoi ca un părinte blând şi neţinând seamă de necazurile care i le făceau, a început a mângâia şi a le zice: Nu vă tulburaţi şi nu vă pierdeţi răbdarea „Iată Domnul vă va da astăzi carne şi mâine dimineaţă vă veţi sătura de pâine” (Ieş ) După ce îi mângâie pe ei cu aceste, iarăşi aleargă blândul părinte pentru ei la rugăciune către Dumnezeu, şi Dumnezeu ascultând rugăciunea robului Său, le trimite pâine din cer şi prepeliţe (Ieş - ) Dar iată că necazurile şi întristările lui Moise nu se termină căci poporul, după ce a fost hrănit cu mană din cer şi a mâncat carne, mergând mai departe a ajuns în pustia Rafidim şi acolo negăsind apă, iarăşi încep să cârtească şi amărăsc pe îngăduitorul Moise care, cu blândeţe, le zice: „Pentru ce căutaţi aceasta la mine? Pentru ce ispitiţi pe Domnul?” (Ieş - ) Şi văzându-i că ei îşi pierd răbdarea, se grăbeşte iarăşi spre rugăciune şi fiind nedumerit, întreabă pe Dumnezeu: „Ce să fac, Doamne, cu poporul acesta? Încă puţin şi au să mă ucidă cu pietre” (Ieş ) Şi după porunca şi sfatul Domnului loveşte stânca cu toiagul şi scoate apă spre răcorirea setei acelor care îl amărau şi întristau Apoi, mai mult ca până aici se va vedea blândeţea şi îndelungata răbdare a lui Moise din cele ce urmează: căci atunci când au ajuns la Muntele Sinai şi el a postit patruzeci de zile ca să primească tablele legii din mâna Domnului, poporul la poala muntelui a silit pe Aron să le facă un dumnezeu de aur; şi au făcut un viţel de aur şi s-au închinat lui Atunci Dumnezeu a zis lui Moise: „Văd că poporul acesta este un popor încăpăţânat Acum, lasă-Mă, mânia Mea are să se aprindă asupra lor şi îi voi mistui Dar pe tine te voi face strămoşul unui neam mare“ (Ieş - ) Auziţi, fraţilor, bunătatea şi mila Preaînduratului Dumnezeu asupra robului Său Moise? Vede că poporul şi-a făcut dumnezeu de aur şi a schimbat slava Lui într-o asemănare de viţel ce mănâncă iarbă (Ps - ) Dreptatea Lui îl sileşte să-i piardă, dar totuşi, nu vrea să treacă peste voia preaplăcutului Său Moise, ci îi spune: „Lasă-Mă!“ Oare când şi-a mai cerut Dumnezeu voie la vreun om, când a avut de a face vreun lucru, cum auzim că îi zice lui Moise: „Acum, lasă-Mă!“ O, bunătatea şi mila Cerescului Părinte! O, dragostea şi îndurarea Preamilostivului nostru Ziditor! O, îndelungată răbdare şi blândeţe nemărginită a lui Dumnezeu arătată asupra iubitului Său rob! Căci nu vrea să piardă atâtea sute de mii de vinovaţi pentru unul care posteşte şi se roagă pentru ei, pentru unul care se teme de El şi păzeşte poruncile Lui Cu adevărat aici se potrivesc cele scrise: „În ce chip miluieşte tatăl pe fii, au miluit Domnul pe cei ce se tem de el Căci mila Lui este din veac şi până în veac spre cei ce se tem de Dânsul şi dreptatea Lui spre cel ce păzeşte aşezământul de lege al Lui“ (Ps ; - ) Acum să vedem ce face blândul Proroc, când vede că mânia cea dreaptă a lui Dumnezeu s-a aprins asupra lor şi îi zice lui „Lasă-Mă ca să-i mistuiesc!“ Să vedem, oare Îl lasă să-i piardă după cum meritau? Ba nu, ci văzând primejdia, se duce la popor şi după ce-i mustră pentru această abatere aşa de mare şi după ce, pentru râvna slavei lui Dumnezeu au pierdut pe cei aproape trei mii şi i-a adus ca jertfă de împăcare lui Dumnezeu prin sabia fiilor lui Levi, apoi, a doua zi a zis poporului: „Aţi făcut un păcat foarte mare Am să mă sui acum la Domnul, poate că voi căpăta iertare pentru păcatul vostru Apoi, ducându-se la Domnul cu inimă zdrobită de durere, mărturiseşte şi se roagă pentru ei zicând: „Ah, Doamne, poporul acesta a făcut un păcat foarte mare; şi-a făcut un Dumnezeu de aur Iartă-le acum păcatul; dacă nu, şterge-mă din cartea Ta, pe care ai scris-o!“ (Ieş - ) Oare cine nu va înţelege de aici câtă dragoste şi nerăutate era în sufletul blândului Proroc Poporul acesta de atâtea ori l-a amărât, a cârtit şi s-a răsculat împotriva lui şi a lui Dumnezeu; de atâtea ori l-a întristat cu răutăţile lor Iar acum, făcând cel mai mare păcat înaintea lui Dumnezeu, văzând că sunt vrednici de pierzare şi că mânia cea dreaptă a lui Dumnezeu îi ameninţă, el uită, în nerăutatea inimii lui de părinte blând, toate răutăţile cu care l-au mâhnit şi cu mare zdrobire de inimă se roagă pentru ei şi îşi pune sufletul pentru ei şi zice: „Iartă-le păcatul; iar de nu, apoi şterge-mă şi pe mine din cartea Ta pe care ai scris-o“ Iată dar Un adevărat părinte al copiilor lui Israel Iată prorocul care împlinea cu atâtea veacuri mai înainte cuvântul cel zis al Mântuitorului nostru Iisus Hristos, de a ne ruga pentru vrăjmaşi Iată În sfârşit, un ales al lui Dumnezeu care era gata a-şi pune sufletul pentru fraţii săi Dumnezeu îi zise: Lasă-Mă să-i pierd pe ei şi pe tine te voi face strămoşul unui neam mare; adică, dacă Mă laşi să-i pierd, pe tine te voi ridica la mare cinste Dar blândului părinte al copiilor lui Israel nu-i trebuie nicio cinste când este vorba ca fiii lui să fie pierduţi de mânia cea dreaptă a Domnului El se roagă cu multă zdrobire şi mare umilinţă Preaînduratului Dumnezeu să-i ierte numaidecât, iar de nu, apoi odată cu ei, să-l piardă şi pe el şi să-l şteargă din cartea Sa în care L-a scris Dumnezeu văzând că el se roagă şi zice aceste cuvinte cu mare zdrobire de inimă, îl adevereşte că nu pe el, ci pe dânşii îi va pierde şi îi zice: „Pe cel ce a păcătuit împotriva Mea, pe acela îl voi şterge din cartea Mea! (Ieş ) Preaînduratul Ziditor şi Cerescul Părinte îl adevereşte că de el îi este milă, că îl vede postind şi zdrobindu-se cu inima pentru ei şi îl adevereşte că nu pe el, ci pe aceia care au păcătuit îi va pierde Dar blândul părinte al copiilor lui Israel zice către Părintele Creator: „Ce vrei să faci, Doamne al milelor şi al puterilor, vrei să mă cruţi pe mine, să mă ridici la mare cinste şi să mă faci strămoşul unui neam mare şi pe copiii mei şi ai Tăi să-i pierzi fiindcă au făcut un păcat vrednic de pierzare? Nu, Părinte şi Doamne, Dumnezeul meu Tu m-ai pus mijlocitor între Tine şi poporul Tău Tu m-ai zidit în mitrasul maicii mele şi mi-ai dat o inimă blândă, plină de îndurare şi milă şi acum eu nu pot face aceasta, ca să-i văd pe ei pierduţi, iar pe mine slăvit Nu, Părinte şi Doamne, nu pot face aceasta, ca să Te las să-i pierzi, ci cu mare putere şi zdrobire de inimă, cu multă umilinţă şi cu lacrimi mă rog milostivirii Tale: iartă-le păcatul Adu-Ţi aminte, o, Părinte şi Doamne, de cei iubitori ai Tăi, de Avraam, de Isac şi de Iacov, cărora le-ai pus cu jurământ că le vei înmulţi sămânţa lor ca stelele cerului şi că le vei da urmaşilor lor ţara din care curge miere şi lapte şi că o vor stăpâni în veac“ Acestea auzindu-le Preamilostivul Dumnezeu din gura smeritului şi umilitului său rob Moise, S-a biruit de milostivirea Sa şi a întors mânia şi iuţimea cea dreaptă a Sa şi S-a lăsat de răul pe care spusese că vrea să-l facă poporului Său (Ieş - ) Altă dată spune Sf Scriptură că Mariam Prorociţa, sora lui Moise, împreună cu fratele său Aron, l-au vorbit de rău pe el şi au zis: „Oare numai prin Moise vorbeşte Domnul? Nu vorbeşte oare şi prin noi?“ Şi Domnul a auzit-o şi a pedepsit-o, că s-a umplut de lepră şi era albă ca zăpada Însă Moise cel blând şi fără răutate, neţinând seamă de răul acesta, îndată a alergat la rugăciune pentru ea către Domnul şi a zis: Dumnezeule, Te rog, vindec-o! Dumnezeu ascultând rugăciunea robului Său, i-a dat pentru această greşeală un mic canon, să o scoată afară din tabără şapte zile, şi a vindecat-o (Numeri ) Iar când Core şi Datan s-au răsculat împotriva lui Moise şi împreună cu el două sute cincizeci de oameni din copiii lui Israel, ba încă şi toată adunarea trecuse de partea lor, atuncea slava Domnului s-a arătat întregii adunări şi a zis lui Moise şi lui Aron: „Depărtaţi-vă din mijlocul acestei adunări şi-i voi topi într-o clipă“ Iar Moise cel blând şi fără răutate văzând că mânia Domnului s-a aprins şi vrea să-i piardă pe toţi pentru răzvrătirea şi nesupunerea lor, s-a aruncat cu faţa la pământ împreună cu fratele său Aron, şi cu multă zdrobire de inimă se ruga zicând: „Dumnezeule, Dumnezeul Duhurilor şi a tot trupul, un singur om a greşit şi să Te mânii asupra întregii adunări?“ Şi atunci mânia cea dreaptă a Domnului s-a îndreptat numai asupra lui Core şi Datan şi Aviron, care erau capii tulburării şi i-a înghiţit pământul cu casele lor şi cu toate averile lor Iar pe cei două sute cincizeci care purtau cădelniţe şi tămâiau, a ieşit foc de la Domnul şi i-a ars (Numeri - ) Dar iată că după acest mare necaz şi supărare care s-a abătut asupra blândului Proroc din pricina lui Core şi a celor ce se uniseră cu el, altă încercare şi mai grea îl aşteaptă Căci a doua zi, unul singur din toată adunarea se răscoală asupra lui şi a lui Aron, fratele lui, şi încep cu toţii a striga: Voi aţi omorât pe poporul Domnului! (Numeri ) Şi iată că slava Domnului se arată şi norul l-a acoperit pe Moise şi din nou mânia Domnului s-a aprins asupra a tot norodul şi vrea să-i piardă pe toţi şi iarăşi zice lui Moise şi lui Aron: Depărtaţi-vă din mijlocul acestei adunări şi-i voi mistui într-o clipă! Atunci Moise, văzând că pierzarea a tot norodul este aproape, a căzut iarăşi cu faţa la pământ rugându-se cu mare zdrobire de inimă să îmblânzească mânia cea dreaptă a lui Dumnezeu Şi fiindcă pierzarea din parte se şi începuse între norod, a zis lui Aron: Ia cădelniţă, pune foc în ea pe altar, pune tămâie în ea şi du-te repede în adunare şi fă ispăşire pentru ei, căci a venit mânia Domnului şi a început urgia Aron a luat repede cădelniţa şi s-a dus şi s-a aşezat între cei vii şi cei morţi şi urgia Domnului a încetat Cei ce muriseră erau paisprezece mii şapte sute de oameni, afară de cei ce muriseră din pricina lui Core (Numeri - ) Iată dar că şi de data aceasta, dacă mijlocitorul cel blând, Moise, nu cădea să se roage cu multă umilinţă şi zdrobire de inimă lui Dumnezeu şi dacă nu se grăbea să aducă jertfă de ispăşire pentru păcatele lor, Domnul avea să-i piardă pe toţi după cum meritau Despre acest adevăr vorbeşte luminat Sfânta Scriptură când zice: „Şi a zis să-i piarză pe dânşii de nu ar fi stătut Moise cel ales al Lui rugându-se înaintea Lui ca să întoarcă mânia Lui şi să nu-i piardă pe dânşii“ (P ) Aşadar din cel ce s-a vorbit până aici despre Moise se poate înţelege câte necazuri şi supărări suferea acest mare Proroc a lui Dumnezeu din cauza poporului celui răzvrătit şi cârtitor şi cu câtă blândeţe, smerenie şi îndelungată răbdare era el mijlocitor între ei şi Dumnezeu pe Care ei Îl supărau şi Îl porneau spre mânie, cu nelegiuirile, cârtirile şi nesupunerea lor faţă de sfintele Lui porunci Iar blândul şi îngăduitorul Moise, timp de patruzeci de ani le-a suferit toate răutăţile lor neţinând seamă de necazurile care i le făcuseră timp de atâţia ani Când îi vedea pe ei în orice fel de primejdie, se ruga cu multă umilinţă şi zdrobire de inimă pentru ei către Preasfântul şi Înduratul Dumnezeu Care de multe ori voia să-i piardă pentru fărădelegile lor Şi aşa Moise, în tot timpul celor patruzeci de ani a fost mijlocitor blând, smerit şi cu multă îndelungată răbdare între Dumnezeu şi copiii lui Israel Se vede că Dumnezeu l-a cunoscut pe robul Său Moise şi l-a ales cu aceste virtuţi să fie spre folosul de obşte al poporului Său Israel Aceste virtuţi l-au făcut slăvit înaintea lui Dumnezeu şi oamenilor Pentru aceasta a ajuns să fie mărturisit de Însuşi Dumnezeu mai mare decât alţi proroci şi credincios întru toată casa Sa, după cum zice Dumnezeu către Aron şi Mariam prorociţa, sora lui Moise: Ascultaţi, zice, bine ce vă spun, când va fi printre voi un proroc, Eu, Domnul, Mă voi descoperi lui întru vedenie sau îi voi vorbi în vis Nu însă tot aşa este cu robul Meu Moise Eu îi vorbesc lui gură către gură, Mă descopăr lui prin lucruri uşoare de înţeles şi el vede chipul Domnului şi este credincios întru toată casa Mea” (Numeri , - ) Se vede dar că mare ales al lui Dumnezeu a fost Prorocul Moise despre care însuşi Dumnezeu mărturiseşte că a fost credincios întru toată casa Sa Moise a fost simbol de credincioşie, mai înainte mergător al Mântuitorului nostru Iisus Hristos, căci s-a arătat credincios întru toată casa lui Dumnezeu ca slugă Iar Hristos, după cum arată Marele Apostol, este credincios peste casa lui Dumnezeu nu ca slugă, ci ca Fiu (Evr - ) Încă şi Sf Scriptură Îl arată pe El că a fost cel mai blând om de pe faţa pământului (Num ) Fericiţi dar vor fi aceia care în viaţa lor îşi vor aduce aminte de blândeţele lui Moise şi de îndelungata lui răbdare şi după a lor putere se vor sârgui a-şi aduna această mare virtute a blândeţii la care şi Mântuitorul nostru cheamă zicând: Luaţi jugul Meu peste voi şi vă învăţaţi de la Mine că sunt blând şi smerit şi veţi afla odihnă sufletelor voastre (Mat ) Adevărat fraţilor, că mult odihneşte sufletul blândeţea cea adevărată, fiindcă aceasta este fiică a dragostei şi maică a nerăutăţii Cel blând şi smerit este iubit de toţi şi-i odihneşte pe toţi prin chipul blândeţii sale Cel blând şi smerit degrabă nu se mânie şi pe cei mânioşi prin blândeţea cuvintelor sale îi domoleşte şi-i alină, după cum este scris: răspunsul blând întoarce mânia, iar cuvântul aspru o aţâţă (Prov ) Cel blând este străin de vicleşug şi departe stă de ţinerea de minte a răului, este plin de milă şi totdeauna se mâhneşte şi suferă când vede pe fratele său în necaz Cei blânzi şi smeriţi se fac vrednici de mari taine şi de la Domnul ei se învaţă căile Sale, după cuvântul scris: Învăţa-va pe cei blânzi căile Sale (Ps , ) Cei blânzi şi smeriţi cu inima în lumea aceasta pentru blândeţea şi nerăutatea lor sunt iubiţi şi ajutaţi de toţi oamenii Şi nu numai de la oameni capătă îndurare, ci, cu atât mai mult de la Dumnezeu, de mare slavă şi dar se vor învrednici în ziua aceea când toate se vor judeca cu foc şi cu muncă După cum am arătat, vorbeşte despre aceasta Sf Scriptură: Când se va scula la judecată Dumnezeu ca să mântuiască pe toţi blânzii pământului (Ps , ) Şi iarăşi zice: Îndrepta-va pe cei blânzi la judecată (Ps , ) Cei blânzi sunt după asemănarea Domnului şi vor fi miluiţi în ziua aceea de Cel blând şi smerit cu inima, scăpând de osânda gheenei şi de negrăitele munci, căci: inima înfrântă şi smerită Dumnezeu nu o va urgisi (Ps , ) Cei blânzi şi smeriţi cu inima în nesfârşiţii vecilor se vor mângâia de duhovniceasca desfătare a Raiului lui Dumnezeu şi vor moşteni bunătăţile acelea pe care ochiul nu le-a văzut şi urechea nu le-a auzit şi la inimă de om nu s-au suit Şi vor fi acolo întru multă odihnă şi pace Aceasta o arată Dumnezeiasca Scriptură când zice: Iar cei blânzi vor moşteni pământul şi se vor desfăta întru mulţimea păcii (Ps ) Pe acest duhovnicesc şi nestricăcios pământ şi Mântuitorul îl arată a fi patria lor când zice: Fericiţi cei blânzi, că aceia vor moşteni pământul (Mat ) Acolo dar, în acest ceresc pământ va fi locuinţa celor blânzi şi se vor desfăta acolo întru mulţimea păcii în veacul veacului De desfătare însă auzind iubite, să nu cugeţi ceva desfătări asemănătoare cu cele de aici Că nu este Împărăţia lui Dumnezeu mâncare şi băutură, ci dreptate, şi pace, şi bucurie întru Duhul Sfânt (Rom ) Nu la desfătare de hrană cugetă, ci desfătează-te în Domnul, prin cugetarea la legea Lui ziua şi noaptea (Ps , ) Cu cuvintele Lui hrăneşte sufletul tău căci mai dulci sunt acestea în gura ta decât mierea şi fagurul (Ps , ) Nu la desfătare de bunuri trecătoare cugetă, ci roagă-te lui Dumnezeu să te adape pe tine cu vinul umilinţei (Ps ) şi dacă cu acest vin în fiecare zi şi noapte te vei adăpa, vei ajunge a înţelege care este gustul duhovniceştilor băuturi, şi încă din veacul de acum te va adăpa pe tine cu apa cea vie, săltătoare, Cel ce a zis: Dacă însetează cineva, să vină la Mine şi să bea (Ioan, , ; , ) Iar dacă prin Darul lui Hristos vei ajunge această fericire, să fii adăpat cu această apă a vieţii, atunci vei înţelege ce înseamnă a te desfăta în Domnul şi ce era raiul cel sădit în Eden, căci cuvântul Eden, desfătare se tâlcuieşte, după Marele Vasile (Hexaimeron, Cuv Despre rai, p - ) Încă şi de pământ auzind, pe care Sf Scriptură zice că îl vor moşteni cei blânzi, să nu socoteşti despre el ceva asemănător cu cele pământeşti, chiar de vei vedea cândva şi la cele de aici vreo podoabă sau frumuseţe Tu nu uita, fratele meu, că alta este slava celor cereşti şi alta a celor pământeşti (I Cor ) Adu-ţi aminte, fratele meu, că acolo pornirile râurilor veselesc cetatea lui Dumnezeu (Ps , ) Şi duhovniceşte înţelege cu Marele Vasile că acolo nu sunt ape simţitoare, ci vărsări de râuri ale Mângâietorului Duh, care veselea cu negrăită mângâiere sufletele acelea care, prin darul lui Dumnezeu, s-au învrednicit a intra în acea cetate a lui Dumnezeu care este Ierusalimul cel ceresc şi Mireasa Mielului (Apoc , - ; ) Adu-ţi aminte, iubite frate, că în grădinile acelei cetăţi şi în pământul celor blânzi nu pomi de aceştia simţitori vor fi, căci acolo duhovniceşti pomi se vor veseli şi se vor desfăta Acolo apele cele vii ale Mângâietorului Duh pe dânşii îi vor adăpa Acolo „drepţii ca finicii vor înflori şi ca chederii din Liban se vor înmulţi” (Ps ) Acolo sunt munţii Sionului celui ceresc, acolo sunt coastele crivăţului, cetatea împăratului Celui Mare (Ps ) Acolo Dumnezeu pe toţi cei blânzi şi smeriţi cu inima şi pe toţi cei ce au păzit poruncile Lui îi va desfăta până la săturarea inimii lor de duhovniceştile Sale bunătăţi, după cum scrie: „Sătura-mă-voi când mi se va arăta slava Ta“ (Ps ) Acolo îi va răcori pe ei apa vieţii şi întru beţia Duhului Sfânt se vor desfăta Aceasta iarăşi o arată cântătorul de psalmi prin Duhul zicând: „Îmbăta-se-vor din grăsimea casei Tale şi cu izvorul desfătăciunii vei adăpa pre dânşii” (Ps ) Fericiţi dar, şi de trei ori fericiţi, vor fi aceia care se vor sârgui a se face blânzi şi smeriţi în veacul de acum, că acolo se vor desfăta în veacul veacului, unde este pacea şi lumina cea neînserată Acestea, dar şi mai multe, ar fi de zis despre blândeţile lui Moise şi despre fericirea care aşteaptă pe cei blânzi şi smeriţi Zis-a Maica Singlitichia: „Urmează smereniei vameşului, ca nu împreună cu fariseul să te osândeşti Blândeţile lui Moise alege-le, ca pe inima ta care este vârtoasă, în izvoare de ape să o prefaci” (Pateric Maica Singlitichia ) DESPRE SMERENIE Iar noi, de aici înainte vom îndrepta drumul cuvântului către alt ales al lui Dumnezeu, care cu smerenie, cu blândeţe şi cu îndelungă răbdare în toată viaţa a călătorit Acesta despre care vrem să începem este Sfântul şi Marele proroc şi Împărat David Blândeţea şi smerenia i-au fost acestui Proroc şi Împărat cele două aripi ale sufletului său, cu care a zburat la atâta înălţime de slavă şi dar înaintea lui Dumnezeu şi a oamenilor Iar îndelunga răbdare i-a fost acoperământ strălucit al sufletului său prin toate încercările prin care a trecut Cu aceste mari virtuţi împodobindu-şi a sa inimă, a ajuns de a fi după inima lui Dumnezeu, după cum scrie: „Am găsit, zice, pe David, fiul lui Iesei, om după inima Mea, care va împlini toate voile Mele“ (I Regi ; ; , ; ; F Ap ; II Regi ; ; Ps ) Acest mare proroc al lui Dumnezeu şi împărat al lui Israel, a fost chemat de Dumnezeu la împărăţie tot de la păstoria oilor ca şi văzătorul de Dumnezeu Moise, după cum arată psalmul zicând: „Şi a ales pe David sluga Sa şi l-a luat pe el de la turmele oilor, de la cele fătătoare l-a luat pe dânsul, ca să pască pe Iacov sluga sa şi pe Israel moştenirea Sa (Ps - ) Şi cum este locul potrivit să arătăm cum şi în ce fel a ales şi a chemat Dumnezeu pe robul Său David şi l-a pus împărat peste Israel, iată ce spune Sf Scriptură despre aceasta: După ce Dumnezeu a înlăturat pe Saul de la împărăţie pentru că se abătuse de la ascultarea poruncilor Lui, Domnul a zis lui Samuil: „Când vei înceta să plângi pe Saul pentru că l-am lepădat ca să nu mai domnească peste Israel? Umple-ţi cornul tău cu untdelemn şi du-te la Iesei Betleemitul căci pe unul din fiii lui l-am ales Eu împărat peste Israel “ (I Regi ) Samuil a ascultat porunca Domnului şi s-a dus şi când a intrat în casa lui Iesei a văzut de prima dată pe Eliab, fratele mai mare al lui David şi întâiul născut a lui Iesei, şi văzându-l înalt de statură şi frumos la înfăţişare, a zis întru inima sa că, negreşit unsul Domnului este aici înaintea Lui Iar Domnul a zis lui Samuil: „Nu le uita la înfăţişarea şi la înălţimea lui că l-am lepădat“ Apoi a zis: „Domnul nu se uită la ce se uită omul, că omul se uită la ce-i văd ochii, dar Domnul se uită la inimă“ Iesei a chemat apoi pe Aminadav, apoi pe Iama şi aşa au trecut prin faţa lui Samuil cei şapte feciori ai lui Iesei şi Samuil i-a zis lui Iesei: „Domnul n-a ales pe niciunul din ei“ Apoi Samuil a întrebat pe Iesei: „Aceştia sunt toţi fiii tăi?“ Iesei a răspuns: „A mai rămas cel mai tânăr, dar acela paşte oile“ Şi Samuil a zis: „Trimite să-l aducă, fiindcă nu vom şedea nici la masă până nu va veni aici“ Iesei a trimis şi l-a adus şi, zice Sf Scriptură, că tânărul copil era cu păr bălai şi cu ochii frumoşi şi cu faţă frumoasă Iar când a sosit, Domnul a zis lui Samuil: „Scoală-te şi unge-l că el este!“ Samuil a luat cornul cu untdelemn şi l-a uns în mijlocul fraţilor săi Duhul Domnului a venit peste David din ziua aceea şi în cele următoare (I Regi - ) În aceste câteva citate ale Sf Scripturi se vede luminat în ce fel a fost ales şi uns la împărăţie David, fiul lui Iesei Acum este bine să ne oprim şi să ne întrebăm pentru care pricină Dumnezeu nu a căutat nici spre unul din cei şapte fraţi mai mari ai lui David, după cum arată psalmul care zice: „Fraţii mei buni, şi mari, nu a binevoit Domnul întru dânşii“ (Ps ) şi pentru ce a căutat Dumnezeu asupra lui David care era nebăgat în seamă şi cel mai mic fiu al lui Iesei? Ştiu că îmi veţi răspunde cu cuvântul de mai sus, că Dumnezeu nu caută la înfăţişarea cea din afară, ci, după cum însuşi a zis către Samuil, El caută la inimă Dar oare Sf Scriptură nu ne arată nouă spre ce fel de inimi caută Dumnezeu? Dacă ne vom osteni puţin şi vom cerca puţin, tot cu ajutorul Sf Scripturi vom înţelege spre ce fel de oameni şi spre ce fel de inimi caută Dumnezeu Şi iată unele din multele mărturii ale Scripturii care arată despre aceasta În psalmi, Prorocul zice: „Căutat-au spre rugăciunea celor smeriţi şi nu a defăimat cererea lor“ (Ps ) În alt loc zice: „El nu caută la faţă celor mari şi nu-şi întoarce ochii săi de la cei fără prihană“ (Iov ; ) Preacurata Născătoare de Dumnezeu şi Pururea Fecioara Maria, în cântarea cea prorocească a ei care a zis-o când era în casa Elisabetei, zice: „Că a căutat Domnul spre smerenia roabei Sale“ (Luca ) În alt loc al Sf Scripturi, însuşi Dumnezeu mărturiseşte către cine caută, zicând: „Către cine voi căuta fără numai către cel blând şi smerit cu inima şi care se cutremură de cuvintele Mele“ (Isaia ) Din aceste mărturii al Sfintei Scripturi se poate înţelege că Dumnezeu mai mult ca spre oricare, caută spre cei smeriţi şi blânzi care împlinesc poruncile Lui Se vede dar că, cunoscătorul de inimi Dumnezeu, mai înainte cunoscând smerenia şi nerăutatea inimii acestui fiu al lui Iesei, l-a ales şi l-a încununat cu slavă şi dar Despre această mai înainte cercare şi alegere a lui de către Dumnezeu, singur mărturiseşte prin Duhul Sfânt zicând: „Doamne, cercatu-m-ai şi m-ai cunoscut; Tu ai cunoscut şederea mea şi scularea Tu ai priceput gândurile mele de departe Cărarea mea şi firul vieţii mele Tu ai iscodit Şi toate căile mele mai înainte le-ai văzut, că nu este vicleşug în inima mea“ (Ps - ) Încă se va înţelege că David cel mărturisit după inima lui Dumnezeu, cu smerenie şi cu nerăutate a călătorit în viaţa aceasta Dacă vom lua aminte la multe graiuri din psalmii lui şi dacă ne vom aduce aminte că din prisosinţa inimii vorbeşte gura (Luca ), după cum se poate vedea şi la acest proroc a lui Dumnezeu care din comoara inimii sale celei smerite, gura sa la toată întâmplarea din viaţă, pe smerenie o pomeneşte Şi precum Marele Pavel în a cărui inimă trăia Hristos, după cum el singur mărturiseşte zicând: „Dar nu mai trăiesc eu, ci Hristos trăieşte în mine“ (Gal ) Iar fiindcă trăia Hristos în inima lui, gura lui nu înceta de multe ori de a pomeni Preaslăvitul Său nume, după cum se poate cunoaşte acest lucru că numai în faptele şi trimiterile lui scrise, se află pomenit numele lui Iisus de două sute treizeci şi opt de ori, iar numele de Hristos de trei sute şaptezeci şi trei de ori Tot aşa şi în psalmi preafericitul David nu arareori smerenia o pomeneşte Şi uneori când se ridicau vrăjmaşi asupra lui şi când prorocea despre smerenia Mântuitorului cea din vremea înfricoşatelor Lui patimi zicea: „Miluieşte-mă Doamne, vezi smerenia mea de către vrăjmaşii mei” (Ps ) şi iarăşi „Judecă săracul şi smeritul ca să nu se adauge a se mări omul pe pământ” (Ps ) Altă dată zice: „Că înalt este Domnul şi spre cele smerite priveşte” (Ps ) Când fugea de la faţa lui Saul şi era în peşteră rugându-se, zicea: „Ia aminte spre rugăciunea mea că m-am smerit foarte” (Ps ) Când au fugit în Nov şi Saul îl urmărea, iar cu smerenia se mângâia zicând: „Aproape este Domnul de cei umiliţi la inimă şi pe cei smeriţi cu duhul îi va mântui” (Ps ) În ziua când Dumnezeu l-a izbăvit pe el de mâna lui Saul şi a tuturor vrăjmaşilor lui, de smerenie pomeneşte zicând: „Că Tu pe poporul cel smerit vei mântui şi ochii mândrilor vei smeri” (Ps ) Dacă îl împresoară alte necazuri şi supărări, iarăşi cu smerenia şi cu tăcerea biruieşte zicând: „Necăjitu-m-am şi m-am smerit foarte, răcnit-am din suspinarea inimii mele” (Ps ) Şi iarăşi zice: „Amuţit-am şi m-a smerit în nenorocirea mea” (Ps ) Iar când a intrat la el Natan Prorocul şi l-a mustrat pentru femeia lui Urie Hetitul, recunoscându-şi greşeala sa, iarăşi la smerenie aleargă şi prin cuvinte pline de umilinţă strigă către Dumnezeu zicând: „Miluieşte-mă, Dumnezeule, după mare mila Ta!” (Ps ) Şi iarăşi: „auzului meu vei da bucurie şi veselie, bucură-se-vor oasele cele smerite” (Ps ), apoi arată că inima smerită şi înfrântă Dumnezeu nu o va urgisi (Ps ) Încă arată că multă smerenie şi mare osteneală a avut în toată vremea vieţii sale pentru păcatul său şi că prin post aspru şi prin multe lacrimi a spălat păcatul său Căci zice: „Făcutu-mi-s-au lacrimile mele pâine ziua şi noaptea” (Ps ) Şi iarăşi: „Ostenit-am întru suspinul meu, spăla-voi în toate nopţile patul meu, cu lacrimile mele aşternutul meu voi uda” (Ps ) Şi iarăşi: „Că s-a stins întru dureri viaţa mea şi anii mei în suspinuri“ (Ps ); „Genunchele mele au slăbit de post“ (Ps ) „Că cenuşă ca pâinea am mâncat şi băutura mea cu plângere am mestecat-o“ (Ps ) „Ca şi cum m-aş jeli şi m-aş mâhni, aşa m-am smerit” (Ps ) Şi iarăşi pentru post şi pentru smerenie zice: „Iar eu când mă supărau aceia (vrăjmaşii diavoli prin patimi şi ispite) m-am îmbrăcat cu sac şi am smerit cu post sufletul meu” (Ps ) Apoi după aceste mari osteneli şi căinţă, striga către Preaînduratul Dumnezeu zicând: „Vezi smerenia mea şi osteneala mea şi lasă păcatele mele” (Ps ) Şi mângâindu-ne cu nădejdea mântuirii sufletului său prin smerenie şi osteneală adaugă zicând: „Bucura-mă-voi şi mă voi veseli de mila Ta, că ai căutat spre smerenia mea” (Ps ) Acestea fie zise pentru smerenia lui David Iar pentru blândeţea şi nerăutatea lui, iată ce zice: „Adu-Ţi aminte Doamne de David şi de toate blândeţele lui” (Ps ) Nu a zis de una sau de două, ci de toate blândeţele lui, arătând Duhul Sfânt prin aceasta că David în toată viaţa sa a fost blând şi fără răutate, căci nerăutatea este roadă a blândeţii, după cum şi blândeţea este roadă a duhului şi fiică a dragostei Această nerăutate a lui David o adevereşte singur prin Duhul Sfânt când zice: „Judecă-mă, Doamne, că eu întru nerăutatea mea am umblat” (Ps ) Şi iarăşi: „Judecă-mă după nerăutatea mea” (Ps ), şi iarăşi: „Iar eu întru nerăutatea mea am umblat, izbăveşte-mă, Doamne, şi mă miluieşte” (Ps ) Şi în alt loc zice: „Umblat-am întru nerăutatea inimii mele” (Ps ) Încă arată Sf Scriptură că, cu nerăutate a păscut el oile cele cuvântătoare ale casei lui Israel peste care Dumnezeu l-a pus împărat „Şi i-a păscut pe ei întru nerăutatea inimii sale”, (Ps - ) Toate aceste mărturii ale Duhului Sfânt prin care se arată smerenia, blândeţea şi nerăutatea lui David, mai luminat se vor înţelege din cele ce urmează Spune Sf Scriptură că după ce Saul s-a abătut de la poruncile Domnului, Duhul lui Dumnezeu s-a depărtat de la el şi a fost muncit de un duh care venea de la Domnul Slujitorii lui Israel au zis: „Iată, un duh rău de la Dumnezeu te munceşte Porunceşte numai, domnul nostru Robii tăi sunt înaintea ta şi ei vor căuta un om care să ştie să cânte cu harfa Şi când duhul cel trimis de la Dumnezeu va fi peste tine, el va cânta cu mâna şi vei fi uşurat“ Şi după sfatul slujitorilor lui, a fost adus David, fiul lui Iesei, la ei şi îi cânta lui Saul cu harfa Şi când îi cânta David, duhul trimis de Dumnezeu se depărta de la Saul şi el se simţea uşurat ( Regi - ) Dar tocmai în acest timp când Saul era muncit de acest duh, s-au pornit asupra lui Israel cu război filistenii Aceştia au adus cu ei un om uriaş, anume Goliat, care a băgat spaimă mare în inima lui Saul şi a tot Israelul căci nimeni nu cuteza a se lupta cu el Pe acest Goliat, care se lăuda cu puterea lui şi hulea pe Dumnezeu şi pe poporul Său Israel, tânărul David pornindu-se prin râvnă de la Dumnezeu, l-a ucis numai cu o piatră aruncată din praştie, căci Dumnezeu era în ajutorul robului Său David Iar când se întorceau israeliţii din războiul cu filistenii, femeile de prin toate cetăţile lui Israel au început să cânte în timpane şi în alăute de bucuria biruinţei şi ziceau: „bătut-au Saul cu miile, iar David cu zecile de mii“ Acestea auzind Saul, că mai mult este lăudat David decât el, s-a mâniat foarte şi din ziua aceea privea cu ochi răi pe David (I Regi - ) Prin cuvintele Sf Scripturi de mai sus se arată cum a ajuns David la curtea lui Saul, cum izgonea duhul cel rău de la el cântând cu mâna din harfă, cum David, cu ajutorul Domnului a omorât pe Goliat, vrăjmaşul de moarte al lui Saul şi a tot Israelul şi pentru care pricină a început Saul să urască pe David, binefăcătorul său Dar iată că Sf Scriptură arată că a doua zi, după ce Saul s-a întors de la război, duhul cel rău a început iar să-l muncească Iar nevinovatul David, neţinând seama de răutatea cea de ieri a împăratului pe care o cunoscuse şi văzând că împăratul pătimeşte de la duhul cel rău care îl muncea, i-a fost milă şi luând harfa, iarăşi a cântat şi a izgonit duhul cel rău de la el Şi Saul s-a simţit bine şi a răsuflat uşurat, dar văzând pe David aproape de el şi întunecându-se la minte de zavistia pe care o avea în inimă a luat suliţa şi a vrut să-l pironească pe David cu suliţa în perete şi să-l omoare Şi David s-a ferit de două ori (I Regi - ) Aici mi-am adus aminte de un cuvânt al Sf Ioan Gură de Aur care zice că „mai rea este zavistia decât diavolul“ Mare adevăr este acesta şi mai luminat decât oriunde se poate vedea aici Căci Sf Scriptură arată că David cântând din harfă izgonea duhul cel rău de la Saul, dar zavistia nu o putea scoate din inima lui Duhul cel rău se ducea de la el, dar răutatea zavistiei şi după plecarea lui rămânea la Saul şi când se simţea uşurat de chinurile duhului celui rău, mai rău se chinuia de zavistia sa şi căuta să omoare pe David, binefăcătorul său Dar Dumnezeu, ai Cărui ochi spre cel drept şi nevinovat privesc (Ps ), îl păzea pe robul Său de furia lui Saul şi pentru nerăutatea lui, David a ajuns să fie iubit de tot poporul Acestea înţelegând Saul, mai mult a început a-l zavistui şi a se teme de el şi altă cursă a vrut să întindă spre pierzarea lui A socotit dar să facă pe David ginerele său, dar să-i pună condiţii grele, ca David să poarte toate războaiele cu filistenii, că aşa, se gândea el, David negreşit nu va scăpa viu din mâna filistenilor Şi cu acest plan viclean a zis lui David „Iată îţi voi da de nevastă pe fiica mea cea mai mare, anume Merob, numai să-mi slujeşti mie cu vitejie şi să porţi războaiele Domnului” ( Regi ) Iar smeritul şi nevinovatul David, auzind această veste din gura lui Saul, cu smerenie şi recunoştinţă a răspuns lui Saul şi a zis: „Cine sunt eu şi ce este familia tatălui meu în Israel, ca să fiu ginerele împăratului?” (I Regi ) Iar după ce David a devenit ginerele lui Saul şi întru toate războaiele făcea mare biruinţă şi după ce numele lui David devenise foarte vestit înaintea celor de alt neam şi a tot Israelul pentru vitejia şi biruinţele lui, Saul văzând că nici cu acest fel de cursă nu a putut să-l piardă pe el şi nemaiputând să-l vadă întru atâta cinste, şi-a arătat răutatea zavistiei şi a început pe faţă prigoană asupra lui David Şi a zis slujitorilor săi şi fiului său Ionatan ca să-l prindă şi să-l omoare pe David Dar Ionatan iubea mult pe David pentru vitejiile şi curăţenia inimii lui şi i-a dat de ştire această poruncă a tatălui său Iar David, înţelegând din vreme, s-a ferit de furia lui Saul Saul a trimis oamenii lui acasă la David să-l omoare, dar Dumnezeu l-a izbăvit pe el prin Micol, fiica lui Saul, care l-a coborât pe David pe un geam David a fugit apoi la cei de alt neam, în Gat, ca să scape, dar văzând că şi acolo de către aceia i se pregătea o cursă, s-a dus şi s-a ascuns în peştera Adulam De aici a plecat la Miţpa în ţara Moabului şi de acolo, după sfatul prorocului Gad, s-a dus şi s-a ascuns în pădurea Heret În această vreme Doeg Idumenul, unul din păstorii lui Saul, a clevetit pe preotul Ahimelec la Saul că a primit şi a ajutat pe David Şi Saul a omorât pe preotul Ahimelec cu toată casa lui şi cu optzeci şi cinci de preoţi, încă şi toată cetatea preoţească Nobe a trecut-o prin ascuţişul sabiei şi urmărea cu orice chip să prindă şi să omoare pe David David înţelegând cu câtă urgie este căutat de Saul spre a fi omorât, s-a dus în pustia Zif, în pădure Zifiţii aceia fiind nişte oameni răi, au venit şi au spus lui Saul că David este prin acele locuri, iar Saul a plecat cu oamenii săi în căutarea lui David Dar tocmai când Saul se apropia de locul unde era David i-a venit o veste că filistenii au năvălit în ţară Şi Saul, fără să vrea s-a întors atunci din urmărirea lui David De aceea s-a numit locul acela Stânca Împărăţiei (I Regi ) Dar iată că furia şi răutatea lui Saul nu încetează de a căuta să omoare pe nevinovatul David, căci întorcându-se de la războiul cu filistenii şi înţelegând că David cu oamenii lui este ascuns în pustia Enghedi, a luat cu sine trei mii de oameni din Israel şi s-a dus să caute pe David, până la stânca ţapilor sălbatici (I Regi ) Din cele de până aici se vede cu câtă furie şi răutate caută Saul să piardă pe David Iar în cele ce urmează se va arăta cu câtă nerăutate şi blândeţe se purta David faţă de Saul, vrăjmaşul lui de moarte Saul fiind în urmărirea lui David, a ajuns cu oamenii lui la nişte stâne de oi care erau lângă drum şi acolo era o peşteră în care a intrat Saul să doarmă Iar David cu oamenii lui erau în fundul peşterii Şi oamenii lui David văzând pe Saul dormind în peşteră au zis lui: „Iată ziua în care Domnul îţi zice: Dau pe vrăjmaşul tău în mâinile tale!“ David, pe când dormea Saul în peşteră, s-a dus încet şi a tăiat colţul hainei lui Saul Apoi a zis către oamenii săi: „Să mă ferească Dumnezeu să fac ceva împotriva unsului Domnului!“ Şi cu aceste cuvinte a oprit pe oamenii săi să se arunce asupra lui Saul Apoi David s-a retras cu oamenii săi spre locuri tot mai întărite Iar Saul nu înceta de a-l urmări şi auzind că David este ascuns cu oamenii săi pe muntele Hachila, în faţa pustiei, s-a dus să-l prindă Şi fiindcă erau obosiţi de cale, s-a culcat cu tabăra lui şi dormea În acest timp David a zis către oamenii săi: „Cine vrea să meargă cu mine în tabăra lui Saul?“ Şi Abisai, fiul Qeruiei a zis: „Eu mă voi pogorî cu tine“ Şi fiind noapte şi întuneric, David şi Abisai s-au pogorât în tabăra lui Saul Şi iată că Saul dormea în cortul său în mijlocul taberei lui şi suliţa lui era înfiptă în pământ la capul lui Abner, căpetenia oştirii lui Saul dormea cu poporul împrejurul lui Atunci Abisai, căpetenia lui David, a zis către dânsul: „Dumnezeu dă acum ţie vrăjmaşul tău în mâna ta Lasă-mă, te rog, să-l lovesc cu suliţa mea şi să-l pironesc dintr-o lovitură, ca să nu mai am nevoie să-i dau alta!“ Dar David i-a zis lui Abisai: „Nu-l omorî, căci cine ar putea pune mâna pe unsul Domnului şi să rămână nepedepsit?“ Apoi a zis: „Să mă ferească Dumnezeu să pun mâna pe unsul Domnului! Ia numai suliţa şi ulciorul cu apă de la capul lui“ Apoi, luând ei numai suliţa şi ulciorul, au ieşit din tabăra lui Saul şi nimeni nu i-a văzut căci Dumnezeu îi cufundase în somn adânc pe toţi Şi după ce s-a depărtat mult de tabără şi au trecut de cealaltă parte a muntelui, David a strigat pe nume pe Saul şi Abner, căpetenia oştirii lui, şi aceia trezindu-se din somn au auzit glasul lui David şi s-au înspăimântat Şi Saul a zis: „Glasul tău este, fiule David?“ Iar David a răspuns: „Glasul meu este, împărate, Domnul meu!“ Şi a zis: „Pentru ce urmăreşti, împărate, pe robul tău? Ce am făcut şi cu ce sunt vinovat?“ Apoi a zis: „Binevoieşte, împărate, domnul meu, şi ascultă cuvintele robului tău: Dacă Domnul este cel ce te aţâţă împotriva mea să primească de la noi mirosul unei jertfe de mâncare; dar dacă oamenii te aţâţă, blestemaţi să fie înaintea Domnului, fiindcă ei mă izgonesc azi ca să nu mai fac parte din moştenirea Domnului” Apoi a zis: „Iată suliţa ta, împărate, să vină unul din oameni să o ia! Domnul va răsplăti fiecăruia după dreptatea şi credincioşia lui Căci Domnul te dăduse astăzi în mâinile mele, dar nu am vrut să-mi pun mâna pe unsul Domnului” (I regi ) După acestea, văzând David că furia lui Saul nu încetează a zis întru sine: „Voi pieri într-o zi ucis de mâna lui Saul Nu este nimic mai bine pentru mine decât să fug în ţara filistenilor, pentru că Saul nu va înceta să mă caute prin tot ţinutul lui Israel” Şi David a luat cei şase sute de oameni ai lui şi i-a dus la Acis, fiul lui Maoc, împăratul Gatului, unde au stat un an şi patru luni, până ce Saul a căzut mort în război cu filistenii Din cele ce s-au zis până aici se poate înţelege cu câtă răutate căuta Saul să prindă şi să omoare pe David şi cu câtă blândeţe se purta David faţă de Saul De două ori Dumnezeu îl dăduse pe Saul în mâinile lui şi oamenii lui îl îndemnau să-l omoare, iar David cel blând şi smerit, având frica lui Dumnezeu şi lăsând toate la răzbunarea Domnului, nu a voit a-şi pune mâinile sale asupra lui Saul A voit mai bine să plece în ţară străină şi să dea loc urii şi mâniei lui Saul decât să-l omoare pe el şi să supere pe Dumnezeu Căci el ştia că Saul a fost uns la împărăţie de Samuil prin porunca Domnului şi nu voia să-i facă niciun rău, după sfatul Domnului Dar încă şi mai mult s-a vădit nerăutatea lui David atunci când dreapta mânie şi judecată a lui Dumnezeu l-a ajuns pe Saul şi a căzut ucis de sabia sa în faţa filistenilor Despre a cărui moarte înştiinţându-se David, i-a părut foarte rău şi şi-a rupt hainele sale împreună cu toţi oamenii săi, plângând pentru moartea vrăjmaşului său, au postit seara şi s-au jelit cu durere (II Regi - ) După această plângere şi întristare au făcut şi o cântare de jale pentru Împăratul Saul pe care au dat poruncă să o înveţe toţi copiii lui Iuda şi să o cânte în amintirea morţii lui Saul (II Regi - ) Iată dar, fraţii mei, nerăutatea inimii lui David, arătată la vreme prin faptă Iată porunca Evangheliei lui Hristos pusă în lucrare de acela care era să-I fie strămoş după trup Iată porunca desăvârşirii din legea Domnului, care ne învaţă să iubim pe vrăjmaşi, cum a fost împlinită de acela care a zis: „Fereşte-te de rău şi fă bine, caută pacea şi o urmează pe ea“ (Ps ) Cât de luminat se vede împlinit aici cuvântul Mântuitorului Care zice: „Iubiţi pe vrăjmaşi, faceţi bine celor ce vă prigonesc pe voi“ (Luca ; Mat - ) Apoi, cine nu ştie câtă milă şi bunătate a arătat David faţă de urmaşii lui Saul, prigonitorul său Căci atunci când el a ajuns împărat peste toată casa lui Ouda şi a lui Israel şi a biruit, cu ajutorul Domnului, pe toţi vrăjmaşii lui, a zis către slujitorii săi: „A mai rămas cineva din casa lui Saul ca să-i fac bine şi să mă port cu el cu o bunătate ca bunătatea lui Dumnezeu?“ Iar Tiba, unul din foştii robi ai lui Saul a zis: „Mai este un fiu al lui Ionatan, olog de picioare“ Şi auzind împăratul David, a poruncit să-l aducă înaintea sa Iar acela ştiind câte a pătimit David de la Saul, auzind că este chemat să vină înaintea împăratului, s-a înfricoşat foarte, socotind că îl va pierde pe el cu amară moarte Şi dacă a fost adus înainte, blândul împărat văzându-l în mare frică, a zis către el cu blândeţe: „Nu te teme, căci vreau să-ţi fac bine! Îţi voi da înapoi toate pământurile tatălui tău Saul şi tu vei mânca totdeauna la masa mea“ Şi din ziua aceea, după porunca împăratului, Mefiboşet, căci aşa îi era numele, a devenit stăpân peste toate moşiile rămase de la Saul şi stătea în fiecare zi la masă cu împăratul (II Regi ) Apoi câtă nerăutate a arătat David faţă de Abesalom, fiul său, care căuta să-i ia viaţa şi împărăţia şi se răsculase cu război asupra lui ascultând de sfatul lui Ahitofel, vrăjmaşul lui David Auzind de această răscoală a fiului său, a fost nevoit să părăsească Ierusalimul şi să fugă cu poporul prin pustiu şi prin munţi de furia şi răutatea fiului său Încă nu mică i-a fost ruşinea şi supărarea care i-a venit auzind că Abesalom, ascultând de sfatului lui Ahitofel, a intrat la soţiile sale fără nicio ruşine sau frică de Dumnezeu, făcând această nelegiuire în faţa a tot Israelul Iar când dreapta mânie l-a ajuns pe Abesalom şi a căzut în război ucis de mâna lui Ioab, căpetenia lui, auzind despre această moarte a fiului său care îi era acum vrăjmaş de moarte, în loc de a se bucura că Dumnezeu îl izbăvise să nu cadă ucis tocmai de mâna fiului său, el a început a se tângui şi a plânge cu amar şi cu multă durere de inimă striga în gura mare: „Fiul meu Abesalome, Abesalome, fiul meu de ce n-am murit eu în locul tău!“ (II Regi - ) Iată dar, fraţii mei, şi aici arătată nerăutatea inimii lui David Iată inimă de adevărat părinte care uită toate fărădelegile fiului său celui rău şi plânge cu durere pentru pierzarea lui Oare cine va putea spune în cuvinte câtă neasemănare era între inima sa şi a fiului său Acela plin de ură asupra celui ce l-a născut, cu multă dorinţă caută să-i ia viaţa şi împărăţia David suferă cu bărbăţie de suflet să fie prigonit de fiul său şi doreşte şi să moară în locul lui numai el să rămână în viată şi să fie cruţat Fiul doreşte să verse sângele tatălui său şi să împărăţească în locul lui Pe adevăratul părinte însă nu-l bucură biruinţa asupra fiului său, nu vrea să împărăţească fără de fiul său, măcar că acela îl prigoneşte şi i se face vrăjmaş de moarte El uită toate răutăţile suferite de la fiul său, toată necinstea şi strigă în gura mare cu multă durere: „Fiul meu Abesalome, de ce nu am murit eu în locul tău?“ Dar încă ce cumpănă vom putea găsi între inima lui David şi a lui Saul? Cine va măsura depărtarea, cine va putea înţelege deosebirea între aceste inimi? Saul prigoneşte şi caută să omoare cu orice preţ pe binefăcătorul său David David iartă pe prigonitorul său, plânge cu amar şi se jeleşte pentru moartea vrăjmaşului său şi îi pare rău că de ce nu a murit în locul lui Cu adevărat, mare deosebire de inimi! Mare şi neajunsă este distanţa între dragostea care îndelung rabdă şi se milostiveşte (I Cor ) şi între inima aceea care urăşte şi zavistuieşte pe fratele său Cred încă că nu este chiar bine a trece cu vederea nerăutatea şi blândeţea arătată de David faţă de un alt vrăjmaş al său, anume Simei, care era din casa şi din neamul lui Saul şi care, atunci când împăratul David fugea de la faţa fiului său Abesalom, Simei ieşindu-i înainte a început a-l blestema şi de faţă cu tot poporul îl împroşca pe el cu pietre şi striga: „Du-te, du-te om al sângelui, om rău“ (II Regi ) Iar dacă împăratul David se întorcea biruitor de la război în Ierusalim, acest Simei aducându-şi aminte câtă necinste şi amărăciune a făcut el împăratului, de faţă cu oamenii săi şi negăsind altă cale de scăpare despre această vină grea şi vrednică de moarte, s-a gândit să cadă şi să ceară iertare la împăratul Şi tocmai în clipa când împăratului i se punea luntrea să treacă Iordanul, Simei a venit şi aruncându-se înaintea împăratului se rugă zicând: „Să nu ţină seamă domnul meu, împăratul, de nelegiuirea mea Să uite că robul său l-a ocărât în ziua când împăratul ieşise din Ierusalim şi să nu ţină seama împăratul de lucrul acesta, căci robul tău mărturiseşte că a păcătuit“ (II Regi - ) Aceste cuvinte ale lui Simei auzindu-le Abişai, unul din căpeteniile oştirii lui David, a zis către împăratul: „Nu trebuie să moară oare Simei pentru că a blestemat pe unsul Domnului?“ Iar nepomenitorul de rău împărat a zis lui Abişai: „Astăzi să se omoare vreun om în Israel? Nu ştiu eu că astăzi împărăţesc peste Israel?“ Iată bunătatea blândului împărat arătată prin faptă în ziua când Dumnezeu îi dăduse pe vrăjmaşul său în mâinile sale, ca şi altădată pe Saul Iată mulţumirea şi recunoştinţa lui David faţă de Dumnezeu prin ce se arată! Că ce zice: Dacă Tu Doamne, ai făcut cu mine milă şi m-ai scos din primejdie şi de la moarte şi astăzi mă întorc sănătos şi biruitor să împărătesc iarăşi peste Israel, apoi eu să nu fac milă cu cel ce mi-a greşit? Tu m-ai certat cu milă pentru cele ce Ţi-am greşit şi apoi iarăşi mi-ai întors scârba întru veselie, şi eu tocmai în ziua bucuriei mele să fac întristare şi să omor pe acel care m-a defăimat? Nu voi face acest lucru Nu, ca nu bucuria mea de astăzi să o simtă cu scârbă şi cu amărăciune şi cu spaima morţii De milă de la Tine m-am învrednicit şi de milă vreau să învrednicesc pe cel ce mi-a greşit Tu, pentru cele ce eu Ţi-am greşit, nu Te-ai răzbunat pe mine până la sfârşit Şi de aceea răzbunarea mea asupra lui Simei care m-a blestemat şi m-a necinstit, aceasta îmi este, să îi zic lui: „Nu vei muri cu moarte şi cu jurământ te încredinţez că nu te voi omorî“ (II Regi ) Oare, fraţii mei, care ştiţi mai mult istoria lumii şi care aţi citit mai mult despre trecutul împăraţilor veacului de acum, spuneţi-mi, vă rog, dacă mai păstrează istoria lumii vreun caz asemănător despre un împărat pământean care să-l fi ajuns în blândeţe şi nerăutate pe împăratul David şi să fi iubit atât de mult pe vrăjmaşii săi, ca el Arătaţi-mi, vă rog, mie, prostului şi neînvăţatului, dacă aţi mai citit sau auzit undeva despre vreun împărat care să fi plâns şi să se tânguiască cu atâta durere de inimă pentru moartea vrăjmaşilor săi, precum a plâns împăratul David după moartea lui Saul şi a lui Abesalom, prigonitorii săi şi vrăjmaşii săi de moarte? Oare, iarăşi voi întreba, din împăraţi a mai făcut cineva atâta milă şi bunătate cu urmaşii vrăjmaşilor săi încât să le dea moşii şi robi şi să le rânduiască a sta la masă cu el în toate zilele, cum a făcut David împăratul cu Mefiboşet, nepotul lui Saul? Care din împăraţi, având vreun vrăjmaş care l-ar fi batjocorit în faţa curtenilor săi şi să-l fi împroşcat cu pietre în faţa a tot poporul şi apoi el să-l ierte şi să-l încredinţeze cu jurământ că nu-l va pierde, precum a făcut David împăratul cu Simei cel din casa lui Saul, despre care am vorbit mai sus? Aşadar, din cele de până aici, cred că se va înţelege destul de luminat smerenia, blândeţea şi nerăutatea împăratului David Este cuviincios de arătat că acest mare proroc şi împărat s-a arătat blând şi smerit nu numai atunci când a fost prigonit şi în primejdie despre vrăjmaşii săi, ci, cu atât mai mult şi-a arătat smerenia şi nerăutatea atunci când a fost biruitor asupra vrăjmaşilor şi chiar când însuşi Dumnezeu i-a vestit că îl va ridica pe el la mare slavă şi dar Când Dumnezeu a trimis la el pe Prorocul Natan şi i-a zis: „Aşa vorbeşte Dumnezeul oştirilor: Te-am luat de la păscutul oilor ca să fii împărat peste Israel Am fost cu tine ori pe unde ai mers Am nimicit pe toţi vrăjmaşii dinaintea ta, ţi-am făcut numele tău ca numele celor mai mari oameni de pe pământ“ Şi apoi îi zice: „Casa ta şi împărăţia ta vor rămâne veşnic înaintea Mea şi scaunul tău de domnie îl voi întări pe vecie!” (II Regi - ) La auzirea acestor cuvinte care i le vorbeşte Dumnezeu prin prorocul Natan, smeritul împărat nu s-a înălţat cu inima pentru această mare slavă şi dar care i se vesteşte că le va lua de la Domnul, ci cu mare smerenie înfăţişându-se înaintea Domnului a zis: „Cine sunt eu, Doamne Dumnezeule, şi ce este casa mea de m-ai făcut să ajung unde sunt?“ (II Regi - ) Iată cuvinte izvorâte din smerenia inimii lui David Iată recunoştinţa şi mulţumirea cu smerenie arătată în faţa lui Dumnezeu de fericitul împărat Dumnezeu vorbea oarecând din mijlocul focului către smeritul păstor de oi de la muntele Horeb şi îi încredinţa lui marea slujbă de a-l pune pe el mijlocitor pentru poporul Său Israel Şi îi spunea că prin mâinile lui va face mari semne şi minuni peste toată ţara Egiptului şi că prin el va scoate pe poporul Său din robia lui Faraon, iar smeritul Moise socotindu-se prea mic pentru o slujbă aşa de mare zicea: „Cine sunt eu, Doamne, ca să mă duc la Faraon şi să scot din Egipt pe copiii lui Israel?“ (Ieş ) Apoi cu multă smerenie şi cunoştinţă de sine se mărturisea pe sine nevrednic şi neîndemânatec pentru un lucru aşa de mare şi arătându-şi neputinţa sa înaintea Domnului, zicea: „Ah, Doamne, eu sunt un om gângav şi limba îmi este încurcată!“ (Ieş ) Aceleaşi cuvinte de smerenie şi cunoştinţă de sine le vedem acum şi la David, blândul păstor al oilor celor cuvântătoare ale casei lui Israel că zicea: „Cine sunt eu, Doamne Dumnezeule, şi ce este casa mea de m-ai făcut să ajung unde sunt?“ Se întreabă apoi după dreptate şi se minunează de atâta milă şi dar al lui Dumnezeu revărsat asupra lui Nu uită purtarea de grijă a lui Dumnezeu care a fost cu el de l-a ales dintr-o familie săracă şi nebăgată în seamă şi cum l-a luat de la turmele oilor şi l-a pus împărat peste Israel Apoi, înţelegând şi cele mai mari care i se făgăduiesc, zice către Dumnezeu: „Şi încă atâta este puţin înaintea Ta, Doamne Dumnezeule Tu vorbeşti despre casa robului Tău şi în viitor?” Adică: nu este de ajuns câte ai făcut cu mine până aici, că din păstor de oi m-ai făcut proroc al Tău şi împărat peste Israel? Şi aceasta Ţi se pare ţie puţin faţă de robul Tău, vrei să aduci încă mai mare dar şi slavă peste casa şi familia mea? Vedeţi, fraţii mei, cu câtă smerenie şi recunoştinţă se arată în faţa Domnului marele şi vrednicul de laudă împărat? De aceea am zis că smerenia şi nerăutatea inimii lui au fost acelea care l-au ridicat la atâta dar şi slavă Se vede că pe cât Dumnezeu vrea să-l înalţe, pe atât el mai mult se smereşte cu inima şi cu cuvintele în faţa Domnului şi a darului Său Şi precum pomul cel încărcat de roade, pe cât îi cresc roadele mai mari, pe atât el mai mult îşi pleacă crengile spre pământ, aşa şi duhovnicescul acesta pom care a crescut din rădăcina lui Iesei, pe măsură ce i se măreau darurile Sfântului Duh, el mai mult se pleca cu smerenia inimii în faţa Darului Iar dacă este adevărat că toate cele clădite înalt şi frumos pe cele de jos se reazemă, aşa şi aici, înălţimea slavei şi frumuseţea sfinţeniei la care a fost ridicat marele Proroc şi Împărat au fost aşezate pe adânca temelie a inimii lui, după cum este scris că „în inimă adâncă se va înălţa Dumnezeu“ (Ps ), încă trebuiau să se adeverească şi cele zise: „Cornul lui se va înălţa întru slavă“ (Ps ) Şi iarăşi, „Acolo voi răsări cornul lui David gătit-am luminător unsului Meu Pe vrăjmaşii lui voi îmbrăca cu ruşine şi peste dânsul va înflori sfinţenia Mea“ (Ps - ) Şi pe acestea vedem căci cu lucrul le-a împlinit Dumnezeu asupra robului Său Căci pe Goliat, acela care băgase spaima în tot Israelul şi cu puterea şi cu statura lui se lăuda, smeritul David, numai cu o piatră aruncată din praştie, l-a omorât şi pe vrăjmaşii lor, filistenii, i-a ruşinat mândria Încă şi pe moabiţi şi pe edomiţi, Domnul i-a nimicit Iar pe cei trei mari vrăjmaşi ai lui Israel, cu groaznică moarte i-a secerat, căci Abesalom şi Ahitofel singuri s-au spânzurat, iar Saul, cu a sa sabie s-a junghiat Şi aşa, după cuvântul cel mai de sus zis, Dumnezeu pe toţi vrăjmaşii smeritului Său rob, cu mare ruşine i-a îmbrăcat şi cornul smeritului Său rob cu puterea dreptei Sale l-a ridicat ca să nu rămână adevărul cel zis că: „Întru numele Meu se va înălţa cornul lui“ (Ps ) Toate aceste daruri şi binefaceri ale lui Dumnezeu au venit asupra lui David numai pentru smerenia şi nerăutatea inimii lui, după cum singur, prin Duhul Sfânt mărturiseşte zicând: „Şi pe mine, pentru nerăutatea mea m-ai sprijinit şi m-ai întărit înaintea Ta în veac“ (Ps ) Şi dacă este scris undeva că Dumnezeu celor smeriţi le dă dar (I Petru ) apoi care dar mai mare poate fi asupra unui om decât să ajungă din păstor de oi, proroc al lui Dumnezeu şi împărat peste Israel? Dacă iarăşi scrie că: „Cela ce se smereşte se va înălţa“ (Mat ; Luca ; Petru ; Iov ; Iacov ), apoi se poate înţelege că la puţini din muritorii oameni se va potrivi mai mult acest adevăr al lui Dumnezeu decât la David, care din păstor de oi, nu numai proroc şi împărat a fost, ci şi strămoş al aceluia ce a zidit pe strămoşi, a ajuns Aşadar se vede că a înmulţit Domnul spre smeritul Său rob slava Sa, după cum prin Duhul mărturiseşte zicând: „Înmulţit-ai spre mine slava Ta“ (Ps ) Şi această veşnică slavă la care a ridicat Dumnezeu pe smeritul Său rob cu jurământ, a întărit-o după cum scrie: „Juratu-S-a Domnul cu adeverinţă şi nu se va lepăda de la dânsa Din rodul pântecelui tău voi pune pe scaunul tău“ (Ps ) Oare care dar poate fi mai scump, şi care slavă mai mare decât aceasta pe care cu jurământ le-a dat Dumnezeu smeritului Său rob David, ca împărăţia lui să rămână veşnică şi scaunul lui de domnie, duhovniceşte să strălucească şi să lumineze ca soarele înaintea Domnului? La care înălţime de slavă se putea să ridice Dumnezeu pe smeritul Său rob David, decât la aceasta la care l-a înălţat, de a-I fi el tată după trup, Celui ce S-a născut mai înainte de veci din Tatăl şi a căruia împărăţire nu va avea sfârşit! După cum Arhanghelul vestitor, la plinirea vremii, adeverind către cea Preacurată nepoată a lui David, a glăsuit: „Şi-i va da Domnul Dumnezeu scaunul de domnie al Tatălui Său David va împărăţi peste casa lui Iacov în veci şi împărăţia Lui nu va avea sfârşit?” (Luca - ) Cu adevărat că aici s-a împlinit cuvântul cel scris că „cel ce se smereşte se va înălţa” şi cela ce zice că „Domnul smereşte şi înalţă, ridică de la pământ pe cel lipsit şi din gunoi pe cel smerit, ca să-l aşeze pe el cu puternicii poporului şi scaunul slavei să-i dea moştenire lui” (I regi ; Ps - ) Dar oare, fraţii mei, David, când a primit vestea prin Natan Prorocul despre acest veşnic legământ şi mare slavă îşi dădea el seama de această mare fericire? Oare înţelegea el atunci prin cine se va binecuvânta şi va rămâne veşnic împărăţia lui? Oare i se descoperise lui de la Duhul Sfânt despre duhovniceasca împărăţie care nu va avea sfârşit prin Cel ce se va naşte din el după trup? Oare a cunoscut el mai înainte în ce fel se va aduce la îndeplinire această taină şi făgăduinţă? Eu cred că da, şi cu mărturiile Sfintei Scripturi este cuviincios să arăt că da Mai întâi cred că este bine să auzim pe Marele Apostol Petru care zice: „David era proroc şi ştia că Dumnezeu îi făgăduise cu jurământ că va ridica pe unul din urmaşii săi pe scaunul lui de domnie” (F Ap ) Din această mărturie a marelui apostol se vede luminat că ştia Dar, poate va zice cineva că numai atât ştia, că Dumnezeu va ridica pe cineva din neamul lui pe scaunul lui de domnie, iar mai mult nu ştia Trebuie însă a arăta că David, preafericitul proroc şi strămoş al lui Hristos după trup ştia prin Duhul Sfânt multe şi cele mai înalte despre această mare taină a pogorârii lui Dumnezeu la noi Pentru că Sf Scriptură arată că David, mai înainte decât alţi proroci şi decât Isaia, multe despre Hristos a prorocit Pentru că el este acela care, naşterea cea duhovnicească şi fără de ani din Tatăl a arătat-o zicând: „Din pântece mai înainte de luceafăr Te-am născut“ (Ps ), prin acestea arătând că mai înainte de îngeri şi de toată lumea cea gândită, fără de vreme are pe a sa estime Tatăl David este acela care preoţia Mântuitorului, după rânduielile lui Melhisedec, o arătat zicând: „Tu eşti preot în veac după rânduiala lui Melhisedec“ (Ps ); adică fără de sânge, cu pâine şi vin, fără de neam, după cum şi Isaia a zis: „iar neamul lui cine îl va spune?“ (Isaia ) Încă şi despre chipul împărtăşirii cu această preasfântă jertfă, care după materie se aseamănă cu a lui Melhisedec, umbros au vorbit, zicând: „Paharul mântuirii voi lua şi numele Domnului voi chema“ (Ps ) Şi iarăşi: „Gustaţi şi vedeţi că bun este Domnul“(Ps ) David, Schimbarea la Faţă a Domnului în muntele Taborului a arătat-o, zicând: „Taborul şi Ermonul întru numele Domnului se vor bucura“ (Ps ) David, vânzarea Mântuitorului de către ucenic a arătat-o zicând: „Cel ce mănâncă pâinile Mele a urzit asupra Mea vicleşug“, şi iarăşi: „şi a iubit blestemul şi îi va veni lui şi nu a voit blagoslovenia şi se va lua de la dânsul“ (Ps - ) Şi iarăşi: „Fie zilele lui puţine şi dregătoria lui să o ia altul“ David, tulburarea iudeilor şi a păgânilor, cea din vremea înfricoşatelor patimi ale lui Hristos, a arătat-o zicând: „Pentru ce s-au înfrânat neamurile şi popoarele au cugetat cele deşarte? Stătut-au de faţă împăraţii pământului şi boierii noroadelor s-au adunat asupra Domnului şi asupra Lui“ (Ps - ) David, despre înfricoşatele patimi şi răstignirea Domnului a arătat, zicând: „legat-au mâinile Mele şi picioarele Mele“ (Ps - ) Încă şi despre jalnica privelişte în care avea să fie pe cruce Stăpânul nostru când îşi vărsa tot preacuratul Lui sânge şi îi vor rămâne oasele goale încât va putea cineva să I le numere, arătând a zis: „Numărat-au oasele Mele şi aceia priveau şi se uitau la Mine“(Ps ) David despre împărţirea hainelor de către ostaşi a zis: „Împărţit-au hainele Mele loruşi şi pentru cămaşa Mea au aruncat sorţi“ (Ps ) David, despre adăparea cu oţet din vremea Sfintelor Patimi, a arătat, zicând: „Dat-au spre mâncarea Mea fiere şi pre setea Mea M-au adăpat cu oţet“ (Ps ) David, pogorârea Mântuitorului nostru la iad şi sfărâmarea porţilor iadului a arătat, zicând: „Ridicaţi boieri porţile voastre şi vă ridicaţi porţile cele veşnice şi va intra Împăratul slavei“ (Ps ) David, despre Învierea Domnului, luminat a arătat, zicând: „Sufletul Lui se va pogorî în iad şi trupul Lui nu va vedea stricăciune“ (Ps ) Despre Înălţare a arătat, zicând: „Înalţă-Te peste ceruri, Dumnezeule, şi peste tot pământul slava Ta“ (Ps ; ) David, despre şederea de-a dreapta Tatălui a prorocit, zicând: „Zis-a Domnul Domnului meu, şezi, de-a dreapta Mea până ce voi pune pe vrăjmaşii Tăi aşternut picioarelor Tale” (Ps ) David, despre Pogorârea Sfântului Duh peste Sfinţii Apostoli şi despre predicarea Evangheliei lui Hristos în toată lumea a prorocit, zicând: „Trimite-vei Duhul Tău“ (Ps ) Şi iarăşi: „În tot pământul va ieşi vestirea lor şi la marginile lumii cuvintele lor“ (Ps ) David, Înfricoşata judecată şi a doua venire a Domnului prin multe mărturii a arătat, zicând: „Dumnezeu arătat va veni, Dumnezeu nostru şi nu va tăcea Foc înaintea Lui va arde şi împrejurul Lui vifor foarte Cerne-va cerul de sus şi pământul de jos ca să aleagă pe norodul Său“ (Ps - ) Şi iarăşi: „Nor şi negură împrejurul Lui” (Ps ) „Dreptatea şi judecata este gătirea scaunului Lui” (Ps ) „Mila şi adevărul vor merge înaintea feţei tale“ (Ps ) „Foc înaintea Lui va merge şi va arde împrejur pe vrăjmaşii Lui Strălucit-au fulgerele Lui lumii, văzut-au şi s-au clătit pământul; munţii ca ceara s-au topit de faţa Domnului a tot pământul Vestit-au cerurile dreptatea Lui şi au văzut toate noroadele slava Lui” (Ps - ) „Judeca-va lumea întru dreptatea şi noroadele cu îndreptare” (Ps ) Încă a arătat despre Hristos că El va fi piatra cea nebăgată în seamă de ziditori, adică de cărturarii şi arhiereii iudeilor şi a zis că El va ajunge în capul unghiului (Ps Efes ) Despre mântuirea lumii prin Iisus Hristos Care este Fiul şi Cuvântul lui Dumnezeu, a arătat, zicând: „Trimis-ai Cuvântul Tău şi i-ai vindecat pe ei şi i-ai scos pe ei din stricăciunile lor“ (Ps ) Despre slava Preacuratei Fecioare Maria şi Născătoare de Dumnezeu, luminat a arătat că va sta de-a dreapta Sfintei Treimi, căci a prorocit, zicând: „De faţă au stătut împărăteasa de-a dreapta Ta” (Ps ) Pe Hristos Cel născut după trup din ea, Fiu al lui Dumnezeu, L-a arătat, zicând, prin Duhul Sfânt: „Fiul Meu eşti Tu, Eu astăzi Te-am născut” (Ps ), Aşadar cine oare, după atâtea mărturii va mai tăgădui că David Prorocul nu a cunoscut prin Duhul Sfânt cu de-amănuntul despre taina cea mare a întrupării lui Dumnezeu Cuvântului? Iar dacă David aşa luminat a înţeles că Cel ce se va naşte din el după trup va fi Fiul lui Dumnezeu şi Împăratul slavei, apoi cine va putea spune vreodată prin cuvinte, ce s-a petrecut în mintea cea prorocească şi în sufletul smeritului Proroc? Cine va putea să-şi închipuie duhovniceasca mângâiere şi săltările duhului său? Cine va descrie umilinţa şi dragostea către Dumnezeu a Preafericitului Împărat? O, blândule şi smeritule Părinte David! O, fericitule fiu a lui Iesei! O, vlăstarule al lui Iuda! De mare slavă şi dar te-a învrednicit pe tine Domnul Dumnezeu, cela ce înalţă pe cei smeriţi şi nu a defăimat cererea lor Cu adevărat şi-a adus aminte Dumnezeu de blândeţile tale după cum te rugai, zicând: „Adu-Ţi aminte, Doamne, de David şi de toate blândeţile lui” Căci Dumnezeu Care mângâie pe cei smeriţi (II Cor ), de mare şi negrăită mângâiere te-a învrednicit Multe au fost scârbele tale în lumea aceasta, viaţa ta s-a stins întru dureri şi anii tăi în suspinuri Când s-au înmulţit durerile tale în inima ta mângâierile lui Dumnezeu au veselit sufletul tău Ca şi cum te-ai fi jelit şi te-ai fi mâhnit, aşa te-ai smerit Şi toată ziua mâhnindu-te umblai Veselitu-te-ai însă acum pentru zilele în care te-ai smerit şi pentru anii în care ai suferit rele Întru nerăutate ai umblat Necăjitu-te-ai şi te-ai smerit foarte, răcnit-ai din suspinarea inimii tale Şi iată că suspinul de la Domnul nu s-a ascuns Domnul te-a miluit şi te-a auzit şi El a fost ajutorul tău Întors-a plângerea ta spre bucurie, rupt-a întristarea ta şi te-a umplut de veselie (Ps - ) Aşteptând ai aşteptat pe Domnul şi El a căutat spre tine (Ps ) Că ochii Domnului spre cei drepţi privesc şi urechile Lui spre rugăciunea lor (Ps - ; Pilde - ) Întru pomenire veşnică va fi neamul tău prin cel ce se va naşte după trup din familia ta Pentru că şi Isaia în vremea sa îl va aminti pe el zicând: „Din Iesei va ieşi o rădăcină care se va scula să domnească peste neamuri şi neamurile vor nădăjdui întru El“ (Isaia - ) Nici cartea Legii Darului nu se va începe a se scrie fără să amintească numele tău, zicând: „Cartea neamului lui Iisus Hristos, fiul lui David, fiul lui Avraam” (Mat ) Şi aici plugarii Evangheliei Darului nu vor începe sămânţa Cuvântului a o semăna până nu vor arăta numele tău, zicând: „Din sămânţa lui David, Dumnezeu după făgăduinţă, a ridicat lui Israel un Mântuitor Care este Iisus“ (F Ap ) Încă şi vasul alegerii va striga: „Vă vestesc vouă Evanghelia lui Iisus Hristos Cel născut după trup din seminţia lui David“ (Rom - ) Şi iarăşi către Timotei zice: „Adu-ţi aminte de Domnul Iisus Hristos din sămânţa lui David, înviat din morţi, după Evanghelia mea“ (II Tim ; F Ap ; ; I Cor ) Acestea ştiindu-le despre tine, o, de trei ori fericite Părinte Davide, şi înţelegând că smerenia şi blândeţile tale te-au făcut vrednic de atâtea daruri de la Dumnezeu şi de El ai fost numit om după inima Lui, te rugăm cu umilinţă să mijloceşti la Preaînduratul Dumnezeu şi Mântuitorul nostru Iisus Hristos Cel născut după trup din neamul tău, ca milostiv să fie cu cel ce încearcă după a lui pricepere să arate în scris slava şi darul lui Dumnezeu de care te-ai învrednicit pentru smerenia inimii tale; şi pentru care pricină au fost cu tine darul şi ajutorul Lui, după cum şi unii din sfinţi au mărturisit zicând: „David a fost smerit şi Dumnezeu era cu dânsul” (Pateric P Avva Nisetro ) şi iarăşi altul zice: „smerit cugetător ca David m-am făcut” (Avva Ioan Persul, Pateric P ) * * * A întrebat încă un frate pe un bătrân, zicând: „Spune-mi, părinte, oare ce-şi face cineva să câştige smerenia?” Răspuns-a lui bătrânul: „Smerenia, fiule, este cununa de pietre scumpe a călugărului Şi cel ce vrea să câştige smerenia, acela pururea să se silească să-şi deprindă firea sa a-şi vedea numai ale sale greutăţi şi păcate şi a le cunoaşte, a se mâhni şi a se defăima şi a se îngriji pentru ele Iar pentru păcatul altora să nu ispitească, nici să osândească pe cineva din fraţi” (Pateric, cap , pag ) * * * Un frate a întrebat pe un bătrân: „Ce este sporirea omului către Dumnezeu?” Şi a răspuns bătrânul: „Sporirea omului către Dumnezeu este smerenia, că pe cât se pogoară cineva în smerenie, pe atât se înalţă în sporire” * * * A zis un bătrân: „Dacă smerindu-te pe sine, vei zice cuiva „Iartă-mă!”, arzi pe draci!” (Pateric, pg ) DESPRE ÎNDELUNGĂ RĂBDARE Şi acum, după ce am arătat prin puţine cuvinte slava şi darul lui Dumnezeu la care s-a ridicat David prin smerenie şi îndelungă răbdare, este cuviincios să arătăm că precum David şi Moise în Legea veche mai mult ca alţii, cu aceste mari virtuţi au strălucit, aşa şi în Legea darului Evangheliei, cei ce au urmat pe Blândul nostru Mântuitor, s-au sârguit, după a lor putere, a se face blânzi şi smeriţi cu inima, după învăţătura Domnului Care zice: „Luaţi jugul Meu peste voi şi vă învăţaţi de la Mine că sunt blând şi smerit cu inima şi veţi afla odihnă sufletelor voastre” (Mat ) Spre adeverirea celor ce zic, în cele ce urmează, vom începe cuvântul despre următorul lui Hristos, Pavel Apostolul Acesta purtând în inima sa pe maica virtuţilor, zic adică pe fericita dragoste, aceasta l-a îndemnat să fie însoţit în toată călătoria vieţii de aici, de smerenie, blândeţe şi îndelungă răbdare Căci acestea sunt fiice adevărate ale ei, căci smerenia din dragoste se naşte, după cuvântul cel scris: „Cu dragostea cea pentru noi s-a smerit pe Sine Dumnezeu”, arătând mai întâi dragostea, născătoare tuturor virtuţilor şi apoi smerenia, din care naşte blândeţea şi îndelunga răbdare prin care preafericitul Apostol, mai mult decât prin alte virtuţi, a alergat în calea poruncilor lui Dumnezeu şi s-a desfătat întru ele ca întru toată bogăţia Acest mare dascăl al lumii şi neobosit următor al lui Hristos, care din pântecele maicii sale a fost ales de Dumnezeu (Gal ), vas al alegerii s-a chemat şi dregătoria de apostol i s-a încredinţat (F Ap, - ) Iar el, preafericitul, în faţa darului şi a înaltei chemări, cu mare smerenie, în toată viaţa s-a arătat, prihănindu-se şi nevrednic pe sine socotindu-se de această alegere şi preafericită chemare Mai mic pe sine se numea zicând: „Dar mie care sunt cel mai mic dintre sfinţi, mi-a fost dat darul acesta ca să vestesc neamurilor bogăţiile cele nepătrunse ale lui Hristos“ (Efes ) Şi se poate vedea şi înţelege din cuvintele lui că pe cât Dumnezeu l-a îmbogăţit mai mult cu darul Său, pe atât el se socotea mai sărac cu duhul şi mai mult se smerea pe sine cu mintea şi cu inima în faţa vistieriei darului Căci dacă până la al treilea cer s-a răpit (II Cor, - ), apoi şi pe această mare taină şi descoperire, nu ca despre el, ci ca pentru altul a arătat-o, zicând: „Cunosc un om în Hristos care acum patrusprezece ani a fost răpit până la al treilea cer“ (II Cor ) Ştim că acesta este Apostolul care avea gândul pentru Hristos se face zicând: „Noi nebuni pentru Hristos, iar voi înţelepţi; noi slabi, iar voi tari” (I Cor, ) Pavel este acela care mai mult decât toţi apostolii s-a ostenit şi a lucrat pentru Evanghelia lui Hristos (I Cor ) Iar el, pentru multa smerenie prihănindu-se pe sine, născut fără de vreme, prigonitor al Bisericii şi mai mic decât toţi Apostolii se numeşte pe sine, zicând: „Eu sunt mai micul apostolilor ca un născut fără de vreme şi nu sunt vrednic a mă chema apostol, căci am prigonit Biserica lui Dumnezeu” (I Cor - ) Pavel este acela care împreună cu Hristos s-a răstignit şi în care trăia Hristos şi care rănile lui Hristos pe trupul său le-a purtat (Gal ; Efes ) şi în această fericită stare a suferinţelor lui Hristos ajungând, mai mult se smereşte pentru dragostea Lui, zicând: „Hristos Iisus a venit pe lume să mântuiască pe cei păcătoşi, dintre care cel dintâi sunt eu” (Tim ) Pavel este acela care, deşi trăia în trup, dar nu era supus celor trupeşti, fiind răstignit faţă de lume (Gal ) Apoi tot el este acela care din dragostea de a ridica pe cei căzuţi şi de a întări pe cei slabi, se smereşte prihănindu-se pe sine şi zice: „Cine este slab şi eu să nu fiu slab? Cine este în păcat şi eu să nu mă ard?” (II Cor ) Pavel este acela care cu prisosinţă a răspândit Evanghelia lui Hristos De la Ierusalim prin toate ţările din împrejurimi şi până la Iliric şi care, prin cuvintele şi faptele lui însoţite de puterea semnelor şi a minunilor, a adus neamurile la ascultarea credinţei în Hristos (Rom - ) Şi apoi, după atâtea isprăvi vrednice de laudă, smerindu-se înaintea lui Dumnezeu şi a oamenilor zice: „Ştiu în adevăr că nimic bun nu locuieşte în mine“ şi prihănindu-se pe sine zice: „Binele pe care vreau să-l fac, nu-l fac, ci răul pe care nu vreau să-l fac, iată îl fac“ (Rom ) Pavel este acela care s-a făcut tuturor toate prin dragostea de a-i mântui şi tot el este acela care nu ştie să se laude decât numai în crucea lui Hristos (Gal ) Pavel este acela care oricând se bucura când era defăimat, când era în nevoi şi în prigoniri şi în strâmtorări pentru el, urând slava de la oameni şi căutând întru toate să placă lui Dumnezeu, după cum prin adevăr mărturiseşte, zicând: „Dacă aş mai căuta să plac oamenilor, nu aş mai fi robul lui Hristos“ (II Cor ; Gal ) Încă pentru a învăţa smerenia pe cei ce se mândresc cu înţelepciunea veacului acestuia, zice: „Dacă este cineva între voi care se crede înţelept în felul veacului acestuia, să se facă nebun ca să ajungă înţelept“, arătând că înţelepciunea lumii acesteia este o nebunie înaintea lui Dumnezeu (I Cor ) Pavel învăţa pe ucenicii săi să fie smeriţi şi oricare lucru vor face, să nu-l facă cu scop de a fi lăudaţi de oameni, ci numai pentru slava lui Dumnezeu şi le zice: „ori de mâncaţi, ori de beţi, ori altceva de lucraţi, toate să le faceţi spre slava lui Dumnezeu“ (I Cor ) El, când era în Milet, a trimis la Efes şi a chemat pe preoţii bisericii şi le-a zis: „Ştiţi cum ne-am purtat cu voi în toată vremea din ziua dintâi când am pus piciorul pe pământul Asiei Am slujit cu toată smerenia, cu multe lacrimi prin mijlocul încercărilor pe care mi le ridicau uneltirile iudeilor“ (F Ap - ) Pavel, preafericitul, nici ucenicilor celor de la Roma nu uita să le aducă aminte de smerenia lui Hristos, invitându-i să nu umble după lucruri înalte, ci să rămână la cele smerite şi să nu se socotească singuri înţelepţi (Rom ), iar celor din Corint, arătându-le că Dumnezeu alege şi lucrează prin cei smeriţi, le zice: „Dar Dumnezeu a ales lucrurile nebune ale lumii ca să facă de ruşine pe cele înţelepte Dumnezeu a ales lucrurile cele slabe ale lumii ca să facă de ruşine pe cele tari” (I Cor ) Încă şi filipenilor, de smerenie aducându-le aminte le zice: „Nu faceţi nimic din duh de ceartă sau de slavă deşartă, ci în smerenie să privească pe altul mai presus decât el însuşi“ (Filip ) Şi ca pe icoană vie de cea mai înaltă şi desăvârşită smerenie le pune înainte smerenia lui Hristos Mântuitorul nostru care a plecat cerurile şi s-a pogorât până la firea noastră cea neputincioasă şi toate ale firii noastre le-a luat, afară de păcat, şi întru toate s-a arătat smerit în viaţa aceasta de aici, în lucru şi în cuvânt Căci pentru negrăita Lui smerenie şi dragoste de a-i mântui pe toţi, nu se îngreţoşa de a intra în casele celor păcătoşi şi nebăgaţi în seamă şi de a sta la masă cu ei, de a vorbi cu ei Încă se arăta smerit şi supus faţă de stăpânirile omeneşti şi se pleca a da dajdie cezarului ca orice pământean; umbla desculţ şi cu capul gol ca orice sărac şi nu avea unde să-şi plece capul, mergând din loc în loc ca un străin şi învăţând calea adevărului, făcând ascultare Părintelui Ceresc, Care l-a trimis în lume pentru a vindeca rănile noastre cele de demult şi a scoate zidirea Sa din stricăciune şi din umbra morţii şi a o aduce iarăşi la patria din care a căzut prin neascultare Şi această ascultare cu smerenie a Preaînduratului Mântuitor a fost până la moarte, iar moartea pe cruce (Filip - ) Apoi arătându-le că Mântuitorul nostru întru a doua Sa venire va schimba întru slavă smerenia firii noastre celei omeneşti şi că adevărata cetate şi patrie a creştinilor este în ceruri, le zice: „Cetatea noastră este în ceruri de unde şi aşteptăm cu stăruinţă ca Mântuitor pe Domnul nostru Iisus Hristos, Care va schimba trupul smereniei noastre şi îl va face asemenea trupului slavei Sale“ (Filip - ) Am adus aici numai puţine din cele multe mărturii care arată smerenia marelui Apostol al neamurilor, precum şi unele sfaturi despre care le-a dat ucenicilor Săi şi creştinilor din Biserica cea dintâi Dar Pavel care striga: „Urmăritori faceţi-vă, fraţilor, mie, precum şi eu lui Hristos!“ (I Cor ), arată ucenicilor săi că pe lângă smerenie, cu multă blândeţe şi cu îndelungă răbdare se cade a merge pe calea poruncilor lui Hristos Pentru că îl auzim pe el zicând: „Fraţilor, de va şi cădea vreun frate în vreo greşeală, voi cei duhovniceşti, îndreptaţi pe unul ca acesta cu duhul blândeţilor” (Gal ) Şi lui Timotei îi spune că „Robul Domnului nu trebuie să se certe, ci să fie blând cu toţi şi în stare de a învăţa pe toţi şi să fie plin de îngăduinţă şi să îndrepte cu duhul blândeţilor pe cei potrivnici” (II Tim ) Arătând purtarea sa către Tesaloniceni le zice: „În adevăr bine ştiţi că noi când eram în mijlocul vostru ne-am arătat blânzi ca o doică ce-şi creşte pe fiii săi” (I Tes ) Şi către Tit zice: „Spune-le să nu fie gata de ceartă, ci să fie cumpătaţi, plini de blândeţe faţă de oameni” (Tit, ) În a doua trimitere către Timotei scrie: „Propovăduieşte cuvântul Domnului, stăruieşte asupra lui cu vreme şi fără de vreme, mustră, ceartă, învaţă” Dar îi arată în ce fel să mustre şi să înveţe, că zice: „cu toată îndelunga răbdare şi cu blândeţe” (II Tim ) Încă şi de faptele bune prin care el călătorea îi aduce aminte: „Tu însă ai urmat de aproape învăţătura mea, credinţa mea, răbdarea mea, purtarea mea, hotărârea mea, dragostea mea şi îndelunga răbdare” (II Tim ) Altă dată, sfătuindu-l să se păzească de cei mândri, de cei ce au boala iscoditului fără de rost, de iubirea de argint şi iubirea de averi, îi zice: „Iar tu, omule al lui Dumnezeu, fugi de aceste lucruri şi caută dreptatea, evlavia, credinţa, dragostea, răbdarea, blândeţea” (I Tim ) Iar când îi arată cum trebuie să fie episcopul, îi spune: „să nu fie beţiv, nici bătăuş, nici doritor de câştiguri, ci să fie blând ” (I Tim ) Pe coloseni îi învaţă să se îmbrace ca nişte aleşi ai lui Dumnezeu preaiubiţi, cu o inimă plină de îndurare, cu bunătate, cu smerenie, cu blândeţe şi cu îndelungă răbdare” (Col ) Tot despre aceste mari virtuţi şi efesenilor le scrie, zicând: „Vă sfătuiesc, eu cel întemniţat pentru Domnul, să vă purtaţi într-un chip vrednic de chemarea voastră pe care aţi primit-o, cu toată smerenia, cu blândeţe şi cu îndelungă răbdare” (Efes - ) Nici filipenilor nu uită să le spună ca blândeţea lor să fie cunoscută tuturor oamenilor” (Filip ) Am vrut să arăt prin aceste puţine mărturii, că următorul lui Hristos, Marele Pavel, prin chipul smereniei, al blândeţii şi al îndelungii răbdări, mai mult ca prin alte mijloace şi fapte se sârguia să aducă la Hristos pe fiii săi pe care îi năştea prin propovăduirea cuvântului Evangheliei Acest vas al alegerii care a fost plin de dragostea lui Hristos, nu putea să fie lipsit de vlăstarele ei care sunt: smerenia, blândeţea şi îndelunga răbdare Aceste virtuţi, mai mult ca altele l-au împodobit şi l-au făcut neobosit pe zelosul apostol în alergarea propovăduirii Evangheliei lui Hristos, timp îndelungat (de treizeci şi cinci de ani), până ce a terminat lupta şi călătoria a săvârşit (II Tim ) Încă trebuie a înţelege noi că acest mare apostol, icoană a toată filosofia, în viaţă s-a arătat şi smerenia, blândeţea şi îndelunga răbdare mai mult decât prin cuvânt, prin lucru pe noi ne-a învăţat Pentru că acesta este apostolul lui Hristos care prin osteneli prea multe şi prin suferirea necazurilor cea cu îndelungă răbdare, mai mult decât toţi dintre sfinţii apostoli, pe calea Crucii lui Hristos a urmat şi faptele, mai înainte de a le învăţa, a arătat Acesta, în cetatea Filip, dezbrăcat de haine şi după multe lovituri cu nuiele, în temniţă cu picioarele în butuci a stat (F Ap - ) Acesta, în Corint cu toată prigoana şi împotrivirea cea din partea elinilor şi a iudeilor, un an şi şase luni, cuvântul Evangheliei acolo a învăţat (F Ap ) Acesta, în Efesul Asiei, din partea argintarului Dimitrie şi a celor necredincioşi şi împietriţi cu inima, multe necazuri şi primejdii a răbdat Iar el, cu multă şi îndelungă răbdare, cu blândeţe şi cu smerenie şi cu multe lacrimi, timp de trei ani a propovăduit Evanghelia şi de a sfătui pe fiecare nu a încetat (F Ap ; - ; - ) Acesta, în Ierusalim şi în Cezareea, din partea iudeilor şi a romanilor, prigoane, pâri, clevetiri, ocări, batjocuri, bătăi şi primejdii de moarte a răbdat şi timp îndelungat, de doi ani, acolo în temniţă a stat (F Ap ; - ) Acesta, primejdia furtunii pe mare, cu mare bărbăţie de suflet a răbdat şi împreună cu cei din corabie în aşteptarea morţii fiind, patrusprezece zile a petrecut nemâncat (F Ap - ) Acesta, la Roma ajungând cu toată împotrivirea romanilor şi ameninţarea iudeilor, timp de doi ani, cu mare îndrăzneală, cuvântul Evangheliei lui Hristos a învăţat (F Ap - ) Pe acesta niciuna din grelele încercări de la dragostea lui Hristos nu l-a depărtat Acesta, cu mare bucurie şi dragoste, crucea lui Hristos a purtat şi cu mare îndrăzneală a strigat: „Cine ne va despărţi pe noi de dragostea lui Hristos? Necazul, sau strâmtorarea, sau urmărirea, sau foametea, sau golătatea, sau primejdia, sau robia?“ (Rom ) Adeverind apoi că niciuna din acestea nu va fi în stare să-l despartă pe el de dragostea lui Hristos zice: „Căci sunt încredinţat că nici moartea, nici viaţa, nici îngerii, nici stăpâniile, nici cele de acum, nici cele viitoare, nici puterile, nici înălţimea, nici adâncimea, nicio altă făptură oarecare nu va putea să ne despartă de dragostea lui Dumnezeu ce este în Hristos Iisus Domnul nostru“ (Rom - ) Aici ceea ce zice: nici înălţimea, nici adâncimea, cred că se poate înţelege şi aşa: înălţimea, când diavolul ne înalţă pe noi cu mintea spre a ne mândri pentru oarecari isprăvi sau însuşiri fireşti ale noastre Atunci cel ce iubeşte pe Dumnezeu mai presus de orice lucru, se smereşte din dragostea faţă de El, pentru a nu-L supăra şi aşa vine în măsură de a se cunoaşte pe sine şi orice faptă bună a sa o pune pe seama darului Său, aducându-şi aminte că nimic nu poate lucra fără de El, şi aşa rămâne mai departe nedespărţit de dragostea Lui Iar dacă a zis „nici adâncimea”, gândesc că această adâncime este proporţia deznădejdii în care aruncă diavolul sufletul de multe ori, dar mai ales după vreo grea cădere, pentru a-l despărţi pe el de dragostea lui Hristos Iar sufletul fiind în acest adânc, aducându-şi aminte de dragostea Celui ce ne-a iubit, care S-a dat la moarte pentru noi şi cu a Cărui rană noi toţi ne-am vindecat, se ridică din groapa deznădejdii prin adevărata pocăinţă şi rămâne mai departe nedespărţit de dragostea Celui ce l-a miluit şi l-a ridicat Dar să mergem mai departe, pe urma povestirii despre faptele preafericitului Pavel şi să auzim iarăşi despre petrecerea lui Iată ce zice: „Până în ziua de acum şi flămânzim şi însetăm şi fără de îmbrăcăminte suntem Cu pumni suntem bătuţi şi nesupăraţi suntem; ne ostenim lucrând cu mâinile noastre; înfruntaţi fiind, binecuvântăm; urmăriţi fiind, suferim; defăimaţi fiind, ne rugăm; ca nişte gunoaie ne-am făcut lumii, tuturor lepădătură până acum ” (I Cor - ) Şi iarăşi zice: „Prin osteneli mai mult, prin bătăi mai mult, prin închisori peste măsură, la moarte adeseori De la iudei de cinci ori câte patruzeci fără de una de lovituri de bici am luat De trei ori am fost bătut cu vergi, o dată cu pietre am fost împroşcat, de trei ori s-a spart corabia cu mine; o noapte şi o zi în adânc am petrecut Prin călătorii de multe ori prin primejdii de râuri, prin primejdii despre tâlhari, prin primejdii din partea iudeilor, prin primejdii din partea păgânilor, prin primejdii prin cetăţi, prin primejdii în pustiu, prin primejdii pe mare, prin primejdii despre fraţii cei mincinoşi, prin osteneală şi trudă, în privegheri adeseori, prin foame şi sete, prin postiri de multe ori, adeseori prin frig şi golătate Iar afară de acestea având şi grija tuturor bisericilor ” (II Cor - ) Aşadar, fraţii mei, oare care mărturii mai mult decât acestea putea să ne arate nouă strădania şi suferinţele cele cu îndelungă răbdare ale preafericitului Pavel?! Cine oare va mai tăgădui că acest stâlp de lumină şi far al Bisericii lui Hristos nu a luminat în viaţă mai mult prin fapte decât prin cuvânt? Cine va mai ajunge cândva la măsura lucrării lui? Şi apoi, după atâtea osteneli şi îndelungă răbdare, puţin să socotească că au lucrat pentru nădejdea celor viitoare, şi ca Pavel, cu smerenie, să strige că: „Nu sunt vrednice pătimirile vremii de acum pentru slava care va să se descopere nouă?“ (Rom ) * * * Am scris până aici puţine cuvinte despre această treime de virtuţi, adică despre smerenie, blândeţe şi îndelungă răbdare, pe care în cuvântul de faţă le-a arătat puse în lucrare în viaţa şi în faptele celor trei mari aleşi ai lui Dumnezeu, Moise de Dumnezeu văzătorul, David Prorocul şi Împăratul cel după inima lui Dumnezeu şi „vasul alegerii“, Preafericitul Pavel Şi dacă putem zice despre Moise că a fost neîntrecut în blândeţe, precum şi David în smerenie, apoi pe Pavel, luminătorul neamurilor, îl vom arăta pe toţi întrecând cu îndelunga răbdare Şi aceasta cine vrea să o înţeleagă, să citească mai adeseori faptele şi ostenelile lui prin care a trecut nu puţină vreme şi cum a rămas neobosit întru toate, pentru dragostea lui Hristos Iar fiindcă gândul mă îndeamnă cu umilinţă a mai zice ceva, nu voi încheia drumul cuvântului despre „vasul alegerii” până nu voi striga: „O, Preafericite Apostole! O, a toată bunătatea lucrătorule! O, al dumnezeirii dragoste organule şi de toate darurile Duhului plinule!“ Tu, prin dragoste, toate ostenelile cu îndelungă răbdare le-ai suferit Tu, prin dragoste pe toţi duhovniceşte i-au zidit şi către toţi te-ai milostivit Tu, prin dragoste te-ai smerit şi prin ea toate le-ai nădăjduit Tu, prin dragoste toate le-ai răbdat şi mai presus de toate pe dragoste ai arătat (I Cor ) Ţie smerenia ţi-ai prisosit şi cu duhul blândeţii pe toţi i-ai sfătuit (I Tes - ; Gal ) Tu, prin îndelungă răbdare pe toţi i-ai odihnit Tu, al întregii înţelepciuni şi fecioriei, vas preaales te-ai arătat şi sfaturi pentru feciorie tuturor ai dat (I Cor, ) Tu, fecioria mai aleasă decât nunta ai arătat-o şi pe toţi la aceasta i-ai îndemnat (I Cor ) Ţie darul prorociei nu ţi-a lipsit şi darul vorbirii în limbi ţi-a prisosit (I Cor ) Tu, Evanghelia lui Hristos fără de plată ai vestit şi de dreptul tău în Evanghelie nu te-ai folosit (I Cor - ) Tu, la înălţimea vedeniilor şi a descoperirilor te-ai suit şi până la al treilea cer te-ai răpit (II Cor - ) Tu, unitatea Sfântului Duh ai arătat-o şi despre împărăţia Darurilor Duhului luminat ai învăţat (I Cor - ) Cine dar va putea descrie felurimea înţelepciunii tale? Cine va putea vreodată să cunoască şi să preţuiască vistieria darului cu care te-a îmbogăţit pe tine Dumnezeu? Cine va ajunge să simtă a ta dorire către Hristos? A cărui inimă se va mai scălda cu atâta iubire în mângâierile Darului Său ca să înţeleagă pentru ce strigai: Mie a trăi este Hristos şi a muri dobândă A cărui minte măcar de departe va zări prin uimire adâncimea tainelor şi înălţimea descoperirilor, precum a ta preafericită minte de aceasta s-a apropiat? (II Cor ) În cine va mai trăi Hristos precum trăia în tine? (Gal ) şi prin această preafericită unire să se desfăteze din dragostea Lui, din noianul cel fără de margine al înţelegerii Lui? O, Preafericite Pavele, organule al darului şi al luminii lui Hristos, pentru ce te smereai pe tine zicând că „acum vedem ca prin oglindă într-un chip întunecos” (I Cor ), căci această neajungere a vedeniilor minţii celor mici li se potriveşte, şi nu ţie? Pentru tine cred că au lipit oglinzile încă din veacul de acum, dacă nu de tot apoi măcar în parte, căci tu cu alte vederi, mai mult ca prin oglindă, pe Hristos încă de aici L-ai văzut Ţie vederile minţii prin Duhul ţi s-au luminat Tu, de Soarele Dreptăţii te-ai apropiat, în lumina Lui te-ai scăldat Tu, pentru dragostea Lui de dreptate ai flămânzit (Mat - ) şi El în locul păşunii şi la apa odihnei te-a hrănit (Ps - ) Sufletul tău după Dumnezeu Cel tare şi viu a însetat (Ps ) şi El cu izvorul desfătării pe tine te-a adăpat (Ps ; Apoc ) Tu, la marginea doririlor ai ajuns şi fiu te-ai arătat al Ierusalimului Celui de sus (Apoc ) Tu, la înfricoşata judecată pe unul din scaune vei sta şi împreună cu ceilalţi Apostoli, de obşte şi de voie luând prin Darul lui Hristos, din dreapta judecată a lui Dumnezeu, pe îngeri, diavoli şi pe oameni vei judeca (I Cor - ); Luca ) De acestea aducându-şi aminte, eu, păcătosul şi molatecul, cel înţelenit în păcate, cu umilinţă a inimii şi cu suspinuri îndreptându-mi nădejdea către tine, o, preafericite Apostole, vin a te ruga să mijloceşti cu puternicele tale rugăciuni către Preaînduratul Dumnezeu şi Mântuitorul nostru Iisus Hristos ca să cerceteze cu a Sa milă pe cei ce îşi aduc aminte de ostenelile tale pe care le-ai răbdat pentru dragostea Lui şi să ne trimită şi nouă, nevrednicilor, Darul Său ca prin El să sporim şi noi în smerenie, blândeţe şi îndelungă răbdare Amin! * * * Un frate a întrebat pe un bătrân zicând: — Avvo, ce este smerenia? Răspuns-a bătrânul: — Smerenia este aceasta, fiule, ca să nu cunoşti cândva întru părerea ta, cum că ai făcut ceva lucru bun şi plăcut lui Dumnezeu; ci mai vârtos să te socoteşti pe tine pururea fără nicio faptă bună şi plăcută lui Dumnezeu şi, între oameni fiind, să te socoteşti şi să te vezi pe tine mai păcătos şi mai nevrednic decât toţi oamenii Şi celuia ce-ţi face rău ţie tu să te sileşti să-i faci bine după puterea ta Iată, fiule, ţi-am spus ce este smerenia; mergi dar şi fă aşa, şi te vei mântui (Pateric Cap X, pag ) * * * Zicea Avva Zinon că i-a povestit lui Fericitul Serghie, egumenul din Pedicata, o povestire ca aceasta: — Odată, zice, călătorind noi cu un bătrân sfânt, fiind şi alţi fraţi împreună cu noi, ne-am rătăcit pe cale şi neştiind unde mergem, ne-am aflat în semănături Iar plugarul simţind că s-a întâmplat de lucru acolo, a început a ne ocărî şi a zice cu mânie: „Voi vă temeţi de Dumnezeu? De aveţi frica lui Dumnezeu înaintea ochilor, nu faceţi aceasta!” Deci, îndată ne zice nouă sfântul acela bătrân: „Pentru Domnul nimeni să nu grăiască” Şi se ruga plugarului cu blândeţe, zicând: „Bine zici, fiule, de am fi avut frica lui Dumnezeu, aceasta nu am fi făcut, ci pentru Domnul iartă-ne că am greşit!” Iar acela, spăimântându-se pentru nerăutatea şi smerenia bătrânului, alergând la noi a căzut la picioarele bătrânului, zicând: Iartă-mă pentru Domnul şi ia-mă cu voi!” Şi adăuga Fericitul Serghie: „Iată blândeţea şi bunătatea sfântului, ce au putut cu ajutorul lui Dumnezeu să facă!” Şi a mântuit sufletul făcut după chipul şi asemănarea lui Dumnezeu pe care îl voieşte Dumnezeu mai mult decât nenumăratele bucurii cu banii lor ” (Pateric, Avva Zinon , pag ) * * * Zicea Avva Daniil pentru Avva Dula, că întâi a şezut în viaţa de obşte patruzeci de ani şi apoi în pustia ascetică s-a liniştit şi între părinţii cei mai mari s-a socotit Deci, aceasta spunea că în multe feluri cercând, a aflat că aceştia care petrec în viaţa de obşte mai mult şi mai degrabă decât cei ce se liniştesc sporesc în lucrarea faptelor bune, de vor avea şi vor întrebuinţa supunerea din inimă curată Că un frate era într-o viaţă de obşte cu chipul prost şi defăimat mai mult decât toţi cei ce erau acolo, iar cu mintea era mare şi cinstit Acesta ocărându-se şi defăimându-se de toţi, iar de multe ori şi bătându-se cu nedreptate, răbda vitejeşte, nezicând nimănui nimic; iar altul din fraţii ce erau acolo, îndemnat fiind de diavolul, a furat sfintele vase cele din biserică, tăinuindu-le de toţi Apoi cercetare făcându-se pentru cele furate, toţi la fratele acela care se defăima pe sine, au lipit vina şi pe acesta l-au osândit, din prepus că a furat cele sfinte Iar de vreme ce acela zicea că nu are ştiinţă câtuşi de puţin de lucrul acela, cu îndemânarea igumenului i-a luat chipul cel călugăresc de la dânsul şi puindu-l în fiare, l-a dat iconomului lavrei spre cercetare Acesta după ce şi cu vine de bou l-a bătut de ajuns şi alte pedepse i-a dat, fiindcă nimic nu avea acela să mărturisească, ci dimpotrivă, punea înainte neştiinţa faptei aceleia, l-a trimis la dregătorul locului, ca să-l pedepsească mai mult Iar acela, feluri de munci arătând lui şi cu foc trupul arzându-i şi cu nemâncarea de multe zile şi cu închisoarea întunecoasă şi înecăcioasă pedepsindu-l, după ce deopotrivă a aflat că tăgăduieşte furtişagul de cele sfinte, cu voia egumenului şi cu a fraţilor, l-a osândit la moarte, după cum orânduieşte pravila, că pedeapsa furtişagului de cele sfinte este moartea; şi deci, se ducea să-i taie capul Iar fratele cel ce furase cele sfinte, văzând şi pătimind cu sufletul, venind la avva, a zis: „M-am înştiinţat că s-au aflat vasele cele sfinte, pentru aceasta grăbeşte să nu i se taie capul fratelui” Iar el vesteşte dregătorului şi slobozindu-se fratele, a venit la viaţa cea de obşte Şi mai trăind trei zile, s-a dus către Domnul, dându-şi sufletul în vreme ce se ruga şi căzuse în genunchi Deci, venind toţi cei din mănăstire şi aflând trupul lui aşa stând spre pocăinţă (adică îngenuncheat) l-au luat pre el şi l-au dus în biserică până când să se aşeze acolo Şi lovindu-se în toacă, s-au adunat toată lavra şi toţi alergau la trupul acela, fiecare voind pentru blagoslovenie să ia vreo parte din haine sau din peri Iar avva, temându-se ca nu cumva să se rupă şi trupul, l-au băgat pe el în altar şi l-au încuiat cu lacăt aşteptând să vină şi avva al lavrei Iar după puţin, venind şi acela şi aprinzând toţi făclii, şi punând tămâie, căutau trupul să-l scoată din altar şi sileau pe proestosul mănăstirii să deschisă degrabă Iar acela, deschizând, şi intrând mulţi înăuntru, hainele şi încălţămintele le-au aflat, iar trupul nu era nicăieri Deci, au început să slăvească pe Dumnezeu şi să strige unii către alţii, cu lacrimi şi să zică: „Vedeţi fraţilor, ce fel de daruri ne pricinuieşte nouă îndelunga răbdare şi smerenia? Să ne nevoim dar şi noi, să suferim ispita şi defăimarea pentru Domnul şi vom fi slăviţi şi cinstiţi şi împreună cu El vom fi împăraţi ” (Pateric, Avva Daniil ) * * * Acest cuvânt a fost scris într-un grajd de viţei la Ion Moldovan, în localitatea Mănăstirea Humor, fiind prigonit pentru predici, având şi o ispită din partea vrăjmaşului diavol, care atunci, când a început să scrie primele cuvinte, fiind în miez de noapte a cutremurat grajdul, a răsturnat cerneala şi lampa lăsându-l pe întuneric Ba a avut şi impresia că un şarpe uriaş a trecut foarte aproape de el, provocându-i o mare frică Rugându-se cu multe lacrimi lui Dumnezeu, cu mare greutate a reuşit să găsească chibritele şi să aprindă o lumânare, nemaiputând să continue sau să se odihnească până a doua zi (n n ) DESPRE CITIREA SFINTELOR SCRIPTURI ŞI DESPRE CHEIA ÎNŢELEGERII LOR „Cercetaţi Scripturile că socotiţi că în ele aveţi viaţa veşnică” (In V ) „Până voi veni, ia aminte la citire, la îndemnat şi la învăţătură” (I Tim IV ) Iubiţi credincioşi, Una dintre cele mai bune fapte dintre lucrările cele duhovniceşti ale monahilor este citirea Sfintelor Scripturi, care este pentru noi ca o trâmbiţă ce deşteaptă şi adună mintea noastră intru frica lui Dumnezeu Acest adevăr ni-l arată şi dumnezeiescul Părintele nostru Efrem Sirul, zicând: „Iar în loc de trâmbiţă aibi pe dumnezeieştile Scripturi Căci precum trâmbiţa strigând adună pe ostaşi, aşa şi dumnezeieştile Scripturi strigând către noi adună gândurile noastre în frica lui Dumnezeu Căci şi gândurile noastre sunt ca nişte ostaşi care bat război împotriva vrăjmaşilor împăratului (Ps ) Şi iarăşi precum trâmbiţa, strigând în vreme de război, deşteaptă osârdia vitejilor împotriva vrăjmaşilor, aşa şi dumnezeieştile Scripturi deşteaptă inima ostaşilor duhovniceşti şi a nevoitorilor spre lucrarea bunătăţii (cuv pt atoată întrarmarea către monahi, Tom III, p ) Şi dumnezeiescul părinte Isaac Sirul arătând că citirea Sfintelor Scripturi ne ajută la adunarea gândurilor din risipire, ne învaţă pe noi, zicând: „În vremea în care mintea ta este risipită, mai mult decât întru rugăciune, întru citire să petreci Cinsteşte citirea, de este cu putinţă mai bine decât starea (privegherea) Că aceasta (citirea) este izvor al rugăciunii curate“ (cuv , op cit , p ), iar în al doilea loc arată că „citirea Sfintelor Scripturi adună şi împuterniceşte pe minte“ (Cuv , p ) Şi iarăşi zice: „Îndeletniceşte-te cu citirea Scripturilor, care îţi arată ţie calea subţirătăţii vederii şi întru vieţile sfinţilor măcar deşi nu din început simţi dulceaţa“, arătând apoi că cel ce străduieşte în această lucrare îşi mută treptat vederea dintre cele pământeşti între cele cereşti (cuv , p ) Şi iarăşi dumnezeiescul Părinte Efrem Sirul arătând că citirea Sfintelor Scripturi adună şi luminează mintea, zicând: „Citirea dumnezeieştilor Scripturi strânge pe mintea ta care se rătăceşte şi îi dă ei conştiinţa lui Dumnezeu Căci scris este: „Îndeletniciţi-vă şi cunoaşteţi că Eu sunt Dumnezeu“ (Ps , ) Iar de nu ştii să citeşti (zice acelaşi Sfânt Părinte), lipeşte-te acolo unde auzi citind şi să te foloseşti“ (Idem p - ) Încă marele Apostol Pavel îndeamnă pe ucenicul său Timotei cu citirea Sfintei Scripturi, zicându-i: „până voi veni, îndeletniceşte-te cu citirea” (I Tim IV ) Iar dumnezeiescul Părinte Ioan Scărarul, arătând folosul citirii Sfintelor Scripturi, zice că „un suflet care ziua şi noaptea necurmat cugetă la cuvântul lui Dumnezeu şi în somn se îndeletniceşte cu acelaşi lucru Acesta al doilea este o adevărată răsplătire de la Dumnezeu pentru lucrarea cea dintâi, spre a goni duhurile şi nălucirile cele viclene “ (cuv din Scara C , p ) Îi auzim conglăsuind şi pe Sf Efrem Sirul şi totodată arătându-se şi ce fel de scripturi trebuie să citească cel ce lucrează nevoinţa, zicând: „Citirea Sfintelor Scripturi poate foarte mult să lumineze şi să adune pe minte; căci ele sunt graiuri ale Sfântului Duh şi în tot felul îi înţelepţesc pe cei ce le citesc Fiind lucrător, citeşte cărţile lucrătoare ale Părinţilor, căci, îndeplinindu-le pe acestea şi cu fapte, citirea celorlalte devine de prisos Stăruieşte să înveţi înţelepciunea şi lucrarea mai mult din osteneli, iar nu numai din citirea cărţilor “ (citat din Scara Cuv , Cd ) Auzim însă şi pe dumnezeiescul Părinte Ioan Gură de Aur, preafericitul dascăl a toată lumea – zicând despre citirea dumnezeieştilor Scripturi: „Marea bunătate este, iubiţilor, citirea dumnezeieştilor Scripturi Aceasta face pe suflet filosof Aceasta mută mintea la cer Aceasta întocmeşte pe om mulţumitor Aceasta face ca la nimic din lucrurile lumii acesteia să nu ne dăm şi la răsplătirea stăpânului privind noi să lucrăm toate cele bune“ Şi apoi zice: „Pentru aceasta vă rog cu multă osârdie să facem citirea Sfintelor Scripturi, căci aşa şi cunoştinţa vom dobândi, dacă adeseori vom citi şi cele ce se află acolo“ (Împăr de grâu, Cuv , p , Buzău, ) Şi iarăşi zice: „Pentru aceasta, vă rog şi cărţi să dobândiţi şi împreună cu cărţile să ţineţi şi înţelegerile şi să le scrieţi în inimile voastre Şi ori de vom înţelege puterea celor scrise, ori de nu vom cunoaşte, adeseori pe ele să le citim Căci citirea cea de totdeauna, neştearsă face pomenire; şi de multe ori, ceea ce astăzi citind nu am putut afla, aceasta iarăşi mâine citind-o, deodată am aflat-o Iubitorul de oameni Dumnezeu, nevăzut, luminând pe a noastră minte“ (idem p - ) Aşadar, părinţilor şi fraţilor, în cele puţine de până aici, am arătat cu mărturii din Sf Scriptură şi de la Sfinţii Părinţi, despre folosul cel mare care ni se pricinuieşte din citirea Sfintelor Scripturi şi cum că, prin citirea lor, mintea noastră se deşteaptă, se adună, se cucereşte, se luminează şi i se dă ei cunoştinţa de Dumnezeu Iar fiindcă la toată fapta bună se agaţă şi se amestecă şi răutatea spre a zădărnici folosul cel din fapta bună, dumnezeieştii Părinţi ai Bisericii lui Hristos ne-au arătat nouă şi pe unele ispite, care se alătură de mintea noastră în vremea citirii Sf Scripturi, învăţându-ne totodată şi cum să ne ferim de ele Iată ce zice în această privinţă dumnezeiescul Părinte Efrem Sirul: „Caută când vrei să citeşti să nu te curmeze şi să nu te împiedice pe tine vrăjmaşul, aducând asupra ta trândăvie şi aruncându-te pe tine în ispite şi zicându-ţi: „fă întâi cutare lucru şi aşa fără de grijă vei citi Căci pe toate acestea le aduce asupra ta ca să te împiedice pe tine de a citi şi de a te folosi Ci fă-te ca un cerb ce însetează şi doreşte spre izvoarele apelor, adică pe dumnezeieştile Scripturi; aşa să alergi şi să bei din ele, spre a-ţi răcori setea ce te arde pe tine prin patimi Bea împreună şi folosul cel dintru dânsele Căci, când îţi va dărui ţie Domnul să citeşti, să şi cunoşti dintru dânsele vreun cuvânt, să nu-l treci pre el aşa cum s-ar întâmpla Ci să-l cugeţi pe el întru mintea ta şi să-l scrii pe el întru inima ta şi întru pomenirea ta să-l păzeşti pe dânsul neşters, căci scris este: „Întru îndreptările tale voi cugeta” şi iarăşi; „Întru inima mea am ascuns cuvintele tale ca să nu greşesc Ţie“, şi iarăşi: „Întru ce-şi va îndrepta tânărul calea sa când va păzi cuvintele Tale” (Ps ) Şi când citeşti, cu sârguinţă şi cu osteneală să citeşti trecând stihul Şi nu te grăbi, ca filele să le treci; ci de este de trebuinţă şi de două ori şi de trei ori şi de mai multe ori citeşte stihul, ca să înţelegi puterea lui” (Cuv pentru răbdare şi umilinţă, tom , p - ) Iar dacă citind noi în dumnezeieştile Scripturi, vor aduce diavolii îndoială asupra noastră pentru vreun stih din Sf Scriptură şi ne-ar zice prin gând: „Vezi că nu este aşa cuvântul acesta şi cum poate să fie aşa?” şi altele de acest fel, tu să zici către acel gând de îndoială sau de hulă: „Treci înapoia mea, satano, căci eu ştiu că cuvintele Domnului sunt cuvinte curate şi ca nişte argint cu foc lămurit pământului şi curăţit de şapte ori şi nimic nu este întru dânsele strâmb sau răzvrătit, ci toate sunt bune înaintea celor ce înţeleg şi drepte celor ce află conştiinţa! Iar eu nepriceput sunt şi nu le cunosc pe ele Însă ştiu că legea duhovnicească este (Rom VII, ) şi cele scrise de asemenea duhovniceşti sunt” Iar dumnezeiescul Părinte Isac Sirul, arătând că mare primejdie este a iscodi cineva Sfânta Scriptură, mai presus de înţelegerea sa, zice: Cela ce se obrăzniceşte şi asupra celor mai presus de dânsul îndrăzneşte în înţelegerea Scripturilor, cu pierzare este ameninţat Fiindcă omul caută cele mai presus de el şi iscodeşte cele mai înainte decât dânsul, neaducându-şi aminte de cuvântul scris: „Cele mai presus de tine, nu le căuta şi cele mai tari decât tine nu le cerca nebuneşte Cele ce s-au poruncit ţie, acestea cu cuviinţă le cugetă că nu îţi sunt de trebuinţă cele ascunse Că pe mulţi i-a înşelat părerea lor şi socoteala cea rea făcut să alunece cugetele lor“ (Iisus Sirah cap III - ) Şi iarăşi, să-şi aducă aminte de cuvântul Sf Scripturi care zice: „Că nu sunt sfaturile mele ca sfaturile voastre, nici căile Mele precum căile voastre, zice Domnul Că pe cât este cerul de departe de pământ, aşa departe sunt căile Mele de căile voastre şi cugetele Mele de cugetele voastre” (Isaia V ) Deşi cuvintele Domnului sunt mai dulci decât mierea şi fagurul (Ps ), totuşi ni se cuvine a gusta din ele cu măsură, după cea scrisă: „Când vei afla miere cu măsură să mănânci dintr-însa, ca nu cumva săturându-te, să o dai afară pe ea” (Prov , ) Şi iarăşi: că „precum nu este bine a mânca miere multă, aşa nici a iscodi cele dumnezeieşti cuvinte” (Prov , ), ca voind a vedea lucrurile cele prea departe „nălucire, în locul adevărului să vedem” (Sf Isac Sirul, op cit , cuv , p ) Şi acestea fiind zise până aici despre ispitele ce se întâmplă nouă în vremea când citim dumnezeieştile Scripturi, în cele ce urmează, se cuvine să arătăm şi care este cheia cea duhovnicească necesară deschiderii şi desluşirii înţelegerii noastre spre cunoaşterea pe cât este cu putinţă – din tainele cele ascunse ale sfintelor şi dumnezeieştilor Scripturi Deci trebuie să ştim şi să ţinem minte cu toţii căci cheia spre deschiderea tainelor sfintelor Scripturi este sfânta şi dumnezeiasca rugăciune, cea curată a inimii şi a minţii noastre Acest adevăr îl arată mulţi dintre sfinţii şi dumnezeieştii Părinţi, printre care şi Sf Isac Sirianul, care zice acestea: „De cuvintele tainelor celor ce sunt în dumnezeiasca Scriptură, fără de rugăciune de cerere a ajutorului lui Dumnezeu să nu te apropii, ci zi: „Dă-mi, Doamne, mie ca să primesc simţirea şi puterea celor dintr-însa” Şi iarăşi zice: „Cheie a înţelegerilor celor adevărate ce sunt întru dumnezeieştile Scripturi pe rugăciune socoteşte-o că este” (Cuv , op cit p - ) În chip asemănător ne sfătuieşte şi dumnezeiescul Părinte Efrem Sirul zicând: „Şi când vrei să şezi ca să citeşti sau dacă pe altul îl auzi citind, roagă-te Domnului mai întâi zicând: „Doamne Iisus Hristoase, deschide-mi urechile şi ochii inimii mele ca să pricep a face voia ta, Doamne, că nemernic sunt eu pe pământ Să nu ascunzi de la mine poruncile Tale, ci descoperă ochii mei şi voi cunoaşte minunile din Legea Ta Arată-mi mie cele nearătate şi cele ascunse ale inimii mele şi ale înţelepciunii Tale, că spre Tine nădăjduiesc, o, Dumnezeul meu, ca Tu să-mi luminezi mintea“ (Cuv pt atoată întrarmarea către monahi, tom III, op cit , p ) Dar, oare fraţii mei, toţi pot a se îndeletnici cu citirea Sf Scripturi? Da, cu adevărat da Dar oare toţi pot a şi înţelege Sf Scripturi? Nu, cu adevărat nu Şi pentru ce acest lucru? Pentru că în Sf Scripturi „sunt unele lucruri cu anevoie de înţeles, pe care cei neştiutori şi neîntăriţi le răstălmăcesc ca şi pe celelalte Scripturi, spre a lor pierzare“ (II Petru III, ) Deci trebuie a şti cu întemeiere că nu oricine are dreptul sau chemarea de a înţelege şi a explica Sf Scriptură, ci numai Biserica, prin persoanele cărora li s-a încredinţat de la Dumnezeu această chemare Căci în Biserică nu toţi au aceeaşi chemare şi acelaşi dar Fiecare are un anumit dar şi o anumită chemare, pe care alţii nu o pot avea după cuvântul lămurit al marelui apostol Pavel, care zice: „Pe unii i-a pus Dumnezeu în Biserică, întâi pe Apostoli, al doilea pe proroci, al treilea pe învăţători ” apoi zice: „Oare toţi sunt apostoli? Oare toţi sunt proroci? Oare toţi sunt învăţători ?” (I Cor XII - ; Efes IV, ) De aceea fiecare este dator de a-şi vedea darul şi chemarea sa pe care o are de la Dumnezeu şi să nu voiască a-şi însuşi unele daruri şi chemări pe care nu le are Acelaşi mare Apostol Pavel ne arată acest adevăr zicând: „Fiecare, fraţilor, întru ce a fost chemat, întru aceasta să rămână înaintea lui Dumnezeu” (I Cor VII, - ) Aşadar, fiindcă nu toţi suntem apostoli, nu toţi proroci, nu toţi dascăli, nu toţi avem cuvântul înţelepciunii şi al cunoştinţei şi al desluşirii duhurilor (I Cor XII, - ; Rom XIII, ) De aceea nu toţi putem a înţelege scripturile şi iarăşi: fiindcă nu tuturor ni s-a dat înţelepciunea şi ştiinţa (III Împ III - ; IV ; Prov II ; Ecles II, ; Dan II, , XII - ; Lc XXI, ; I Cor II, ) De aceea nu toţi putem a înţelege şi a explica Sf Scripturi Hristos este adevărul (In XIV, ) şi nimeni nu poate înţelege acest adevăr mai bine ca Biserica lui Hristos, care este stâlp şi întărire a adevărului“ (Tim III, ) Biserica lui Hristos este întemeiată pe temelia apostolilor şi a prorocilor, piatra cea din capul unghiului fiind însuşi Iisus Hristos (Efes II, ; Rom VIII, ; Isaia XXVII, ; Mat XVI, ; XXX, ş a ) Apostolii lui Hristos pun prin puterea Duhului Sfânt la conducerea Bisericii pe episcopi (II Tim , ; I Tim IV, ; F A VI, ; XIV, ) Acestor episcopi, aşezaţi de ei în Biserică le-au poruncit să se păzească pe sine şi învăţătura şi să stăruiască într-însa (I Tim IV, ) Acestora le dă putere să hirotonisească preoţi (Tit , ), acestora le spune să nu hirotonească prea degrabă pe cineva (I Tim V ) Către aceştia zice marele Apostol Pavel: „Iar de învaţă cineva în alt chip şi nu ţine de cuvintele cele sănătoase ale Domnului nostru Iisus Hristos şi de învăţătura cea bună după credinţă, să se depărteze (de) unul ca acesta” (I Tim VI, - ) Deci să înţeleagă oricine că numai Sfinţii Apostoli şi urmaşii lor au primit de la Dumnezeu puterea de a institui ierarhia în Biserica lui Hristos (Mat XVI, ; XIII, ; F A XV, ; I Cor XIV, , Cor X, ; XIII ; Efes IV - ); lor le-a încredinţat Mântuitorul nostru Iisus Hristos în întregime învăţătura Evangheliei Sale (Rom , ; Tim , ) şi toţi creştinii trebuie a se supune legilor Bisericii şi conducătorilor Bisericii lui Hristos (Mat , ; Sf A XVI, ; I Tes V, , ; II Tes , ; Evr , ; I Petru, V, ) Deci, din mărturiile Sfintei Scripturi, din cele de mai sus, fiecare din noi trebuie să înţeleagă că nimeni nu are voie să înţeleagă Sfânta Scriptură aşa cum i s-ar părea lui, nici nu are voie să propovăduiască Cuvântul lui Dumnezeu până nu va fi trimis de conducătorii Bisericii, cei aşezaţi în Biserică de Sf Apostoli (Tit X ) Căci „cum vor propovădui, de nu vor fi trimişi?” (Rom X, ) Dacă prin citirea Sfintei Scripturi se naşte în noi credinţa (Fapte , ; XVII, ; In , V , ; Rom X , ; XVI, ), apoi să ştie că nu tot cel ce citeşte Sfintele Scripturi le poate şi înţelege pe ele, ci are nevoie în acest lucru de un povăţuitor, care poate călăuzi pe el şi a-i desluşi adevărul din Sf Scripturi (F A VIII, , ; XIII, , XIV ; XVI, - ; ş a ) Deci să ştim şi să înţelegem că din această pricină s-a umplut lumea de eresuri şi s-au făcut atâtea dezbinări în Biserică, deoarece mulţi neînvăţaţi au voit a înţelege Sf Scriptură după capul lor şi nu s-au lăsat călăuziţi de acei ce aveau de la Dumnezeu darul învăţăturii şi al desluşirii (I Cor XII, - ) şi aşa voind a se înţelepţi, au înnebunit (I Cor III, , , ş a ) Părinţilor şi fraţilor, spre încheiere venind cuvântul nostru, vă rog să ţineţi minte că în această predică despre citirea Sfintelor Scripturi v-am amintit de patru lucruri: Cât de mare faptă bună este citirea Sf Scripturi? Ce fel de ispite se ridică din partea dracilor asupra celor ce se îndeletnicesc cu citirea lor; Care este cheia duhovnicească spre deschiderea înţelesurilor Sf Scripturi; Nu toţi au pricepere de a înţelege Sf Scripturi, fără a avea un povăţuitor iscusit întru aceasta Şi acum, la sfârşitul cuvântului zice: „Fie ca prin mila şi îndurarea Preabunului Dumnezeu să ţin şi eu păcătosul minte cele ce v-am vorbit sfinţiilor şi frăţiilor voastre şi prin amintirea acestora să mă trezesc şi eu din somnul nesimţirii mele şi să mă îndemn spre lucrare, ajutat de rugăciunile sfinţiilor voastre Amin DESPRE VALOAREA SUFLETULUI OMULUI „ Ce va folosi omul de ar dobândi lumea toată şi îşi va pierde sufletul său sau „ce va da omul în schimb pentru sufletul său?” (Mc , - ) Iubiţi credincioşi, În predica cu tâlcuirea Sfintei Evanghelii de azi se va vorbi pe cât ne va lumina Preabunul Dumnezeu, despre cinstea omului şi despre valoarea sufletului omenesc Aţi auzit în Sfânta Evanghelie de azi cuvintele Mântuitorului nostru Iisus Hristos care a zis: „Ce va da omul în schimb pentru sufletul său? (Mc , ) Dar oare aşa de mare valoare să aibă sufletul nostru încât să nu poată fi răscumpărat cu toată lumea asta? Că auzim ce spune Mântuitorul mai departe: „De ar dobândi omul toată lumea şi de va pierde sufletul său ce va folosi?“ (Mc , ) Auziţi, fraţii mei, cât de mare şi nemăsurată valoare are sufletul nostru şi la câtă cinste şi valoare l-a ridicat pe el însuşi Domnul Dumnezeul şi Mântuitorul nostru Iisus Hristos? Şi dacă adevărul este aşa, cine va putea vreodată a se împotrivi acestui mare adevăr? Să poată zice că sufletul nostru este mai ieftin şi nu preţuieşte cât lumea toată? Tocmai de aceasta sfânta şi dumnezeiasca Scriptură are obicei de multe ori să numească pe om „suflet” Auzi ce spune la Facere: „Iar sufletele care au intrat cu Iacob în Eghipet şi care au ieşit din coapsele lui au fost de toate şaizeci şi şase de suflete afară de femeile feciorilor săi” (Fac , - ) Iată că Sfânta Scriptură îl numeşte aici pe om „suflet“, nu spune că atâţia oameni au ieşit din Iacov, ci atâtea suflete Şi de ce îl numeşte Sfânta Scriptură pe om de multe ori „suflet”? Iată pentru ce: pentru valoarea cea mare ce o are sufletul faţă de trup Dar poate oare cineva să-i spună sufletului om? Nu, omul se poate numi suflet, dar sufletul nu se poate numi om Pentru ce? Pentru că sufletul are o fire nevăzută, iar trupul are o fire văzută şi simţită şi când acestea se unesc într-un singur ipostas atunci se cheamă om Dar, nici sufletul nu se cheamă om fără trup, nici trupul nu se zice om fără suflet Căci omul este un ipostas unit din două firi, şi suflet şi trup Iar dacă totuşi în câteva locuri din Sfânta Scriptură omul se numeşte suflet, aceasta este, după cum am arătat, pentru cinstea cea mare a sufletului faţă de trup Dar ce este omul? Omul este un sâmbure şi un tot al întregii lumi pe care a zidit-o Bunul Dumnezeu în cer şi pe pământ Omul este acea fiinţă care ţine legătura cu cele patru feluri de lumi pe care le-a făcut Dumnezeu în univers El comunică cu toate existenţele cele însufleţite şi neînsufleţite: a) cu regnul mineral, b) cu lumea vegetală, c) cu lumea animalelor, d) şi apoi cu lumea cea nevăzută a îngerilor, adică cu lumea cea gânditoare Deci omul este un tot al lumii văzute şi al lumii nevăzute şi de aceea sfânta şi dumnezeiasca Scriptură îl numeşte pe om „Mare” (Is Sirah , ) şi în alt loc zice: „Mare este omul şi cinstit bărbatul milostiv” (Prov , ) Dar de ce îl numeşte mare? Pentru că în om se reunesc toate lumile create de Dumnezeu şi pentru că peste toate acestea el este „chipul şi asemănarea lui Dumnezeu” (Fac , ) Dar să vedem cum ţine omul legătura cu cele două feluri de lumi, gânditoare şi simţitoare care alcătuiesc lumea în întregimea ei Sfântul Grigore de Nazianz zice: „ Omul în ipostasul său are din regnul mineral (adică din lumea cea neînsufleţită) fier, sare, fosfor, piatră, apă, pământ şi în scurt mai toate substanţele pe care le despart chimia şi arheologia De asemenea, omul în alcătuirea lui are multe feluri din regnul vegetal din cele care cresc şi scad, se nasc şi pier În om se găsesc răsaduri, ierburi, seminţe şi tot felul de ierburi ce se află pe faţa pământului Apoi omul ţine legătura şi cu lumea animalelor, şi aceasta prin cele patru humori (umezeli) ca: fierea cea neagră, fierea cea galbenă, sângele şi apa (vezi Sf Ioan Damaschin, Dogmatica cap ) El având aceste patru feluri de humori din care mai ales este alcătuit trupul dobitoacelor, ţine legătura cu cele necuvântătoare, adică cu animalele Deci iată cum omul face legătura cu cele trei lumi, minerală, vegetală şi animală Dar oare numai la atât se opreşte omul? Nicidecum! Omul, cum v-am mai spus mai sus, ţine legătura şi cu lumea cea nevăzută şi inteligibilă şi raţională din ceruri, omul este mai presus decât lumea cea văzută şi simţită, fiind în legătură cu lumea cea nevăzută şi gânditoare a îngerilor (Sf Ioan Damaschin, Dogmatica, carte I, cap ) Deci, fiindcă omul uneşte în sine cele patru lumi în mic, omul se numeşte „microcosmos” adică lumea mică, dar omul se cheamă numai lume mică? Nu, omul după marele teolog Grigore şi după alţii din Sfinţii Părinţi şi marii filosofi, ai Bisericii lui Hristos se mai cheamă şi macrocosmos fiindcă este mai mare decât toate lumile, adică o lume mare în cea mică, deoarece el uneşte în sine nu numai lumea cea văzută şi simţită, ci şi cea nevăzută, şi pe deasupra tuturor el este după chipul lui Dumnezeu şi după asemănarea Sa (Fac , - ) Dar să lăsăm acestea care se iau la partea văzută a omului, adică la alcătuirea lui cu cele trupeşti şi simţite şi să pornim mai departe cuvântul nostru despre facultăţile cele mai înalte ale sufletului nostru care se împărtăşesc şi de însuşirile cele gândite ale lumii celei nevăzute Se ştie că lumea cea nevăzută şi gânditoare a îngerilor se compune din nouă cete, ierarhizate în trei triade, şi anume: ) Triada I: este a Îngerilor, a Arhanghelilor şi a Începătoriilor; ) Triada a II-a, cea din mijloc: este a Stăpâniilor, a Puterilor şi a Domniilor; ) Triada a III-a şi cea mai de sus: este a Preafericitelor Tronuri (Scaune) ale Heruvimilor şi a Serafimilor (Sfântul Dionisie Areopagitul, Ierarhia Cerească cap III, pag , Chişinău ) Să vedem acum în ce fel şi omul se împărtăşeşte de însuşirile acestor preafericite cete ale îngerilor ÎNGERII Îngerii se tâlcuiesc slugi ale lui Dumnezeu după cea scrisă: „Ceea ce faci pe îngerii tăi duhuri şi pe slugile Tale pară de foc“ (Ps , ) Îngerii sunt aceia care ne ajută nouă în necazuri, în scârbe şi în ispite şi ei pururea se bucură, de cei ce cresc în virtute şi pururea se mâhnesc de cei ce cad în păcate şi îi ajută ca să se ridice din păcate şi din greutăţi Îngerii slujesc la mântuirea sufletelor omeneşti şi niciodată nu ne părăsesc pe noi, până la ieşirea noastră din viaţa aceasta şi în vremea sfârşitului nostru, îngerii alcătuiesc ceata cea mai aproape de noi; lor li s-a dat spre pază pământul acesta şi slujesc mai aproape de noi la mântuirea sufletelor, oamenilor De aceea marele Apostol Pavel a zis: „Au nu sunt toţi duhuri slujitoare care se trimit spre slujbă pentru cei ce vor să moştenească mântuirea” (Evrei , ) Sufletul omului are şi el de la Dumnezeu această lucrare ca şi Îngerul El are credinţă şi dragoste de Dumnezeu şi slujeşte lui Dumnezeu cu frică şi cutremur Sufletul omului are şi el puterea de a sluji, de-a ajuta pe fraţii săi, de a-i mângâia în necazuri şi supărări, de a-i întări cu cuvântul şi de a alerga întotdeauna spre ajutorul fraţilor săi prin diferite mijloace; pentru aceasta dar şi omul este un fel de înger amestecat din două firi, cum îl numeşte Sfântul Ioan Damaschin (Dogmatica) Îngerul zboară ca fulgerul prin ceruri şi prin văzduhuri; într-o clipă se coboară în Iad, într-o clipă înconjoară pământul şi nu este oprit nici de litosferă, nici de atmosferă, nici de stratosferă, nimic nu-l împiedică pe el” (Sf Ioan Damaschin, Dogm , cartea a II-a, cap ) Tot aşa şi sufletul omului cu mintea sa Sufletul cu partea privitoare a sa care este mintea care străbate cerul într-o clipeală de ochi, se pogoară la iad, îşi închipuie muncile cele de acolo, aleargă unde vrea şi nu poate să fie oprit de nimenea, căci oriunde vuieşte acolo se duce Iată asemănarea sufletului nostru cu Îngerul Ceea ce are îngerul în trup, omul de-abia are cu mintea sa De aceea spune Sfântul Grigore de Nisa, marele filosof duhovnic, că: „omul e frate cu Îngerul după partea cea cuvântătoare” (comentariu la Viaţa lui Moise, pag ) Ce este mintea omului, aceea este şi îngerul cu trup Începând cu cetele îngerilor şi până la ale Serafimilor Toate puterile, însuşirile şi darurile fiecărei cete s-au descris după cuvântul la Soborul Mai-marilor Voievozi ai cetelor îngereşti Mihail şi Gavriil, noiembrie, din vieţile Sfinţilor Dar trebuie să ştim că cu desăvârşire netrupesc numai Dumnezeu este, căci toţi îngerii au trupurile lor Dar trupurile lor sunt prea subţiri şi prea fine, din foc ceresc şi sunt numiţi în scrierile Bisericeşti „netrupeşti” ARHANGHELII Această ceată este a doua din ierarhia cea mai de jos şi au această misiune de la Dumnezeu Primesc ordinele lui Dumnezeu şi descoperă prorociile de la Dumnezeu şi binevestesc tainele lui Dumnezeu la vreme oamenilor şi tuturor popoarelor de pe pământ (Sf Dionisie Areopagitul, op cit , cap VII, pag , cap , pag , ) Ştiţi cum a binevoit Arhanghelul Gavriil şi alţi îngeri din ceata aceasta trimişi de Dumnezeu la naşterea Sfântului Ioan Botezătorul şi la naşterea Mântuitorului nostru, la Buna-Vestire a Maicii Domnului Deci Arhanghelii au această misiune de la Dumnezeu, care li se descoperă lor prin cetele de mai sus şi păstrează această ordine până în clipa când primesc, gânditor, ordin să le aducă pe faţa pământului, la fiecare suflet în parte Sufletul nostru nu este nici el străin de lucrarea Arhanghelilor El are memorie, dată lui de la Dumnezeu, ţine minte toate, iar mintea lui dacă este luminată de Preasfântul duh, împărtăşeşte şi binevesteşte Evanghelia şi Cuvântul lui Dumnezeu şi toate învăţăturile cele de suflet mântuitoare oamenilor spre a-i aduce la calea mântuirii Aşa precum ştim că marele Apostol Petru a predicat în Ierusalim şi într-o singură zi au crezut ca la de oameni, iar a doua zi s-a făcut numărul oamenilor luminaţi prin cuvântul Apostolului până la aşa au binevestit Cuvântul lui Dumnezeu Sfinţii Apostoli până la marginile lumii precum este scris: „În tot pământul au ieşit la vestirea lor şi la marginile lumii cuvintelor lor“ (Ps , ) Iată, ca şi arhanghelii cu trup au fost Sfinţii Apostoli binevestitori ai Evangheliei lui Hristos Iată dar, că şi Arhanghelii, oamenii au şi Darul bunei-vestiri şi al prorociei Căci foarte mulţi din Sfinţii lui Dumnezeu au avut darul de a şti mai înainte ce are să li se întâmple lor şi altora Aşa au fost Sfinţii Patriarhi, Proroci, Apostoli, Ierarhi, Martiri şi cuvioşi Părinţi de prin pustii Deci iată că şi sufletul omului se împărtăşeşte cu puterea lui Dumnezeu şi de darul Arhanghelilor Omul poate să binevestească, să predice, să înveţe şi să lămurească pe cei neştiutori şi să înmulţească credinţa lui Dumnezeu pe pământ spre slava lui Dumnezeu ÎNCEPĂTORIILE Dregătoria acestei cete este de a păzi toate hotarele împărăţiilor lumii, toate ţările, toate ţinuturile, toate oraşele, toate satele şi ţinuturile, toate regiunile lumii Aceştia au mare stăpânire de la Preabunul Dumnezeu să nu se facă războaie între oameni Sau dacă îngăduie Dumnezeu a se face, atunci ei păzesc fiecare popor şi fiecare limbă de sub cer (Sf Dionisie Areopagitul, op cit , cap , pag ) Şi sufletul omului are această însuşire după cum arată Sfinţii Părinţi Omului i-a dat Bunul Dumnezeu să aibă pricepere, să facă legi prin care să poată conduce împărăţii mari şi state puternice, să facă legi militare, legi civile, legi administrative, legi de ordine şi disciplină Iată o mulţime de puteri care le are asemenea începătoriilor Şi omul stăpâneşte oraşe, ţări şi împărăţii şi ţinuturi, aceste puteri i s-au dat omului de la început când a zis Dumnezeu: „Creşteţi şi vă înmulţiţi şi stăpâniţi pământul şi păsările cerului, peştii mărilor şi celelalte“ (Fac , ) Deci puterea aceasta de a stăpâni şi a împărăţi o are şi sufletul omului şi în general omul luat cu tot cu suflet STĂPÂNIILE Această ceată preaputernică, fiind mai presus de triada întâi, are această misiune că stăpâneşte pe diavoli Foarte mult ar vătăma diavolii pe oameni dacă n-ar fi această ceată înzestrată cu mare putere de la Atotputernicul Dumnezeu spre a-i stăpâni Miliarde de diavoli sunt în văzduh, pe pământ, în apă şi sub pământ şi în aerul care înconjoară pământul şi întreg universul, cum i s-au spus şi lui Iov: „înconjurat-am pământul şi toate cele de sub cer şi iată sunt de faţă“ (Iov , ), sau cum zice şi marele Apostol Pavel că: „ lupta noastră este împotriva începătoriilor, şi a domniilor, şi a stăpânitorilor întunericului veacului acestuia, împotriva răutăţilor răspândite în văzduh“ (Efes , ); deci în tot locul se găsesc diavoli şi aceştia ar vătăma foarte zidirea lui Dumnezeu, pentru că satan atâta putere are încât dacă i-ar da voie Dumnezeu, cu o unghie ar întoarce pământul pe cealaltă parte după cum spune Sfântul Serafim de Sarov Dar puterea satanei şi a slugilor lui este îngrădită şi circumscrisă de puterea cea nemărginită a lui Dumnezeu şi Dumnezeu prin această ceată a stăpâniilor, îi stăpâneşte pe ei, nedându-le lor voie să facă vreun rău oamenilor sau altor zidiri ale lui Iar cu voia şi cu îngăduinţa lui Dumnezeu pot a face mare rău după cum vedem în Sfânta Evanghelie, că nici în porci nu au avut voie să se ducă până nu le-a dat voie Dumnezeu (Mat , ; Iov , ) Deci Ceata Stăpâniilor are această misiune de a stăpâni pe diavoli şi a nu-i lăsa pe ei să vatăme vreo zidire a lui Dumnezeu (vezi Sf Dionisie Areopagitul, op cit , cap , pag ) Deci să se ştie că şi sufletul omului are acest dar de la Dumnezeu de a stăpâni pe diavoli şi de a stăpâni patimile trupului şi ale sufletului, căci zice Sfântul Efrem Sirul: „Câte patimi are omul, tot atâţia diavoli are într-însul” Deci sufletul cel curat şi luminat cu darul lui Dumnezeu stăpâneşte pe aceşti diavoli şi nu vrea să facă voia lor şi mai ales nu se lasă biruit de patimile trupului şi ale sufletului pentru că are în el darul lui Dumnezeu să se împotrivească dracilor când îl atacă pe el (Mat , ; Mc , ; Lc , ) PUTERILE Mai sus de ceata Stăpâniilor este ceata Puterilor, care este a doua ceată din triada a doua Această ceată are următoarea misiune: mare putere are de la Preabunul şi Atotputernicul Dumnezeu să facă minuni mari în tot pământul; dar cu acest dar de la Dumnezeu sunt înzestraţi şi oameni care sunt aleşi de Dumnezeu şi cărora voieşte El a le da acest dar Toţi Sfinţii făcători de minuni prin această ceată a Puterilor se învrednicesc a primi de la Dumnezeu darul facerii de minuni Ceata Puterilor mai are şi altă misiune: ea ocârmuieşte şi mişcă sferele cerului, pământului planetele şi stelele cerului Mişcarea tuturor astrelor cereşti cu atâta precizie, cu mare uimire, cu frumuseţe şi cu nespusă exactitate Tot această ceată a puterilor ocârmuieşte văzduhul şi schimbă suflările vânturilor, măsoară puterea şi greutatea lor, ca să nu vie cu prea mare urgie asupra unei ţări şi să vatăme pe oameni, oraşele şi satelor lor Sau dacă îngăduie Atotputernicul Dumnezeu trimite pe anumite locuri uragane, cicloane, taifunuri cu fel de fel de primejdii şi aşa prin această ceată se pedepsesc de la Dumnezeu oamenii păcătoşi din anumite părţi ale pământului Omul are şi el de la Dumnezeu darul pe care îl are această ceată a Puterilor, deoarece omul, rugându-se lui Dumnezeu cu darul şi cu puterea luată de la El poate face minuni Câţi Sfinţi Proroci n-au făcut minuni mari şi au înviat şi morţii ca Ilie şi Elisei? Câţi din Apostoli n-au făcut mari minuni şi au înviat şi morţi ca Petru, Pavel şi Sfântul Ioan Evanghelistul? Câţi din sfinţii Ierarhi şi Mucenici nu au făcut mari minuni şi au înviat şi morţii ca Sfântul Marele Mucenic Gheorghe şi alţii? Aşadar, omul are de la Dumnezeu darul de a face minuni mari şi în loc de a ocârmui vânturile şi schimbările vremurilor, el ocârmuieşte mădularele trupului său, ocârmuieşte virtuţile şi patimile trupului său şi le pune pe toate în rânduială spre slujba şi slava lui Dumnezeu, după cea scrisă: „Ochiul tău drept să vadă şi urechea ta cele drepte să audă“ (Prov , - ) DOMNIILE Această ceată se numeşte Domnii, pentru că ea domneşte peste diavoli şi de asemenea peste toate împărăţiile lumii şi peste toate ţările încredinţate lor de la Dumnezeu De asemenea, această ceată a Domniilor domneşte peste toate cetele care sunt mai jos de ea şi care sunt cinci la număr Ei sunt Domnii şi slujesc Domnului Dumnezeu nu de frică, ci din iubire şi din voie slobodă, dar mai ales din dragoste şi-au lepădat din ei cu totul frica de rob Alte cete slujesc de frică, având frica cea curată, după cea scrisă: „frica Domnului cea curată care rămâne în veacul veacului“ şi iarăşi „frica Domnului care luminează ochii“ (Rom , ; In , ), şi acestea au mare putere de a domni peste puterile satanei şi peste puterile popoarelor pământului şi peste puterile stihiilor ca şi peste celelalte puteri care sunt mai jos decât ele Deci omul are puterea dată lui de la Dumnezeu de a domina sau a împărăţi peste o cetate, peste o ţară sau peste mai multe ţări Cine credeţi că pune împăraţi şi domni pe pământ, stăpânitori şi judecători, dacă nu Însuşi Dumnezeu Auziţi ce spune dumnezeiasca Scriptură: „Luaţi în urechi cei ce stăpâniţi mulţimi şi cei ce vă trufiţi între noroadele limbilor că de la Domnul s-a dat vouă puterea şi stăpânirea de la Cel Preaînalt” (Înţelepciunea lui Solomon , - ) Deci prin ceata Domniilor, se pun de la Dumnezeu împăraţi, regi, conducători de popoare în tot pământul Despre acest adevăr arată şi marele Apostol Pavel când zice: „Tot sufletul trebuie să se supună stăpânirilor celor mai înalte, că nu este stăpânire decât de la Bunul Dumnezeu (Rom , - ) Deci, toate stăpânirile care sunt la conducerea popoarelor, toţi conducătorii de state sunt puşi de Dumnezeu prin ceata Domniilor; ele au deci această misiune de a domni peste diavoli şi de a pune domni şi împăraţi şi stăpânitori pe faţa pământului Cu ceata Domniilor se aseamănă foarte mult şi sufletul omului, care prin darul lui Dumnezeu ajunge să domnească peste patimile trupului şi ale sufletului său Aţi auzit de Sfântul Simion cel nebun pentru Hristos, care umbla gol pe uliţele cetăţii Emesie şi purta o coroană de dafin pe cap şi era plin de glod (noroi) prefăcându-se nebun şi striga: Este prăznuirea împăratului celui biruitor şi a cetăţii lui” şi întrebat de diaconul care ştia taina vieţii lui, de ce zice aşa, el a spus: „Cu milă şi cu darul Hristosului meu mintea mea împărăţeşte peste patimi şi sufletul meu s-a făcut cetate a lui Dumnezeu” (Vieţile Sfinţilor iulie) şi aşa „Cel nebun al lui Dumnezeu era mai înţelept decât toată lumea” precum zice marele Apostol Pavel (Cor , , ), căci împărăţea peste toate patimile cele omeneşti El umbla gol cu o ruptură prea veche pe el şi nu-i păsa de cei ce râdeau de el, căci zice marele Apostol Pavel: „De aş căuta să mai plac oamenilor n-aş fi rob al lui Hristos” (Filip , ) Iată deci o pildă că omul cu darul lui Dumnezeu poate să ajungă domn şi să împărăţească peste patimi, şi domnind peste patimi împărăţeşte şi peste diavoli şi peste toate ale lumii, fiindcă el atunci a devenit cu adevărat, „După chipul şi asemănarea lui Dumnezeu” (Fac , - ) TRONURI SAU SCAUNE Se numeşte aşa pentru că pe această ceată se odihneşte Preabunul şi Preaînduratul Dumnezeu, nu cu Fiinţa, căci cu Fiinţa Sa este cu totul necuprins, ci cu Darul Deci Bunul Dumnezeu se odihneşte în chip deosebit, cu darul Său pe această ceată a Tronurilor sau Scaunelor; de aceea ele şi se numesc după Sfinţii Teologi „odihnirea lui Dumnezeu” (Sf Dionisie Areopagitul, op cit , cap , pag ) Şi sufletul omului are acest dar de la Dumnezeu pe care îl au Preafericitele Tronuri putând şi el într-o măsură foarte mare să primească şi să odihnească pe Dumnezeu, după cea scrisă: „Aceasta zice Cel Preaînalt, Cel ce locuieşte întru cele de sus în veac, Cel Sfânt întru Sfinţi, numele lui Domnul cel Preaînalt, care întru Sfinţi Se odihneşte” (Isaia , ) şi în alt loc zice: „Ce casă Îmi veţi zidi, zice Domnul, cerul Îmi este Mie scaun şi pământul picioarelor Mele, şi care este locul odihnei Mele? Au nu mâna Mea le-a făcut pe ele şi ale Mele sunt toate acestea, zice Domnul, şi spre cine voi căuta fără numai spre cel smerit şi blând şi care se cutremură de cuvintele Mele” (Isaia , - ) şi Sfântul Efrem zice: „două scaune are Bunul Dumnezeu: cerul necuprins şi al doilea inima celui smerit” Iată că Dumnezeu Se odihneşte şi pe inima omului celui smerit, ca pe Tronul şi Scaunul Lui Dar şi marele Apostol Pavel ne spune: „Voi sunteţi Biserica Dumnezeului cel viu şi Duhul lui Dumnezeu se odihneşte la voi” ( Cor , ; , ; Efes , ) Auzi ce zice? Noi odihnim pe Duhul lui Dumnezeu dacă ne curăţim sufletele noastre de păcate Deci iată ce fel poate omul să devină înţelegător, care să odihnească în sine pe Dumnezeu, având din parte acea misiune pe care o au Preafericitele Tronuri din cer şi odihnind pe Dumnezeu în sufletul său prin lucrarea a toată fapta bună, dar mai ales prin dragostea şi smerenia inimii sale HERUVIMII Heruvim se tâlcuieşte în limba ebraică— „multă cunoştinţă şi revărsare de înţelepciune” (Sf Dionisie Areopagitul, op cit , cap , pag ) Deci sufletul omului are în parte această însuşire, căci şi lui i-a dat Dumnezeu mintea cu care poate aduna foarte multe cunoştinţe Heruvimii se spune că au cele mai adânci contemplaţii duhovniceşti şi atâta înţelepciune este în mintea Heruvimilor încât toate minţile raţionale ale îngerilor care sunt mai jos decât ei nu pot trece peste ei fără ca ei să ştie; încă au negrăită şi adâncă vedere, pentru care se mai numesc şi veghetori, adică cu ochi mulţi având străvedere de înţelepciune în toate direcţiile Deci şi omul se împărtăşeşte de această lucrare după măsura darului lui Dumnezeu, prin care poate fi înţelept şi veghetor asupra patimilor şi să o umple pe ea de cunoştinţa dumnezeiască şi putând şi el revărsa înţelepciune din cele ce a adunat în memorie cu darul lui Dumnezeu şi prin osteneala propovăduirii cuvântului lui Dumnezeu, el revarsă înţelegere şi înţelepciune la mii de suflete, învăţând şi sfătuind Deci iată că şi omul într-o mică măsură poate să aibă înţelepciune şi vărsare de cunoştinţă spre alţii Dar Heruvimii mai au şi alt nume: „ca pruncii” adică o mare măsură de nevinovăţie Ei au cea mai mare nevinovăţie şi nepătimire din toate cetele îngereşti O măsură de nevinovăţie şi nerăutate se găseşte şi în sufletul omului, mai ales la copiii cei nevinovaţi Cine va avea, după Cuvântul Domnului, înţelepciunea şarpelui şi blândeţea porumbelului, acela se face nevinovat ca şi copiii, pe acela poţi să-l numeşti un Heruvim la trup, un Heruvim pământesc Şi apoi sufletul omului şi omul luat în general, se poate asemăna într-o oarecare măsură şi cu un Heruvim prin multă adunare de cunoştinţă, prin învăţarea înţelepciunii, prin nevinovăţie şi nepătimire şi nerăutatea pruncilor despre care Domnul a zis: „Până nu vă veţi întoarce şi nu veţi fi ca pruncii nu veţi moşteni Împărăţia Cerurilor” (Mat , ; Mc , ; Lc , - ) SERAFIMII Serafim se tâlcuieşte în limba evreilor „înfierbântat”, sau altfel zis „arzător”, sau „încălzitor” şi aceasta pentru că ei au mare dragoste de Dumnezeu şi cu văpaie de iubire îndoită, mai mult decât celelalte cete, ard cu dragoste faţă de Atotputernicul Dumnezeu (Sf Ioan Gură de Aur, cuvânt la Serafimi, PUŢUL), fiind cei mai aproape de Tronul Dumnezeirii Ei nu numai că ard cu dragoste nemăsurată către Bunul Dumnezeu, dar au şi putere de a încălzi şi înfierbânta şi celelalte cete cu dragostea de a sluji Bunului Dumnezeu, cu multă dragoste şi sârguinţă Aceasta este misiunea pe care o are ceata Serafimilor, care se află cum am spus cea mai aproape de Preasfântul şi Preaatotputernicul Dumnezeu Dar şi din oamenii cei aleşi ai lui Dumnezeu s-au făcut serafimi, în oarecare măsură prin darul lui Dumnezeu, arzând cu mare dragoste de a face poruncile lui Dumnezeu şi de a-i sluji lui cu arzătoare inimă După cum Luca şi Cleopa care mergeau cu Mântuitorul spre Emaus şi când El le tâlcuia scripturile pe cale, iar după ce L-au cunoscut au zis: „Au nu erau inimile noastre arzând întru noi când mergea cu noi pe cale şi ne tâlcuia scripturile” (Lc , ) Vedeţi, fraţii mei, cum se aprindeau de darul Preasfântului Duh care era lângă ei? Încă nu Îl cunoşteau, până ce El a binevoit a se face cunoscut lor la frângerea pâinii Dar Sfântul Ignatie Teoforul (purtătorul de Dumnezeu) care Îl purta pe Hristos în a sa inimă şi de a cărui dragoste arzătoare, dorea în toată vremea să fie mâncat de fiară şi să pătimească cele mai mari chinuri pentru dragostea Lui Şi cum s-a aprins cu înfocată dragoste de Dumnezeu, Sfântul întâiul şi marele Mucenic şi Arhidiacon Ştefan, că în această aprindere dumnezeiască a strălucit faţa lui „ca o faţă de înger” Cum prin această dragoste arzătoare de Dumnezeu a suferit chinurile până la moarte, ucis fiind cu pietre, şi rugându-se lui Dumnezeu „să nu le socotească celor ce îl ucideau păcatul acesta” (Fapte , ) Dar cât de înfierbântat era marele Apostol Pavel de dragostea lui Dumnezeu când a zis: „Cine ne va despărţi pe noi de dragostea lui Hristos?” Necazul sau strâmtoarea, goana, sau foametea, sau goliciunea, sau nevoia, sau sabia? Că încredinţat sunt că nici moartea, nici viaţa, nici îngerii, nici căpeteniile, nici adâncul, nici altă făptură oarecare nu ne va despărţi pe noi de dragostea lui Dumnezeu care este întru Hristos Iisus Domnul nostru” (Rom , - ) Atâta fierbinţeală era în Apostolul Pavel încât ardea de dragostea lui Iisus Hristos Dumnezeul nostru şi nu băga în seamă nici pe diavoli, nici pe îngeri, nici oarecare altă zidire a lui Dumnezeu şi era încredinţat că nimenea nu-l va despărţi pe el de dragostea lui Iisus Hristos Deci un suflet omenesc, când ajunge întru aşa căldură şi văpaie dumnezeiască are atâta dragoste arzătoare faţă de Preabunul Dumnezeu încât pe drept cuvânt este „un serafim în trup, un serafim pământesc” De aceea şi canoanele Sfintei Biserici adeveresc acest lucru când pe unii din Sfinţi îi numesc Serafimi, zicând „Sfinte Ierarhe Ignatie ai fost un Serafim cuvântător” (canonul Sfântului Ignatie la decembrie) Iubiţi credincioşi, Dacă aţi ascultat cu atenţie predica de azi, aţi putut înţelege că sufletul omenesc fiind comparat cu toate cele nouă cete îngereşti şi el se împărtăşeşte într-o măsură prin darul lui Dumnezeu de toate darurile şi însuşirile tuturor cetelor îngereşti Această asemănare făcută între însuşirile sufletului nostru şi ale celor nouă cete îngereşti este desigur particulară, căci sufletul omenesc are potenţial aceste însuşiri şi daruri, atâta vreme cât este îmbrăcat cu neputinţa trupului pururea este schimbăcios Pe câtă vreme Puterile cereşti mai mult şi mai desăvârşit se împărtăşesc de la Bunul Dumnezeu de darurile amintite mai sus decât sufletul nostru câtă vreme este în trup, deoarece Sfintele Puteri sunt netrupeşti şi prin darul lui Dumnezeu cu totul fără de păcat Desigur ele vor fi având şi alte daruri şi însuşiri duhovniceşti în afară de cele amintite mai sus, pe care numai singur Dumnezeu şi Ziditorul lor şi al nostru le ştie Acest adevăr îl lămureşte în chip luminat dumnezeiescul părinte Maxim Mărturisitorul care, tâlcuind cuvântul Domnului din Sfânta Evanghelie zice: „Mai mare ca Ioan (Botezătorul) între cei născuţi din femeie nimenea nu s-a ridicat, dar cel mai mic întru Împărăţia Cerurilor este mai mare decât el” (Mat , ; Lc , ); zice aceasta fiindcă se credea că Ioan a dobândit prin contemplaţie toată cunoştinţa cea mai înaltă şi cea mai de pe urmă, iar viaţa viitoare e mai mare decât cea de aici Sau teologul cel mai înalt e mai mic decât cel mai de pe urmă din îngeri (Filoc vol II, întreb , pag ) Cel mai mic întru Împărăţia Cerurilor este îngerul aflat în ceata cea mai de jos a Ierarhiei cereşti Acesta este totuşi mai mare teolog decât Ioan Botezătorul, care este cel mai mare proroc născut din femeie şi cel mai mare teolog dintre pământeni ca cel ce a pipăit şi a văzut şi a auzit cele Trei feţe ale Sfintei Treimi cu prilejul arătării Domnului la Iordan Totuşi câtă vreme a fost în trup a ştiut mai puţine taine decât un înger Deci dacă un înger care este cel mai mic în rânduiala Ierarhiei cereşti este mai mare teolog decât Sfântul Ioan Botezătorul, apoi cu cât mai mare va fi deosebirea şi diferenţa darurilor şi a însuşirilor între celelalte cete de mai sus şi oamenii pământului faţă de cetele Ierarhiei cereşti cele mai înalte ale îngerilor Marii filosofi ai antichităţii Pitagora, Platon, Democrit, Plotin, Metodiu de Olimp, Aristotel precum şi alţi nenumăraţi filosofi din antichitate ziceau că sufletul omului este numai un „microcosmos” (lume mică) şi că omul este înglobat într-însul din lumea văzută şi simţită câte puţin, dar nu ştiau că are prin multe însuşiri împărtăşite chiar cu puterile raţionale din ceruri De aceea dumnezeiescul părinte Grigore Teologul îl mustra pe Democrit şi pe cei asemenea lui, zicând: „Aceia care mărginesc pe om numai la lumea cea simţită s-au depărtat de adevăr Căci omul e un centru şi un sâmbure care leagă marginile lumii celei de sus – înţelegătoare – şi a celei de jos – simţitoare – (vezi şi Sf Ioan Damaschin – Dogmatica, cartea a II-a, cap XII) Deci acum spre sfârşit venind cuvântul nostru trebuie să arătăm că sufletul nostru nu este numai deţinător şi centru totalizator al tuturor lumilor celor văzute şi nevăzute, ci este mai presus decât lumea cea gândită a îngerilor, având ceva dat de Dumnezeu în el mai presus decât lumea cea gândită a sfintelor Puteri Cereşti, după cum despre aceasta învaţă Sfinţii şi dumnezeieştii Părinţi El are nu numai din lumea cea simţită şi din cea gândită, ci este şi chip şi asemănare a lui Dumnezeu după cum a spus El la facere zicând: „Să facem om după chipul şi asemănarea noastră” (Fac , ) Deci Sfânta Treime s-a sfătuit să facă pe om mai presus de îngeri, căci nicăieri în Sfânta Scriptură nu se găseşte scris că îngerii au fost făcuţi după chipul şi asemănarea lui Dumnezeu, ci numai „omul” Dar cu ce este omul mai mare decât îngerii încât să se asemene cu Ziditorul său? Omul e mai mare decât ceata îngerilor şi sufletul omului le întrece pe acestea prin trei însuşiri şi anume; după cum despre aceasta dogmatiseşte marele Vasile zicând: „Omul se aseamănă şi este icoana Sfintei Treimi prin aceste trei însuşiri: El se aseamănă după minte cu Tatăl, fiindcă Tatăl este în Sfânta Treime mintea care a izvorât prin naşterea cea mai dinainte de toţi vecii pe Fiul şi prin purcederea cea mai dinainte de veci cu alt chip minunat pe Duhul Sfânt” Deci sufletul omului se aseamănă cu Tatăl prin minte şi după cum Tatăl izvorăşte pe Fiul prin naşterea cea mai dinainte de toţi vecii, tot aşa şi mintea omului izvorăşte cuvântul, şi cu Fiul se aseamănă Cuvântul care izvorăşte din mintea omului, iar după asemănarea Duhului Sfânt prin voia cea de sineşi stăpânitoare şi care este în suflet rădăcina tuturor bunătăţilor pe care le-a pus Bunul Dumnezeu în om În chipul acesta sufletul omului este lucrul cel mai mare al sfatului lui Dumnezeu şi icoana vie a Preasfintei şi de viaţă făcătoarei Treimi şi este cu aceste trei însuşiri mai presus de îngeri şi de toate cetele raţionale cuvântătoare şi de sineşi stăpânitoare având chipul şi asemănarea Preasfintei treimi Iubiţi credincioşi, Spre încheiere iată ce zic: Iată pentru care pricină Mântuitorul nostru a arătat că sufletul nostru are mai mare valoare decât toată lumea când a zis: „Ce va da omul în schimb pentru suflet?“ sau: „Ce va folosi omul de ar dobândi toată lumea şi îşi va pierde sufletul său?” (Mc , - ) După cum aţi auzit cât de mare este sufletul nostru şi cu nimic nu-l putem răscumpăra decât numai prin adevărata pocăinţă, spovedanie, rugăciune şi prin lucrarea tuturor faptelor celor bune spre slava lui Dumnezeu Deci să ştim bine să luăm aminte cum vieţuim şi cum purtăm grijă de mântuirea sufletelor noastre Că nimic nu ne va folosi pe noi, nici marginile lumii în ziua dării noastre de răspuns Amin DRUMUL SUFLETULUI Ştiţi dumneavoastră ce se întâmplă cu omul când moare? Hai să vorbim cu cuvintele Sfântului Efrem Sirul: Când moare omul, vin atâţia draci câte păcate a făcut şi atâţia îngeri câte fapte bune are Apoi vine şi moartea, în chip groaznic; e numai oase; ea vine cu paharul morţii În acel moment, sufletul se retrage în cele două părţi domnitoare ale lui: inima şi creierul În momentul primirii paharului morţii, de atâta durere şi usturime, sufletul nu mai poate răbda şi iese afară din trup, după cum a mărturisit şi Sfânta Teodora în cartea cu cele de vămi Tot acum vine şi îngerul păzitor pe care îl avem de la Sfântul Botez şi care ne însoţeşte încă patruzeci de zile, până la judecata particulară (eshatologia particulară) De aceea vă rog, când vă rugaţi, ziceţi şi această rugăciune: „Sfinte îngere, păzitorul vieţii mele, roagă-te lui Hristos Dumnezeu pentru mine, păcătosul“ Atât e de bun acest înger, încât şi când face omul cele mai grele păcate, el stă de o parte, plânge şi se roagă lui Dumnezeu: „Doamne, dă-i gând să lase păcatul, să nu meargă în fundul iadului“ Apoi vine şi îl îndeamnă să meargă la duhovnic să se mărturisească Noi am pus trupul omului, că-i mama, sau tata, bunicul, soţul, copilul sau altcineva, în sicriu, sau pe o masă; unde am vrut noi Intră îngerul şi-i zice sufletului: „Frate suflete (îi zice aşa pentru că sunt fraţi după partea cuvântătoare Sufletul este scris împrejur şi nehotărât împrejur, are de sine stăpânirea, este cuvântător, înţelegător, are minte, cuget, cuvânt; asemănarea Sfintei Treimi Sufletul se aseamănă foarte bine cu îngerii, căci a spus Mântuitorul: „Şi vor fi toţi ca îngerii lui Dumnezeu“), nu te teme! Eu sunt păzitorul vieţii tale Eu te-am primit de la dumnezeiescul botez şi am venit să stăm de vorbă Iată trupul tău, cu acesta te-ai zămislit în pântecele mamei tale, cu acesta ai trăit acolo nouă luni de zile, cu acesta te-a născut mama ta în dureri, cu acesta ai crescut, ai învăţat şcoală, ai făcut armată, te-ai însurat, cu acesta ai petrecut toată viaţa pe pământ” Îi spune tot ce a făcut, ce a gândit, ce a văzut, de când era de vreo trei ani Sufletul stă, ascultă şi zice către înger: „Doamne, sfinte îngere, dar de unde le ştii acestea? Eu le-am uitat!” „Tu le-ai uitat, frate suflete, tu uiţi, eu nu pot uita; tu mănânci, eu nu pot mânca; tu bei, eu nu pot bea; tu dormi, eu nu pot dormi! Auzi ce spune în Psaltire: Nici să dormiteze cel ce te păzeşte Eu pururea am vegheat; dacă nu vegheam, diavolul avea să te piardă Vezi, frate suflete, trupul tău; mâine, poimâine merge în groapă ca să-l mănânce viermii şi să se facă pământ, iar tu mergi să dai seamă ce ai făcut cu acest trup de când te-ai născut” Asta-i în ziua întâia după moarte Ziua a doua, se întâmplă un lucru şi mai înfricoşat Sufletul e tot în casă; el vede cum plâng mama, sora, copiii şi zice: „O, dacă aţi şti voi ce frică am eu acum! Vai şi amar! N-aţi plânge pentru moartea mea, ci pentru păcatele mele! Eu am intrat în mare groază şi cutremur, că trebuie să dau seamă de ce am făcut aici pe pământ!” Ştiţi ce spune prorocul David: „De ce mă tem în ziua cea rea? Că fărădelegea căilor mele, nu mă va cruţa!” În ziua a doua, nu numai că-i spune îngerul ce-a făcut, ce-a văzut şi ce-a gândit toată viaţa, ci se duce de îi arată şi locul Poate o să-mi spună unul: „Părinte, dar dacă a fost cosmonaut sau dacă a înconjurat pământul, cum o să-l ducă îngerul? E, he, he! Navele cosmice înconjoară Terra într-o oră-jumătate, iar sufletul nostru într-o clipă a înconjurat pământul de trei ori Uite, acum zic: New York-Beijing-Moscova-Bucureşti, cu limba am zăbovit, dar cu gândul am fost mai repede; aşa merge sufletul după moarte, ca şi gândul Auzi ce spune şi Prorocul Iezechil: „Alerga-vor, Doamne, în grabă şi mai repede ca razele fulgerului sufletele drepţilor vor veni către Tine“ Deci, n-ar avea ce face îngerul într-o zi, ca să-i arate ce a făcut toată viaţa, de-ar fi trăit el şi sute de ani pe pământ, dar merge şi-i arată: „Uite, frate, suflete, aici ai mâncat, aici ai jucat, aici ai înjurat, aici ai curvit, aici ai fumat, aici te-ai îmbătat, aici ai ocărât, aici ai glumit, aici ai râs, aici te-ai mâniat“ Mă rog, tot, tot Îi arată locul, unde, cu cine, de câte ori, minutul, ora şi ziua în care a făcut păcatul Îi arată şi cele bune: „aici ai mers la biserică, aici ai ascultat cuvântul lui Dumnezeu, aici ai crescut copiii în frica Domnului, aici te-ai rugat, aici ai postit, aici ai făcut milostenie, aici ai iertat pe cel ce ţi-a greşit, aici ai miluit pe cel flămând ” Şi iarăşi întreabă sufletul pe înger: „Dar de unde ştii? Că eu le-am uitat acestea!” „Tu ai uitat, eu nu pot uita Acestea ai să le vezi acuşi, la vămi!” Când să treacă sufletul vămile, în ziua a treia, şi până la patruzeci de zile, mai ia îngerul păzitor încă şase îngeri purtători de lumină, pentru că ies înaintea lor mulţime de draci, şi atunci îi vai şi amar de bietul suflet Când vin cei şase îngeri, îi zice îngerul păzitor: „Frate suflete, ia-ţi rămas bun de la trupul tău că de acum nu-l mai vezi Noi zburăm la cer Când va suna trâmbiţa cea mare a înfricoşatei judecăţi, atunci ca fulgerul ai să te uneşti cu el şi vei învia din nou, după cum zice Apostolul: „Toţi vor sta înaintea divanului lui Iisus Hristos, ca să dea seamă ce au lucrat cu trupul El se duce în pământ şi în câţiva ani se face praf, iar tu mergi să dai seamă ce ai lucrat pe pământ” Cine sunt la vămi? La vămi nu sunt soldaţii, ci generalii iadului Aceştia au cerut voie de la Dumnezeu să facă vămile Ei ştiau că oamenii vor lua locul lor în cer şi au cerut voie ca să-i ispitească, să vadă dacă pe dreptate vor ocupa acele locuri Când ajunge sufletul la vămi, dracii pun la cântar ce a adus contabilul lor, cel de pe umărul stâng, căci avem doi îngeri: îngerul dreptăţii pe umărul drept şi îngerul satanei, pe celălalt umăr, care scrie tot, şi ce a gândit omul şi ce a făcut; de aceea v-am spus să aveţi de grijă de spovedanie, că dacă s-a mărturisit omul, sincer, curat, de toate păcatele lui, Duhul Sfânt a şters din catastifele lor ce au scris Să vă dau o pildă cum lucrează contabilul ăsta, de pe umărul stâng: el îndeamnă pe om să fumeze o ţigară (cu sila nu-l poate face, omul fiind de sine stătător, cu voie liberă, ca să poată fi judecat) şi el dacă ascultă de diavol, fumează o ţigară Atunci diavolul acesta zboară la vama fumatului şi spune la cei de acolo: Ioan, feciorul Mariei a fumat o ţigară, la ora, minutul, ziua, luna, anul Aceia numai întreabă: „Ce marcă: Kent, Mărăşeşti , nu cumva să scape evidenţa Scrie acolo în catastif; nu rămâne nimic din ce păcate face omul şi el să nu scrie La altul scrie: azi a băut un păhăruţ de rachiu sau două; la ora cutare a mai băut şi a mai fumat câte o ţigară Auziţi ce spune Sfânta Teodora, când a trecut prin vămi: i-a spus toate paharele de rachiu şi de vin câte a băut de când era copil Altul fură; îl îndeamnă să ia un bostan, o fasole, o haină, un ban, orice furat Te luptă ca să te duci să furi şi scrie tot Dăunăzi îmi vine o babă şi-mi spune: „Domnu’ părinte, de la colectiv, domnu’ părinte, mai fur fasole şi păpuşoi în buzunar la fustă !”„Babă, hăi! Tu furi, dar acela le numără, are inventarul, câte ai pus în buzunar, el ştie!” „Cum, se poate?” „Ai să vezi atunci! ” „Dar are ce număra, că eu am furat cam mult ” „Bine, bine, dar te-ai spovedit de ele?” „Nu!” „Nu-i nimic, le are el în inventar” Altul înjură, de tămâie, de ceară, de Dumnezeu, altul îi curvar, altul a făcut sodomie, altul avort El scrie tot, nu poţi zice nimica că îţi arată şi clipa Altul se sulemeneşte Acolo, când ajungi la vama sulemenitului, ies dracii înaintea ta cu buzele roşii, cu unghiile făcute, cu cercei în urechi, cu sprâncenele vopsite, şi-ţi zice: „Stai, nu te-a făcut Dumnezeu frumoasă? De ce ai schimbat înfăţişarea pe care El ţi-a dat-o? Nouă ne-ai slujit, cu noi ai parte ” Să ne ferească Dumnezeu! De aceea am spus că e bine să se mărturisească omul în fiecare ceas, după cum zice Sfântul Ioan Gură de Aur, dacă nu în fiecare ceas, măcar în fiecare post, că altfel se rugineşte păcatul şi nu-l mai scoţi din tine în veac; prinde rădăcini Am vorbit dăunăzi despre cele douăsprezece trepte ale păcatului Treapta a unsprezecea este deprinderea; omul face păcatul vrând-nevrând Gata! Nu se mai poate opri de la păcat Să ne păzească Dumnezeu să ajungem la treapta asta! Bietul suflet, când vede că nu are fapte bune, începe a plânge; plânge groaznic şi se roagă la îngeri: „Îngerii lui Dumnezeu cei preasfinţi, cei preacuraţi, cei preabuni, nu mă lăsaţi! M-am pierdut, mai bine nu mă năşteam pe faţa pământului” „Nu te teme, frate suflete, nu te teme, căci nu ştii judecata lui Dumnezeu”, îi zice îngerul Dar el vede de la vămi unde merge Nu-l opresc diavolii aici, ci numai îi cântăresc faptele După ce trece vămile, ajunge la cer şi vede acolo, în văzduh, o lumină de miliarde de ori mai frumoasă şi mai strălucită decât Soarele Se aud cântările Heruvimilor şi ale Serafimilor şi o mireasmă a Duhului Sfânt, încât nu poate o limbă de ţărână a spune frumuseţile cele de acolo! Vede nişte nori azurii care merg încet, încet spre răsărit şi împreună cu îngerul păzitor îngenunchează pe aceşti nori Tot în acest timp aude un glas: „Duceţi sufletul acesta prin Rai şase zile” Oricât ar fi de păcătos, şase zile merge prin Rai Când ajunge, sufletul aici şi vede atâta frumuseţe, uită cu totul că a trăit pe pământ, nu-şi mai aduce aminte că a fost pe această planetă; atâta frumuseţe este acolo O floare din Rai este mai scumpă decât toate comorile de pe pământ, pentru că nu se mai ofileşte; te uiţi la ea şi îţi dă viaţă Dar una din bucuriile mari pe care le are sufletul trecând prin Rai, este că se întâlneşte cu neamurile sale care s-au mântuit Acestea îi zic: „Noi, pentru puţina osteneală pe care am avut-o pe pământ, am luat această fericire şi de va avea Dumnezeu milă şi de tine, vei veni aici la noi” În ziua a noua, vine sufletul împreună cu îngerul păzitor din nou înaintea Tronului lui Dumnezeu şi aude aceste glas: „Duceţi sufletul acesta treizeci de zile prin iad!” Aici vede bietul suflet muncile cele groaznice ale iadului; tartarul unde se muncesc tâlharii, criminalii, femeile care îşi avortează copiii; gheena unde se muncesc desfrânaţii, furii de cele sfinte, vrăjitoarele, necredincioşii, sectarii; viermele cel neadormit şi celelalte nenumărate munci ale iadului Tot aici se întâlneşte cu neamurile lui care nu s-au mântuit şi care îl roagă, că de va afla îndrăzneală, la patruzeci de zile, să se roage lui Dumnezeu şi pentru ei În ziua a patruzecea, sufletul împreună cu îngerul păzitor se prezintă înaintea Tronului lui Dumnezeu pentru judecata particulară, când se hotărăşte unde va sta sufletul până la Judecata de apoi, fie în Rai, fie în iad De aceea e bine ca în aceste zile să fie pomenit la sfintele Liturghii, zilnic, să se facă milostenie la săraci pentru a afla şi el milă de la Dumnezeu Amin ÎMPOTRIVA REÎNCARNĂRII Cea mai mare nebunie, păgânătate şi rătăcire de la adevăr este de a crede că după moarte sufletul omului intră în alte trupuri de oameni, dobitoace, etc În toată învăţătura Dumnezeieştilor Scripturi şi a Evangheliei lui Iisus Hristos, în învăţăturile Sfinţilor Apostoli, ale Sfinţilor Părinţi, nu găsim vreo mărturie despre această rătăcire şi păgânătate Mântuitorul nostru Iisus Hristos ne arată unde merg sufletele oamenilor după moarte, zicând: „Şi a murit săracul şi a fost dus de îngeri în sânul lui Avraam A murit şi bogatul şi s-a înmormântat” – apoi arătând unde s-a dus, zice: „Şi în iad ridicându-şi ochii săi, fiind în chinuri, el a văzut de departe pe Avraam şi pe Lazăr în sânul lui” (Luca , - ) Şi în alt loc din Sfânta Scriptură se arată unde merg sufletele oamenilor după moarte Atunci când tâlharul cel de-a dreapta Mântuitorului, fiind şi el răstignit, îi zicea lui Iisus: „Pomeneşte-mă, Doamne, când vei veni întru împărăţia Ta”, aude glasul Mântuitorului care i-a zis: „Adevărat grăiesc ţie, astăzi vei fi cu mine în rai” (Luca , - ) Iată deci unde merg sufletele oamenilor drepţi şi păcătoşi după moarte: în rai, în sânul lui Avraam, acolo unde a mers Lazăr şi tâlharul care s-a pocăit de păcatele sale, sau în iad, unde a mers bogatul cel nemilostiv De unde a ieşit această idee de a de crede că sufletele oamenilor după moarte se duc în alte trupuri? De unde a ieşit această rătăcire că omul moare de multe ori? Oare cei ce gândesc această nebunie nu-l aud pe marele Apostol Pavel care zice că o dată este dat oamenilor să moară, iar după aceea să fie judecata? (Evrei , ) Oare nu aud aceşti rătăciţi de la adevăr ce zice Sfânta Scriptură: „ fiindcă omul merge la locaşul său de veci şi ca pulberea să se întoarcă în pământ cum a fost, iar sufletul să se întoarcă la Dumnezeu, Care l-a dat?” (Eclesiastul , , ) O dată moare omul cu trupul său şi o dată va fi învierea morţilor Auzi ce zice Domnul: „Nu vă miraţi de aceasta, că vine ceasul în care toţi cei din mormânturi vor auzi glasul Lui Şi vor ieşi cei ce au făcut cele bune întru învierea vieţii, iar cei ce au făcut cele rele întru învierea osândirii” (Ioan , - ) Din toate acestea se vede destul de clar că în ziua judecăţii de apoi toate trupurile vor învia, unindu-se cu sufletele lor, pentru a primi răsplata după credinţă şi faptele pe care le-au avut în timpul existenţei lor pământeşti Şi dacă în această existenţă pământească ar trece prin mai multe trupuri, începând cu această zi a învierii, în care trup va rămâne sufletul? Oare va putea sufletul să fie în acelaşi timp în mai multe trupuri? Oare va putea sufletul să fie în acelaşi timp şi în rai şi în iad? Dar ce se va întâmpla cu trupurile rămase fără suflet, pentru că după învăţătura voastră se înţelege a fi mai multe trupuri decât suflete Oare Dumnezeu creând pe om după chipul şi asemănarea Sa l-a creat ca să-l nimicească, să-l distrugă, să-l piardă pe undeva prin univers, ori ca să-i dăruiască viaţa veşnică, să-l mântuiască? Noi credem că l-a creat ca să se bucure şi el, omul, de bunătatea şi dragostea dumnezeiască, numai că omul să dorească acest lucru şi cât stă în puterea sa să se şi învoiască, căci Dumnezeu nu duce cu forţă pe om în rai Dar va zice cineva: cum înviază morţii şi cu ce trup au să vină? Nebun ce eşti! Tu, ce semeni, nu va da viaţă dacă nu va muri Şi ceea ce semeni nu este trupul ce va să fie, ci grăunte gol, poate de grâu, sau de altceva din celelalte; iar Dumnezeu îi dă un trup precum a voit şi fiecărei seminţe un trup al său Nu pentru noi a venit Hristos, Fiul lui Dumnezeu, pe pământ şi a pătimit şi a înviat? „Şi dacă Hristos n-a înviat, zadarnică este atunci propovăduirea noastră, zadarnică şi credinţa voastră” ( Corinteni ) Iată ce zice şi prorocul Iezechil despre învierea morţilor: „Fost-a mâna Domnului peste mine şi m-a dus Domnul cu Duhul şi m-a aşezat în mijlocul unui câmp plin de oase omeneşti, şi m-a purtat împrejurul lor; dar iată, oasele acestea erau foarte multe pe faţa pământului şi uscate de tot Şi mi-a zis Domnul: Fiul omului, vor învia oasele acestea? Iar eu am zis: Dumnezeule, numai Tu ştii acestea Aşa grăieşte Domnul Dumnezeu oaselor acestora: Iată, Eu voi face să intre în voi duh şi voi veţi învia Voi pune pe voi vine şi carne va creşte pe voi; vă voi acoperi cu piele, voi face să intre în voi duh şi veţi învia şi veţi şti că Eu sunt Domnul Deci am prorocit eu, cum mi se poruncise, şi a intrat în ei duhul şi au înviat şi mulţime multă foarte de oameni s-au ridicat pe picioarele lor” (cap ) Dreptul Iov zice: „Dar eu ştiu că Răscumpărătorul meu este viu şi că El, în ziua cea de pe urmă, va ridica iar din pulbere această piele a mea care se destramă” (Cap ); şi iarăşi prorocul Isaia: „Morţii Tăi vor trăi şi trupurile lor vor învia” ( ) Cu toate acestea, cei rătăciţi de la adevăr, forţând înţelesul unor texte biblice, susţin că şi Ilie s-a întrupat în persoana Sfântului Ioan Botezătorul: „Şi dacă voiţi să înţelegeţi, el este Ilie cel ce va să vină” (Matei ) Da, este adevărat că despre Sfântul Ioan Botezătorul s-a scris că „va merge înaintea Domnului cu duhul şi cu puterea lui Ilie” (Luca ) dar nu că se va încarna în el Ilie Prorocul, ci că Ioan Botezătorul a venit cu râvna şi credinţa Prorocului Ilie, fiindcă Ilie va veni înainte de venirea a doua a Domnului: „Ilie într-adevăr va veni şi va aşeza toate la loc” (Matei ) Va veni marele proroc Ilie mai înainte de sfârşitul lumii, în timpul lui Antihrist, dar nu cu alt trup, ci cu trupul lui cu care a fost înălţat la cer şi cu cai de foc cum l-a văzut Elisei ( Împ - ) Aşadar şi Sfântul Ioan Botezătorul a venit cu credinţa şi cu râvna lui Ilie, dar nu cu alt suflet şi trup, ci cu al său, cu care s-a născut din Sfânta Elisabeta Deşi budhismul şi hinduismul afirmă că sufletul este nemuritor, ceea ce poate fi considerat ca un produs bun, dar că sufletul poate trece din trup în trup şi se poate transforma din fire raţională în animal, aceasta este denaturare Noi ştim că mintea, voinţa, conştiinţa şi raţiunea sunt însuşiri ale sufletului şi dacă acceptăm că sufletul nostru trece şi prin alte trupuri de animale, unde sunt atunci însuşirile sufletului? Să-i dăm unui câine o bucată de carne şi să-i spunem ora la care să o mănânce şi vom vedea dacă are minte să ne înţeleagă Dar cu aceşti oameni se întâmplă ceea ce zice Duhul Sfânt: „Iar omul în cinste fiind n-a priceput, alăturatu-s-a dobitoacelor celor fără de minte şi s-a asemănat lor” (Psalmul ) Care religie este mai veche şi mai adevărată decât a Patriarhilor, a lui Adam, a lui Sit, a lui Noe, a lui Avraam care au fost sfinţi văzători de Dumnezeu? Şi care din aceşti mari şi sfinţi oameni ai lui Dumnezeu a lăsat vreo învăţătură că sufletele oamenilor după moarte vor intra în alte trupuri spre a se curăţi de păcate? Câtă nebunie este pentru un creştin să creadă în aceste învăţături păgâne tocmai astăzi când Evanghelia lui Hristos a ajuns la toate neamurile! Noi ştim din Sfânta Scriptură că toţi vom sta înaintea divanului lui Iisus Hristos la înfricoşata judecată de apoi ca să dăm seamă de ceea ce am lucrat prin trupul pe care îl avem, şi nu prin alte trupuri cum hulesc cei înşelaţi de diavol (Romani ; Corinteni ) Nu aflăm în toată Sfânta şi dumnezeiasca Scriptură vreun loc în care să se scrie că noi după moarte vom da seama de cele ce am făcut în mai multe vieţi prin care am trecut pe acest pământ, ci numai prin acest trup cu care ne-am născut şi am trăit în lume câtă nebunie şi rătăcire în capul vreunui om să creadă că Hristos, Mântuitorul nostru, ar fi înviat şi S-ar fi proslăvit după învierea Sa cu alt trup, şi nu cu acela cu care S-a născut din Preacurata şi Preasfânta Fecioară Maria! Noi avem atâtea dovezi despre patima şi învierea lui Hristos Care S-a proslăvit în al Său trup, şi nu în altul Noi ştim că toate popoarele lumii se vor judeca de Hristos, dar nicăieri în Sfânta Scriptură nu scrie că ne va judeca Budha, sau Krishna, sau alţi idoli şi slujitori demonici, şi că vom fi întrebaţi de aceştia pentru cele ce am greşit în această viaţă Aceşti oameni au ajuns la atâta nebunie şi împreună cu satana, în ziua judecăţii celei de apoi, vor merge în muncile cele veşnice, după cum zice Sfântul Apostol Iuda: „Iar pe îngerii care nu şi-au păzit vrednicia, ci au părăsit locaşul lor, i-a pus la păstrare sub întuneric în lanţuri veşnice, spre judecata zilei celei mari Aceştia însă defaimă cele ce nu cunosc, iar cele ce – ca dobitoacele necuvântătoare – ştiu din fire, într-aceasta îşi găsesc pieirea Valuri sălbatice ale mării, care îşi spumegă ruşinea lor, stele strălucitoare, cărora întunericul li se păstrează în veşnicie Iată a venit Domnul cu zecile de sfinţi ai Lui, ca să facă judecată împotriva tuturor şi să mustre pe toţi nelegiuiţii de toate faptele nelegiuirii lor, în care au făcut fărădelege şi de toate cuvintele de ocară pe care ei, păcătoşi, netemători de Dumnezeu, le-au rostit împotriva Lui” Aceştia cu nimic nu se deosebesc de păgâni, de atei şi de diavol, care se silesc să strice scripturile cele sfinte şi adevărul din ele şi să ducă la rătăcire pe cei pe care îi pot înşela cu minciunile lor Deci, tu, care prin dumnezeiescul Botez ai devenit fiul lui Dumnezeu după dar şi dai crezare acestor păgânătăţi, te mai poţi numi creştin? Iată cum prin ceea ce faci şi crezi, tăgăduieşti tocmai pe Creatorul tău Acestora li se potrivesc cuvintele Sfântului Apostol Petru: „Aceştia însă, ca nişte dobitoace fără de minte, din fire făcute să fie prinse şi nimicite, hulind cele ce nu cunosc, vor pieri în stricăciunea lor Părăsind calea cea dreaptă, au rătăcit Aceştia sunt izvoare fără de apă şi nori purtaţi fără de furtună, cărora li se păstrează, în veac, întunericul cel de nepătruns” DESPRE PROROCI ŞI PROROCII MINCINOŞI, DESPRE MINUNI ŞI FALSE MINUNI, ŞI DESPRE VEDENII CEREŞTI, ŞI DESPRE CELE ÎNŞELĂTOARE, ŞI DESPRE VISE „Nu ascultaţi de cuvintele prorocilor mincinoşi, că în deşert îşi fac vedenii Din inima lor grăiesc, şi nu din gura Domnului” (Ier , ; , ) Iubiţi credincioşi, Ştim cu toţii că de la începutul lumii şi până în zilele noastre, lumea se luptă cu întunericul, binele se luptă cu răul şi adevărul se luptă cu minciuna Şi azi mai mult ca oricând ni se cade nouă să fim veghetori în apărarea dreptei credinţe, deoarece neghinele au umplut ţarina lui Hristos; şi mulţi propovăduitori mincinoşi au ieşit în lume, şi pe mulţi îi duc la pierzare cu vicleniile minciunilor lor Şi de aceea m-am gândit ca în această predică, să amintesc câte ceva de adevăraţii proroci şi despre acei proroci mincinoşi, despre minunile cele adevărate şi despre cele mincinoase, ca şi despre vedeniile cele cereşti şi despre cele înşelătoare, precum şi despre vise Şi iată că de aici prin întrebări şi răspunsuri referitoare la cele de mai sus şi vom zice aşa: Ce sunt adevăraţii proroci? Dumnezeiasca Scriptură ne arată că adevăraţii proroci, sunt oameni ai lui Dumnezeu (Ieş , ; Împ , ) Ei sunt trimişi de către Bunul Dumnezeu (Iisus Navi cap , ) şi sunt plini de Duhul Sfânt (Iez , ; , ) Cum se cunosc adevăraţii proroci? Primul semn, după care se cunosc adevăraţii proroci, este că prorociile lor se împlinesc (Num , ; Deut , - , III Împ , - ) Ce sunt prorociile? Prorociile sau profeţiile sunt arătări prin viu grai sau prin scris ale unor adevăruri şi întâmplări, care privesc viitorul pe care Bunul Dumnezeu îl vesteşte prin aleşii săi în vederea mântuirii şi care adevăruri se petrec întocmai Cele cuprinse în prorocii nu pot fi cunoscute pe cale firească Prorociile sau profeţiile tălmăcesc voinţa lui Dumnezeu şi ele se fac numai sub influenţa Duhului Sfânt (Înv de cred ort , Buc , , pag ) După ce se cunosc adevăratele prorocii? Adevăratele prorocii se cunosc după următoarele condiţii: Ele trebuie să îndeplinească aceleaşi condiţii ca şi minunile Mântuitorului, ale Sfinţilor Apostoli şi ale Sfinţilor Părinţi Ele trebuie să predice un singur Dumnezeu Adevăratele prorocii nu aduc nebunie celui ce vorbeşte, nu sunt înşelătoare Cel ce le vorbeşte nu umblă după averi, nu se îngrijeşte de cele necesare vieţii, ci se mulţumeşte cu întreţinerea pe care i-o trimite Dumnezeu Adevăratele prorocii totdeauna s-au împlinit şi se împlinesc întocmai Cei ce le vorbesc pe ele, îşi adeveresc trimiterea lor până la suferinţă şi chiar până la moarte (Lactabţiu, Dumnezeieştile Instituţii , - , ; , , ; Migne P G Col ) Ce sunt minunile? Minunile sunt fapte dumnezeieşti mai presus de mintea şi de puterea omenească Ele sunt fapte săvârşite în firea văzută numai cu puterea lui Dumnezeu ce întrece legile minţii şi ale firii; care fac în momente extraordinare, hotărâte de Ziditor şi urmăresc luminarea şi îndreptarea noastră în vederea mântuirii Minunile arată voinţa lui Dumnezeu şi tâlcuiesc căile sale necunoscute Dumnezeu este cel dintâi şi cel mai mare făcător de minuni, ca Unul ce este izvor al lor (Înv de cred ort , pag ) După ce se cunosc adevăratele minuni? Minunile cele adevărate se deosebesc de cele mincinoase prin mai multe condiţii din care însemnăm: Să fie vrednice de numele lui Dumnezeu şi mai ales să fie cuprinse în Sfânta Scriptură şi în Sfânta Tradiţie Să se producă cu mijloace cu care s-au produs minunile Mântuitorului şi ale Sfinţilor Să nu se tăgăduiască unele pe altele sau să se opună unele altora Să nu contrazică Sfânta Scriptură şi Sfânta Tradiţie Să urmărească mântuirea sufletelor omeneşti Să aducă spor şi folos vieţii sufleteşti, şi nu păcatului şi morţii Săvârşitorii minunii să grăiască numai adevărul şi să ducă o viaţă fără de pată, să nu urmărească interese personale sau egoiste Să îndrepte moravurile celor ce văd minunea Să poarte în ele siguranţa şi puterea lui Dumnezeu Să dovedească lucrarea proniei lui Dumnezeu (Origen contra lui Cels , , ; Migne P G , Col ) Ce sunt vedeniile? Vedeniile sunt arătări percepute de ochii minţii, fie în stare de funcţionare normală a organismului, fie în somn complet sau pe jumătate, fie în extaz (Pravila Bisericească, Nicodim Sachelarie M-rea Cernica, , pag ) Cum se cunosc adevăratele vedenii? Vedeniile care lasă în suflet pace, linişte, umilinţă şi dragoste neprecupeţită, pot fi considerate ca bune, după ce s-au verificat cu aceea de pe drumul Emausului: „Au nu era inima noastră arzând întru noi?” (Prav Mare, Nicodim Sachelarie, , pag ) Dar mai luminat arată Sfântul Maxim Capsocalivitul acele semne ale adevăratei vedenii în convorbirea sa cu Sfântul Grigorie Sinaitul, zicând: „Iar semnele Darului în vremea vedeniilor celor adevărate sunt atunci când se apropie de om Darul Sfântului Duh; îi adună minte, îl face să fie luător-aminte şi smerit, îi aduce înainte pomenirea morţii, a păcatelor, a judecăţii ce va să fie şi a muncii celei veşnice Îi face sufletul lesne umilicios de a plânge şi de a se tângui, îi face şi ochii lui blânzi şi plini de lacrimi Şi cu cât se apropie de om, cu atât îl îmblânzeşte în sufletul lui şi îl mângâie prin Sfintele patimi ale Domnului nostru Iisus Hristos şi prin nemărginita lui iubire de oameni, pricinuieşte în mintea lui vedenii înalte şi adevărate Întâi despre puterea cea necuprinsă de minte a lui Dumnezeu, al doilea despre puterea Lui cea nemărginită care ţine şi cârmuieşte toate şi are El purtare de grijă de toate Al treilea, despre necuprinderea şi neînţelegerea Preasfintei Treimi şi despre noianul cel neurmat al dumnezeieştei Ei fiinţe şi celelalte Şi atunci când se înalţă mintea omului la acea dumnezeiască lumină, inima lui se face blândă şi izvorăşte roadele Duhului Sfânt, bucurie, pace, îndelungă răbdare, bunătate, milostenia, dragostea, smerenia şi toate celelalte, şi primeşte sufletul lui o bucurie nepovestită” (Viaţa Sf Maxim Capsocalivitul, ianuarie, pag - ) Ce sunt visele? Visul este o mişcare a minţii, în nemişcarea trupului (Sf Ioan Scărarul: Scara, pag , cuv ) După ce se cunosc visele cele adevărate? Visele ce ne vestesc nouă munca şi judecata sunt de la Bunul Dumnezeu, iar dacă vor veni cu deznădejde, acelea sunt de la Diavol (Sfântul Ioan Scărarul Scara cuv pag ) Şi iarăşi: Cele adevărate sunt arătate de dumnezeiescul Părinte Diadoh la Foticeii, zicând: „Visele care sunt trimise sufletului de iubirea lui Dumnezeu sunt mărturiile neînşelătoare ale unui suflet sănătos De aceea, nu trec de la o înfăţişare la alta, nici nu îngrozesc simţirea, nici nu aduc râsul său plânsul aşa deodată, ci se apropie de suflet cu toată blândeţea, umplându-l de bucurie duhovnicească De aceea, după ce s-a trezit din somn, sufletul caută cu mult dor să prelungească bucuria visului Dar se întâmplă uneori că nici visele bune nu aduc bucurie sufletului, ci aşază în el o întristare dulce şi lacrimi fără durere; iar aceasta se întâmplă celor ce au înaintat mult în smerenia cugetării” (Filoc Rom , Vol I, Cuvânt ascetic despre viaţă morală, despre cunoştinţa şi despre dreapta socoteală duhovnicească (C Pag ) Ce sunt prorocii cei mincinoşi? Prorocii cei mincinoşi sunt „lupi răpitori” (Mat ) Aceştia sunt „lupi îmbrăcaţi în piei de oaie” (Idem) Prorocii cei mincinoşi sunt „fii ai diavolului” (Fapt , ; In , ) Prorocii cei mincinoşi sunt „fii diavolului” (celui viclean)” (Mat , ) Aceştia sunt „neghinele ţarinei lui Hristos” (Mat , ) Prorocii cei mincinoşi sunt „vase ale mâniei lui Dumnezeu” (Rom , ) Prorocii cei mincinoşi „sunt povăţuitori orbi” (Mat , ) Prorocii cei mincinoşi sunt fii ai gheenei” (Mat , ) În care vreme se vor arăta prorocii mincinoşi şi mai mulţi proroci? După cuvântul Mântuitorului nostru Iisus Hristos, cei mai mulţi Hristoşi mincinoşi se vor arăta în vremea de apoi şi pe mulţi vor înşela aceştia (Mat , ; Mc , - ) După ce se pot cunoaşte prorocii cei mincinoşi? Prorocii cei mincinoşi se pot cunoaşte după faptele lor (Mat , - ; Luc , ) Prorocii cei mincinoşi propovăduiesc şi învaţă pentru bani (Iez , ; Miheia , ) Prorociile prorocilor mincinoşi nu se împlinesc niciodată (Deut , ) Prorocii cei mincinoşi vestesc pace falsă celor răi (Iez , ; Ier , ; , , , ; Iez, , ) Prorocii cei mincinoşi sunt iubiţi de cei răi (Ier , ; Miheia , ) Prorocii cei mincinoşi prorocesc vedenii mincinoase şi născociri ale inimilor lor (Ieremia , , ; Plângerile lui Ieremia , ) Prorocii cei mincinoşi nu se supun şi nu ascultă profeţiile cele drepte şi adevărate (Neem ; Ier , - ; , ) Prorocii cei mincinoşi îndrăznesc de a profera minciuna în numele Domnului (Ier , ; ; ; , , ; Iez , - ) Prorocii cei mincinoşi sunt „urâciune înaintea lui Dumnezeu (Deut , - Ierem , - ; Iez , ) Prorocii cei mincinoşi sunt trimişi ca pedeapsă de la Dumnezeu (III Împ , - ; II Par , , , ) Cum se cunosc minunile cele ce sunt false şi mincinoase? Minunile cele mincinoase se cunosc după aceste semne: Nu sunt vrednice de numele lui Dumnezeu şi nu sunt cuprinse în Sfânta Scriptură şi în Sfânta Tradiţie Nu se produc cu mijloacele cu care s-au produs minunile Mântuitorului şi ale Sfinţilor Contrazic Sfânta Scriptură şi Sfânta Tradiţie Se tăgăduiesc una pe alta şi se opun una alteia Nu urmăresc mântuirea sufletului omenesc Nu aduc folos şi spor vieţii sufleteşti, ci păcatului şi morţii Săvârşitorul minunii este un mincinos, trufaş, nesupus, plin de păcate şi lucrează pentru scopuri personale şi egoiste Minunile cele mincinoase niciodată nu au putere şi har de a îndrepta moravurile la cei ce le văd Minunile cele mincinoase nu poartă în ele siguranţa şi puterea Duhului Sfânt (lui Dumnezeu) Minunile cele mincinoase nu dovedesc lucrarea proniei lui Dumnezeu (Învăţ de cred ortod , pag ), căci minunile cele mincinoase pot amăgi repede pe cei nelegiuiţi şi pe fiii pierzării care n-au primit iubirea adevărului (II Tes , , ) Minunile cele mincinoase şi minunile cele viclene şi înşelătoare pe care le face antihrist numai pe aceia îi va putea înşela, al căror nume nu vor fi scrise în cartea vieţii (Sfântul Andrei al Cezareei: tâlcuire la Apocalips cap , - pag ) După ce se cunosc vedeniile cele mincinoase şi înşelătoare ale prorocilor mincinoşi? Vedeniile cele înşelătoare ale prorocilor mincinoşi sunt acelea ce le născoceşte diavolul, prin îngăduinţa lui Dumnezeu, din pricina nesincerităţii omului şi a păcatelor tăinuite Diavolul angajează starea sufletelor bolnave şi nesincere, neascultătoare şi cuprinse de urâciune faţă de tot ce nu este pe placul lor, indiferent de binele în sine Celor înşelaţi diavolul le dă chiar imbold de efort ascetic de credinţă şi de fapte bune, mai ales celor ce dispun de un firesc potolit, înfăptuind astfel o evlavie diabolică cu care se sileşte să înşele chiar pe cei aleşi (Pateric cap ) Vedeniile care lasă în suflet tulburare sau orice formă, sunt de la diavol (Pravila Bisericească de N Sachelarie pag ) Acest lucru îl adevereşte şi îl descrie mai luminat dumnezeiescul Părinte Maxim Capsocalivitul în convorbirea sa cu Grigorie Sinaitul, Sfânt din Sfântul Munte al Athonului, zicând: „Când duhul cel rău al înşelăciunii se apropie de om, îi tulbură mintea şi îl sălbăticeşte, îi face lui inima aspră şi o întunecă; îi pricinuieşte temere şi trufie, îi slăbănogeşte ochii, îi tulbură creierii, îi înfiorează tot trupul, îi arată cu nălucire înaintea ochilor lui lumină, nu strălucită şi curată, ci roşie; îi face mintea lui uimită şi drăcească şi îl îndeamnă să zică cu gura lui cuvinte necuviincioase şi hulitoare Şi acela care vede pe însuşi duhul înşelăciunii, de multe ori se iuţeşte şi este plin de mânie şi totdeauna se făleşte de isprăvile lui Smerenia cu desăvârşire nu o ştie, nici plânsul cel adevărat şi lacrimile Şi fără de sfială şi frică de Dumnezeu se află în patimi, şi în cele din urmă îşi iese cu totul din minţile sale şi vine la pierzarea cea desăvârşită” (Sfântul Grigorie Sinaitul: viaţa lui la Ianuarie) Am arătat mai sus ce sunt visele şi după ce se cunosc adevăratele vise Iar acum să arătăm după ce se cunosc visele cele deşarte şi înşelătoare După ce se cunosc visele cele înşelătoare? Visele cele înşelătoare se cunosc după următoarele semne: ele rămân în aceeaşi înfăţişare în vremea somnului, nici nu arată multă vreme o formă tulburată, că ceea ce nu au diavolii, din voie liberă, ci împreună din dorinţe numai de a amăgi nu poate să-i îndestuleze pentru multă vreme De aceea, spun lucruri mari şi ameninţă cumplit, luându-şi adeseori chip de ostaşi; iar uneori şi cântă în suflet cu mare strigăt Dar mintea recunoscându-l din aceste semne, când e curat trezeşte trupul, iar uneori se şi bucură fiindcă a putut cunoaşte viclenia lor De aceea văzându-i adeseori chiar în vis îi înfurie grozav (Sf Diadoh al Foticiei, Filoc vol I, pag ) Dumnezeiescul părinte Ioan al Scării arată că: „Diavolii slavei celei deşarte şi ai mândriei, pe cei slabi de minte în vise şi în vedeniile cele înşelătoare îi fac proroci” şi iar: „Când vom începe a ne pleca diavolilor şi a crede viselor, apoi şi deştepţi fiind noi, ne batjocoresc” (Scara cuv , pag ) Ce zice dumnezeiasca Scriptură despre vise? Auzi ce zice: „Deşarte nădejdi şi mincinoase sunt omului celui înţelegător şi se prinde de umbră şi aleargă după vânt Aşa este cel ce crede viselor” Şi iarăşi: „Vrăjile, descântecele şi visele, deşarte sunt” Şi iarăşi: „Căci pe mulţi i-au înşelat visele şi au căzut cei ce au nădăjduit într-însele” (Înţelep lui Isus Sirah - ) Ce zic dumnezeieştii Părinţi despre vise? Iată ce zice Sfântul Ioan Scărarul: „Cel ce viselor se încrede cu totul este neiscusit, iar cel ce tuturor nu crede este filosof” (Scara cuv pag ) Iar Sfântul Diadoh al Foticeii îi zice: „Ne va ajunge însă pentru sporirea la cât mai multă virtute, să nu ne încredem niciodată în nicio nălucire, căci visele de cele mai multe ori, nu sunt nimic altceva decât chipuri ale gândurilor, sau aşa precum am zis: batjocoriri ale diavolilor” (Filoc , vol I, cap , pag ) Oare se supără Bunul Dumnezeu dacă noi nu am crede în nicio vedenie sau vis adevărat? Răspundem cu cuvintele Sfântului Nicodim Aghioritul care ne spune: „Diavolii, mai ales în vremea morţii, voiesc a ne ataca pe noi cu vedenii şi arătări mincinoase şi ne învaţă că dacă ne-ar apărea vreo vedenie cu prefaceri de îngeri de lumină să nu o primim nicidecum, ci să zicem către acei diavoli, care apar în chip de sfinţi sau de îngeri: „Schimbă-te, ticălosule, în întunericul tău Eu nu am nevoie de vedeniile tale, eu nu am nevoie de altceva decât de îndurarea lui Hristos al meu şi de mijlocirea şi rugăciunea Pururea Fecioarei Maria şi a tuturor Sfinţilor Lui” Şi chiar din multe semne de ai cunoaşte că aceste semne sunt de la Bunul Dumnezeu, totuşi tu să fugi cât poţi totdeauna de ele, alungă-le departe de la tine Şi nu te teme că nu îi place Domnului Dumnezeului această întoarcere, căci dacă aceste vedenii ar fi de la Bunul Dumnezeu, El ştie să ţi le cureţe şi nu îi va părea rău dacă tu nu le primeşti, că cel ce dă dar celor smeriţi, nu-l ia de la el atunci când ei fac lucrurile smereniei” (Războiul nevăzut, cap , pag ) Iar Sfântul Diadoh al Foticeii ne spune aşa: „Chiar dacă ni s-ar trimite vreodată de către bunătatea lui Dumnezeu vreo vedere şi nu am primit-o, nu S-ar supăra pentru aceasta Preadoritul nostru Iisus Hristos pe noi, căci El ştie că facem aceasta pentru a ne feri de vicleşugul vrăjmaşului Şi apoi să luăm următoarea pildă pentru înţelegerea lucrului: O slugă este chemată de către stăpân noaptea la poarta curţii după o lipsă îndelungată; dar sluga, necunoscându-l precis, nu-i deschide uşa, căci se teme că nu cumva înşelând-o asemănarea glasului să se facă pierzătoare a lucrurilor ce i-au fost încredinţate de stăpân Domnul acestei slugi nu numai că nu se va mânia pe acea slugă, atunci când se va face ziuă, dar o va învrednici de multe laude, fiindcă a socotit că şi vocea stăpânului este înşelătoare şi n-a voit să piardă lucrurile lui” (Filoc vol I, cap - , pag - ) Avem noi în dumnezeiasca Scriptură vreo mărturie a diavolilor că ne pot înşela cu prefacerea lor în chip în îngeri? Avem multe, dar cea mai luminată şi mai clară este mărturia marelui Apostol Pavel care ne spune: „Nu este de mirare deoarece însuşi satana se preface în înger al luminii” (Gal , , II Cor , - ) Nu este deci lucru mare dacă şi slujitorii lui (ai nedreptăţii) iau chip de slujitori ai dreptăţii, al căror sfârşit va fi după faptele lor Părinţilor şi fraţilor şi iubiţi credincioşi, am pus aici la sfârşitul acestei predici pe cea mai luminată mărturie despre înşelăciunea diavolilor prin arătări de îngeri sau de sfinţi care sunt slujitori ai dreptăţii, ca să avem noi toată întemeierea pentru a nu primi niciun fel de arătări, fie aievea, fie prin vise Cu acestea închei şi vă rog pe toţi să mă iertaţi că v-am prea ostenit cu lungimea acestor cuvinte Amin DESPRE PREGĂTIREA CELOR CE VOIESC A PRIMI PREASFINTELE ŞI ÎNFRICOŞATELE TAINE ALE LUI HRISTOS ŞI DESPRE OSÂNDA PREOŢILOR CARE DAU SFINTELE TAINE CELOR NEVREDNICI Să se socotească omul pe sine şi aşa să mănânce din pâine şi să bea din pahar Căci cei ce mănâncă şi beau cu nevrednicie, osândă îşi mănâncă şi beau, nesocotind Trupul Domnului” (I Cor , - ) Iubiţi credincioşi, Am socotit că este bine ca în această predică să amintesc despre pedeapsa cea mare pe care o vor lua preoţii în ziua Judecăţii Celei de Apoi, dacă vor da Sfintele Taine celor nevrednici, şi despre pedeapsa cea neiertată a celor ce se vor apropia de împărtăşirea Preacuratelor Taine cu nevrednicie Aşadar, este de prea mare nevoie a cunoaşte că nu numai acei creştini care primesc Preacuratele Taine cu nevrednicie, se vor munci în veci, ci cu mult mai mare muncă vor lua acei preoţi, care ştiind pe cineva nevrednic, îi va da de a primi şi a se împărtăşi cu Trupul şi Sângele Domnului Dar iată ce zice dumnezeiescul părinte Ioan Gură de Aur în această privinţă: „Dar şi către voi diaconilor, care slujiţi, şi către voi preoţilor care împărtăşiţi darurile acestea, nu mică muncă zace asupra voastră dacă ştiind la cineva vreo răutate, îi veţi îngădui să se împărtăşească de masa aceasta Sângele lui Hristos, din mâna voastră se va cere Măcar vreun voievod de ar fi, măcar eparh, măcar cel încoronat cu coroană; dar dacă cu nevrednicie se apropie, opreşte-l pe el, căci mai mare stăpânire ai tu decât aceştia Dacă s-ar încredinţa ţie să păzeşti curat pentru turmă vreun izvor de apă, apoi de ai fi văzut vreo oaie având pe bot mult noroi, nu ai fi lăsat-o pe ea să se plece şi să tulbure curgerea cea limpede Iar acum nu izvor de apă, ci de Sânge şi de Duh încredinţându-se ţie şi văzând pe cei ce au păcătuit mai cumplit decât tot norodul că se apropie, nu te scârbeşti şi nu îi opreşti? Şi ce iertare vei avea pentru aceasta? Pe voi Dumnezeu v-a cinstit cu această cinste ca să alegeţi şi să deosebiţi unele de altele Aceasta este dregătoria voastră, aceasta este întărirea, aceasta toată cununa, iar ca în haină albă şi strălucită îmbrăcându-vă, să înconjuraţi Şi de unde ştiu, vei zice, pe cutare şi pe cutare? Nu pentru cei neştiuţi îţi zic, ci pentru cei cunoscuţi grăiesc ţie Dar să zic ceva mai înfricoşat: Nu este aşa de rău a intra înăuntru cei îndrăciţi, precum ar fi să intre aceştia, pentru care zice Pavel că au călcat pe Hristos în picioare şi au socotit Sângele Legii a fi de obşte, şi au ocărât darul Duhului Decât cei îndrăciţi mai rău este cel ce a păcătuit şi se apropie, pentru că aceia, pentru că sunt îndrăciţi, nu se muncesc, iar aceştia când se apropie cu nevrednicie la muncă veşnică se dau Deci nu numai pe aceştia să-i gonim, ci în scurt, pe toţi pe care îi vom vedea că se apropie cu nevrednicie Nu da sabia în loc de hrană Iar dacă mult iscodind pe cineva nu a ştiut pe cel rău, nu este nicio vină (preotului)” Apoi zice: „Ci măcar din nebunie de va veni cineva să se împărtăşească (cu nevrednicie); opreşte-l şi să nu te temi Teme-te de Dumnezeu, nu de om Iar de te vei teme de om, şi dânsul va râde de tine; iar dacă de Dumnezeu te vei teme şi oamenilor vei fi întru cinste Iar dacă tu nu îndrăzneşti, la mine adu-l Nu-i voi îngădui să facă aceasta De suflet mă voi despărţi mai înainte de a da Sângele stăpânesc cu nevrednicie, şi sângele meu voi vărsa, mai înainte de a da Sângele atât de înfricoşat celui căruia nu i se cuvine” (Împărăţirea de grâu, Buzău, , cuv , pag - ) Vedeţi, aşadar, fraţii mei preoţi, cât de mare şi de fierbinte era hotărârea acestui dumnezeiesc şi mare dascăl al Bisericii lui Hristos de a se jertfi pe sine, pentru a apăra chiar cu viaţa sa scumpătatea către Preasfintele taine ale Trupului şi Sângele Domnului? Aţi auzit în cele de mai sus că nu mică muncă ne aşteaptă pe noi preoţii, dacă ştiind pe cineva nevrednic, vom îndrăzni să-i îngăduim a se împărtăşi Deci aceste puţine în loc de multe alte învăţături ale acestui sfânt şi mare ierarh şi părinte Ioan Gură de Aur, despre pedeapsa cea mare a preoţilor ce vor da Sfintele Taine celor nevrednici, să ne fie nouă spre mărturie şi frică de Dumnezeu în viaţa noastră de slujitori ai Sfintelor Altare Iar de aici înainte să zicem câte ceva despre pregătirea acelora ce voiesc a se împărtăşi cu Preacuratele Taine Tuturor celor ce voiesc a se apropia de împărtăşirea Înfricoşatelor Taine ale lui Hristos, sfat potrivit şi cale de mijloc să le fie acestea: ei nu trebuie nici toate a le arunca la Dumnezeu şi să se lenevească de pregătirea cea după putere, dar nici silindu-se la pocăinţă, după puterea lor, şi ostenindu-se, să li se pară că toate le-au isprăvit şi să se mândrească părându-li-se că au împlinit tot şi că se pot apropia cu toată vrednicia de Sfintele Taine În cele ce urmează vom arăta multe lucruri care sunt prea de nevoie pentru a fi cunoscute de aceia care doresc a se uni cu Hristos, prin împărtăşirea cu Preacuratele Sale Taine Mai întâi trebuie noi a înţelege că pregătirea noastră pentru Sfintele Taine este îndoită, adică trupească şi sufletească Cea trupească constă în post, în frânare de la poftele trupeşti, priveghere, plecări de genunchi şi alte osteneli prin care să se cureţe şi să se uşureze trupul de cele care îl îngreunează, îl aprind şi îl spurcă pe el Iar pregătirea cea sufletească se cuprinde în: spovedanie curată la duhovnic, citirea pravilei (adică a rugăciunilor cele după rânduiala din ceaslov) şi a altor rugăciuni făcute cât mai cu frică de Dumnezeu, cu luare-aminte şi cu umilinţă Altă sfântă pregătire este împăcarea cu toţi; să nu fie certat cu nimeni, să nu aibă mânie asupra cuiva, să le ierte tuturor celor ce i-au greşit cu ceva, aducându-şi aminte de cuvintele Mântuitorului care zice: „De veţi ierta oamenilor greşelile lor, şi Tatăl vostru Cel din ceruri va ierta vouă greşelile voastre” Şi după putere să se silească să nu aibă nimeni ceva asupra sa (vezi Învăţ de cred , Bucureşti, pag - ) Iar fiindcă mai sus s-a amintit că una din faptele bune ale celui ce se apropie de împărtăşirea cu Preacuratele Taine este şi postul, apoi trebuie a înţelege că îndoit este postul: trupesc şi duhovnicesc Pentru cel care nu este bolnav, postul cel trupesc s-ar mărgini la aceasta: postirea celor posturi de peste an, care ne sunt rânduite de Sfinţii Apostoli şi de Sfinţii Părinţi, precum şi a zilelor de miercuri şi vineri Iar cine va voi să sporească dreptatea lui, să ţină şi postul de lunea Aceste zile se vor posti tot timpul anului, afară când Biserica dezleagă potrivit tipicului celui mare Toţi creştinii au datoria ca pe lângă cele arătate mai sus să postească şi ajunurile Naşterii lui Hristos, Botezul Domnului, de ziua Înălţării Sfintei Cruci ( Sep ), şi de Tăierea Capului Sfântului Ioan Botezătorul ( Aug ) Înfrânarea la masă înseamnă a nu mânca chiar până la săturare Cel ce se pregăteşte pentru a se împărtăşi, trebuie a se înfrâna şi de la masa de seară atunci când a doua zi are a se împărtăşi Apoi pentru cei căsătoriţi (pregătirea pentru primirea Preacuratelor Taine ale lui Hristos, este o datorie deopotrivă, pentru călugări, cât şi pentru creştinii mireni; dar pe lângă datoriile care îi privesc şi pe unii, şi pe alţii, s-au pus aici şi unele obligaţii care le vin numai celor din urmă), înfrânarea de la soţiile lor (a nu se împreuna cu ele în sfintele posturi, în sâmbete, duminici şi sărbători, precum şi cu o zi mai înainte de a primi Sfintele Taine, şi iarăşi cu o zi şi o noapte după ce s-a împărtăşit) Însă această înfrânare de la împreunări, atât în posturi, cât şi în zilele amintite, trebuie a se face cu învoirea amândorura soţilor, pentru o vreme, pentru a se deda ei la post şi la rugăciune, după cum despre aceasta învaţă marele Apostol Pavel (I Cor , ; Sf Timotei can , ; Sf Dionisie can ; P M G Gl ; Sf Simeon Tesaloniceanul can , , ş a ) Iar pentru clerici să se ştie aceasta: „păzească-se pe sine, cei hitoroniţi, de legătura cu soţiile lor când voiesc să slujească Liturghia întru acea zi, ca cei ce sunt cinstiţi cu Euharistia Deci dacă nu mai mult, cel puţin în ziua şi noaptea cea dinaintea Liturghiei, trebuie neapărat a se păzi” (Sf Simeon Tesaloniceanul , - ) Iar Balsamon în răspunsul către Marcu al Alexandriei zice: „Cei ce nu se înfrânează de trupeasca împreunare cu soţiile lor legitime, sâmbăta şi duminică, se cuvine cu potrivite canonisiri a se îndrepta” Şi apoi adaugă că se cuvine să se ferească de împreunare şi în tot sfântul şi marele post şi în toate miercurile şi vinerile (vezi Pidalionul de Neamţ, , pag , jos) Încă să se ştie că nici Preacuratele Taine, nici Sfânta Anaforă, nici agheasmă mare sau mică nu poate lua, nici sfintele icoane nu poate a le săruta acela care în ziua aceea, s-a aflat trupeşte cu soţia sa (vezi canoanele cele mai de sus şi P M G Gl - ); Sf Simeon Tesaloniceanul can , ) Dar mai fericiţi şi mai cucernici sunt aceia care nu o zi, ci trei zile înainte de a se împărtăşi cu Preacuratele Taine se înfrânează de la împreunare cu soţiile lor şi se pregătesc pe sine cu post şi cu rugăciune Pentru că dacă Moise a primit poruncă de la Dumnezeu să curăţească pe poporul său cu post, cu rugăciune şi cu înfrânare de la soţii, trei zile înainte de a se pogorî el de pe muntele Sinai, spre a se face ei vrednici, nu de a se sui ei pe muntele Sinai, ci de a se apropia de poalele muntelui, pe care era a se pogorî Dumnezeu, oare cu cât mai mare pregătire trebuie să aibă acei creştini care vor să se apropie nu de muntele Sinai, ci de însuşi Domnul? Oare, dacă atunci s-a zis că dacă cineva se va atinge de muntele Sinai, unde era a se pogorî Domnul, cu pedeapsa uciderii şi cu moartea se va sfârşi (Ieş ), apoi creştinii, care nu se apropie spre a se atinge de muntele Sinai, ci vor să se atingă şi să se împărtăşească cu sângele şi cu trupul Fiului lui Dumnezeu, de nu se vor pregăti pe sine mai mult ca aceia, cum vor scăpa de pedeapsa pentru negrijă şi neevlavie faţă de focul dumnezeirii pe care voiesc a-l primi? Aceste puţine fie zise pentru postul cel din afară şi trupesc Dar încă puţine vom aduce în mijloc pentru postul cel mai înalt şi duhovnicesc care cu cât este mai folositor, cu atât este şi mai gingaş a se păzi Însă pentru cei ce au mintea trează, uşoare se fac şi unele din cele ce vom zice aici Mai întâi, la postul cel duhovnicesc este de mare nevoie, a se păzi omul; să-şi păzească mintea sa de gândurile care o spurcă pe ea şi o răspândesc la cele deşarte şi trecătoare Căci precum trupul are lumea lucrurilor, aşa şi mintea are lumea gândurilor şi a duhurilor Şi cum trupul poate curvi sau altfel de păcat poate face prin lucruri, aşa şi mintea noastră curveşte sau altceva face prin gânduri (Sf Maxim Mărturisitorul; Filoc suta a -a C ; suta a -a C ) De asemenea cel ce se apropie de împărtăşirea cu Preacuratele Taine, trebuie să aibă mare grijă şi de paza celor (simţiri): văzul, auzul, mirosul, gustul şi pipăitul Căci acestea după mărturia sfântului proroc Ieremia, sunt ferestrele prin care intră în sufletul nostru moartea păcatului (Ier , ) Apoi păzirea limbii pentru a nu vorbi cu ea minciuni, glume şi alte cuvinte deşarte şi putrede, deoarece zice Sfânta Scriptură: „Mulţi au căzut prin uneltirile limbii” (Is Sir , - ) Să postească însă nu numai limba de cuvinte deşarte, ci nici mâna să nu se atingă de lucru străin, să nu îndrăznească a iscăli acte nedrepte şi nici a pipăi cu ea cele ce duc la păcat Să postească piciorul spre a nu se duce unde nu place lui Dumnezeu Şi în sfârşit, pe lângă acest post îndoit, adică trupesc şi duhovnicesc, despre care în puţine cuvinte am amintit aici, să se silească cel ce voieşte a se împărtăşi cu Trupul şi Sângele Domnului să-şi câştige smerenia inimii şi să-şi păzească ştiinţa gândului său (conştiinţa) curată şi neprihănită faţă de toţi De asemenea, să nu creadă cineva că fericirea lui constă în a se împărtăşi cât mai des, ci să înţeleagă că aceasta constă în a se împărtăşi cu bună pregătire, după putere, cu mare smerenie şi zdrobire de inimă şi cu evlavie nefăţarnică În sprijinul acestei învăţături aduc mărturia dumnezeiescului părinte Ioan Gură de Aur care zice: „Mulţi cu Tainele acestea odată pe an se împărtăşesc, alţii de două ori, iar alţii de mai multe ori Către toţi ne este cuvântul acesta, nu numai către cei de aici, ci şi către cei ce şed în pustie, căci şi aceia o dată în an se împărtăşesc, iar de multe ori şi după doi ani Aşadar, care dintre aceştia sunt nouă primiţi? Cei ce o dată, cei ce de multe ori sau cei ce de puţine ori se împărtăşesc?” Apoi arătând care este adevărata pregătire pentru a fi primită împărtăşirea lor, zice: „Cei ce au ştiinţa gândului curată, cei ce sunt cu inima curată, cei ce au viaţa neprihănită, întotdeauna să se apropie Iar cei ce nu sunt într-acest fel, niciodată să nu se apropie” (Împărţirea de grâu, Buzău, , cuv , pag ) Aşadar, de aici poate înţelege oricine, că fericirea celui ce se împărtăşeşte nu stă în a se împărtăşi el des, sau mai rar, ci în a se împărtăşi cu inima curată şi cu neprihănire Dar poate va întreba cineva: „Cum pot să mă fac vrednic de o împărtăşire aşa de scumpă, care cere o atât de mare pregătire? La această întrebare nu voi răspunde cu cuvintele mele, ci cu ale Sfântului Atanasie Sinaitul, care ne spune: „Numai dacă vrei, omule, te vei face vrednic” Şi apoi arătând care sunt pricinile cele mai de nevoie spre lucrarea acestei vrednicii, zice: „Cunoaşte-te pe tine cum că eşti păcătos, părăseşte-te de păcate, lipseşte-te de vicleşuguri şi de mânie, arată fapte de pocăinţă, apucă-te de curăţie şi de blândeţe, îndelung rabdă, arată umilinţă, dă milostenii la săraci şi la străini din roada dreptăţii şi roagă-te lui Dumnezeu cu sufletul zdrobit, şi aşa te vei face vrednic” (Citat din Mărgăritarele Sfântului Ioan Gură de Aur, cuv al Sf Atanasie Sinaitul pag ) Aşadar, fraţii mei, am auzit în cele de mai sus cu mărturia dumnezeiescului Hrisostom, care lămureşte că fericirea celui ce se împărtăşeşte cu Sfintele Taine, nu stă în deasa sau rara împărtăşire, ci în a se împărtăşi cineva cu pregătire şi vrednicie Iar pentru a arăta faptele bune prin care ne putem face vrednici de împărtăşirea Sfintelor Taine, am adus în mijloc învăţăturile Sfântului Ioan Gură de Aur şi ale Sfântului Atanasie Sinaitul, care pe scurt se rezumă la acestea: A avea ştiinţa gândului curată A avea inimă curată A avea viaţă neprihănită Dar fiindcă cuvintele dumnezeiescului părinte Ioan Hrisostom pentru unii par a fi prea subţiri, este bine a le desluşi şi a le tâlcui puţin A avea „ştiinţa gândului curată”: înseamnă a nu ne mustra conştiinţa noastră de vreun păcat trupesc sau sufletesc, sau a nu avea cineva asupra noastră pricină dreaptă pentru motivul că noi l-am nedreptăţit A avea „inimă curată” este o mare virtute, de vreme ce cei curaţi cu inima sunt văzători de Dumnezeu, după cea scrisă fericire: „Fericiţi cei curaţi cu inima, că aceia vor vedea pe Dumnezeu” (Mat , ); inimă curată este aceea care s-a curăţit de păcate şi de răutate Iar a avea „viaţă neprihănită” prin aceasta se arată o întregime de sfinţenie: a trupului, a minţii şi a inimii, constând în a nu fi noi pătaţi cu vreun păcat, nici la trup, nici la minte, nici la inimă Cine va avea acest lucru ajunge la culmea fericirii celei duhovniceşti, adică a desăvârşirii întru fapta cea bună Pe unii ca aceştia îi fericeşte Duhul Sfânt care zice: „Fericiţi cei fără de prihană în cale, care umblă în legea Domnului” (Ps , ), adică cei care în calea veacului acestuia curgător, călătoresc cu curăţenia trupească, gânditoare şi cu inima curată Scriind acestea, mă gândesc la uneltirile dracilor, prin care dau război nevăzut călugărilor şi mirenilor credincioşi, spre a nu ajunge nimeni la această desăvârşire şi neprihănire şi a le aduce nespusă pagubă duhovnicească, de a nu putea ei să se unească prin Preacuratele Taine, cu Hristos, Domnul Dumnezeul şi Mântuitorul nostru, aşa cum voieşte El a se uni cu noi El a venit în lume din iubire pentru noi A pătimit pentru a noastră mântuire, iar în această Sfântă şi înfricoşată Taină, întreg Se dă pe Sine nouă Adică cu Trupul şi Sângele Său Dar voieşte ca şi noi, întregi să ne dăm Lui, având neprihănită inima, mintea şi trupul nostru Şi numai El ştie cât de puţini sunt în această lume cei care se unesc cu El în acest chip Câtă dragoste şi îndurare se poate înţelege din partea lui Dumnezeu în această Taină? Căci El, din atâta iubire câtă are spre om, a binevoit a Se da nouă Să-L mâncăm şi să-I bem Sângele Lui Cu adevărat, Păstorul nostru cel Bun şi Mare nu are asemănare în mila şi îndurarea Sa faţă de neamul omenesc Căci de niciun păstor, oricât de bun ar fi şi oricât de mult şi-ar iubi oile sale, nu s-a auzit cândva că le-ar fi hrănit pe ele cu carnea trupului său şi le-ar fi adăpat pe ele cu sângele său Iar în această înfricoşată şi necuprinsă de minte Taină, acest lucru se întâmplă, deoarece Păstorul cel Mare al oilor, nu cu altă hrană şi băutură hrăneşte şi adapă oile Sale cele cuvântătoare, ci cu trupul şi Sângele Său De aceea şi dumnezeiescul părinte Ioan Gură de Aur, înţelegând această negrăită dragoste a Păstorului nostru celui din ceruri faţă de oile Sale de pe pământ a zis: „Care păstor îşi hrăneşte oile cu mădularele sale? De multe ori sunt unele mame care după naştere, dau pe copiii lor la altele să-i hrănească; iar El nu a suferit aceasta, ci El ne hrăneşte pe noi cu Sângele Său” (Împărţire de grâu, op cit , cuv , pag ) Dar şi aceasta vom arăta aici; pe unii îi înşală vicleanul diavol cu o evlavie şi smerenie făţarnică, că nu sunt vrednici de a se împărtăşi cu Sfintele Taine Şi prin această părută evlavie, îi aruncă în lenevire, în nepăsare şi în nesimţire faţă de folosul cel negrăit pe care l-ar câştiga prin apropierea cu evlavie sinceră de Sfintele Taine Pe alţii îi face de a amâna vremea pocăinţei şi a împărtăşirii de la un an la altul şi de la un post la altul şi aşa depărtându-se prea mult de împărtăşirea cu Trupul şi Sângele Domnului, nu pot nicidecum să sporească în calea poruncilor lui Dumnezeu Şi cum ar putea, de vreme ce nu voiesc a se uni cu Ziditorul lor care a zis: „Rămâneţi întru Mine şi Eu întru voi căci fără de Mine nu puteţi face nimic” (In , - ) Pe alţii nici chiar în vremile bătrâneţii, nici când au ajuns slabi şi foarte bolnavi, nu-i lasă satana a se apropia şi a se uni cu Hristos Dar buna grijă pe care trebuie să o aibă creştinii, este aceea ca atunci când vor vedea pe cineva din familie sau din rudeniile sale că s-a îmbolnăvit, să cheme repede preotul şi să-l sfătuiască a-şi mărturisi cu de-amănuntul toate păcatele sale, pe care le ţine minte că le-a făcut în viaţă; şi aceasta făcându-se, preotul, dacă va găsi de cuviinţă, o să-l împărtăşească, dar dacă este o situaţie aproape de moarte, are voie şi dezlegare canonică să-l împărtăşească pe muribund cu Sfintele Taine, chiar de ar avea şi păcate opritoare (în cazul acesta cel ce moare fiind primit ca tâlharul de pe cruce) Iar dacă, prin voia lui Dumnezeu, după primirea Sfintelor Taine se va face sănătos, atunci de a avut vreo oprire, să rămână întru pocăinţă anii porunciţi de canoane (P M B Gl ) Am auzit încă din gura unor creştini şi alte sfaturi pe care vicleanul le şuşoteşte la urechea celui mai puţin credincios: „Nu chema pe popă dacă eşti bolnav, căci dacă vine el, apoi vei muri Lasă, că de va fi nevoie, atunci îl vei chema când vei simţi că ai slăbit de tot” Dar vai! Ce mare înşelăciune a dracilor este acest sfat, prin care ei se silesc să nu lase pe creştin, ca nici măcar pe patul morţii să se apropie de împărtăşirea cu Sfintele Taine ale lui Hristos Mulţi ascultând de aceste sfaturi ale vicleanului, s-au dus de aici la veşnică osândă, căci moartea i-a răpit pe ei, atunci când a trimis-o Dumnezeu, iar nu atunci când au voit ei să vie Însă, pe mulţi rătăciţi de la adevăr, i-a sfătuit că fericirea şi sfinţenia constă în cantitatea cât mai mare a Sfintelor Taine primite, adică a se împărtăşi cât mai des, fără de cuvenita pregătire care s-a arătat mai sus Aceştia fiind înşelaţi de diavoli, în chip jalnic au uitat spusele marelui Apostol Pavel: „Să se ispitească omul pe sine şi aşa să mănânce din pâine şi să bea din pahar Căci cel ce mănâncă şi bea, nesocotind Trupul Domnului, judecată mănâncă şi bea” (I Cor , - ) Iar dacă unii ca aceştia au uitat şi defăimează aceste cuvinte, să-şi aducă aminte şi să se cutremure măcar de îngrozirile cele preaînfricoşate ale marelui Apostol Pavel, care zice: „Dacă cel ce leapădă Legea lui Moise, în urma mărturiei a doi sau a trei martori, se pedepseşte fără cruţare cu moartea, apoi cu atât mai mare muncă socotiţi că va lua cel ce a călcat pe Fiul lui Dumnezeu şi a socotit a fi de obşte Sângele Legii cu care s-a sfinţit şi a ocărât Duhul Darului” (Evrei , - ) Iar în ce fel cade cineva sub această osândă, de a călca pe Fiul lui Dumnezeu, să ne învăţăm de la dumnezeiescul Hrisostom care zice: „Când tu te împărtăşeşti cu El în Sfintele Taine şi faci păcat, spune-mi: au nu L-ai călcat pe El? Au nu L-ai defăimat pe El? Căci precum nu avem nicio grijă de cele ce se calcă de noi, aşa şi cei ce greşesc nu au nicio grijă de Hristos” (Împărţirea de grâu, cuv , pag ) Încă dacă vrei să ştii şi cum socoteşte cineva de obşte Sângele lui Hristos prin împărtăşirea fără de pregătirea cea cuviincioasă, ascultă pe acelaşi sfânt părinte Ioan Gură de Aur, care zice: „Tu ai socotit Sângele legii, prin care te-ai sfinţit, a fi de obşte? Necurat sau nimic, având mai mult decât celelalte pe care nu le băgăm de seamă Adică ai socotit Sângele lui Hristos ca orice sânge al oricărui om de rând sau dobitoc” (idem, pag ) Dar zic cei năvalnici spre deasa împărtăşire: „noi vrem să ne împărtăşim cât mai des, spre a urma astfel pe primii creştini, care se împărtăşeau pe vremea sfinţilor Apostoli aproape în fiecare zi” Cu adevărat bună este râvna şi fapta aceasta Însă orice râvnă şi faptă bună, dacă este lipsită de smerenie şi de dreaptă socoteală, nu numai că nu foloseşte pe acela care o lucrează, ci îl duce şi la muncă Dac cineva doreşte să se împărtăşească mai des, asemeni primilor creştini, apoi nu este de ajuns această dorinţă, ci trebuie a-i urma pe aceia şi cu faptele Căci dacă atunci când Biserica era la începuturi, a fost puţină vreme acest obicei al desei împărtăşiri; apoi se cade nouă să vedem şi în ce fel era pe acea vreme petrecerea primilor creştini Şi după ce vom afla aceasta, să facem comparaţie între viaţa şi petrecerea noastră şi a lor; iar de ne vom găsi pe noi lucrând asemenea ca ei, apoi să îndrăznim ca şi dânşii a ne apropia de împărtăşirea cu Preacuratele Taine Dar poate cineva va întreba: „Cum a fost viaţa şi petrecerea acelora, de se încumetau ei a se împărtăşi zilnic”? De vrei să ştii aceasta, ascultă nu de la mine, ci de la cel cu gura şi cu limba de aur, care zice astfel: „Socoteşte, omule, care voieşti să te împărtăşeşti, ce au făcut sfinţii Apostoli când s-au apropiat de acea Sfântă Cină? Au nu s-au întors la rugăciuni şi laude? Au nu la sfinte privegheri? Au nu la învăţătura îndelungată şi plină de filosofie? Că cele mai mari şi preaslăvite, atunci le porunceau şi le povesteau lor (primilor creştini) N-ai auzit cum cele de suflete care s-au îndulcit atunci de împărtăşire, totdeauna erau aşteptând întru rugăciune şi întru învăţătură, nu întru beţii şi întru mâncăruri? „ (Împărţirea de grâu, cuv , pag ) Aţi auzit, frate şi soră care doriţi a vă împărtăşi mai des asemenea primilor creştini, cum era petrecerea acelora? Ei erau, după cum aţi auzit de la Sfântul Ioan Gură de Aur, în toată vremea îndeletnicindu-se în laude, în privegheri, întru învăţătură îndelungată şi totdeauna aşteptând în rugăciuni Tu doreşti aşadar, ca să te împărtăşeşti ca aceia? Fă şi tu faptele bune ale acelora şi nimenea nu te va opri pe tine de la cele ce râvneşti, numai de va cunoaşte duhovnicul tău că te apropii de această lucrare cu mare smerenie şi umilinţă curată Dar vă întreb pe voi, cei care doriţi a vă împărtăşi mai des, care din voi urmează pe primii creştini? Care din voi astăzi zăbovesc pururea în Biserică la dumnezeieştile slujbe cele de zi şi de noapte? Care din voi ia parte la cele laude ale Bisericii lui Hristos şi la dumnezeiasca Liturghie? Dar poate veţi zice: „Aceste slujbe le-am ascultat cândva la Mănăstire, când ne-am împărtăşit Foarte bine, dar ia seama, că cei dintâi creştini nu le ascultau numai o dată, ci în toate zilele şi în toată vremea erau în Biserică, aşteptând întru rugăciune şi întru ascultarea dumnezeieştilor învăţături; adică după ascultarea sfintelor slujbe şi a dumnezeieştei Liturghii, ei zăboveau ascultând de la Sfinţii Apostoli, sfintele învăţături şi tâlcuiri ale Sfintelor Scripturi Dacă ar veni şi creştinii de astăzi, în toate zilele şi nopţile la slujbele Bisericii şi ar rămâne multe vreme după slujbă, ascultând cuvântul lui Dumnezeu în Biserică şi dacă ar face faptele de milostenie şi de curăţenie ale celor dintâi creştini, apoi ar fi şi ei ca aceia, despre care ştim că erau în toată vremea, aşteptând întru rugăciuni şi învăţături Dar dacă creştinii de azi vin numai în duminici şi sărbători mari la Biserică, iar restul zilelor le petrec în grijile veacului de acum, în păcate şi răspândire, apoi câtă nebunie şi nesocotinţă este a dezlega cineva din duhovnici pe creştinii de azi, care fac aceasta să se împărtăşească asemenea primilor creştini? Încă trebuie să mai ştim că primii creştini nu numai că erau în toată vremea în biserică pentru rugăciuni şi învăţături dumnezeieşti, ci trăiau şi în mare dragoste şi frăţie; toate averile lor vânzându-le şi aruncându-le la picioarele Sfinţilor Apostoli spre folosul de obşte al tuturor celor din Biserică Acest adevăr este netăgăduit, căci zice Sfânta Scriptură: „Toţi aceştia într-un cuvânt stăruiau în rugăciune cu femeile şi cu Maria, mama lui Iisus şi cu fraţii Lui” (Fapt ) Apoi, arătând că pe lângă rugăciune ascultau şi învăţăturile Sfinţilor Apostoli, trăiau în mare dragoste şi unire ca fraţii cei buni, zice: „Şi stărui în învăţătura Apostolilor, în viaţa frăţească, în frângerea pâinii şi în rugăciuni” (Fapt , ) Vedeţi, fraţilor, petrecerea îngerească la primii creştini, şi cum în toată vremea se grijeau numai de cele cereşti şi de împărăţia cerurilor? Oare câtă deosebire nu are viaţa creştinilor de azi, de viaţa primilor creştini? Pe care din creştinii de azi îi vezi în toată vremea numai la ascultarea cuvintelor lui Dumnezeu; care din creştinii de azi trăiesc numai în dragoste duhovnicească şi se iubesc ca fraţii cei buni? Care zăbovesc în rugăciuni şi în laude? În privegheri, aşa cum aţi auzit că trăiau cei dintâi creştini? Care din creştinii de azi se leapădă de bunăvoie de ţarine şi pământuri, de averi, spre a le vinde şi a le da în folosul de obşte al creştinilor şi al săracilor? Multă lepădare de sine, multă frăţie, multă îndurare, multă dragoste şi milă de nevoile altora se vedea în viaţa acelor creştini Aceasta o arată Sfânta Scriptură zicând: „Şi toţi cei ce au crezut erau la aceeaşi măsură, şi aveau toate de obşte Şi moşiile şi averile le vindeau, şi le împărţeau pe ele tuturor, după cum fiecare avea lipsă” (Fapt , - ) Apoi arată că pe lângă aceste mari milostenii pe care le făceau spre folosul de obşte, ei erau în toate zilele şi la toate slujbele comune ale Bisericii: „Întru toate zilele erau aşteptând cu un cuget în Biserică” (Fapt , ) Pricina care m-a făcut să aduc aici câteva mărturii despre viaţa primilor creştini a fost spre a lămuri prin ele, pe unii creştini care m-au întrebat din ce cauză astăzi preoţii opresc pe unii creştini de la deasa împărtăşanie cu Preacuratele Taine a lui Iisus Hristos, nedându-le voie a se împărtăşi ca şi primii creştini Dar cine va cugeta cu luare-aminte şi va face comparaţie între viaţa şi petrecerea primilor creştini şi petrecerea creştinilor de azi, va înţelege clar şi luminat care este pricina pentru care duhovnicii nu mai îngăduie astăzi creştinilor deasa împărtăşire ca în acele vremuri Încă trebuie a se şti de creştinii, cât şi de preoţii de azi, că această scumpătate spre apărarea sfinţeniei Sfintelor şi Preacuratelor Taine, de a nu se da Sfintele celor nevrednici de ele, nu a fost pusă în Biserica lui Hristos de curând, ci chiar din vremile străvechi ale Sfinţilor Apostoli şi ale Sfinţilor Părinţi Aceasta o va înţelege oricine prealuminat dacă va citi cu atenţie canoanele Sfinţilor Apostoli şi ale Sfinţilor părinţi ce s-au adunat în sfintele soboare ecumenice şi localnice, precum şi canoanele ce s-au scris aparte de unii dintre Sfinţii Părinţi Iar fiindcă aceste canoane nu le poate avea oricine în casa sa, spre a le citi şi a se orienta, este bine ca tot creştinul să se mărturisească de toate păcatele sale la duhovnicul său şi de la el să ceară sfat dacă se poate sau nu împărtăşi cu Sfintele şi Nepreţuitele Taine ale lui Hristos Să ştie, să aibă încredere că numai episcopilor şi preoţilor li s-a dat a fi iconomi ai Tainelor lui Dumnezeu, şi ei orientându-se după scumpătatea şi iconomia sfintelor canoane au puterea de a hotărî în Biserică, vremea când cineva are voie a se apropia la împărtăşirea Sfintelor Taine ale Trupului şi Sângelui Domnului Iar pentru a arăta că din cele mai vechi timpuri s-a pus mare stricteţe şi pază spre a nu se da Sfintele Taine celor nevrednici şi nepregătiţi, vom da aici şi câteva mărturii despre cele patru trepte de canonisire pentru cei ce păcătuiau (desigur aceste patru trepte de canonisire depindeau, ca asprime şi îndurare, de gravitatea păcatelor mărturisite de păcătos duhovnicului) Iată care erau aceste patru trepte: Plângerea: era ca omul păcătos dacă greşeşte să stea afară de biserică şi la cei ce intrau în biserică trebuia să cadă înaintea tuturor şi să-i roage pe ei cu lacrimi ca să se roage Domnului pentru dânsul; el era lepădat afară de tindă şi curtea bisericii ca să se pocăiască, atâta vreme cât îi era poruncit Ascultarea: era ca omul cel păcătos, dacă greşeşte să asculte dumnezeiasca slujbă stând lângă uşile bisericii (în curte sau în tinda bisericii) Iar în biserică nu-i era îngăduit şi nu avea voie să intre, până ce nu se vor sfârşi anii cei porunciţi lui pentru pocăinţă Căderea sau „Poslulania”: era ca cel ce greşeşte să stea înăuntru în biserică, mai în spate, de partea amvonului; cel ce „cădea” stătea în biserică până la Sfânta Evanghelie, când zicea diaconul: „Cei chemaţi ieşiţi” atunci ieşea şi el afară din biserică şi stătea afară împreună cu cei chemaţi până ce se sfârşea dumnezeiasca Liturghie Starea cu credincioşii: consta în aceea că omul cel greşit, să stea cu credincioşii înăuntrul bisericii până la sfârşitul dumnezeieştei slujbe Iar de Sfânta Împărtăşanie nu se învrednicea până ce nu se împlinea vremea cea poruncită lui pentru pocăinţă Iar dacă se împlinea vremea, stând cu credincioşii, atunci se învrednicea împreunării cu Sfintele Taine al Preasfântului Trup şi Preascumpului Sânge al Domnului nostru Iisus Hristos Deci cu aceste patru lucruri, arată sfintele canoane, se sfârşeşte şi se umple toată pocăinţa Drept aceea se cade episcopilor sau preoţilor duhovnici, ca toată vremea canonisirii, fie ea multă sau puţină, pe aceste patru locuri să o împartă şi aşa să cruţe de păcate, pe cel ce se căieşte şi se pocăieşte (P M B Pag ; Sf Grigorie de Nissa can ; Sf Vasile cel Mare can ) Am scris acestea aici, fraţii mei creştini, să vă puteţi da seama câtă grijă au avut Sfinţii şi Dumnezeieştii Părinţi, pentru a se păstra cu mare scumpătate, cinstea şi evlavia creştinilor, către Preacuratele Taine şi Nepreţuite ale lui Hristos, şi că nimeni nu îndrăznea a se apropia de Ele, până nu se curăţa cu împătrita canonisire şi pocăinţă arătată mai sus Dar poate vor zice unii: Dar dacă s-a pus atâta stricteţe pentru cel ce greşeşte pentru a nu se apropia el de Sfintele Taine, apoi mai bine este să nu se împărtăşească deloc, sau numai la sfârşitul vieţii” Nu! Mare păcat vei face de vei judeca aşa; stricteţea sfintelor canoane nu s-a pus ca să oprească pe cineva de a se împărtăşi, ci pentru a nu se apropia cineva nepregătit de împărtăşirea şi pentru a se cerca roadele credinţei Căci celui ce face fapte vrednice de pocăinţă, duhovnicul are dreptul de a-i scurta vremea de pocăinţă şi de a-l apropia de Preacuratele Taine Aşadar, nimeni să nu aleagă ce este mai rău, adică să se apropie prea des de Sfintele Taine fără evlavie şi fără de pregătire, sau din lene, sau din deznădejde să se depărteze prea mult de ele Şi cu smerenie şi cu dreaptă socoteală, să ţină calea cea de mijloc De vreme ce la toată fapta cea bună, zic Sfinţii Părinţi, marginile sunt ale dracilor, iar mijlocul este al lui Hristos, mijlocul fiind calea cea împărătească pe care au călătorit toţi sfinţii spre cer Dar poate se va întreba cineva şi aceasta: Care ar fi calea cea de mijloc în vederea împărtăşirii cu Sfintele Taine ale lui Hristos? Voi răspunde aceasta: împărtăşirea cu Sfintele Taine este strâns legată de spovedanie Iar spovedania, după porunca a -a a Bisericii, trebuie a se face pentru creştinii mireni măcar de patru ori pe an În cele patru posturi Aşa şi la împărtăşirea cu Sfintele Taine, dacă cineva din creştini nu are vreo oprire de la duhovnicul său, este bine a se împărtăşi în toate cele patru posturi de peste an; iar dacă unii duc o viaţă de curăţie, cu post şi cu rugăciune, şi cu milostenii la săraci, unii ca aceştia se pot împărtăşi o dată pe lună sau o dată la de zile Însă toate, atât depărtarea cât şi apropierea de împărtăşirea Preacuratelor Taine, rămâne la chibzuinţa duhovnicului fiecăruia, care are putere de a lega şi dezlega în această privinţă, orientându-se şi el întru toate, după scumpătatea şi economia sfintelor canoane şi după cât va cunoaşte el că a sporit cineva întru îndreptarea sufletului său şi întru roadele pocăinţei (vezi Sf Ioan Gură de Aur, comentariu la Cor ; Sf Simeon Tesaloniceanul cap , pag - ) Un lucru însă să se reţină, cu osebire îndeosebi acei ce voiesc a se împărtăşi mai des, acestea pe care el le doresc sunt: „Sfintele Sfinţilor” şi să audă ce zice în această privinţă dumnezeiescul Hrisostom: „Vezi, că atunci când zice preotul sau diaconul: „Sfintele Sfinţilor” aceasta zice: dacă nu este cineva sfânt să nu se apropie Nu numai curat de păcate, ci şi sfânt Dumnezeieştile Taine se fac pricinuitoare de mare muncă la cel care se împărtăşesc cu nevrednicie” (Cuv la Ep I către Cor ) Şi dumnezeieştile canoane acelaşi lucru hotărăsc zicând: „Sfintele se dau celor sfinţi, iar sfinţenia se capătă prin post şi rugăciune” (Sob ecumenic, can şi cart ) Amin DESPRE MELHISEDEC, ÎMPĂRATUL SALEMULUI, ÎMPĂRATUL PĂCII Iubiţi credincioşi, Sfântul şi marele ierarh Atanasie cel Mare, Patriarhul Alexandriei şi marele stâlp al Bisericii lui Hristos, adevereşte istoria sfântă despre Melhisedec, împăratul Salemului, în acest chip: Acest împărat străin între oameni, a fost preot al lui Dumnezeu Cel Preaînalt El a fost socotit fără de mamă şi fără de tată şi nenumărate de neamuri au fost zilele lui, ca să fie închipuire vie a lui Hristos, Mântuitorul lumii Şi iată ce spune marele ierarh Atanasie despre el: „Mai înainte de a veni şi a se sălăşlui dumnezeiescul Avraam după poruncă dumnezeiască în părţile hananienilor, trăia în hotarele Palestinei o împărăteasă anume Salem, de acelaşi nume cu cetatea Salemului, în care împărăţea ea Această împărăteasă a născut pe Salad şi Salad a născut pe Melhi Iar Melhi a luat de femeie pe Salem, asemenea la nume cu numita împărăteasă (Ierusalimul de azi a moştenit mai pe urmă numele cetăţii Salem, care s-a scufundat), bunica lui şi cu dânsa a născut doi fii: pe unul Melhi şi pe celălalt Melhisedec Dar era Melhi, tatăl acestor doi fraţi, închinător la idoli şi desfrânat Şi venind sorocul la care se aducea jertfă idolilor cu mare pompă în faţa întregului popor, a poruncit împăratul Melhi fiului său Melhisedec, zicând: „să iei împreună cu tine slugile noastre şi mergând la cireada vitelor să-mi aduci şapte viţei ca să-i jertfesc dumnezeilor mei” Deci, mergând Melhisedec la cireada vitelor şi ridicându-şi pe drum ochii către cer – după o dumnezeiască insuflare – privea cu luare-aminte frumuseţea soarelui şi luminoasa lui strălucire Şi a început a zice întru sine: „Cu adevărat Cel ce a făcut aceste zidiri şi le-a înfrumuseţat şi le ţine pe ele întru bună rânduială, Acela este Adevăratul Dumnezeu, Atotputernic şi Domnul a toate, nestricat, nevăzut, nemuritor, numai Acestuia I se cuvine a I se aduce jertfe, iar nu idolilor celor muţi, şi surzi, şi fără suflet Deci, mă voi întoarce la tatăl meu să-i spun despre această dumnezeiască gândire şi poate mă va asculta şi-şi va veni întru simţire şi va părăsi amăgirea deşartă ce-l stăpâneşte” Şi întorcându-se Melhisedec la tatăl său fără să aducă nimic, i-a spus despre Acela care este cauza tuturor şi de ce s-a întors fără viţei Şi a zis dreptul acesta de Dumnezeu luminat şi înţelepţit: „Eu am socotit, o, tată, cum că nu este cu dreptate ca noi oamenii cuvântători şi cu minte, să jertfim viţei idolilor celor muţi, şi surzi, şi fără simţire, ci Celui Singur cu adevărat Dumnezeu, Care a făcut cerul şi pământul cu toate din ele” Auzind acestea, acel fără de Dumnezeu tată, de la fiul său cel luminat de Dumnezeu, s-a tulburat foarte mult şi îmboldit fiind de dobitoceasca şi drăceasca mânie a zis cu mare iuţime: „Mergi de împlineşte îndată porunca ce ţi-am dat, iar de nu vei asculta degrab, te voi ucide” Deci, ducându-se Melhisedec a doua oară la cireada vitelor ca să aducă cei şapte viţei pentru a-i jertfi păgânului împărat, a intrat împăratul Melhi la Salem, soţia sa, zicând: „Eu, o, femeie, am hotărât să jertfesc la dumnezeii mei pe unul din cei doi fii ai noştri, la viitorul praznic” Acestea auzind împărăteasa şi cunoscând, ca o mamă iubitoare de fii, că împăratul vrea să omoare pe Melhisedec, pentru că a călcat porunca lui, a început a plânge cu amar şi a se tângui foarte, fiindcă ea iubea foarte mult pe Melhisedec Iar împăratul iubea mai mult pe Melhi, fiindcă îi purta numele Văzând împăratul întristarea şi plângerea cea mare şi multă tânguire a împărătesei, a zis: „lasă, pune sorţi între noi şi pe cine va cădea sorţul, acela va da pe fiul său” Şi împăratul a luat de partea lui pe Melhi care purta numele lui, iar împărăteasa pe Melhisedec de partea sa Şi după dumnezeiasca rânduială, a căzut sorţul pe Melhi, şi cu toate că împăratul s-a mâhnit foarte, dar pentru cuvântul dat, a gătit pe Melhi pentru jertfă După această tocmeală făcută între ei a sosit şi Melhisedec cu cei şapte viţei de la cireada vitelor Şi întristându-se foarte de cele ce se puseseră la cale şi văzând pe mama sa plângând cu amar, a plâns şi el mult şi s-a tânguit pentru moartea fratelui său Melhi, cea atât de amară Şi urmând pilda acestui împărat, mulţi taţi şi mame au gătit spre jertfă pe fiii lor, adunându-se spre jertfă ca la de suflete, iar oi şi boi şi alte dobitoace, mare mulţime Deci, sosind ziua păgânescului praznic şi toţi cei de prin cetate şi satele dimprejur au intrat în capiştea idolească, fericitul şi de Dumnezeu luminatul Melhisedec, neputând suferi nebunia tatălui şi a mamei sale şi a întregului popor, în acea zi a diavoleştilor lor praznice, fugar de bunăvoie s-a făcut de la casa părintească Şi suindu-se în muntele Taborului, a intrat în desimea codrului care era pe atunci acolo, şi în acea singurătate plecându-şi genunchii s-a rugat lui Dumnezeu cu mare căldură a inimii, zicând: „Doamne, Dumnezeul meu, Cela ce ai făcut cerul şi pământul, marea şi toate care sunt într-însele, cele văzute şi cele nevăzute, auzi-mă pe mine, nevrednicul robul tău şi pe câţi s-au adunat la junghierea fratelui meu Melhi în vremea acestui diavolesc praznic, pe toţi, de la mic şi până la mare, scufundă-i şi îi pierde de pe faţa pământului Facă-se iad locul acela ca să-i înghită pe toţi acei nebuni şi păgâni de oameni” Şi – o, preaslăvită minune – îndată s-a împlinit cuvântul dreptului Melhisedec Căci pământul s-a deschis şi fără de veste i-a înghiţit pe toţi Şi n-a rămas nici capiştea idolească, nici oameni, nici dobitoace, nici zidiri, nici copaci, nimic din acea blestemată cetate Apoi, după puţine zile pogorându-se din munte dreptul Melhisedec şi văzând locul acela al cetăţii scufundat cu totul în adâncurile pământului, umplându-se de frica lui Dumnezeu, s-a suit iarăşi la muntele Taborului şi a vieţuit în desimea codrului şapte ani întregi, hrănindu-se numai cu mugurii copacilor, cu ierburi şi cu miere sălbatică, după cum mai în urmă s-a hrănit dumnezeiescul înaintemergător Ioan Botezătorul Astfel, el a fost cel dintâi pustnic mai înainte de Ilie Tesviteanul şi de Ioan Botezătorul Şi fiind el gol de la cap până la mijloc, spatele lui s-a făcut ca coaja de broască ţestoasă Apoi, după şapte ani a venit glas de la Dumnezeu către dumnezeiescul patriarh Avraam, zicând: „Avraame, Avraame”, iar el a zis: „Iată, eu, Doamne” „Pune şaua pe asinul tău şi luând cu tine îmbrăcăminte nouă şi încălţăminte nouă, suie-te în muntele Tabor degrabă şi acolo strigă de trei ori în desimea codrului cu glas mare, zicând: „Omule al lui Dumnezeu Celui Preaînalt! Şi după a treia strigare va ieşi din desimea codrului un mare pustnic Iar tu văzând pe acest om, nu te spăimânta nicidecum de el, ci rade-l pe cap, taie-i unghiile, îmbracă-l şi încalţă-l şi cere-i binecuvântarea” Deci, suindu-se dumnezeiescul Avraam în muntele Taborului şi făcând după a Domnului poruncă, a strigat de trei ori în desimea codrului cu glas mare Şi iată, îndată a ieşit Sfântul Melhisedec pe jumătate şi cu păr lung acoperit Şi văzându-l Dumnezeiescul Avraam, fără de veste, foarte s-a înfricoşat şi s-a spăimântat Iar el i-a zis: „Nu te înfricoşa, omule, ci spune-mi cine eşti şi pentru ce ai venit în această pustietate” Iar dumnezeiescul Avraam i-a răspuns: „Domnul m-a trimis ca să te rad pe cap, să-ţi tai unghiile, să te îmbrac şi să te încalţ ca pe o credincioasă slugă a sa” Atunci Melhisedec a zis: „Fă după cum ţi-a poruncit ţie Domnul” Şi dumnezeiescul Avraam a făcut toate câte i-a poruncit Domnul Iar Sfântul Melhisedec coborându-se după trei zile din Muntele Taborului şi luând un corn cu untdelemn şi pecetluindu-l cu graiul lui Dumnezeu, a blagoslovit pe Avraam, zicând: „Binecuvântat eşti lui Dumnezeu Celui Preaînalt Şi de acum numele tău va fi deplin săvârşit” Iar după câteva zile a venit glas din cer către dumnezeiescul Avraam, zicând: „Pentru că nimeni n-a rămas din neamul lui Melhisedec, el se va numi fără tată, fără mamă şi nenumărat de neamuri, nici început zilelor având, nici sfârşit Şi rămâne în veac închipuit ca Fiul lui Dumnezeu” Deci, pentru că singur acest Melhisedec, dintre atâtea neamuri, a cunoscut pe Dumnezeu şi din îndemnarea Lui a mărturisit pe adevăratul Dumnezeu al tuturor şi Făcătorul zidirilor celor văzute şi nevăzute, şi pentru dragostea lui Dumnezeu, a părăsit dezmierdarea şi odihna rudeniilor, a prietenilor, precum şi luminata mărire a împărăţiei sale, şi a cinstit mai presus de toate pe Dumnezeu, şi a ales aspra vieţuire a pustiului în locul desfătării celei stricăcioase a lumii, s-a învrednicit de Dumnezeu de a se hirotoni în chip nevăzut, preot al lui Dumnezeu Celui Preaînalt şi să lucreze mai înaintea darului cele ale darului şi să ungă împăraţi şi preoţi şi să binecuvânteze sfinţind, şi să ofere dumnezeiescul Avraam şi celor împreună cu dânsul – că erau slugi de casă ale lui – pâine şi vin când acesta se întorcea de la tăierea lui Kedarlaomer (Fac , ); şi să închipuiască în sine mai înainte de Domnul Care avea să Se nască din Preasfânta Fecioară Maria şi după aceasta să rămână preot în veac după rânduiala lui Melhisedec Deci, s-a socotit fără de tată şi fără de mamă şi nenumărat de neamuri şi preot dumnezeiesc al Celui Preaînalt, fiindcă nimeni nu ştia pe tatăl şi pe mama lui şi celelalte rudenii care s-au scufundat atunci şi i-a înghiţit pământul Şi a fost de sine, în chip nevăzut, hirotonit de Dumnezeu pentru multa lui dragoste de Dumnezeu Cel adevărat Acesta a binecunoscut pe Avraam, cu pâine şi cu vin, când Avraam se întorcea de la Kedarlaomer, şi a închipuit cu mii de ani înainte preoţia lui Hristos cea din Legea darului (Cine vrea să ştie mai pe larg această sfântă istorie, să citească în prologul cu slovă veche, luna mai, în de zile, ediţia din de la Sfânta Mănăstire Neamţ) DESPRE CELE PEDEPSE DATE DE DUMNEZEU PĂRINŢILOR CARE NU-ŞI CRESC COPIII ÎN FRICA ŞI CERTAREA DOMNULUI ŞI DESPRE FRICA DE DUMNEZEU Iubiţi credincioşi — Aţi auzit în dumnezeiasca Scriptură că Dumnezeu porunceşte în Legea Veche: „Să nu trecem cu vederea dobitoacele vrăjmaşilor noştri, când acelea vor pătimi greu” (Ieş , - ) Deci, prima pedeapsă pe care o dă Dumnezeu părinţilor care nu se îngrijesc de a-şi creşte fiii în frica şi certarea Domnului este tocmai pentru această adâncă nepăsare a lor, căci nevoind ei a se îngriji de creşterea fiilor lor după voia Domnului, prin aceasta îi au mai rău decât pe nişte dobitoace străine — A doua pedeapsă a lui Dumnezeu vine asupra părinţilor, de nu vor creşte pe fiii lor în frica şi certarea Domnului, fiindcă ei prin această negrijă îi au mai rău decât pe vrăjmaşii lor Mântuitorul nostru ne porunceşte să iubim pe vrăjmaşii noştri (Mat , ) Apoi, câtă urgie a lui Dumnezeu nu va veni peste acei părinţi care nu-şi iubesc pe fiii lor după porunca lui Dumnezeu, şi-i lasă pe ei să lucreze orice răutate, spre a moşteni focul gheenei — Iarăşi în Sfânta Scriptură este poruncă de a nu defăima pe cei străini (Ieş , ) Deci, a treia pedeapsă a lui Dumnezeu vine asupra părinţilor, de nu se vor îngriji a-şi creşte fiii în frica lui Dumnezeu, deoarece prin această nepurtare de grijă ei se arată faţă de fiii lor mai cu nepăsare decât faţă de un oarecare om străin, pe care este dator de a nu-l defăima sau de a-l trece cu vederea — Iarăşi auzim pe marele Apostol Pavel, că de nu se grijeşte cineva de cei ai casei, unul ca acela de credinţă s-a lepădat şi este mai rău decât un necredincios (I Tim , ); deci, a patra pedeapsă a lui Dumnezeu care vine asupra părinţilor este deoarece prin această nepăsare faţă de casnicii lor, ei sunt mai răi decât necredincioşii — A cincea pedeapsă vor lua de la Dumnezeu părinţii care nu se grijesc de buna vieţuire a copiilor lor, căci prin aceasta, ei nu necinstesc numai trupurile lor, ci chiar şi sufletele lor, care sunt nepreţuite înaintea Domnului după mărturia cuvântului care zice: „Ce va da omul în schimb pentru sufletul său? (Mat , ) Deci, chiar dacă numai un fiu ar avea cineva şi prin nepurtarea sa de grijă, acesta îşi va pierde sufletul, ce răspuns va da în faţa Dreptului Judecător? — A şasea pedeapsă vor lua aceşti părinţi, pentru că ei – datorită nepurtării lor de grijă – nu numai pe casnicii lor îi defăimează, ci şi pe înşişi copiii lor, care le sunt mult mai apropiaţi decât casnicii (Evr ) — A şaptea pedeapsă a lui Dumnezeu va veni peste părinţi, atunci când ei nu numai că nu poartă grijă de fiii lor spre a-i creşte în frica Domnului, ci chiar şi pe alţii care ar putea să-i ajute spre acest lucru, nu îi caută — A opta pedeapsă a lui Dumnezeu asupra părinţilor vine atunci când ei nu numai că nu se grijesc să caute povăţuitor şi dascăl pentru fiii lor, ci chiar şi pornirea cea bună a lor o opresc şi cu orice chip se silesc să pună piedici obiceiurilor lor cele bune (ex: când opresc pe fiii lor de a merge la călugărie sau de a vieţui în lume cu mare frică de Dumnezeu) — A noua pedeapsă asupra părinţilor vine de la Dumnezeu atunci când nu numai că opresc pe copiii lor de la fapta bună, ci chiar se luptă pe toate căile spre a-i pedepsi şi a nu-i lăsa să lucreze cele bune Dacă Scriptura zice: „Nu necăji pe slugă” (Is Sir , - ), cu cât mai mare pedeapsă vor lua aceşti părinţi, pentru această răutate a lor?! — A zecea pedeapsă vor lua părinţii de la Dumnezeu când nu se vor îngriji de creşterea fiilor lor în frica Domnului, deoarece păcatul lor nu este numai cu firea mai mare, ci şi cu vremea; fiindcă mai grea şi mai mare este osânda celor ce greşesc acum în Legea darului, decât asupra celor ce greşeau în Legea veche, deoarece Legea Darului mult mai desăvârşite învăţături are în această privinţă decât Legea cea veche, care a fost numai o umbră a Evangheliei (Evr , , - ) — A unsprezecea pedeapsă a lui Dumnezeu va veni asupra părinţilor care nu-şi cresc fiii în frica şi certarea Domnului, fiindcă în Legea Darului, însăşi nunta, prin care vin copiii în lume, de mai mare cinste s-a învrednicit de la Dumnezeu, suindu-se la treapta de taină a lui Dumnezeu, prin prima minune care s-a făcut de Mântuitorul Hristos la Cana Galileii (In - ) — A douăsprezecea pedeapsă a părinţilor care nu şi-au crescut copiii în frica lui Dumnezeu este întristarea şi scârba pe care o vor avea din cauza fiilor celor rău crescuţi (Is Sir , - ) Copiii răi fac viaţa amară părinţilor şi viaţa amară e mai rea decât moartea (Is Sir , , Pilde; , ) Un fecior nebun este nenorocirea tatălui său (Pilde , ; , ) „Varga şi nuiaua dau înţelepciunea, iar copilul lăsat de capul lui va aduce mare scârbă şi ruşine părinţilor săi” (Pilde) — A treisprezecea pedeapsă a părinţilor acestora este că vor fi prigoniţi de fiii lor la bătrâneţe, aşa cum a fost prigonit David prorocul de fiul său, Avesalom (II Regi, cap ), deoarece nu l-a pedepsit atunci când a ucis pe fratele său, Amon, fiindcă îl iubea pe el mai mult decât trebuie — A patrusprezecea pedeapsă şi ultima a părinţilor, care nu şi-au crescut fiii în frica şi certarea Domnului, este aceea că ei vor muri cu morţi jalnice, de scârbe şi de veşti rele, din partea fiilor lor şi se vor duce în munca cea veşnică, după cum s-a întâmplat şi cu Eli preotul, care a murit de năpraznă auzind de moartea fiilor săi, celor răi şi nelegiuiţi (I Regi ) Acestea toate se întâmplă atunci când nici părinţii, şi nici copiii nu au frica lui Dumnezeu După dumnezeieştii părinţi, înţelepciunea are două capete: la unul este frica lui Dumnezeu, iar la celălalt dragostea Lui Dumnezeiescul proroc David, zice că: „frica Domnului este începutul înţelepciunii”; iar fiul său, Solomon, o numeşte pe ea „şcoala înţelepciunii” Isus Sirah, arătând că frica Domnului este mai presus decât toate faptele bune, zice: „Frica Domnului mai presus de toate a covârşit” Cu frica Domnului se abate tot omul de la rău Cu această frică şi prorocul David pururea se împodobea spre a nu greşi; de aceea şi zice: „De-a pururea vedeam pe Domnul înaintea mea, ca să nu greşesc” Apoi Sfântul Isaac Sirul zice: „Frica Domnului început şi temelie a toată fapta bună este” Iar Sfântul Ioan Scărarul ne sfătuieşte zicând: „Să ne temem de Dumnezeu măcar cum ne temem de fiară” Marele Vasile şi Sfântul Dorotei şi alţii dintre Sfinţii Părinţi arată că sunt două frici de Dumnezeu: prima este a celor noi, începători, care nu fac binele pentru Dumnezeu, ci fiindcă se tem de muncile viitoare; iar a doua este frica Domnului cea curată, care rămâne în veacul veacului; aceasta se naşte din dragostea lui Dumnezeu şi este o frică firească, nu de rob sau de slugă, ci cu această frică se tem de Dumnezeu toţi cei ce îl iubesc pe El foarte Despre această zice psalmistul: „temeţi-vă de Domnul toţi sfinţii Lui” (Ps , ) Cu această frică născută din dragostea lui Dumnezeu este îmbrăcat marele Antonie, când zicea: „Eu mă tem de Dumnezeu, fiindcă îl iubesc pe El” Aceasta este dragostea aceea care scoate frica afară, despre care zice dumnezeiescul Evanghelist Ioan în epistola sa cea sobornicească: „Dar să se ştie că nu poate cineva să câştige frica cea desăvârşită, de nu o va câştiga mai înainte pe cea dintâi Aşadar, începutul înţelepciunii este frica de Dumnezeu, iar desăvârşită şi curata frică, care se naşte din dragostea de Dumnezeu” Deci, frica cea deplină şi desăvârşită a sfinţilor, cu care ei se tem de Dumnezeu, are înainte-mergătoare frica cea de nou începător, care se mai numeşte şi începătoare Amin! DESPRE NEPUTREZICIUNEA MORŢILOR Iubiţi credincioşi, De multe ori am fost întrebat de unii dintre monahi, dar mai ales de mulţi dintre creştini, care este pricina că pe unii din morţi îi găsesc oamenii neputrezi în morminte Pentru dezlegarea nedumeririi şi a unora şi a altora, m-am gândit să vorbim astăzi câteva cuvinte şi în această privinţă Şi iată ce am a zice pentru pricinile pentru care nu putrezesc morţii Întâi este o pricină firească, atunci când mortul nu putrezeşte uşor din cauza alcătuirii sale trupeşti (fireşti) Marele Vasile arată că atâta deosebire se află între alcătuirea unui trup de altul, câtă deosebire are fierul de aramă şi arama de vreascuri Aşadar să ţineţi minte că sunt oameni cu alcătuire tare din fire şi aceştia nu putrezesc mulţi ani în pământ De aceea, acest fel de trupuri nu este bine a le dezgropa decât după mulţi ani A doua pricină este că mulţi din cei ce mor în vreme de iarnă datorită zăpezii şi gheţii putrezesc mai greu decât cei ce mor în vreme de vară A treia pricină pentru care nu putrezesc unii din morţi se datorează pământului în care s-au îngropat Căci este pământ care conservă trupul mortului şi nu îi dă voie să putrezească, mai ales acela care are în sine sare şi alte materii care împiedică descompunerea trupului Aceste trei pricini arătate până aici se numesc fireşti Iar pricinile ce urmează se numesc mai presus de fire Astfel, a patra pricină a neputrezirii morţilor este legătura arhiereului sau a preotului pentru oarecare păcate mari făcute de aceia în viaţa lor A cincea pricină a neputrezirii morţilor este că aceia în viaţa lor au bătut şi au amărât foarte tare pe părinţii lor, şi fiind blestemaţi de ei au murit fără să se pocăiască de aceste păcate A şasea pricină a neputrezirii mortului este deoarece a făcut în viaţă vreo mare nedreptate (vezi Pidalionul de Neamţ, Ed , fila , verso) A şaptea pricină a neputrezirii mortului este atunci când el este dat anatemei pentru păcate din cele mai grele A opta pricină a neputrezirii mortului este dacă a fost legat de dumnezeieştile pravile A noua pricină este în cazul Sfintelor Moaşte ale Sfinţilor care cu totul se deosebesc de cazurile de mai sus Iar în ceea ce priveşte semnele după care se pot cunoaşte pricinile neputrezirii, morţilor, acestea sunt: I, II, III Cei ce nu au putrezit din cauzele alcătuirii trupului, din cauza pământului în care au fost îngropaţi sau din cauză că au murit în vreme de iarnă şi au fost înmormântaţi în locuri mlăştinoase cu zăpadă şi gheaţă, toţi aceştia au semnul acesta: de se vor dezgropa şi se vor pune în alte morminte noi, nu după mulţi ani, vor putrezi, fiindcă pricinile neputrezirii lor au fost fireşti şi nu mai presus de fire Cei ce n-au putrezit din cauza blestemului preoţesc le putrezeşte în mormânt numai partea dinapoi a trupului, iar de cea dinainte se ţine trupul întreg Cel ce a bătut şi a amărât foarte pe părinţii săi şi a fost blestemat de ei şi apoi nicidecum nu s-a spovedit de acest lucru şi nu a luat dezlegare, în viaţă fiind, de la arhiereu ori de la preot; acelora nu le putrezeşte mâna sau piciorul cu care au lovit pe mama sau pe tata Cel care la dezgropare se arată negru, acela este afurisit de arhiereu Cel ce a fost dat anatemei, adică sub cea mai grea pedeapsă bisericească, pentru anumite păcate mari (de erezie, contra firii, amestecări, degetele lui sunt zgârcite şi îi cresc unghiile şi părul în groapă) Cel care la dezgropare se arată alb, acela este afurisit de dumnezeieştile pravile Cel care la dezgropare se găseşte întreg, dar păr nu mai are deloc pe el, acela este îndoială de este blestem sau nu (vezi despre toate aceste cazuri sus arătate în Pravila Mare a Bisericii, Târgovişte, , glava XXXVII, pag - ) Alte semne la trupurile afurisite sunt încă: — Sunt nedezlegate (neputrede); — Sunt deformate şi urâte; — Sunt greu mirositoare şi prea puturoase; — Sunt umflate ca toba; — Provoacă spaimă şi cutremur privitorilor, Iar în privinţa semnelor după care se cunosc Sfintele Moaşte ale Sfinţilor sunt acestea: — Nestricăcioase; — Prea bine mirositoare; — Uscate şi uşoare; — Line şi vesele la vedere; — Nu provoacă frică, ci bucurie duhovnicească; — Sunt asemenea omului ce doarme liniştit; — Izvorăsc din ele feluri de minuni spre slava lui Dumnezeu (vezi Pidalion, fila ) Ce trebuie să facă creştinii cu morţii lor, când îi vor găsi pe ei neputrezi? Dacă unii nu vor putrezi din cauza alcătuirii tari a trupului lor, pe aceştia se cade a-i lăsa în mormânt mai mulţi ani, - şi mai mult Cei ce n-au putrezit din cauza pământului în care au fost îngropaţi sau din cauză că au fost îngropaţi în vremea iernii la locuri cu prea multă umezeală şi gheaţă, să-i scoată de acolo şi să-i mute în alte locuri mai zvântate şi acolo vor putrezi nu după multă vreme Iar dacă nici aşa nu vor putrezi să se ştie că sunt sub blestem şi să se cheme preotul sau arhiereul care i-a legat spre a-i dezlega Iar dacă a murit acel arhiereu sau preot să se roage moştenitorul acelora, să-i dezlege şi să-i ierte Dacă cei neputrezi vor avea semnele mai sus însemnă că au fost blestemaţi fie de arhiereu, fie de preot, de părinţi sau de dumnezeieştile pravile ale Bisericii, şi atunci tot aşa să se procedeze: să fie chemat arhiereul sau preotul care i-a legat şi să-i facă moliftele de dezlegare Iar dacă a făcut cel mort vreo nedreptate, neamurile lui să întoarcă acea nedreptate Dacă nu au cu ce, să roage pe cei ce au fost nedreptăţiţi să-l ierte pe cel mort care le-a făcut nedreptatea Şi aşa legătura cea pusă asupra lui se va dezlega (Vezi Nectarie al Ierusalimului în Răspunsurile începătoriei Papei, fila ) Să se mai ştie, că de se va găsi cineva neputred şi i se vor citi moliftele cele de iertăciune de la arhiereu şi nu se va risipi trupul lui, adică nu se va desface atunci să fie încredinţaţi cei de faţă că acel om când era viu a făcut vreo mare nedreptate şi de aceea nu se dezleagă trupul lui, până nu vor plăti rudeniile acea nedreptate şi atunci se va dezlega Iarăşi să se ştie că dacă cineva din oameni a fost afurisit pe dreptate şi după lege de arhiereul sau duhovnicul său, iar el nevrând să mai ceară iertăciune a murit aşa, după moartea sa de se va afla trupul lui neputred şi oasele nedesfăcute, acel om nu mai are nădejde de mântuire, căci a murit călcând dumnezeieştile pravile Iar cel ce a murit şi se află nedezlegat şi neputred trupul lui după mai mulţi ani, acela prin trupul lui cere iertăciune, şi prin dezlegarea ce i se va face de arhiereu sau de preoţi, se dezleagă de afurisenie Iar în clipa când se va fi dezlegat trupul de blestem se izbăveşte şi sufletul din mâinile diavolului şi merge la lumină şi la viaţa de veci (Pravila Mare – îndreptarea Legii – gl XI , pag ) Acestea până aici fiind zise despre neputrezirea morţilor, despre semnele după care se cunosc pricinile neputrezirii lor, precum şi despre cele ce trebuie a face cei vii pentru cei morţi pe care îi vor găsi neputrezi, fiindcă mai întotdeauna pricinile arătate mai sus ale neputrezirii morţilor se întâmplă din cauza păcatelor şi a neîmplinirii canonului ce trebuie să facă omul în viaţa aceasta, este de folos a adăuga şi unele istorii adevărate în legătură cu cele arătate mai sus În vremea Preasfinţitului Sofronie, Patriarhul Ierusalimului, a murit un om mare şi cuvios cu viaţa, numit Eutropie Iar când a voit patriarhul să-l îngroape la mormintele cele obşteşti ale bisericii celei mari din Ierusalim, a găsit acolo de trupuri întregi şi nedezlegate Dar necunoscându-se ale cui au fost acestea, a făcui priveghere patriarhul şi toată Biserică rugându-se lui Dumnezeu să le descopere taina lor Deci Dumnezeu ascultând rugăciunea lor a deschis gura unuia dintre cei adormiţi, care a zis: „Noi am fost sfinţiţi şi clerici şi pentru lumeşti griji am defăimat predanisita urmare a laudelor lui Dumnezeu, pentru care ne-am şi supus la nedezlegată afurisenie” Şi întrebând patriarhul şi aflând că vreme de ani nu şi-au citit rânduiala, s-au făcut toţi cei de faţă cu patriarhul chezaşi că vor împlini ei rânduiala rămasă de de ani a acelora şi aşa îndată s-au dezlegat trupurile lor Dar iată o altă istorie, mai aproape de noi La anul de la mântuirea lumii , vara, se afla la Sfânta episcopie a Huşilor un monah cu numele Rafail, cu neamul slovean şi cu meşteşugul olar El lucrându-şi ziua meşteşugul său la olărie în ascultarea episcopiei postea toată ziua, iar seara mergea la chelarul episcopiei şi luându-şi o pâine, merticul său, petrecea noaptea în dosul sfintei Biserici odihnindu-se între morminte Acest monah, în una din nopţi, a mers la Daniil, duhovnicul episcopiei, la uşa căruia făcând rugăciune, duhovnicul i-a deschis Atunci el a zis: „Cinstite părinte, un frate mort se vaită în mormânt şi eu auzindu-l, l-am întrebat ce are de se vaită El mi-a răspuns că vai de creştinul acela care nu-şi mărturiseşte la moartea sa toate păcatele sale” Acestea auzind duhovnicul şi socotind că i s-a nălucit monahului ca un neîntreg la minte, l-a dojenit şi i-a spus să nu mai spuie şi altora acest lucru Şi aşa a ieşit monahul de la duhovnic, şi nici duhovnicul n-a mai spus cuiva cele ce auzise Însă a doua noapte monahul iarăşi venind la duhovnic şi asemenea spunându-i acela iarăşi nu i-a luat în seamă cele spuse, ci dojenindu-l l-a alungat spunându-i că are năluciri, de vreme ce nimeni nu fusese atunci de curând îngropat în curtea episcopiei Deci, cu atât mai mult cei de multă vreme morţi nu pot să plângă şi să se vaite Atunci monahul cu smerenie a răspuns că el a auzit şi nu minte şi a ieşit Deci venind el şi a treia noapte şi iarăşi spunând asemenea duhovnicului şi duhovnicul iarăşi voind a-l îndepărta, el a adaos a zice: „De acum înainte însuţi vei da seamă înaintea lui Dumnezeu de sufletul acela” Acestea auzind duhovnicul şi îngrijorându-se ca nu cumva fie vorba într-adevăr de o descoperire a milostivirii dumnezeieşti, spre a nu greşi lui Dumnezeu a hotărât să descopere episcopului lucru acesta Deci, după ieşirea de la dumnezeiasca Liturghie, venind duhovnicul înaintea episcopului Iacov – care mai pe urmă a fost mitropolit al Moldovei – i-a povestit toate cu de-amănuntul Auzind acelea şi mult mirându-se, arhiereul a poruncit duhovnicului să cheme pe Rafail monahul spre a le arăta mormântul acela şi totodată să înştiinţeze de cele petrecute pe moştenitorii aceluia şi să-i îndemne să facă cele de cuviinţă pentru mort, spre a i se mijloci iertarea Urmând dar duhovnicul poruncii arhiereului şi înştiinţându-se soţia şi fiul mortului, i-au făcut dezgroparea şi au găsit mortul întreg desăvârşit, deşi era îngropat de mai mult de şase ani Numele mortului aceluia era Ganciu, hagiu bulgar Şi rugând femeia şi fiul pe arhiereu, a slujit arhiereul împreună cu slujitorii lui dumnezeiasca Liturghie, apoi ieşind la mormânt au scos trupul hagiului şi făcând prohodul şi citind rugăciunile de dezlegare în genunchi, şi tot norodul ce era de faţă strigând cu lacrimi: „Doamne miluieşte”, iarăşi l-au îngropat Deci, la împlinirea unui an după aceasta, iarăşi l-au cercat şi i-au găsit numai oasele goale (Martor la acestea a fost arhiereul Neofit Scriban, care la acea dată era ierodiacon, slujitor la catedrala sfintei episcopii a Huşilor şi ni le-a lăsat scrise ca pe o aşa de mare şi văzută dovadă a nemărginitei mile a lui Dumnezeu, (vezi Pidalionul de Neamţ, f ) Spre încheierea cuvântului, vă rog din inimă să nu uităm cele auzite în această predică şi să înţelegem din cele de mai sus cât de mare este mila lui Dumnezeu şi cât pot rugăciunile Sfintei Biserici şi dezlegarea arhierească să ajute celor care au murit nepocăiţi şi nedezlegaţi de păcatele lor Am arătat mai înainte că cel mort – care se găseşte neputred – prin trupul său cel neputrezit cere ultimul ajutor de la cei vii ai săi Şi acest ajutor, după cum aţi văzut în cele de mai sus, se poate cere de la Preabunul Dumnezeu prin Sfânta Liturghie, prin rugăciune şi dezlegarea cea de la arhierei şi duhovnici Prin întâia minune istorisită, care s-a întâmplat cu cei douăzeci de pe vremea Sfântului Sofronie, patriarhul Ierusalimului, ca şi prin aceea ce s-a întâmplat la episcopia de Huşi la noi, în Moldova la anul , prin dezlegarea acelui hagiu bulgar, Ganciu, s-a adeverit iarăşi şi în chip văzut puterea cea dată de Mântuitorul nostru Iisus Hristos sfinţilor Săi ucenici şi apostoli, precum şi urmaşilor lor, atunci când le-a zis: „Luaţi Duh Sfânt; cărora veţi ierta păcatele, le vor fi iertate şi cărora le veţi ţinea, vor fi ţinute” (In , - ) Şi iarăşi când a zis: „Adevărat grăiesc vouă: oricâte veţi lega pe pământ vor fi legate şi în cer şi oricâte veţi dezlega pe pământ vor fi dezlegate şi în cer” (Mat , ) Deci, aducându-vă aminte de aceste cazuri, pururea să credeţi că darul lui Dumnezeu este prezent în Biserica lui Hristos şi lucrează prin slujitorii Bisericii Lui preaslăvite minuni Amin! PREDICĂ DESPRE CONŞTIINŢĂ „Conştiinţa este un martor în care omul îndreptăţeşte sau condamnă” (Rom II ) „Numai sângele lui Hristos poate curăţi conştiinţa” (Evr IX ; X ) Iubiţi credincioşi, Cea mai veche lege pe care Dumnezeu a dat-o omului când l-a zidit a fost legea conştiinţei, sau legea cea firească (Fac I, , I) Sub această lege au fost toţi patriarhii şi drepţii de la Adam şi până ce s-a dat legea cea scrisă în muntele Sinai, căci prin păcatele oamenilor a fost neglijată şi nesocotită această lege firească, atunci s-a dat legea cea scrisă şi prorocii Iar la plinirea vremii (Gal IV, ) însuşi Ziditorul patriarhilor şi al prorocilor a venit să dezgroape şi să învieze această lege generală dată de Dumnezeu omului pe pământ Şi aşa a scoasă din cenuşa păcatelor omeneşti scânteia cea dumnezeiască pe care o dăruise oamenilor dintru început şi pe care ei o acoperiseră şi o întunecaseră cu păcatele lor De această lege a conştiinţei fiind mustrat aspru Cain, după uciderea fratelui său Abel, se clătina spre deznădejde zicând: „Mai mare este păcatul meu decât a mi se ierta mie” (Fac IV , ) Aceasta este o lege generală dată de Dumnezeu la tot omul de la început, care îl mustră pe el îndată ce păcătuieşte şi mânie pe Dumnezeu ziditorul său Despre aceasta zice Duhul Sfânt prin gura Sf Proroc David: „Întru mustrări pentru fărădelegi ai pedepsit pe om şi ai subţiat ca un paianjăn sufletul lui” Căci într-adevăr acela care cade în păcate mari şi grele atât de aspru este mustrat de această lege a conştiinţei – care nu este altceva decât glasul lui Dumnezeu în om – încât sufletul omului de asprimea acestei mustrări aproape îşi pierde nădejdea de a mai fi iertat de Dumnezeu şi de aceea firul nădejdii lui ajunge slab ca pânza păianjenului Iar aceasta este judecata dreaptă a lui Dumnezeu care urăşte păcatul şi toată necurăţia Mulţi dintre cei părăsiţi de Dumnezeu din cauza păcatelor grele, cad în deznădejde şi ajung a-şi pierde viaţa şi sufletul lor, după cum s-a întâmplat şi cu Iuda trădătorul, care în loc să se căiască şi să plângă cu amar pentru cele ce făcuse, precum a făcut marele Petru, el s-a dus şi s-a spânzurat (Mat XXVII, ) Această lege a conştiinţei mai este numită în Sf Scriptură şi „potrivnic” zicând: „Asuprit-a Efrem pe potrivnicul său şi a călcat judecata” (Osea IX, ) Şi cu dreptate se numeşte potrivnic, căci ea se împotriveşte tare şi îl mustră pe omul cel ce păcătuieşte împotriva lui Dumnezeu Şi Mântuitorul Hristos în dumnezeiasca Evanghelie de asemenea o numeşte pe conştiinţă potrivnic, zicând: „Caută a te împăca cu potrivnicul tău până pe cale, ca să nu te dea judecăţii şi judecătorul să nu te dea în mâinile slugilor care te vor pune în închisoare, de unde adevăr zic ţie— nu vei ieşi de nu vei plăti până şi bănuţul cel mai de pe urmă” (Mat V, - ) Viaţa de acum este cale şi drum (Sf Efrem Sirul - Cuv pentru acelea ce are viaţa aceasta, tomul III, p ) Iar Duhul Sfânt fericeşte pe cei ce vor umbla în această cale a vieţii fără de prihană, zicând: „Fericiţi cei fără prihană în cale care umblă în legea Domnului” (Ps , ) Deci se cade nouă a ne sili să ne împăcăm cu conştiinţa noastră până ce suntem pe calea acestei vieţi, ca să nu cădem la judecată, sub osânda veşnică a muncilor iadului După mărturisirea Sfântului Dorotei, cine nu bagă de seamă mustrările conştiinţei la greşelile cele mici, unul ca acela ajunge cu vremea să nesocotească glasul conştiinţei şi la cele mai mari şi grele păcate şi aşa ajunge cu vremea în adâncul nesimţirii şi al nebăgării de seamă la cele spre mântuirea sufletului său Despre unul ca acesta dumnezeiasca Scriptură zice: „Când păcătosul va ajunge la adâncul răutăţilor sale nu bagă seama” (Prov , ) „Conştiinţa este un învăţător sincer, cine ascultă de ea, petrece fără de greşeală” (Sf Talasie Libianul, Filocalia IV, suta l-a, c , p ) Şi iarăşi zicea acelaşi sfânt părinte: „Conştiinţa numai pe aceia nu îi mustră ce au ajuns la culmea virtuţilor sau la culmea păcatului” (idem C ) De aceea şi avva Agaton zice: „Nu se cade călugărului a-şi lăsa conştiinţa ca să-l mustre de ceva” (Pateric , Lit A ) Iarăşi zic Părinţii că conştiinţa lucrează în chip întreit: — Către Dumnezeu — Către oameni — Către materie (avva Dorotei, cuv , p ) Către Dumnezeu păzim conştiinţa noastră curată când vom păzi toate poruncile Lui Către aproapele, atunci când noi ne vom păzi ştiinţa gândului nostru curată faţă de el, spre a nu-i face niciun rău; nici prin lucru, nici prin gând, şi nici prin cuvânt Iară către materie atunci când toate lucrurile noastre nu le vom folosi rău, împotriva materiei De pildă să nu facem risipă în zadar cu hrana sau cu băutura; să nu cheltuim banii în zadar pe cele nefolositoare vieţii; să nu lăsăm să se strice ceva din cele necesare vieţii noastre sau a aproapelui nostru (îmbrăcăminte etc ) prin lene şi nepăsare Tot aşa trebuie a nu le lăsa să se strice din neglijenţă şi să nu facem risipă de orice lucru ar fi încredinţat nouă şi ar fi de trebuinţă nouă sau aproapelui nostru; şi aşa cu multe de acest fel (avva Dorotei, Cuv ) Conştiinţa noastră este un judecător drept şi nepărtinitor, pus de Dumnezeu nouă; ea întotdeauna judecă drept şi socoteşte lucrurile după dreptate în cele ce noi supărăm pe Bunul Dumnezeu Acest lucru îl dovedeşte şi dumnezeiescul părinte Ioan Gură de Aur zicând: „Şi pentru care pricină ne-a pus Dumnezeu nouă în mintea noastră judecător care totdeauna priveghează şi este treaz? Despre ştiinţa gândului zic, căci nu este niciun judecător atât de privighetor între oameni precum este ştiinţa gândului nostru Căci judecătorii cei de afară şi de bani se strică şi de măguliri se slăbănogesc şi de frică se făţărnicesc şi de multe altele care strică hotărârea lor cea dreaptă Iar divanul conştiinţei la niciunele din acestea nu ştie a se supune Ci măcar bani de vei da, măcar de o vei lăuda şi o vei măguli, măcar de o vei îngrozi sau măcar orice alt lucru de vei face, dreapta hotărâre va scoate asupra gândurilor celor ce au greşit Şi însuşi cel ce a făcut păcatul, singur pe sine se va osândi, măcar de şi nimeni nu-l va pârî pe el Şi nu odată sau de două ori face aceasta, ci de mai multe ori şi în toată viaţa Şi măcar, multă vreme de va trece, niciodată nu va uita cele ce au făcut Ci şi când se face păcatul şi mai înainte de a se face şi după ce se face stă asupra noastră cumplit pârâş; şi mai vârtos după ce se face, căci când lucrăm păcatul, de dulceaţă fiind beţi, nu o simţim, dar după ce se face şi ia sfârşit păcatul, atunci mai vârtos ne mustră, după ce s-a stins dulceaţa păcatului Şi fericit este acel suflet care nu primeşte de la început pofta cea pierzătoare a păcatului, ci o sugrumă şi de la început pierde seminţele ei Iar dacă cineva din lene şi neglijenţă va ajunge la căderea în păcat, apoi unul ca acela la spovedanie să alerge şi prin lacrimi să piardă păcatul şi să-l omoare Căci nimic nu este aşa de pierzătoare de păcat precum este prihănirea de sine şi osândirea de sine cea cu pocăinţă prin spovedanie cu lacrimi şi durere de inimă Dacă te-ai prihănit şi te-ai osândit pe tine cu canon şi cu pocăinţă adevărată, apoi ai lepădat sarcina Şi cine zicea aceasta? Însuşi Judecătorul Dumnezeu: „Spune tu păcatele tale întâi, ca să te îndreptez” Nu te silesc – zice – să vii în mijlocul priveliştii şi să-mi pui împrejur mulţi martori Numai Mie îndeosebi spune-Mi păcatul ca să te vindec de rana ta şi să te izbăvesc de usturime” Pentru această Dumnezeu a pus în noi ştiinţa gândului, care ne iubeşte mai mult decât tatăl Căci tatăl odată sau de două ori şi de zece ori certându-l pe copil, după ce se va vedea că rămâne neîndreptat, deznădăjuindu-se, îl leapădă şi îl scoate din casă şi-l taie din rudenie Dar ştiinţa gândului nu întru acest fel: ci măcar o dată, măcar de două ori, măcar de trei ori, măcar de nenumărate ori de va zice şi tu nu vei asculta, iarăşi grăieşte şi nu se depărtează de tine până la răsuflarea ta cea de pe urmă şi în casă şi pe uliţă şi la masă şi în târg şi pe drumuri de multe ori şi în vise ne arată nouă idolii şi nălucirile păcatelor noastre Şi vezi înţelepciunea lui Dumnezeu? Nu a făcut să fie întotdeauna prihănirea şi pâra ştiinţei gândului: căci nu am fi suferit sarcina dacă neîncetat ne-ar fi pârât; nici aşa slabă ca după sfătuirea cea dintâi şi a doua să slăbească şi să se ostenească Căci dacă era să ne împungă pe noi în toate zilele şi ceasurile ne-am fi sugrumat de scârbă; iar dacă odată şi a doua oară pomenind mult s-ar fi depărtat de mustrare, nu am fi dobândit mult folos Pentru aceasta a făcut ca să fie această mustrare totdeauna, dar nu neîncetată totdeauna, ca să nu cădem în trândăvie şi nebăgare de seamă, ci pururea până la moarte aducându-ne aminte ca să ne trezim Dar nu neîncetată şi deasă, una după alta fiind mustrările ca să nu ne sfârşim cu mintea, ci luând oarecare odihne şi mângâieri să răsuflăm Căci precum a nu pătimi durere nicidecum pentru păcate este lucru pierzător şi naşte între noi nesimţirea cea mai de pe urmă, tot aşa şi a pătimi aceasta neîncetat şi peste măsură este lucru vătămător Căci covârşirea scârbei scoţând din socoteli pe om din simţurile cele fireşti, poate să înece sufletul cu toate cele bune şi să-l facă netrebnic Pentru aceasta a şi făcut ca mustrarea ştiinţei gândului să se puie asupra noastră cu răstimpuri, pentru că era foarte aspră şi obişnuieşte a împinge pe cel ce a păcătuit mai iute decât orice bold Căci nu numai când noi păcătuim, ci şi când alţii vor greşi cele asemenea nouă, se scoală cumplit şi strigă asupra noastră cu multă tărie Pentru că curvarul, şi preacurvarul, şi tâlharul nu numai că el se pârăşte, ci şi când aude pe alţii care au îndrăznit şi au făcut unele ca acestea că se pârăsc, el socoteşte că se ceartă cu bătăi întru mustrările altora, aducându-şi aminte de păcatele sale De se pârăşte cu adevărat altul, dar se răneşte aceasta care deloc nu pârăşte, dacă (şi el) ar fi îndrăznit să fi făcut (cândva) acelaşi păcat ca şi acela Acestea sunt lucrurile înţelepciunii lui Dumnezeu Acestea sunt semnele proniei Lui şi ale preamarii Lui purtări de grijă Căci mustrarea gândului este o ancoră sfântă, care nu ne lasă pe noi să ne scufundăm, în adâncul păcatului Deoarece nu numai în vremea păcatului, ci şi după mai mulţi ani obişnuieşte a ne aduce aminte nouă de multe ori de păcatele vechi Şi la aceasta voi arăta dovedire luminată prin însăşi Sfintele Scripturi: au vândut oarecând pe Iosif, fraţii lui, deşi nu puteau să-l învinuiască cu nimic, ci numai pentru că vedea vise care vesteau mai înainte slava ce era să fie a lui Dar când Iosif ajunge stăpân pe ţara Egiptului şi când se descoperă pe sine fraţilor săi, care îl vânduseră pe el rob în ţară străină, apoi ei auzind de el că este Iosif, fratele lor, şi aducându-şi aminte de păcatul lor pe care îl făcuseră atunci când l-au vândut pe el, de mustrarea cea mare a ştiinţei gândului lor fiind mustraţi, nici nu puteau să-i răspundă lui Iosif, ci se înfricoşau (Fac , ) Şi măcar că Iosif îi mângâia pe ei şi le zicea: nu vă întristaţi şi să nu vă pară rău că m-aţi vândut pe mine, căci spre viaţă m-a trimis Dumnezeu înaintea voastră (Fac , ); dar ei, aducându-şi aminte de păcatul lor cel vechi, nu mai puteau de groază şi de ruşine în faţa fratelui lor, împungându-se de mustrarea gândului Zic unii că şi marele Apostol Petru, în toată viaţa lui când auzea cântând cocoşul, plângea de amar, aducându-şi aminte de păcatul cel vechi al său, al lepădării de Hristos, pe care l-a făcut în acea noapte a sfintelor patimi, mai înainte de a cânta cocoşul, precum îi spusese Mântuitorul: „Adevărat, adevărat zic ţie, că nu va cânta cocoşul până ce nu te vei lepăda de Mine de trei ori” (In XII, Sf Ioan Gură de Aur, cuvânt la Bogatul şi Lazăr, p , Buc ) Deci din aceste mărturii ale dumnezeiescului Ioan Gură de Aur se vede prealuminat că mustrarea aceasta a conştiinţei este cea mai sfântă şi mai grabnică apărătoare a sufletelor omeneşti Aceasta este un amanet a lui Dumnezeu dat sufletelor omeneşti în dar, care ajută mult la mântuirea fiilor Bisericii lui Hristos Căci nenumărate mulţimi de oameni păcătoşi sunt întoarse la pocăinţă şi sunt învăţaţi a urma calea cea bună şi sfântă a mântuirii Aceasta pe cei desăvârşiţi în faptă bună îi ameninţă că să nu cadă şi să fie cu mare trezire întru toate; pe cei din mijloc îi mustră aspru când greşesc spre a se ridica repede din păcat şi a spori înainte în virtute; iar pe cei din adâncul deprinderii păcatului îi chinuieşte foarte mult cu aspre îmboldiri, aducându-le aminte de mânia lui Dumnezeu, de moarte şi de veşnica muncă ce îi aşteaptă în veacul viitor Şi de foarte multe ori, în diferite vremuri şi locuri s-au văzut isprăvile cele mai minunate şi sfinte ale lucrărilor conştiinţei, care a smuls pe mulţi din deprinderea cea rea şi îndelungată a păcatului şi în scurtă vreme i-a scos pe ei din prăpastia pieirii şi i-a adus la limanul mântuirii, ca şi oarecând pe curva care a spălat cu lacrimile sale picioarele Mântuitorului şi le-a şters cu perii capului său (Lc VII - ) sau ca şi pe tâlharul cel răstignit de-a dreapta Domnului (Lc XXIII, - ) Şi ceea ce alţii au dobândit prin nenumăratele osteneli făcute în anii îndelungaţi, aceştia fiind biruiţi de mustrarea cea aspră a conştiinţei lor şi având nădejde tare cu întoarcere prea grabnică şi din toată inima către Dumnezeu în puţine zile sau chiar ceasuri au câştigat mântuirea Spre a arăta acest adevăr, dintre multe istorii sfinte, pe care le-am aflat în această privinţă, să aducem la mijloc una care este întru acest fel: „Un frate şedea într-o chilie, în Egipt, petrecând întru multă smerenie Şi avea acesta o soră care petrecea în cetate întru desfrânări şi la multe suflete le pricinuia pierzare Deci, de multe ori supărându-l bătrânii, mai pe urmă au putut a-l îndupleca pe fratele să se ducă la dânsa, doar sfătuind-o va strica păcatul cel ce lucra printr-însa Iar după ce a ajuns el la locul acela, văzându-l unul din cunoscuţi, a alergat mai înainte şi i-a vestit surorii lui, zicând: „Iată, fratele tău este lângă uşă” Iar ea, împungându-se de conştiinţa sa, lăsând ibovnicii cărora le slujea, cu capul gol a ieşit întru întâmpinarea fratelui său Şi încercând să-l îmbrăţişeze, fratele său i-a zis: „Sora mea cea adevărată, fie-ţi milă de sufletul tău, că mulţi pier pentru tine Şi cum vei putea suferi munca cea veşnică şi amară?” Iar ea, cutremurându-se, zise lui: „Şi mai este mântuire mie de acum?” Zis-a fratele ei: „De vei voi este mântuire” Iar ea, aruncându-se la picioarele fratelui său, îl rugă pe el să o ia şi pe ea la pustie împreună cu dânsul; iar el a zis ei: „Pune-ţi acoperământul tău pe cap şi vino după mine” Iară ea a zis: „Să mergem că mai de folos este mie a se face această necuviinţă, decât să mai intru în prăvălia fărădelegii” Şi mergând ei astfel, fratele o sfătuia cele spre pocăinţă Şi văzând pe unii venind înspre întâmpinarea lor, i-a zis ei: „De vreme ce nu toţi ştiu că eşti sora mea, dă-te în lături puţin, din cale, până ce trec cei ce vin” Iar ea s-a abătut, după aceea i-a zis: „Să mergem, soro, în calea noastră” Dar ea nu i-a răspuns lui şi abătându-se el către dânsa, a găsit-o moartă Şi văzu că tălpile picioarelor ei erau însângerate căci era desculţă Vestind bătrânilor, fratele, cele ce s-au întâmplat şi contrazicându-se între ei, s-a descoperit unuia dintre bătrâni pentru dânsa, că de vreme ce nu a purtat grijă de niciun lucru trupesc, ci a defăimat trupul său, nesuspinând pentru atâta rană, pentru aceea Dumnezeu a primit pocăinţa ei” (Pateric, cap XIX, Despre pocăinţă, p Buc ) Iată dar, părinţilor şi fraţilor, isprăvile pocăinţei şi ale mustrării de conştiinţă şi în cel fel pe cei sinceri în credinţă îi scoate din prăpăstiile păcatelor şi îi învredniceşte de mila lui Dumnezeu de care şi noi toţi să ne învrednicim prin rugăciunile Preasfintei Născătoare de Dumnezeu şi ale tuturor sfinţilor, care au făcut voia lui Amin CELE PATRU FELURI DE ÎMPĂRTĂŞIRE ÎN BISERICA ORTODOXĂ Împărtăşirea noastră cu Dumnezeu în linii mai mari se face în două moduri şi anume: prin împărtăşirea cea tainică cu Trupul şi Sângele Domnului şi prin împărtăşirea cea duhovnicească Dar fiindcă chipul cel de al doilea al împărtăşirii duhovniceşti – se împarte la rândul său în trei feluri, pentru aceasta în cuvântul de faţă se va vorbi de împătritul chip prin care putem să comunicăm, să ne împărtăşim şi să ne unim cu Dumnezeu, aducând în acest sens mărturii din dumnezeiasca Scriptură şi din învăţăturile sfinţilor şi dumnezeieştilor părinţi Prima şi cea mai de seamă împărtăşire a noastră cu Hristos, este cea care se face atunci când ne hrănim cu trupul şi sângele Său (In VI, , , ) Oricare creştin, care nu crede că pâinea şi vinul cu care ne împărtăşim sunt cu adevărat Trupul şi Sângele Dumnezeului şi Mântuitorului nostru Iisus Hristos, este eretic şi străin de dreapta credinţă în Iisus Hristos, deoarece unul ca acela se împotriveşte direct învăţăturii Domnului nostru Iisus Hristos, care a zis: „Trupul meu este adevărata mâncare şi Sângele Meu adevărata băutură” (In VI, ) Unul ca acesta se împotriveşte de asemenea şi dumnezeiescului şi marelui Apostol Pavel; vasul alegerii, gura lui Hristos, care vorbind despre împărtăşirea cu trupul şi Sângele Domnului spune: „Paharul binecuvântării pe care îl binecuvântăm, nu este oare împărtăşirea cu Sângele Lui Hristos? Pâinea pe care o frângem nu este oare împărtăşirea cu trupul lui Hristos?” (I Cor X, ) Tocmai de aceea, cel ce se împărtăşeşte cu nevrednicie cu această hrană se face vinovat de însuşi Trupul şi Sângele Domnului, după mărturia celuilalt Sfânt Apostol, care zice: „Oricine va mânca pâinea aceasta, sau va bea paharul Domnului cu nevrednicie va fi vinovat faţă de Trupul şi Sângele Domnului” (I Cor, XI, ) Acel creştin care se apropie de împărtăşirea cu Trupul şi Sângele Domnului cu frică de Dumnezeu, cu dragoste şi cu mare evlavie şi pregătire, se învredniceşte de daruri şi mari foloase duhovniceşti, printre care unele sunt acestea: primeşte unirea cu Hristos după dar, căci cel ce mănâncă Trupul lui Hristos şi bea Sângele Lui rămâne întru El şi El întru dânsul (Ioan VI, ) are viaţa veşnică întru El şi va trăi în veac (Ioan VI, , ); unul ca acesta va fi înviat spre viaţa veşnică în ziua cea de apoi (Ioan VI, ); În cel ce se uneşte cu Hristos prin această Sfântă taină a împărtăşirii cu Trupul şi Sângele Lui, vine să locuiască Hristos, care îşi face sălaş în el (Efes, III, ; I Ioan III ; Ioan XIV ; XV ) cel ce se împărtăşeşte cu trupul şi Sângele Domnului are pe Hristos vieţuind în el (Gal ÎI ; IV, ) unul ca acesta prin împărtăşirea cu Trupul şi Sângele Domnului Sporeşte şi creşte în lucrările cele duhovniceşti (Efes IV, , ; Colos, , , ) această îndumnezeită Taină a Trupului şi Sângelui Domnului, aduce celui ce cu credinţă cu evlavie şi cu umilinţă se apropie de ea, curăţire de păcate, sfinţire, luminare şi viaţă veşnică (Sf Ioan Damaschin, Rugăciunea spre împărtăşire din Ceaslov) aduce iarăşi sfinţirea trupului şi sufletului, izgonire de patimi şi de nălucirile cele de noapte, îndrăzneală către Dumnezeu, îndreptare şi întărire a vieţii spre înmulţirea faptelor bune şi spre desăvârşire (Sf Vasile cel Mare, Rugăciunea a -a spre împărtăşire din Ceaslov) aduce bucurie duhovnicească, sănătate trupului şi sufletului (Sf Kiril al Alexandriei, Rugăciunea spre împărtăşire din Ceaslov) Acestea şi încă multe altele sunt roadele duhovniceşti pe care le dobândeşte omul drept credincios, care cu credinţă, cu multă evlavie şi cu multă pregătire se apropie de împărtăşirea Sfintelor şi Preacuratelor Taine ale trupului şi Sângelui Domnului Acela care nu primeşte pe Hristos în Taina aceasta a împărtăşirii cu trupul şi Sângele Domnului, niciodată nu va spori în lucrarea virtuţilor, deoarece el nu rămâne în Hristos şi întru el, iar fără de El nu poate face nimic bun (In XV, , ) Acestea fiind zise, despre împărtăşirea cu Trupul şi Sângele Domnului să vedem acum şi celelalte feluri de împărtăşire Al doilea fel de împărtăşanie şi unire cu Dumnezeu – după împărtăşirea cea tainică cu Trupul şi Sângele Domnului – se poate face prin mijlocul cel bun şi plin de nădejde al rugăciunii lui Iisus, care se face cu mintea în inimă şi se spune astfel: „Doamne Iisuse Hristoase, Fiul lui Dumnezeu, miluieşte-mă pe mine păcătosul (păcătoasa)” (Sf Teofan Zăvorâtul, Zbornicul despre rugăciunea lui Iisus, p , Mănăstirea Valaam, ) Rugăciunea cea făcută cu mintea în inimă are mare întâietate, fiindcă uneşte sufletul nostru cu Iisus Hristos, cu Tatăl, deoarece singura uşă ce duce la legătura cu Dumnezeu-Tatăl, este Hristos, după cum El însuşi a spus: „Nimeni nu vine la Tatăl decât prin Mine” (Ioan XIV, ) Rugăciunea cea din inimă deschide Duhului lui Dumnezeu libertatea de a lucra asupra inimii noastre şi astfel prin unirea sufletului nostru cu Duhul Său ne facem un singur Duh; căci cel ce se întoarce cu mintea în inimă şi cu mare iubire de Dumnezeu, cu mare fierbinţeală şi umilinţă înalţă din adâncul inimii sale rugăciune neîncetată către Dumnezeu, se aseamănă cu mireasa ce iubeşte mult pe mirele său şi nu voieşte nicidecum a se despărţi de el Tot astfel şi sufletul care s-a aprins de dragoste cu Mirele Cuvânt şi s-a unit prin rugăciunea cea din inimă cu Hristos a ajuns a se face un singur duh cu El (I Cor VI, ) Acela care se roagă neîncetat cu mintea în inimă, rămâne în Hristos şi Hristos rămâne în el şi aşa prin El aduce multă roadă duhovnicească; iar fără de El nu putem face nimic (Ioan XV , ) Sfântul Nicodim Aghioritul scriind despre acest al doilea chip de împărtăşire, pe calea rugăciunii celei gânditoare a inimii, zice: „Măcar că tainic (n a prin Preacuratele Taine) nu putem primi pe Domnul nostru Iisus Hristos, decât odată pe zi, însă duhovniceşte şi gânditor, putem a-L primi pe El în tot ceasul şi în fiecare minut, mai ales prin dumnezeiasca rugăciune cea gânditoare” (Răzb Nevăzut, partea a II-a, cap IV, p ) Arătând că împărtăşirea şi unirea cu Dumnezeu pe calea rugăciunii a inimii este mai puternică decât împărtăşirea ce se face prin lucrarea faptelor bune, acelaşi Sfânt Părinte zice: „Toate faptele cele bune, pentru puterea ce o au către Dumnezeu, fac îndemânatec pe omul cel îmbunătăţit, spre a se uni cu Dumnezeu, dar nu îl şi unesc Iar rugăciunea cea gânditoare are şi acest fel de putere de a-l uni pe el cu Dumnezeu” (Răzb Nevăzut, part A II-a, cap IV, p ; vezi şi part I, cap , p - ) Dar să arătăm puţine şi despre al treilea fel de a se împărtăşi cu Ziditorul nostru Dumnezeu, care se face pe calea lucrării tuturor poruncilor Lui şi a tuturor faptelor celor bune Această împărtăşire şi sălăşluire a lui Dumnezeu în noi, pe calea împlinirii poruncilor Sale, o arată însuşi Mântuitorul, nostru Iisus Hristos, când a zis: „De mă iubeşte cineva pe Mine, cuvântul Meu va păzi şi Tatăl meu îl va păzi; şi Tatăl Meu îl va iubi pe el şi la el vom veni şi lăcaş la dânsul vom face” (Ioan XIV ; I Ioan III, ) Şi iarăşi spune Mântuitorul în Sfânta Evanghelie: „Dacă păziţi poruncile Mele, veţi rămâne în dragostea Mea, precum şi Eu am păzit poruncile tatălui Meu şi rămân în dragostea Lui” (Ioan IV ; XIV, ) Dumnezeiescul părinte Dionisie Areopagitul spune lămurit că: „Asemănarea şi unirea noastră cu Dumnezeu se săvârşeşte numai prin păzirea poruncilor dumnezeieşti” (Cuvântul despre cunoştinţa mântuitoare, Filoc Rom vol I, II, p ) Şi dumnezeiescul părinte Maxim Mărturisitorul, arătând că prin lucrarea poruncilor lui Dumnezeu ne unim şi îl primim în noi pe El, zice aceasta: „cuvântul lui Dumnezeu şi al Tatălui se află tainic în fiecare din poruncile Sale, iar Dumnezeu şi Tatăl se află singur întreg nedespărţit în întreg Cuvântul Său, în chip, firesc Cel ce primeşte – prin urmare – porunca dumnezeiască şi o împlineşte, primeşte Cuvântul lui Dumnezeu aflător în ea” (Sf Maxim Mărturisitorul, Filoc R c XV P ) La fel şi dumnezeiescul Părinte Grigore Palama, vorbind despre dumnezeierea omului credincios prin păzirea poruncilor lui Dumnezeu zice: „Deci poruncile lui Dumnezeu procură şi cunoştinţă Dar nu numai cunoştinţă, ci şi îndumnezeire (Filoc Rom VII, p ) În sfârşit al patrulea şi ultimul fel care mijloceşte împărtăşirea cu Dumnezeu se face pe calea auzului cuvântului lui Dumnezeu (Fac III, ; Ps XXXII, ; In , ; Apoc XIX, ); Cuvântul lui Dumnezeu vine şi se sălăşluieşte în cei credincioşi nu numai pe căile arătate mai sus, adică prin împărtăşirea Sfintelor Taine ale Trupului şi Sângelui Domnului, prin rugăciunea cea de gând a inimii şi lucrarea poruncilor Lui, ci harul Său vine şi prin auzirea cuvintelor credinţei (Rom X, ; I Tim IV ) după cum spune Sf Scriptură că „mulţi din cei ce auziseră cuvântul au crezut şi numărul credincioşilor creştini s-a făcut ca la ” Şi marele Apostol Pavel spune: „Credinţa este prin auz, iar auzul prin Cuvântul lui Dumnezeu” (Rom X, ) Şi iarăşi: „Cuvântul lui Dumnezeu vine prin auz şi se sălăşluieşte în inima omului (Kiriacodromionul lui Nikifor Teodoke, Tâlcuire la Evanghelia duminicii a -a după Rusalii, Buc , p ) Cine primeşte prin auz cuvântul lui Dumnezeu, acela se face sălaş al Lui şi împreună părtaşi ai Cinei Sale, după cum spune El însuşi: „Iată stau la uşă şi bat; de va auzi cineva glasul Meu va deschide (n n uşa inimii sale) voi intra la el şi voi cina cu el şi el cu Mine” (Apoc III, ; Ioan XIV, ; Cânt Cânt V, ) Cuvântul lui Dumnezeu, primit cu credinţă prin auz se sălăşluieşte în cei ce-L primesc şi lucrează cu mare putere la mântuirea sufletelor omeneşti (Ioan XV ; F A VI; XII, XIX, ş A) Dacă la împărtăşirea prin Sfintele Taine, Trupul Domnului este cu adevărat mâncare şi Sângele Lui cu adevărat băutură (Ioan VI ), apoi şi cuvântul Domnului primit prin auz se face celor credincioşi Apă stătătoare spre viaţa veşnică (Ioan IV ) şi Pâine vie pogorâtă din cer (In Vi, ) Mâna cea nestricăcioasă şi Pâinea cea tainică” (S Ioan Damaschin, Octoihul Maicii Domnului, miercuri seara, canon glas , peasna ) Dacă Trupul şi Sângele Domnului sunt hrană şi băutură spre viaţa veşnică (Ioan VI ), apoi şi cuvântul Domnului, primit cu credinţă prin auz, se face celor credincioşi hrană nemuritoare, după cum este scris: „Nu numai cu pâine va trăi omul, ci şi cu cuvântul lui Dumnezeu” (Lc IV , Deut VIII, ; Mat IV ) Marele Apostol Pavel prin auz a primit cuvântul lui Dumnezeu, fiind chemat prin lumina şi glasul venit din cer (F A IX , ) Samaritenii prin auz primesc cuvântul lui Dumnezeu, prin predica Sfântului Apostol Filip, cred, se botează (F A IX , , , , ) şi se împărtăşesc cu Duhul Sfânt (F A VIII, - ) Şi dumnezeiescul Părinte Maxim Mărturisitorul zice: „Grăunte de muştar este Domnul, semănat prin credinţă în inimile celor ce-L primesc (n n prin auz) (Filoc Rom II, a -a sută a cap Despre dragoste C , p ) Părinţilor şi fraţilor, am adus aici câteva mărturii din cele prea multe ce se găsesc în Sfânta Scriptură şi la dumnezeieştii Părinţi, despre unirea şi împărtăşirea omului credincios cu Dumnezeu, pe calea auzului ce se face atunci când omul primeşte prin auz, cu credinţă cuvântul lui Dumnezeu şi se sârguieşte la lucrarea poruncilor dumnezeieşti şi la toată fapta bună Această împărtăşire prin auzirea Cuvântului lui Dumnezeu o pot avea toţi creştinii care vin şi ascultă în Sfânta Biserică cu mare evlavie şi credinţă Sfânta Liturghie şi toate slujbele, după cum despre aceasta arată pe larg dumnezeiescul Părinte Simeon Tesaloniceanul, precum şi Cuviosul Paisie Velicicovschi, vestitul stareţ al sfintei mănăstiri Neamţ, care zice: „Fără îndoială că participarea în duh la dumnezeiasca Liturghie şi la toate celelalte slujbe bisericeşti, reprezintă unul din feluritele uniri ale omului cu Dumnezeu, unire care se săvârşeşte prin cunoaştere şi iubire” Şi iarăşi zice: „Prin prezenţa la Sfânta Liturghie credincioşii se găsesc sub influenţa (în atmosfera) dumnezeieştei Cine de taină şi au participarea la ea cu gândul, cu mintea şi cu inima, ca unii ce urmăresc cu privirea şi cu auzul desfăşurarea acţiunii (lucrării) Sfintei Liturghii Dar, neîmpărtăşindu-se cu Sfintele Taine, nu se fac pe deplin subiecte ale lucrării ascunse şi tainice a Duhului lui Hristos Printr-o astfel de participare, ei pot câştiga sfinţenia în chip moral şi îndeosebi prin concentrarea atenţiei, a contemplării, a meditaţiei şi a pătrunderii a tot ceea ce se face şi se rosteşte în timpul slujbei dumnezeieşti pentru aducerea Sfintei Jertfe şi în vederea împărtăşirii din ea Pe de altă parte, Jertfa Liturghiei este expresia perfectă a unirii noastre cu Domnul nostru Iisus Hristos prin faptul transformării în Sfântul Său Trup şi Sânge a pâinii şi a vinului aduse de credincioşi ca simboluri ale vieţii lor În plus miridele scoase pe numele fiecăruia împărtăşindu-se cu sfinţenie – precum arată Sfântul Simeon al Tesalonicului – prin atingerea de Trupul şi Sângele euharistic al Domnului, transmit prin acestea har sufletelor pentru care au fost proscomidite Şi dacă omul este dintre cei evlavioşi sau dintre cei ce au greşit, dar s-au pocăit, atunci nevăzut el se împărtăşeşte cu sufletul său de împărtăşirea harului, primind în multe cazuri şi folos trupesc” (Din răspunsurile stareţului Paisie Velicicovschi, către un grup de credincioşi, citat de la protoiereul Sergie Cetvericov, „Paisie – stareţul mănăstirii Neamţ din Moldova” M-rea Neamţ, p ; vezi şi la Sfântul Simeon al Tesalonicului „Despre Sfânta Liturghie”, cap , trad rom de Toma Teodorescu, Buc , , p ) Aşadar, trebuie a înţelege că credincioşii prin participarea la Sfânta Liturghie în duh, nu rămân absolut fără de nicio urmare în ce priveşte sfinţirea lor Deşi astfel de participare reprezintă numai o împărtăşire gândită, adică împărtăşire numai cu gândul, spirituală, totuşi ea este foarte importantă, căci în „Urmarea lui Hristos” se spune: „La toată vremea şi în tot ceasul fiecare credincios poate să se împărtăşească de duhul având foloase destul de mari În acest fel el se împărtăşeşte şi se hrăneşte în chip nevăzut cu harul lui Hristos, ori de câte ori se gândeşte cu evlavie la taina întrupării şi pătimirii Sale şi se umple de iubire către El” Sfinţirea ca valoare obiectivă, ca dar al lui Dumnezeu şi ca lucrare ascunsă şi tainică a Duhului lui Hristos prin care sufletul se umple de har şi de toate bunurile şi binecuvântările specifice Sfintei Jertfe euharistice, nu se dă deplin celor vii decât prin administrarea Tainei împărtăşaniei, când credinciosul se uneşte cu Dumnezeu prin primirea Sf Trup şi Sânge Iar participarea în duh, spirituală, reprezintă o sfinţire „prin mijlocire”, cum o numeşte Nicolae Cabasila („Tâlcuirea dumnezeieştei Liturghii”, cap , , şi , trad rom de diaconul Ene Branişte, p - ) Deşi acest chip de împărtăşire cu Hristos este numai prin auz, gândire şi mijlocire, el nu rămâne fără de roade duhovniceşti, deoarece are putere de a trezi pe mulţi şi de a-i aduce pe calea mântuirii sufletelor lor Spre dovedirea folosului împărtăşirii cu cuvântul lui Dumnezeu prin auz, prin care multe suflete se lasă de păcate şi se întorc către Hristos, voi aminti următoarea sfântă istorisire din Pateric: Fericitul avva Pavel cel simplu, ucenicul Sfântului Antonie, a povestit părinţilor un lucru ca acesta: „Odată mergând el la o mănăstire pentru cercetarea şi folosul fraţilor, după vorba cea obişnuită cu dânşii, au intrat în sfânta biserică pentru a săvârşi sfânta slujbă, iar Fericitul Pavel cerceta pe fiecare din cei ce intrau în biserică pentru a vedea aşezarea sufletească a celor ce intrau la slujbă, că avea şi acest dar, dat de Dumnezeu, de a vedea aşezarea sufletească a fiecăruia, precum oamenii îşi văd feţele unii altora Şi întrând toţi cu faţa luminată şi cu obraz vesel şi văzu pe îngerul fiecăruia bucurându-se de dânşii, pe unul l-a văzut negru şi întunecat la tot trupul şi pe draci cum îl ţineau de amândouă părţile şi îl trăgeau spre ei punându-i căpăstru, iar sfântul înger îl urma de departe posomorât şi trist Văzând aceasta Pavel lăcrima şi îşi bătea pieptul cu mâna şezând înaintea Bisericii şi plângând cu amar pe cel ce îl văzuse în acest chip înfricoşat Când ceilalţi au văzut grabnica schimbare a fericitului Pavel, spre plâns şi lacrimi l-au rugat să le spună pentru ce plânge cu atâta durere şi îl rugau să intre cu dânşii la slujbă, dar Pavel a rămas afară continuând să se tânguiască pentru acel nefericit om După ce s-a isprăvit slujba şi au ieşti toţi afară, Pavel îl privea cu luare-aminte pe fiecare, ştiind cum au intrat şi voind să cunoască şi cum ies Însă bărbatul acela care avea mai înainte tot trupul negru şi întunecat, ieşi din biserică luminat la faţă, alb la trup şi îngerul său îl urma de aproape, bucurându-se dânsul foarte mult Văzând aceasta, Pavel începu să sară de bucurie, să strige şi să binecuvânteze pe Dumnezeu, zicând: „O! Nespusă iubire de oameni a lui Dumnezeu!” Apoi alergând şi suindu-se pe o piatră înaltă striga: „Veniţi şi vedeţi lucrurile lui Dumnezeu cât sunt de înfricoşătoare şi minunate! Veniţi şi vedeţi lucrurile aceluia ce voieşte ca toţi oamenii să se mântuiască şi la cunoştinţa adevărului să vină Veniţi să ne închinăm şi să cădem la El şi să zicem: „Tu singur poţi să ridici păcatele!” Toţi alergară în grabă, voind să asculte ce spune Şi după ce s-au adunat toţi, Pavel le povesti cele ce văzuse la acel bărbat, mai înainte şi după ieşirea lui din biserică, rugând totodată pe omul acela să le spună cum de i-a dăruit Dumnezeu o schimbare aşa grabnică Şi fiind astfel descoperit de Pavel înaintea tuturor, omul a povestit cu sinceritate, zicând: „Eu sunt om păcătos şi de multă vreme vieţuiam în desfrânare, iar acum intrând în sfânta biserică a lui Dumnezeu, am auzit pe sfântul proroc Isaia, sau mai bine zis pe Dumnezeu vorbind printr-însul: „spălaţi-vă şi vă curăţiţi, scoateţi vicleşugurile din inimile voastre, înaintea ochilor Mei, părăsiţi-vă de răutăţile voastre, învăţaţi-vă a face bine, căutaţi judecata, mântuiţi pe cel năpăstuit, judecaţi săracului şi faceţi dreptatea văduvei Şi de vor fi păcatele voastre ca mohorâciunea, ca zăpada le voi albi; iar de vor fi ca roşeala, ca lâna le voi albi, şi de veţi vrea şi mă veţi asculta, bunătăţile pământului veţi mânca” (Isaia , - ) Iar eu, desfrânatul, umilindu-mă de cuvântul prorocului şi suspinând din adâncul sufletului, am zis către Dumnezeu: „Tu, Dumnezeule, care ai venit în lume să mântuieşti pe cei păcătoşi, cele ce ai făgăduit acum prin prorocul Tău, împlineşte-le cu lucru şi la mine, păcătosul şi nevrednicul, căci iată de acum mă mărturisesc Ţie din inimă şi îţi făgăduiesc, că nu voi mai face această răutate şi mă lepăd de toată fărădelegea şi îţi voi sluji de acum cu curată ştiinţă De astăzi, o! Stăpâne, şi din ceasul acesta primeşte-mă pe mine cel ce mă căiesc şi mă pocăiesc căzând înaintea Ta, căci, de acum înainte, mă voi depărta de tot păcatul! Cu această făgăduinţă, am ieşit din biserică hotărând în sufletul meu să nu mai fac niciun rău înaintea ochilor lui Dumnezeu” Şi auzind acestea toţi strigau cu mare glas către Dumnezeu: „Cât s-au mărit lucrurile Tale Doamne, toate întru înţelepciune le-ai făcut!” (Pateric, Slova P ed , p - ) Deci iată, iubiţii mei fraţi, cum prin auzirea cuvântului lui Dumnezeu, darul lui Dumnezeu s-a atins de inima acestui om păcătos, care s-a umilit de cele auzite, schimbându-l din starea cea vrednică de osândă, într-o aşezare vrednică de mila lui Dumnezeu şi de toată fericirea care duce la mântuirea sufletului prin adevărata pocăinţă Dar oare acest caz este unic în Biserica lui Hristos? Oare nu se mai întorc mii şi mii de suflete la Dumnezeu prin ascultarea cuvântului lui Dumnezeu în biserică şi oriunde se propovăduieşte el? Oare această primire şi împărtăşire a cuvântului lui Dumnezeu pe calea auzului puţin folos aduce Bisericii lui Hristos? Dacă „credinţa este prin auz, iar auzul prin cuvântul lui Dumnezeu” (Rom X, ), apoi acelaşi cuvânt al lui Dumnezeu va face părtaşi harului dumnezeiesc pe toţi cei ce-L primesc pe calea auzului, dacă îl vor asculta cu credinţă şi cu dragoste Fie că mila şi îndurarea Preabunului şi Preaînduratului nostru Mântuitor – care este cuvântul lui Dumnezeu – să vină şi la noi şi se sălăşluiască întru noi, prin auzul credinţei noastre Amin CUVÂNT DESPRE ASCULTARE, PAZA BLAGOSLOVENIEI ŞI DESPRE RAI „Rodul ascultării, făcută cu blagoslovenie, smerenie este; iar floarea faptei bune pe care tu singur o crezi bună este mândria” (Sf Teodor Sianitul, cuv , p ) Iubiţi credincioşi, Pentru că mi s-a rânduit de preacuviosul părinte stareţ a vă vorbi din când în când şi a ne mai trezi prin cuvânt conştiinţa în unele lucruri duhovniceşti, despre a noastră mântuire şi lămurire, în cele ce urmează, m-am gândit a vorbi astăzi despre trei lucruri şi anume: despre ascultare, despre paza blagosloveniei şi despre rai Aceste trei au o mare legătură între ele şi niciuna fără alta nu se pot duce la îndeplinire, căci fără de ascultare nimeni nu poate intra în rai, nici ascultarea fără de paza blagosloveniei nu este deplină şi desăvârşită Dar fiindcă cuvântul nostru mai întâi este despre ascultare, este cuviincios să arătăm mai întâi ce este ascultarea: pentru aceasta să ascultăm pe dumnezeiescul Părinte Ioan Scărarul, care arătându-ne aceasta a zis: „Ascultarea este desăvârşită lepădare a sufletului de lucrurile trupului; sau invers, ascultarea este omorârea mădularelor trupeşti, pe lângă o minte vioaie Ascultarea este lucrare fără încercare, ascultarea este moartea de bunăvoie, viaţă străină de iscodire, lipsă de mâhnire a primejdiilor, călătorie a celor ce dorm; ascultarea este mormânt al voinţei proprii şi învierea smereniei Cel ascultător, ca şi cel mort, nu vorbeşte împotrivă şi nu discută, fie cele bune, fie în cele ce par rele, căci pentru toate va răspunde acela care cu bună credinţă i-a omorât sufletul lui Ascultarea este părăsirea discuţiei chiar când sunt multe lucruri de discutat” (Scara, cuv ) Dar pentru a ne da seama cât de mare este primejdia şi chinul, când ascultarea este călcată şi nebăgată în seamă şi cât de mare este pedeapsa de la Dumnezeu asupra celor neascultători, se cuvine să ne suim cu mintea mai întâi la cer şi acolo să vedem cum o treime de îngeri au căzut din slava lui Dumnezeu pentru neascultare şi mândrie (Apocalips, XII, ) Căci după Sfinţii Părinţi, mândria nu este altceva decât defăimarea ascultării Din cer, apoi să ne ducem cu mintea în rai şi acolo vedem că îndată ce porunca ascultării s-a călcat, tot neamul omenesc s-a depărtat de rai (Fac III, ) Dar şi până azi, acolo unde este defăimată ascultarea, se iveşte tulburare şi dezbinare De la conducerea unei ţări şi până la conducerea unei familii, neascultarea aduce împerecheri, nesupunere, destrămarea bunei rânduieli în ţară, în societate, în mănăstire, în familie şi oriunde vieţuiesc oamenii Şi dacă neascultarea moarte lucrează (II Tes I, - ), dimpotrivă, prin ascultarea Domnului nostru Iisus Hristos faţă de Tatăl ceresc, care l-a trimis în lume pentru răscumpărarea noastră, viaţa veşnică a intrat în lume (Ioan III, ; III, ) Căci El pentru a noastră mântuire „s-a făcut ascultător până la moarte şi moarte pe Cruce” (Filip , ) Dar să vedem ce viaţă a ales Mântuitorul când a binevoit să petreacă cu noi, oamenii pe pământ, pentru mântuirea noastră Oare a ales El viaţa cea stâlpnicească sau cea pustnicească şi singuratică? Într-adevăr şi pe aceasta a întemeiat-o atunci când s-a dus în pustie şi a postit de zile şi de nopţi şi a fost ispitit de diavolul (Mat IV, ) Dar după ce a ieşit la propovăduire şi după ce a ales şi a chemat pe ucenicii Săi, nu i-a trimis în pustie, ci a întemeiat cu ei viaţa de obşte şi întru această rânduială a vieţii de obşte a petrecut cu sfinţii Săi ucenici şi apostoli până la moarte, la înviere şi Preasfânta Sa înălţare la cer, ca un Părinte preaiubit cu fiii săi Iar la rândul lor, dumnezeieştii Săi ucenici şi Apostoli – după pilda cea dată lor de Mântuitorul Hristos – au întemeiat viaţa de obşte cu toţi cei ce crezuseră în El prin propovăduirea lor Căci după cum vedem scris în Faptele Sfinţilor Apostoli: „Toţi cei ce credeau erau laolaltă şi toate le aveau de obşte, şi îşi vindeau pământurile şi averile şi le împărţeau tuturor după cum aveau nevoie fiecare” (F A II, , ) Şi iarăşi zice: „Iar inima şi sufletul mulţimii celor ce au crezut era una şi niciunul nu zicea că este al său sau ceva din averea sa, ci toate le erau de obşte (F A IV, ) După pilda dumnezeieştilor sfinţi Apostoli, mulţi din sfinţii şi dumnezeieştii Părinţi ca: Marele Teodosie, Marele Eftimie, Sava cel sfinţit, Marele Varsanufie, Avva Dodotei, Hariton Mărturisitorul şi alţi mulţi dintre sfinţi au întemeiat în Palestina, mănăstiri cu viaţă de obşte, iar apoi prin dumnezeiescul Părinte Ioan Scărarul şi Ioan Raiteanul au strălucit la muntele Sinai şi în Rait, mari larve cu mulţi monahi trăind în viaţa de obşte De asemenea, Marele Pahomie în Tavena Egiptului, Marele Vasilie în Cezareea Capadochiei, Sf Teodor Studitul în Constantinopol, Sf Atanasie în Anton, precum şi preacuvioşii Părinţi Antonie şi Teodosie în marea larvă Pacerska din Kiev (în marea Rusie), au întemeiat viaţă cu rânduială strict obştească Apoi încă şi alţii, prea mulţi, pe care nu este vreme a-i pomeni, au întemeiat lavre şi mănăstiri cu viaţa de obşte, unde mii şi zeci de mii de monahi s-au mântuit prin sfânta şi de-a pururea pomenita ascultare Dar, fiindcă ascultare ne este cuvântul, apoi este bine să arătăm câteva pilde de adevărată ascultare spre folosul nostru de obşte Se vede la Pateric că, cuviosul Părintele nostru Ioan ce se mai cheamă Colov, pe când era frate (nou începător) a mers odată la un bătrân, Tiveu, şi intrând ucenic la el, acela l-a încercat spre a vedea dacă are ascultare desăvârşită astfel: luând un lemn uscat, bătrânul l-a răsădit în pământ şi i-a zis către fericitul său ucenic: „Frate Ioane, în fiecare zi să adapi acest lemn cu câte un ulcior de apă, până când va da roade” Şi era aşa de departe apa de dânşii încât se ducea ucenicul de cu seară şi venea dimineaţa, iar după trei ani a înverzit şi a înflorit lemnul, apoi a făcut roade şi luând bătrânul rodul lui l-a dus în biserică şi a zis: „Fraţilor, luaţi şi mâncaţi din rodul ascultării” (Pateric, litera I, f , Bucureşti, ) Iarăşi citim în Pateric că Avva Simeon, avea în schit un ucenic cu numele de Marcu, care fiind foarte ascultător; el era scriitor bun şi îl iubea mult bătrânul pentru ascultarea lui cea desăvârşită; mai avea stareţul încă şi alţi ucenici care se supărau pentru că bătrânul îl iubea pe acela mai mult decât pe dânşii Şi auzind bătrânii din schit aceasta, s-au mâhnit şi au venit într-una din zile către el spunându-i că sunt nemulţumiţi pentru că nu-şi iubeşte deopotrivă toţi ucenicii Iar el luându-i pe ei a ieşit şi a bătut în uşa chiliei fiecăruia dintre aceşti fraţi, zicând: „Frate cutare, vino că-mi trebuieşti!” Dar niciunul dintre ei nu l-a urmat îndată Şi venind la chilia lui Marcu a bătut şi în uşa lui zicând: „Marcu”, iar el auzind glasul bătrânului îndată a ieşit şi Avva l-a trimis la o ascultare, zicând apoi către bătrâni: „Unde sunt ceilalţi fraţi, pe care i-am chemat, Părinţilor?” şi intrând în chilia lui au găsit deschis caietul pe care tocmai atunci Marcu scria şi au văzut că el tocmai atunci începuse să scrie litera „O” şi auzind pe bătrânul ce îl striga, nu a mai întors condeiul ca să termine litera începută Deci văzând aceasta bătrânii s-au folosit foarte mult şi au zis către Avva Silvan: „Cu adevărat, pe care-l iubeşti tu şi noi îl iubim, pentru că şi Dumnezeu pe acesta îl iubeşte” Şi altă istorie sfântă despre ascultare voi însemna aici Se vede în cartea Sf Ioan Scărarul că un oarecare bărbat cu numele de Isidor din vrednicia boierească a cetăţii Alexandria a venit la o mănăstire cu viaţă de obşte Iar fericitul stareţ al acelei mănăstiri, fiind păstor foarte iscusit şi văzând pe acest Isidor că este om mândru, crud şi viclean, a zis către el: „Frate, dacă voieşti cu adevărat să iei jugul lui Hristos, apoi să ştii că mai înainte de toate voiesc să te iscuseşti întru ascultare” Iar el a zis: „Precum fierul în mâna faurului, aşa eu mă dau pe mine, mă supun ţie, preasfinte părinte”, iar marele povăţuitor, bucurându-se de această hotărâre a lui, îndată i-a dat loc de nevoinţă lui Isidor, zicându-i: „Frate, voiesc să fii portar la poarta mănăstirii şi la tot sufletul ce va intra şi va ieşi din mănăstire, să-i faci metanie zicându-i: Roagă-te pentru mine părinte, căci sunt lunatec” Şi ascultând Isidor pe stareţ ca pe Îngerul Domnului, după ce a făcut el această ascultare, a voit fericitul stareţ să-l numere în sobor cu fraţii şi să-l învrednicească de hirotonie Iar Isidor cel de fier – căci aşa l-au numit pentru ascultare, smerenia şi răbdarea lui – a făcut către păstor multe rugăminţi prin Sf Ioan Scărarul şi prin alţi părinţi ca să-l lase tot acolo spre a-şi săvârşi alergarea sa, dând a înţelege în chip umbros că sfârşitul şi chemarea lui se apropie Acest lucru s-a petrecut întocmai, căci lăsându-l minunatul său dascăl în aceeaşi stare şi rânduială, după zece zile, prin neslavă şi cu preaslăvire s-a dus către Domnul şi în a şaptea zi de la adormirea sa l-a luat către dânsul şi pe portarul mănăstirii; căci îi zisese lui fericitul: „Frate, dacă voi dobândi îndrăzneală la Dumnezeu, nedespărţit de mine vei fi şi acolo foarte degrab” Acest lucru s-a şi împlinit spre mai mare adeverire a ascultării lui celei desăvârşite şi a smereniei lui prin care a urmat lui Dumnezeu (Scara, cuv IV, f ) Dar iată că şi o alta mai minunată: la mănăstirea Sf Ioan Savaitul cea din Asia, era un bătrân lenevos, desfrânat şi foarte aspru la fire Acesta, prin pronia lui Dumnezeu, a dobândit un ucenic tânăr cu numele Acachie, simplu la obicei, dar înţelept, care a răbdat atâtea bătăi de la acel bătrân încât multora ar părea de necrezut, căci îl chinuia nu numai cu ocări şi necinstiri ci şi cu răni, dar răbdarea ucenicului nu era fără de socoteală, căci văzându-l fericitul său stareţ, Ioan Savaitul, suferind ca un rob cumpărat la acel bătrân aspru şi fără de omenie, îl întreba de multe ori zicând: „Ce este, frate Acachie? Cum ai petrecut ziua de astăzi?” iar el arătându-i uneori ochiul învineţit, iar alteori grumazul, capul rănit; cunoştea fericitul stareţ că este mare lucrător al răbdării şi zicea către el: „Bine, bine, frate Acachie, rabdă, căci te vei folosi” Deci făcând el ascultare cu multă răbdare la cel nemilostiv bătrân, vreme de ani, s-a dus către Domnul; iar după ce s-a îngropat el în cimitirul părinţilor după zile s-a dus stareţul lui Acachie la un bătrân mare din cei de acolo, zicând către dânsul: „Părinte, fratele Acachie a murit” Şi cum a zis aceasta, marele părinte a răspuns: „Crede-mă, bătrânule, că nu mă plec să cred” Iar acela a zis: „Vino şi vezi” Şi sculându-se bătrânul degrab, a mers în ţintirim împreună cu stareţul fericitului nevoitor Şi ajungând acolo a strigat ca şi către un viu: către cel cu adevărat şi întru adormire viu, zicându-i: „Frate Acachie, murit-ai?” Iar ascultătorul, cel bine cunoscător, arătând şi după moarte ascultare, a răspuns: „Cum este cu putinţă, Părinte, să moară omul cel lucrător al ascultării?” Atunci bătrânul cel care îi fusese stareţ şi care îl chinuise foarte mult, înfricoşându-se de acel răspuns venit din mormânt, a căzut cu faţa la pământ şi cu lacrimi a cerut de la Egumenul Lavrei chilie aproape de mormântul lui Acachie şi acolo a petrecut cu mare căinţă până la moarte, cerând iertare de la toţi părinţii şi fraţii, zicându-le: „Iertaţi-mă, părinţilor şi fraţilor, căci eu am săvârşit ucidere” (Scara Cuv , f ) Dar şi despre paza blagosloveniei, care este şi plinirea şi desăvârşirea ascultării, – să istorisim ceva: Era într-o mănăstire de obşte un bătrân, având un ucenic foarte evlavios, care întru totul se silea de a păzi blagoslovenia părintelui său Acestui ucenic i se încredinţă – de la stareţul său – să păzească vitele mănăstirii Dar odată i s-a întâmplat de a scăpat vitele ce le păzea în ţarina mirenilor, pricinuindu-le mari stricăciuni De aceea au venit mirenii şi s-au plâns stareţului, iar acesta a spus bătrânului frate – care avea ascultarea la vitele mănăstirii – că din cauza neatenţiei ucenicului său, ce s-a întâmplat cu vitele mănăstirii Bătrânul auzind aceasta, l-a chemat pe ucenic şi l-a dojenit foarte aspru, iar el cerea bătrânului să-l ierte şi să-i dea canon pentru greşeala făcută Atunci bătrânul a zis: „Fiindcă n-ai avut destulă grijă de vite, care au stricat grâul la ţarina mirenilor, iar acum mănăstirea trebuie să plătească paguba, să nu mai mănânci pâine până nu-ţi voi da eu voie” Însă nu după multe zile, a murit bătrânul, fără ca ucenicul să apuce să-i ceară blagoslovenie şi dezlegarea de canon Şi întorcându-se ucenicul de la ascultarea sa şi găsind mort pe bătrânul care îl legase, plângea foarte tare pentru pierderea bunului său povăţuitor şi pentru rămânerea sa sub canon de a nu mai mânca pâine Deci, după ce a îngropat pe bătrân, fratele a spus la cei mai iscusiţi părinţi, că el a rămas sub canon, dar niciunul din ei nu îndrăznea a-l dezlega Atunci fratele s-a dus la Sfântul Gherman, care pe atunci era patriarh al Constantinopolului, şi i-a cerut ajutor ca să-l dezlege de canonul dat de bătrânul lui ce a murit Dar nici patriarhul nu l-a ajutat în această privinţă, căci, adunând tot clerul său şi întrebându-i ce să facă, toţi au fost de părere să nu dezlege canonul cel dat de bătrân, deşi acel bătrân nu fusese preot, ci simplu monah, dar fiindcă fusese stareţul fratelui aceluia, nu au putut a-l dezlega Şi atunci ucenicul, având şi el frica lui Dumnezeu şi temându-se să calce jurământul şi canonul ce i s-a dat de bătrânul său – a rămas până la moartea sa, de a nu mânca pâine, spre a nu călca blagoslovenia şi cuvântul părintelui său (Sf Teodor Studitul, Cuv , p ) Altă istorie sfântă în privinţa păzirii blagosloveniei este aşa: Sf Visaron cel Mare Egipteanul, călătorea odată cu ucenicul său, Dula, pe lângă ţărmul mării Şi ucenicul, însetând foarte tare a zis către părintele său: „Părinte, îmi este foarte sete”, iar bătrânul, făcând rugăciune, a zis către ucenicul său: „Bea din mare” Şi acela având blagoslovenia părintelui său – s-a dus şi a băut; dar, prin rugăciunea şi blagoslovenia avvei, apa de mare s-a îndulcit şi s-a făcut ca cea de izvor Apoi, altă dată, călătorind ei, iarăşi a însetat ucenicul, dar, fără să mai ia blagoslovenie, s-a dus la mare să bea apă, dar de data aceasta a găsit apa amară, sărată, greţoasă şi nicidecum ucenicul nu a mai putut atunci bea din mare De aceea, alergând la bătrânul, i-a zis: „Părinte, mi-a fost tare sete şi am voit să beau apă din mare, dar nu am putut, căci apa era foarte rea” Iar bătrânul i-a răspuns: „Fiule, de ce nu ai luat blagoslovenie, ca Dumnezeu să-ţi îndulcească apa, ca şi altădată? Şi s-a mirat foarte mult ucenicul, dar din ziua aceea nimic nu mai făcea până nu cerea blagoslovenie de la părintele său (Viaţa Părintelui Visarion, vezi şi la Pateric, slova V, f ) O altă istorie minunată despre nepaza blagosloveniei – care s-a întâmplat în mănăstirea noastră şi pe care am văzut-o cu ochii mei şi care a fost astfel: Pe când eram în rânduiala de frate, nou începător în această mănăstire, a venit aici un frate mai mare ca mine de ani şi pe care-l chema Vasile Maxim Acesta a fost rânduit de părintele stareţ ca să stea în chilie cu mine; şi care era din fire un om blând şi tăcut; dar după vreo trei ani de ascultare a început a cere stăruitor să-l facă călugăr, motivând că are armata făcută şi e în vârstă (avea ca la ani) Bătrânul nostru stareţ îi spunea: „Mai ai răbdare, frate Vasile, căci atunci când va sosi ceasul şi pentru frăţia ta, te vom face călugăr” El însă tot mai mult se mâhnea, se tulbura şi cârtea, întrebând de ce nu-l face şi pe el călugăr, căci pe alţii i-a făcut înaintea lui Iar odată fiind Sfântul şi Marele Post, el s-a dus la cancelaria sfintei mănăstiri şi a zis către părintele ce era de serviciu acolo: „Am venit ca să-mi faci şi mie o cerere pentru călugărie, la Sfânta Mitropolie” Părintele Ioil – care era cu ascultarea de secretar – i-a spus: „Ţi-aş face, frate Vasile, dar nu am timbre de pus pe cerere şi nu am nici hârtie bună” Acesta i le-a spus deoarece voia oarecum să-l facă să mai amâne hotărârea lui Atunci el a zis: „Mă duc până la Tg Neamţ să cumpăr hârtie şi timbre” Iar părintele secretar l-a sfătuit, zicându-i: „Dacă vrei să te duci, frate Vasile, apoi du-te mai întâi în sfânta biserică, la părintele stareţ şi ai blagoslovenia, căci nimeni nu poate pleca nicăieri fără blagoslovenia stareţului” Auzind fratele Vasile aceasta, a venit în sfânta biserică, unde bătrânul stareţ slujea tocmai Sfânta Liturghie Eu, întâmplător, mă aflam în strană şi l-am văzut mergând spre Sfântul Altar ca să ia blagoslovenia pentru a pleca Dar bătrânul i-a zis: „Să nu te duci, frate, nicăieri, ci să stai la Sfânta Liturghie, căci dacă vei pleca fără blagoslovenie, vei da peste o mare primejdie” El însă n-a ascultat, ci, făcând trei metanii la Maica Domnului şi ieşind din biserică, a plecat spre Tg Neamţ Dar când a ajuns la locul numit Pârâul Alb – care vine prin pădure din munţi i-au ieşit înainte şapte draci foarte urâţi, în chip de călugări, purtând pe cap culioane roşii ca protoiereii şi în mâini bastoane de foc, au început a arăta spre el, zicând: „Hai să-l prindem pe acesta, căci a plecat fără blagoslovenia stareţului său, la Tg Neamţ” El, când a văzut, a început a face cruce şi a rupt-o la fugă ca să nu-l prindă Astfel a fugit aproape toată ziua prin pădure şi prin munţi fiind gonit de cei şapte draci Spre seară – fiind eu în ograda mănăstirii – numai ce văd că pe uşa de la clopotniţă intră fratele Vasile fără fes pe cap, cu părul încâlcit, cu un picior desculţ şi celălalt încălţat, având ochii roşii ca sângele în cap şi un braţ de vreascuri uscate groase, strânse la piept şi a început a striga tare către mine: „Frate Costică (că aşa îmi zicea mie), şapte după mine, nu mă lăsa, şapte după mine” Şi a început a lua lemne din cele ce avea în braţe şi a arunca cu ele înapoi, ca şi cum s-ar apăra de nişte lupi sau câini răi şi iarăşi striga: „Nu mă lăsaţi, şapte după mine, nu mă lăsaţi” Eu am încremenit când l-am văzut într-o asemenea stare şi nu ştiam ce să zic, şi voind să mă duc spre el – văzându-l aşa de speriat şi îngrozit – el m-a lovit şi pe mine cu un lemn strigând: „Nu vezi că şapte sunt după mine?” Atunci eu văzând că nu-şi are minţile în cap, am strigat pe un frate anume Simeon, care era mai tare decât mine cu trupul şi acela venind, i-am zis: „Frate Simioane, nu mă lăsa că acesta vrea să mă omoare: Nu vezi că este nebun?” Atunci acela s-a repezit ca o săgeată la fratele Vasile, l-a prins în braţe şi l-a trântit la pământ şi ţinându-l acolo mi-a spus: „Du-te, frate Constantine, şi adu o funie din grajd de la vite ca să-l legăm” M-am dus repede şi aducându-i funia l-a legat ducându-l apoi în chilia în care locuia Şi aşa legat ţinându-l s-au adunat mai mulţi părinţi şi fraţi şi se minunau foarte mult cât de tare îl chinuiau dracii pe fratele Vasile, cum se zvârcolea, fiind el aşa de tare legat, strigând necontenit: „Nu mă lăsa, căci aceşti şapte vor să mă ia cu ei” Eu văzând aşa, am fugit la părintele stareţ, care atunci tocmai era cu părintele econom Chiriac şi puneau un buduroi de fag la un izvor Când am ajuns la locul unde se aflau sfinţiile lor eram speriat şi tare obosit şi abia am zis: „Părinte stareţ, vino repede şi faceţi dezlegare, căci fratele Maxim a înnebunit” Iar bătrânul a zis către mine: „Lasă-l, frate, să se mai chinuiască, căci a călcat blagoslovenia şi s-a dus de capul lui unde a voit” Iar eu mereu stăruind – căci îmi era tare milă de el – în cele din urmă, bătrânul nostru stareţ a zis: „Iaca, vin îndată Du-te înainte şi să-mi aduci din biserică Moliftenicul, un epitrahil şi crucea” M-am dus înainte şi am adus acestea toate şi îndată a sosit şi bătrânul stareţ acolo, fiind chilia plină de părinţi şi fraţi El îndată a luat epitrahilul, cartea şi crucea în mână şi ne-a spus la toţi: „Staţi în genunchi” Şi aşa i-a făcut dezlegarea cea mare şi alte molifte şi după aceea ne-a zis: „Dezlegaţi-l de funie, căci şi Dumnezeu l-a dezlegat” Şi îndată fratele Simeon care-l legase împreună cu alţi fraţi l-au dezlegat, iar el sta liniştit şi privea cu ochii sângeraţi la noi şi a zis: „Iertaţi-mă, părinţi şi fraţi, şi vă rugaţi lui Iisus Mântuitorul şi la Maica Sa, pentru mine, păcătosul” Acestea zicând a adormit Apoi a zis stareţul: „Lăsaţi-l să se odihnească, căci foarte tare l-au chinuit şi l-au fugărit dracii” şi se uitau părinţii şi fraţii la piciorul lui cel descălţat, care era tot lovit şi sângerat, cum fugise, printre lemne şi pietre în pădure, urmărit de cei şapte draci Iar după ce a adormit numai după suflare se cunoştea că este viu, deoarece a dormit aşa continuu câteva zile şi nopţi până când s-a trezit, iar după aceasta ne povestea la toţi cele ce i se întâmplaseră din cauza călcării blagosloveniei şi a neascultării Acestea le-am însemnat aici, socotindu-le vrednice de însemnat, căci cu ochii mei l-am văzut şi nu numai eu, ci toţi părinţii şi fraţii din mănăstire Ele au rămas pentru noi toţi o şcoală pentru toată viaţa pentru a nu mai face nimeni nimic de capul său şi să nu mai îndrăznească a face vreun lucru fără blagoslovenie Auzeam pe mulţi zicând: „Frate, să nu faci vreun lucru fără blagoslovenie, căci apoi ai de lucru cu cei şapte” Acestea fiind zise până aici despre ascultare şi blagoslovenie, fiindcă la începutul cuvântului, am amintit şi despre rai, apoi puţine să zicem şi despre aceasta, căci nu se poate ajunge la el decât luând aminte la aceste două fapte bune Sfânta şi dumnezeiasca Scriptură ne spune despre rai următoarele: „Şi a sădit Dumnezeu rai în Eden, spre răsărituri şi a pus acolo pe omul pe care L-a plăsmuit” (Fac II, ) Iar marele Vasilie, tâlcuind acest cuvânt al dumnezeieştei Scripturi, zice: „Acolo a sădit Dumnezeu raiul, unde nu era silă a vânturilor şi nepotrivire a celor patru vremi ale anului; nu grindină, nu tunete, nu trăsnete, care lovesc şi aprind, nu îngheţare de iarnă, nici umezeală de primăvară, nici înfocare de vară şi nici uscăciune de toamnă Ci bine tocmite şi cu paşnică întocmire aveau cele patru vremi între ele, fiindcă fiecare din ele era împodobită cu frumuseţea sa şi nu se vătăma de vecina ei Pentru că acolo vara nu făcea vătămare florilor de primăvară, venind ea prea de timpuriu; şi iarăşi nici roadele de vară şi cele de toamnă nu cădeau jos ca să se prăpădească din pricina neorânduielii văzduhului; pentru că toate cele patru anotimpuri ale anului dănţuiau cu bună rânduială în jurul locului aceluia, unele cu altele fiind împletite şi legate lin şi fără mâhnire Fiecare, ca nişte daruri, îşi aduceau bunătăţilor lor la vremea sa, prea bune şi nevătămate Încă şi pământul acela era gras şi moale cu adevărat curgând din el miere şi lapte, fiind bine tocmit spre toată naşterea de roade; el era străbătut de multe ape şi prea roditoare, frumoase, dulci, unduioase, aducea mult folos lor” Iar puţin mai jos zice: „Cum să-ţi pot aduce chiar de faţă frumuseţea patriei din care ai căzut?” (Hexaimeron, Cuv despre rai, , , Buc ) Şi încă prea multe şi minunate filosofează despre rai dumnezeiescul părinte Vasile cel Mare, pe care aici, pentru scurtime nu le putem însemna Iar vasul alegerii – Sfântul slăvit Apostol Pavel – în puţine cuvinte voind a zugrăvi pe cele negrăite, zice: „Ceea ce ochiul n-a văzut şi urechea n-a auzit şi la inima omului nu s-a suit, acestea le-a pregătit Dumnezeu celor ce-L iubesc pe El” Căci în adevăr mai presus de minte şi de cuvântul omenesc sunt acele bunătăţi şi frumuseţi ale raiului lui Dumnezeu Pe care cu mila şi îndurarea Preabunului şi Preamilostivului Dumnezeu cel în treime închinat, să le dobândim toţi cei ce trăim în ascultare de poruncile Lui, pentru paza blagosloveniei celei sfinte şi întru lucrarea faptelor celor bune Amin DESPRE MINUNILE LUI DUMNEZEU DIN LUMEA FLORILOR ŞI A IERBURILOR „Minunate-s lucrurile Tale Doamne, toate cu înţelepciune le-ai făcut” Oare cine din oameni va putea vreodată să arate şi să povestească minunile cele fără de număr şi taina înţelepciunii lui Dumnezeu ce se află ascunsă în nesfârşitele comori ale zidirii Sale? Dacă cineva din cei ce studiază ar avea îndrăzneală să zică că au aflat toate tainele lui Dumnezeu din lumea florilor şi a ierburilor de pe pământ, unul ca acela ar fi asemenea cu cel care se laudă că poate măsura greutatea vânturilor de sub cer şi ştie care este numărul nisipului din mări Acestea înţelegând şi eu, şi mie mi s-ar cuveni mai bine să tac despre cele ce îndrăznesc a scrie, dar aducându-mi aminte de Scriptura ce zice: „Cine va grăi puterile Domnului, auzite va face toate laudele Lui”, silinţa gândului m-a îndemnat, măcar un pahar de apă rece să scot din izvoarele cele fără de fund ale înţelepciunii lui Dumnezeu din zidirile Sale spre răcorirea celor ce însetează de Dumnezeul cel tare şi viu şi care doresc a cunoaşte nemărginita lui Dumnezeu bunătate şi dragoste ce o are pentru neamul omenesc, pentru care, pe toate florile şi toată iarba câmpului le-a făcut de mare şi mult folos Cine doreşte să se umple de mirare şi minune, cine doreşte să aprindă în inima sa dragostea Ziditorului său, cine doreşte a cunoaşte îndurările lui Dumnezeu care sunt peste toate lucrurile Lui, cine vrea să înţeleagă după a sa putere pronia, adică purtarea de grijă cea părintească a lui Dumnezeu faţă de zidirile Sale, acela să citească cu credinţă, şi cu smerenie, şi mare atenţie în cartea cea preamare şi pururea deschisă a zidirii lui Dumnezeu, şi aşa va ajunge să înţeleagă că: „Dumnezeu este tot în toată lumea şi tot în fiecare parte a lumii” (Nichifor Teotoche, Kiriacodromiu, pag , Bucureşti ), sau cele ce zice dumnezeiescul Părinte Dionisie Areopagitul, că: „Dumnezeu şi întru toate, tot este, şi întru nimenea nimic, şi dintru toate tuturor se cunoaşte şi din nimic nimănui” (Pentru dumnezeieştile numiri) Mare adevăr arată aici acest dumnezeiesc părinte, adică: Fiinţa lui Dumnezeu din nimic nimănui nu se cunoaşte, deoarece aceasta, cu mintea şi cu înţelegerea şi de îngeri şi de oameni este neajunsă Dar însuşirile cele adeveritoare ale Lui, întru toate şi din toate minunile Lui, din zidirile Sale se cunosc şi prea multă bogăţie de cunoştinţe pe cei credincioşi îi învaţă şi îi aduce spre dragostea Lui Să începem cuvântul ce ne stă înainte: „Să dea pământul din sine verdeaţă: iarbă, cu sămânţă într-însa, după felul şi asemănarea ei” (Facere ) Şi glasul lui Dumnezeu de atunci, ca o lege veşnică a firii, s-a făcut şi a rămas înlăuntru pământului dându-i putere ca de aici înainte să nască şi să aducă rod Vezi buna rânduială a înţelepciunii Ziditorului? Că nu a zis să crească iarbă pe pământ, ci a zis: „Să răsară pământul”, fiindcă întru facerea celor ce se nasc şi răsar din pământ întâi este răsărirea, că a înverzi şi a fi mai întâi iarbă, deopotrivă este şi tuturor rodurilor ce răsar Încă şi aceasta e bine de ţinut minte, că răsărirea ierbii şi împodobirea pământului cu flori, mai veche zidire este decât a soarelui Şi întru această mare rânduială a înţelepciunii Ziditorului se vede că şi de a ne închina soarelui ca unui dumnezeu să ne ferim, şi să nu socotim că pricină de viaţă a celor ce răsar şi cresc este soarele De aceea Marele Vasile a zis: „Să înceteze rătăciţii care au făcut soarele dumnezeu, aducându-şi aminte că decât buruiana şi iarba mai pe urmă este zidit soarele” (Hexaimeron, pag ) Dar fiindcă despre iarbă şi flori ne este cuvântul, este bine a ne întreba ce folos duhovnicesc este nouă a aduna din privirea florilor şi a ierbii? Şi iată care: Dacă noi privind iarba care pururea o călcăm cu picioarele ne vom aduce aminte de asemănarea ce o avem împreună, după cuvântul Scripturii care zice: „Omul ca iarba, zilele lui ca floarea câmpului” (Psalmul ), şi iarăşi: „Tot trupul este ca iarba şi toată mărirea lui, ca floarea câmpului!” (Isaia ), şi iarăşi: „Zilele mele ca umbra s-au plecat şi eu ca iarba m-am uscat”, atunci cine poate spune câtă filosofie duhovnicească ne învaţă pe noi iarba şi florile câmpului? Dacă atunci când mergem prin ţarină şi vedem pe vreo păşune iarbă bătrână şi uscată de vreme, şi de acolo ne mutăm cu mintea la viaţa noastră, şi gândindu-ne la bătrâneţea ce ne aşteaptă şi la uscăciunea noastră ce vine odată cu bătrâneţea, atunci iarba cea bătrână şi uscată, pentru noi se face şcoală şi bună povăţuitoare către nemernicia şi nimicnicia noastră pe acest pământ Dacă vedem că într-o câmpie bine înflorită au intrat nişte cosaşi care cu coasa lor nemiloasă taie şi dărâmă la pământ mulţime mare de iarbă şi de flori frumoase, care împodobeau pământul cu culorile şi cu mireasma lor, şi dacă ne aducem aminte că şi pe noi ne aşteaptă coasa morţii, care nu are milă de copii, de tineri şi de bătrâni, ci pe toţi prin dureri şi suspine negrăite ne scoate din viaţă şi ne duce în veşnicia veacului celui fără de margine, apoi negreşit că dintr-o cugetare ca această mare folos pentru sufletul nostru adunăm şi spre trezire şi grijă de mântuirea noastră ne deşteptăm Deci, când vom vedea pe oarecare bărbaţi sau femei tineri, bine înfloriţi cu trupul, prea îngrăşaţi de desfătare, înflorite având feţele lor rumene, prea frumoase şi prea netede, şi care cu iuţeala vârstei tinereţilor lor sunt în fierbere şi neastâmpărare, având înclinare spre păcat, apoi să nu ne minunăm de cele ce vedem la ei, ci să ne aducem aminte căci ca iarba şi floarea câmpului sunt asemenea, care astăzi înfloreşte, iar mâine se aruncă în cuptor Fiindcă o mică fierbinţeală, un junghi sau o mică supărare, sau o altă întâmplare, scoate pe omul cel frumos şi pe copila cea chipeşă dintre cei vii şi îi duce în ţărâna pământului şi toată cinstea şi podoaba frumuseţii lor cea vie ca un vis a trecut şi ca un fum ce-l goneşte vântul s-au stins de pe pământ Şi iarăşi, fraţii mei, întru privirea florilor şi a ierburilor celor din grădini şi din câmpii, mare şi mult ne va fi folosul dacă vom cugeta la înţelepciunea Ziditorului, ce se vede din ele, şi cu bună cuviinţă ne vom minuna, zicând: Cum cu atâta felurime de forme şi de culori le-a împodobit pe ele Ziditorul, şi cum cu atâtea însuşiri deosebite le-a înzestrat pe ele? Că şi până la un spic de grâu din lanurile înspicate, înţelepciunea lui Dumnezeu se arată Cum păiuşul este încins peste tot cu noduri, ca prin aceste legături şi întăriri să poată purta spicul cel din vârf când de roadă este plin şi se pleacă spre pământ Şi cum iarba ce se numeşte olsigă are paiul cu totul deşert şi fără de noduri, ca cel ce nicio greutate la vârf nu are Iar grâul, nu numai la pai are minunea, ci şi rodul lui cu învelitură este acoperit în spic, ca şi cu nişte teci este bine îmbrăcat ca să nu fie lesne răpit de păsările cele mâncătoare de seminţe Încă şi cu întinderea înainte şi cu întrarmarea ţepilor, ca şi cu nişte bolduri şi săgeţi, cu aceste mustăţi ale lui depărtează de la dânsul vătămările cele ce se pricinuiesc de la privirile celor mai mici Vrednice de cinste şi de mirare ni se fac nouă acele buruieni şi ierburi pe care noi le şoşotim netrebnice şi rele, precum cucută, elevarul, aconitul, mătrăguna, stingora şi altele de acest fel, pentru care unii au îndrăzneală să zică: oare de ce a mai făcut Dumnezeu şi aceste buruieni otrăvitoare? O, omule nesocotite, pentru ce prihăneşti pe Ziditorul tău, Care toate bine foarte le-a făcut? Nu îndrăzni să vorbeşti ceva rău asupra zidirii lui Dumnezeu, că unele ierburi nu-ţi aduc ţie roade, ca grâul sau altele, căci nu toate pentru pântecele tău le-a făcut! El, ca un Părinte Preabun şi Preaînţelept, de la început a avut grijă nu numai de hrana şi băutura noastră, ci şi de sănătatea noastră şi de folosul tuturor vieţuitoarelor de pe pământ Că cele ce nu sunt bune de hrană nouă, pentru altă trebuinţă s-au făcut, deoarece fiecare iarbă şi floare osebit cuvânt plineşte în zidirea Sa Ce vom zice dacă sângele de taur este otrăvitor? Apoi se cade să nu mai fie acest dobitoc? Aşa zicem şi de cucută Dacă aceasta nu ar fi pe pământ, graurii cu ce s-ar hrăni? Căci aceştia mai mult ca oricare hrană, cu cucută se hrănesc Iar elevarul, hrana crâsteilor este, încă şi leac oricăror dobitoace se face Apoi, din flori de mătrăgună se scot leacuri pentru cei ce nu pot dormi Şi stirigoaia vindecătoare de râie la oameni şi dobitoace se face Iar dacă şi prin grâu vedem crescând neghine, şi din pricina aceasta să tragem folosul, aducându-ne aminte de neghinele ţarinei pe care vicleanul le-a semănat pe furiş în ţarina Bisericii lui Hristos spre a înşela cu erezii pe cei neîntemeiaţi în credinţă Dar să ne întoarcem privirea gândului nostru şi spre lumea florilor şi a ierburilor de pe pământ şi de felurimea însuşirilor cu care Ziditorul le-a împodobit, minunându-ne de marea Lui înţelepciune, să ne întrebăm pe noi cum isopul amestecat cu oţet, durerea de dinţi o vindecă? Iar rădăcinile de cicoare, de fumarniţă şi de păpădie, ficatul bolnav şi gălbinarea le tămăduieşte Cum frunzele de afin pe cei ce sunt bolnavi de diabet îi tămăduieşte, iar ceaiul de albăstrele amestecat cu frunze de mesteacăn şi cozi de cireş sunt de mare folos la cei ce suferă de încuierea udului Cum anghinarea este bună pentru ficat şi arnica pentru răguşeală şi cicatrizarea rănilor Cum brusturul este de folos la cei ce au boli de piele, iar chimenul inflaţiile intestinelor, colicele şi reglează funcţiile stomacului celui slăbit Cum cicoarea este vindecătoarea bolilor de ficat, de vezică şi de rinichi, iar cimbrul se face leac pentru bronşite şi tuse Apoi coada calului, coada racului şi coada şoricelului la diferite boli sunt de mare folos Cum frunzele de podbal, pe tuse, pe răguşeală şi pe silicoză le vindecă Cum roiniţa înlătură gazele din stomac; cum rostopasca alină durerile de la ficat, iar floarea de salcâm arsurile de stomac Cum schinelul ajută sucul gastric şi măreşte pofta de mâncare Cum socul ajută la gripă şi la bolile de rinichi, iar sovârcul bronhiile căilor respiratorii şi este bun pentru astm şi tuse Cum sunătoarea cicatrizează rănile de arsuri şi tămăduieşte inflaţiile gingiilor şi durerea de dinţi Cum talpa-gâştii ajută la ameliorarea bolilor de inimă, iar tătăneasa vindecă ulcerul la stomac şi alte multe boli (Vezi despre toate acestea în cartea „Plante medicinale în apărarea sănătăţii” ediţia a VI-a, Bucureşti, ) Noi, în cuvintele de faţă am arătat aceste minuni ale lui Dumnezeu din florile şi ierburile de leac, cu scopul de a adeveri cele scrise: „Câte a făcut Dumnezeu erau bune foarte” Încă se vede înţelepciunea şi puterea lui Dumnezeu şi la alte plante şi flori, cum unele se zic mâncătoare de fiinţe vii, care stau deschise şi când o fiinţă încă vie se găseşte pe ele, cum ar fi muştele, ţânţari sau altele de acest fel, atunci repede se închid şi le sug, apoi iarăşi se deschid spre hrană Cum pe unele le-a făcut iubitoare de lumină multă, care la întuneric se strâng şi la lumină se desfac şi sunt vesele, iar altele fug de lumină şi noaptea îşi desfac florile lor Cum unele înfloresc toată vara şi de multe ori, iar altele numai o dată Cum unele înfloresc la mulţi ani şi floarea lor puţină vreme dăinuieşte şi cum altele fac flori multe şi chiar de mai multe feluri, iar altele o singură floare sau două-trei Şi aşa întru toată felurimea însuşirilor cea din flori şi din ierburi, înţelepciunea cea felurită şi negrăită a nevăzutului Meşter se cunoaşte De aceea a zis Marele Vasile că şi o singură buruiană, multă cunoştinţă de Dumnezeu pe noi ne învaţă Spre încheierea acestui cuvânt, o mică istorioară voi aduce: „Un mare filosof şi creştin mergea odată pe o cărare din mijlocul unei câmpii înflorite şi îmbălsămate cu frumuseţea şi mireasma miilor de flori Acest om învăţat şi credincios, având un băţ în mâna sa, mergând pe cărare, a început a se opri şi bate florile cu toiagul, şi lovindu-le, le zicea: „Ce strigaţi aşa de tare?” Mai mergând puţin, iar se oprea şi lovea cu băţul în flori, zicând: „Ce strigaţi aşa tare?” Un alt om, care din întâmplare venea în urma lui pe acea cărare, văzând şi auzind ce face călătorul cel din faţă, zicea în mintea sa: „Iată un om nebun, care bate şi vorbeşte cu florile!” Apoi mergând puţin mai repede şi ajungându-l, i-a zis: „Ce ai, omule, de ce baţi florile acestea nevinovate şi ce vorbeşti cu ele?” Acela tăcând puţin, a zis: „Le bat şi le mustru că prea tare strigă!” Dar celălalt zice: „Cum strigă?” Filosoful a adăugat: „Prea tare strigă că este Dumnezeu Care le-a făcut aşa frumoase şi prea minunate cu felurimea lor” Atunci, acel ce îl ajunse din urmă şi îl socotea fără de minte, a zis: „Iartă-mă, frate, că eu auzind ce vorbeşti cu florile şi cum le baţi, te-am socotit că eşti nebun Dar acum îmi dau seama că lucrurile nu sunt aşa, căci şi eu cred în Dumnezeu şi foarte mă minunez de câmpia aceasta atât de frumos înflorită, dar nu mi-a venit prin minte să fac ce ai făcut dumneata, adică să bat florile şi să le mustru că prea tare strigă şi arată că este Dumnezeu” (Sfântul Nicodim Aghioritul, Paza celor cinci simţiri) Aşadar, fraţii mei, vă zic, că cine priveşte cu ochiul minţii şi al credinţei minunile lui Dumnezeu din zidire, acela, ca şi cel mai sus arătat, ajunge la convingerea că toate zidirile strigă prea tare la noi că este Dumnezeu DESPRE MINUNILE LUI DUMNEZEU DIN LUMEA ARBORILOR ŞI A POMILOR RODITORI Cu adevărat lumea aceasta văzută şi simţită este un ocean fără de fund care cufundă toată mintea Aceasta este o minune ce face fără glas toată limba, căci toate veacurile împreună cu toţi înţelepţii cei ce au trăit pe acest pământ, cei ce sunt acum şi cei care vor veni în această lume, nu vor putea niciodată să afle întru totul taina înţelepciunii Lui Dumnezeu ce este ascunsă întru toate zidirile Sale pe care el le-a făcut din nimic (Facere , ; Int , ), Dar pentru a ne răcori câtuşi de puţin setea noastră în cele spre a şti, silinţa gândului ne-a făcut a scoate măcar un pahar din oceanul cel nemărginit al înţelepciunii Ziditorului nostru, care Se află prea negrăit în lumea aceasta văzută şi simţită; şi aşa, prin gustarea celor prea puţine, să venim întru dorirea celor deajuns Iar acum, pentru că minunile lui Dumnezeu din lumea lemnelor voim după putere a le povesti, mai întâi cuvântul Domnului să-l aducem în mijloc, care la început a zis: „Să răsară pământul iarba care să semene sămânţă după fel şi după asemănare, şi pomi roditori care să facă rod Căruia să-i fie sămânţa lui într-însul după fel pe pământ şi s-a făcut aşa” (Facere , ) Dar oare de ce pe răsărirea pomilor şi a tot arborele odată cu răsărirea ierbii le-a rânduit Ziditorul a se face? La această nedumerire a noastră ne răspunde nouă împăratul cuvintelor, Marele Vasilie, zicând aşa: „Că a înverzi şi a fi mai întâi iarbă, deopotrivă este tuturor răsadurilor celor ce răsar” (Exaimeron, Op cit , vorova , pg ) Şi cu adevărat mare este adevărul celor zise, deoarece oricât de mare ar fi arborele ce răsare din pământ, nu lemn tare deodată se arată, ci un colţişor de iarbă verde întâi răsare, apoi cu vremea crescând câte puţin, mlădiţă tânără se face şi din acea mlădiţă, cu vremea arborele, pom mare se face Aceasta este pricina pentru care răsărirea arborilor împreună cu răsărirea ierbii de Ziditorul împreună s-a pus Deci primul lucru minunat în lumea arborilor şi a pomilor chiar de la răsărire se vede Apoi câtă minune şi deosebire se poate vedea întru creşterea şi vieţuirea arborilor şi a pomilor celor roditori? Cine va putea spune? Căci noi vedem pe unii din ei la mare înălţime ridicându-se cu creşterea, precum sunt eucalipţii, brazii, chiparoşii şi alţii de acest fel Şi dacă vreun folos duhovnicesc din privirea lor voim a lua, de la înălţimea lor la înălţimea dregătoriilor omeneşti să ne mutăm cu mintea, şi pe cei ce au sporit cu creşterea întru cele duhovniceşti să-i închipuim, care s-au ridicat cu mintea din cele de jos şi cu petrecerea lor, după mărturia marelui Apostol Pavel, în ceruri se află Iar dacă pe mulţi arbori cu statură mică lângă cei înalţi vedem, pe oamenii cei ce aproape de pământ îşi au petrecerea şi care cu mintea de cele de jos s-au legat, să-i închipuim Iar dacă şi un spin sau rug prin codri ne împiedică calea, să nu uităm că Mântuitorul nostru a fost încoronat cu spini (Ioan , ) şi în rug s-a arătat Dumnezeu (Ieşire , ) însemnând cu taină că drumul spre Dumnezeu cu spinii încercărilor, ai ispitelor şi ai suferinţelor este presărat (Sf Grigorie de Nissa, Cuvânt la viaţa lui Moise) Iar dacă şi la trandafir lângă floare vedem spinul, apoi de blestemul cel pentru călcarea poruncii să ne aducem aminte şi pe cuvântul Ziditorului nostru să nu-l uităm: „spini şi pălămidă să răsară pământul” (Facere , ) Dar şi întru cei mici arbori de vedem însuşiri minunate precum la iasomie, liliac, mirsâne şi la alţii de acest fel, apoi să cugetăm la bunătatea şi înţelepciunea Ziditorului nostru care şi pe cele smerite le-a încărcat cu podoabă şi pe toate bune foarte le-a făcut (Facere , ) Iar dacă vreun arbore puternic întâlnim în cale, care are crengile sale prea mult răsfirate în văzduh şi cu rădăcinile puternice de jur împrejur ca şi cu nişte temelii nezdruncinate se arată, de la acesta să cugetăm la omul cel rânduit de Dumnezeu în mare dregătorie şi care puterea stăpânirii sale până departe peste noroade multe întinde; la copacul cel din mijlocul pământului care se părea că ajunge până la cer cu înălţimea şi care cu ramurile lui până la marginile pământului se întindea (Dan , , ) Încă şi tăierea cea fără de veste a lui având-o în minte, de puterea Atotţiitorului Dumnezeu să ne înfricoşăm Şi iarăşi dacă într-un codru mare, mai mulţi arbori uriaşi, care cu înălţimea lor şi cu podoaba coroanei, deasupra tuturor arborilor veghează şi parcă pe toţi copacii pădurii îi stăpânesc, şi la aceştia privind, la stăpânitorii cei mari ai popoarelor cu mintea să-i închipuim şi către toţi să aducem cuvântul Scripturii zicând: „Luaţi în urechi cei ce stăpâniţi mulţimi şi cei ce vă trufiţi întru noroadele limbilor Că de la Domnul s-a dat vouă stăpânire şi putere de la Cel Preaînalt” (Înţelepciunea lui Solomon , ) Iar dacă vedem unii din arbori că după tăiere nu mai odrăslesc din rădăcini, să ne aducem aminte de cele scrise: „Fie zilele lui puţine şi într-un neam să se stingă numele lui” (Ps , ) Dacă vedem unii arbori, că au lemnul lor foarte tare, precum este tecul (despre care se vorbeşte că ar fi cel mai tare lemn de pe faţa pământului şi care îşi are petrecerea prin Vietnamul Asiei), tisa, cornul, kedrul, abanosul, mahonul, şi alţii dimpotrivă, că au firea lemnului lor foarte moale şi rară, precum sunt plopii, sălciile cele albe şi galbene, răchitele, apoi şi întru felurimea acestora să căutăm cele spre folos nouă, cugetând cum unii din oameni sunt foarte tari la fire şi bărbătoşi în toate, încă şi cu inimă prea aspră şi cu anevoie a se întoarce spre milă şi milostivire Alţii din fire sunt blânzi, blajini şi milostivi şi foarte uşor se întorc spre umilinţă, plângere şi milostivire, către toţi, căutându-şi pacea şi alinarea întru toate, la a căror viaţă privind noi, ne aducem aminte de cuvântul Sfintei Scripturi care zice: „Fericiţi cei ce plâng că aceia se vor mângâia” (Mat , ) Iar dacă vedem prin păduri şi codrii cei mari vreun arbore cu mare vechime de ani, răsturnat la pământ de furtunile vremurilor cele mai puternice decât el, apoi şi de la acesta să ne învăţăm, a nu ne încrede în puterea noastră, nici întru iscusinţa cea de mulţi ani, aducându-ne aminte de cele scrise, că: „Cela ce se încrede în sine, va cădea cădere jalnică” (Prov , ; , ; , ; , ; Iov , ) Dacă alţi arbori uriaşi vedem putrezind prin codri şi de multe ori căzuţi la pământ, şi lângă aceştia zăbovind cu gândirea, aşa să zicem: Cum aceşti arbori atâtea sute de ani trăind şi atâtea vremi sub soare petrecând, acum zac aici putrezind şi pământ făcându-se, dar eu, care sunt „iarba şi floarea câmpului”, (Ps , ) în această viaţă prea scurtă, cu cât mai neputincios şi mai repede trecător sunt în această lume? Dacă pe crestele cele înalte ale munţilor vedem arbori vajnici şi puternici, care prea adesea cu furtuni şi vânturi năprasnice se luptă şi pururea de primejdia răsturnării şi a doborârii sunt ameninţaţi, şi de la aceştia cu gândirea noastră, la cei ce se află pe culmea stăpânirii şi a dregătoriilor veacului de acum, să ne întoarcem şi la furtunile şi valurile tulburărilor care îi luptă pururea pe cei din dregătorii să ne aducem aminte Să gândim apoi câtă osteneală şi grijă au ei în viaţă, şi cât de puţină le este lor liniştea şi alinarea pe aceste pământ Dacă la acestea vom cugeta, apoi multă înţelepciune vom găsi în cuvintele Scripturii care au zis că: „Mai bună este pâinea cu sare în casa săracului cu linişte, decât punerea înainte a bucatelor cu multă tulburare în casele împăraţilor” (Prov , ; , ) Acestea înţelegând, pururea de dregătorie şi ranguri vom fugi şi în calea liniştii şi a sărăciei pururea vom alerga Dacă vedem la copacii cei tineri coaja netedă şi plină de viaţă, iar la cei bătrâni coaja plesnită, zbârcită, crăpăcioasă şi aspră, şi acest lucru întru gândirea tinereţii şi a bătrâneţii oamenilor să ne aducă pe noi, deoarece cu toţii vedem cum oamenii cei tineri sunt plini de viaţă şi au faţa trupului netedă şi veselă, iar oamenii cei bătrâni au faţa încreţită şi zbârcită, iar pielea trupului lor este aspră şi căzută în jos de bătrâneţe Acestea înţelegându-le din deosebirea vederii să ne aducem aminte de cele scrise: „Că toate sunt supuse timpului şi prefacerii în această lume” (Sf Maxim Mărturisitorul, Filoc II) Încă ne este de folos de a cerca şi altă minune din lumea arborilor, cum unii dintre ei pururea stau înverziţi, precum este finicul, care cu aceleaşi frunze de la odrăslirea cea dintâi până la sfârşit petrece (Exaimeron, Op cit , pg ), iar alţii pe timpul iernii de tot se dezbracă de podoaba frunzelor lor Apoi, cum unii din ei, parcă ruşinându-se să arate dezbrăcarea de hainele cele vechi, pe ascuns şi pe dedesubt îşi leapădă podoaba lor de anul trecut şi pururea rămân verzi, dar nu fără de primenirea podoabei lor Şi acestea prea puţine fiind zise, despre arborii cei sălbatici, în cele ce urmează, despre pomii cei roditori câte ceva să zicem Când vom vedea măslini sau oricare altfel de pomi roditori prin livezi, încărcaţi cu prea multe roade, de cuvântul Scripturii, ni se cade nouă a ne aminti: „măslini roditori să fim în casa lui Dumnezeu” (Ps , ) Iar dacă pe alţii cu totul neroditori vom vedea, de blestemul smochinului neroditor să ne aducem aminte (Mat , ) Dacă vedem în rădăcini şi trunchiuri sălbatice mlădiţe de pomi buni altoindu-se, să înţelegem că şi pe cei străini de credinţa noastră, prin cuvânt şi prin pilda vieţii celei bune, îi putem altoi duhovniceşte în Tulpina Vieţii, care este Hristos Iisus Mântuitorul nostru (Ioan , ) Încă putem a ne smeri şi a cunoaşte mila lui Dumnezeu care a făcut neamul omenesc De la altoirea pomilor să ne aducem aminte de cuvintele marelui Apostol Pavel care zice: „Dacă tu, mlădiţă sălbatică, te-ai altoit în mustul măslinului celui bun, teme-te, nu te mândri Că dacă nu a iertat Dumnezeu măslinul cel firesc, nu cumva să nu te ierte nici pe tine” (Rom , ) Încă să ne aducem aminte că roada măslinului „veseleşte faţa omului cu untdelemn” (Ps , ) Iar când vom vedea cândva vreun pom împodobit cu roade frumoase şi multe în apropiere de vreun izvor, şi de la acesta la cuvântul Sfintei Scripturi să ne ducem care zice: „Şi va fi ca un pom lângă izvoarele apelor, care rodul său va da la vremea sa şi frunza sa nu va cădea” (Ps , ), înţelegând că sufletul nostru va aduce roade multe şi bune de va petrece pururea lângă izvoarele apelor celor duhovniceşti care, după Sfântul Efrem Sirul, sunt Sfintele Scripturi (Cuv pentru atoată întrarmarea, Tom III, p ), şi cum că ni se cade nouă ca cerbul cel însetat să alergăm la aceste izvoare dătătoare de viaţă (Ps , ) Dar să luăm aminte şi la învăţătura îngrijitorilor de pomi care ne spun că şi pomii roditori, precum şi alţi arbori, se împart în parte bărbătească şi femeiască şi cum că roadele copacilor bărbaţi se deosebesc cu forma, puţin, de roadele pomilor femeieşti Şi ai putea să vezi, zice marele Vasile, „pe finică, ceea ce o numesc femeie, că îşi lasă în jos ramurile sale ca şi cum s-ar topi de poftă spre împreunarea bărbatului, iar îngrijitorii de pomi văzând acest lucru îndată i-au mlădiţe de la pomii cei bărbăteşti şi ca pe nişte seminţe ale bărbaţilor le altoiesc la copacul cel feminin Iar finica îndată ce a primit altoirea cu mlădiţa de la bărbatul finic, îşi întoarce ramurile sale în sus spre creştere şi rodire” (Exaimeron, Op cit , vorova V, pg - ) Încă şi la smochin la fel se întâmplă lucrul Să zicem încă puţin şi despre deosebirile roadelor la diferiţi pomi roditori Cum unele goale se coc la soare, iar altele acoperite în coji, ca nucile, alunele şi altele de acest fel, cum se umplu şi se coc? Cum unora, care au rodul moale, gros le este acoperământul frunzelor precum la smochin, iar altele, cărora roadele sunt mai tari şi mai vârtoase, uşoară le este punerea înainte a frunzelor, precum la nuc, căci acela pentru neputinţă de mai mult ajutor avea trebuinţă Iar acestora şi de vătămare le-ar fi fost îmbrăcămintea cea groasă a frunzelor din pricina ce pricinuiesc miezului cojile (Exaimeron, Op cit , pg ) Iar dacă în vreo vie vom intra se cuvine a cugeta că Domnul pe Sine vie S-a numit, (Ioan , ), şi cel ce va rămâne în buciumul viei, care este Hristos, acela va aduce roadă multă, iar cel ce nu rămâne se taie şi în foc se aruncă (Ioan , ) Apoi, la pilda cu lucrătorii viei cugetând de plata celor ce numai un ceas au lucrat în vie să ne aducem aminte şi pe nimenea din cei ce vin târziu la pocăinţă să nu-i deznădăjduim Încă ne aducem aminte de cuvintele Mântuitorului nostru care zic „Vie am sădit şi am pus împrejurul ei gard” (Mat , ) şi pe sufletele oamenilor să le înţelegem, iar gard Legea cea veche şi nouă Gardul sufletelor noastre sunt şi îngerii păzitori, care pururea ne păzesc şi ca nişte garduri duhovniceşti pururea împrejurul nostru se află, spre a ne opri pe noi de la rele şi a nu lăsa pe vrăjmaşii cei văzuţi şi cei nevăzuţi de a ne face nouă rău după mărturia Scripturii ce zice: „Tăbărî-va Îngerul Domnului împrejurul celor ce se tem de Dânsul şi îi va apăra pe ei” (P Solomon , ) Şi dacă prin vie vom vedea şi araci, pentru sprijinirea şi ajutorarea ei, întru creştere şi rodire, apoi pe Patriarhi, pe Proroci, pe Apostoli şi pe dascăli să aducem întru privirea minţii noastre, care cu învăţăturile lor şi cu pilda vieţii, pururea sprijină sufletele noastre de aproape Iar dacă şi cârceii la viţa-de-vie sunt de faţă, şi aceia prin lucrarea ce o fac în vie, mult folos să ne aducă nouă Aşa şi noi de aracii cei duhovniceşti cu dragostea cea după Dumnezeu ca şi cu nişte cârcei să ne legăm şi aproape de noi să-i ţinem ascultându-le învăţătura şi supunându-ne lor întru cele spre mântuire precum ne învaţă marele Apostol Pavel, zicând: „Ascultaţi pe mai-marii voştri şi vă supuneţi lor ca celor ce priveghează pentru sufletele voastre” (Evrei , ) Şi iarăşi: „Aduceţi-vă aminte de mai-marii voştri care v-au grăit vouă cuvântul lui Dumnezeu La a căror săvârşire a vieţii privind să le urmaţi credinţa” (Evrei , ) Încă să cugetăm că rodul viţei „veseleşte inima” (Ps , ), iar la cina cea de taină pe vin întru Sângele l-a prefăcut Domnul (Luca , ) Dacă spintecă vedem frunza la vie, şi de la aceasta meşteşugul Ziditorului nostru să-l slăvim şi să cugetăm cum prin acoperirea cea cu frunze pe vătămările cele din văzduh să le întâmpine îndemânare au, iar prin rărimea spintecărilor frunzei, pe raza soarelui din destul spre coacerea strugurilor să o primească Încă vrednic de mirare este acest lucru, cum o singură apă trăgându-se prin rădăcinile arborilor, a pomilor şi a viei, în felurite chipuri le hrăneşte pe ele, căci la unele untdelemn se face, la altele vin şi alte diferite sucuri spre trebuinţă creşterii arborilor de mult folos se arată Dar fraţii mei, niciodată minunile din lumea arborilor şi a pomilor roditori nu va ajunge a le povesti Şi de aceea noi, cei prea mărginiţi întru cunoaşterea acestora cu acestea prea puţine vom încheia cuvântul nostru de azi Pentru toate cele ştiute şi cele neştiute de noi să aducem slavă şi mulţumire lui Dumnezeu, Celui ce pe toate spre folosul şi învăţătura noastră le-a făcut şi prin susţinerea, pronia şi împreună ajutorinţa Sa, pe toate le ţine şi pe toate le îngrijeşte Amin! DISCUŢII Prin anul , călătoream într-o zi cu trenul de la Paşcani spre Bacău Eram într-un compartiment de clasa I şi deodată au urcat mai mulţi ofiţeri: maiori, colonei, fel de fel, şi un plutonier cu soţia Eu stăteam liniştit; nu-i cunoşteam şi nu le ştiam nici gradele Când am făcut armata nu erau stele pe umăr, ci trese Unul dintre ei, ca să nu tacă, a făcut o glumă: „Uite, măi, popă! O să ne meargă bine! Nu ar fi bine să ne spună povestea cu Dumnezeu?” Vine spre mine şi-mi zice: — Ştii ce zic popii: că deşerturile şi constelaţiile, şi munţii, şi apele le-a făcut un moşneguţ pe care îl cheamă Dumnezeu Ia să ne spui şi nouă cum e povestea aia cu Dumnezeu — Domnilor, eu nu vă cunosc, dar vă rog să-mi spuneţi de ce nu credeţi în Dumnezeu? — Cum, nu este o absurditate să crezi în ce nu vezi? — Ţine minte ce ai spus! — Da, este mare nebunie să creadă cineva în ce nu vede! Cine l-a văzut pe Dumnezeu? — Fraţilor, eu merg până la Bacău, dar atât vă spun: dacă încep povestea cu Dumnezeu, trenul acesta trebuie să înconjoare lumea de trei ori şi nu o termin! — Ia auzi ce spune popa?! — Aţi auzit că dumnealui a spus că e mare nebunie să crezi în ce nu se vede Dacă e vorba că trebuie să discutăm, vă cer ceva Un cuvânt de onoare Nu vă supăraţi? — Să fie nebun cel ce se supără! — Ei, să începem povestea cu Dumnezeu Întâi şi întâi vă spun asta: Dumneavoastră toţi sunteţi nebuni! — Dar să vă explic de ce vă fac nebuni! În primul rând, la noi în Scripturi scrie aşa: „Zis-a cel nebun în inima sa: Nu este Dumnezeu!” (Psalmul , ; , ) În al doilea rând: Nu-i o nebunie să cred că voi aveţi minte? Dacă n-am văzut-o!? Arătaţi-mi mintea, cum este: galbenă, roşie, verde? Ce formă are: hexagonală, triunghiulară, dreptunghiulară? Cum să cred că aveţi minte, dacă nu mi-o arătaţi? Parcă voi spuneaţi că e o nebunie să crezi în ceea ce nu vezi! — Măi prostule, nu ai pus bine problema, a zis unul dintre ei către cel care m-a întrebat — De acum, eu pot să zic că dumneavoastră toţi sunteţi morţi! Dacă nu văd viaţa care este în voi!? Nu-i o nebunie să cred că aveţi viaţă? — Dar viaţa se manifestă Din manifestarea ei se crede că avem! — Da, aşa-i şi cu Dumnezeu! Dumneavoastră aveţi imaginaţie, mânie, simţire, poftă, gândire? Aţi văzut cum creşteţi? Nouă ne spune Sfânta Scriptură că omul este după chipul şi asemănarea lui Dumnezeu, dar nu după această formă trupească, ci după însuşirile sufletului Mâhnirea, întristarea, bucuria, cuvântul şi cele asemenea, toate sunt însuşiri ale sufletului Dar sufletul, l-aţi văzut vreodată? ’Poate acestea se cred fără să se vadă, nu? — Auzi, mă, la popa, ne face nebuni! Se ridică un maior-doctor şi-mi zice: — Eu operez, tai omul peste tot, dar încă nu am dat de suflet Şi cum să cred că există dacă nu am dat niciodată cu bisturiul peste el? — Dar credeţi că există durere în lumea aceasta? — Există! — Eu nu cred; e o nebunie să cred asta, dacă nu am văzut-o, nu? Parcă aşa spuneaţi dumneavoastră „că e o nebunie să crezi în ceea ce nu vezi” — Măi, am dat de dracu! Da’ e frumos! Mai spune, popă Nu este timp să vă povestesc toată discuţia care a durat vreo două ore, dar voi mai aminti încă ceva: Un ofiţer îmi zice: — Măi popă, ştiinţa a încălecat religia Uite, Uniunea Sovietică a lansat un satelit care a înconjurat pământul şi a venit înapoi jos Ce ştie religia? — Dacă o albină a ieşit din stup şi l-a înconjurat de trei ori, a făcut mare lucru? Astronomia spune că „osia” de la Carul Mare are o distanţă de ani-lumină Dar aţi ajuns voi la Alfa Centauri? Calculaţi acum ce a făcut Iuri Gagarin! Dumnezeu nu-şi arată puterea numai în lucrurile cele mari, ci şi în cele mici Se zice că într-un vârf de ac se găsesc sextalioane de atomi care au viaţă în ei, se mişcă Ei bine, cum a putut Dumnezeu să pună atâţia atomi într-un loc aşa mic? Nici nu am ştiut ce repede au trecut aceste discuţii şi numai ce suntem anunţaţi că se apropie Bacăul Le-am spus că îmi pare rău, dar nu am timp să termin povestea cu Dumnezeu pentru că trebuie să cobor Acum nu mai eram popă, ci părinte Unul dintre ei îmi zice: — Ne pare rău că nu mergi cu noi până la Bucureşti! Ce am auzit în aceste două ore, nu am auzit de când ne-a făcut mama! Să ne spui şi nouă cu cine am stat de vorbă — Abia aţi stat de vorbă cu ciobanul de la oile Mănăstirii Sihăstria! Dacă aţi sta de vorbă cu un stareţ sau cu un episcop să vă spună ei ce ştiu Dacă vreţi să vedeţi studiile mele, veniţi să vedeţi unde le-am făcut: La „Poiana Cireşului”, „Râpa lui Coroi”, „Movila lui Dubău” Au scos cireşe, bomboane; nu puteam scăpa de ei, unul m-a şi sărutat pe obraz La despărţire le-am zis: — Mergeţi sănătoşi, să ajungeţi generali, şi mă iertaţi, că abia am început povestea cu Dumnezeu! DESPRE RAI „Ceea ce ochiul n-a văzut şi urechea n-a auzit şi la inimă de om nu s-a suit, aceasta a pregătit Dumnezeu celor ce îl iubesc pe El” (I Cor, II, ) Dumnezeiasca şi sfânta Scriptură ne arată că: „Dumnezeu a sădit rai în Eden, către răsărit şi a pus acolo pe omul pe care l-a făcut” (Fac II ) Ce înseamnă Eden? La această întrebare ne răspunde Sfântul şi Marele Vasilie, zicând: „Eden, desfătare se numeşte” (Hexaimeon, Cuv despre rai, Bucureşti, , p ) Dar oare ce fel de desfătare era acolo? Trupească numai? Dar acest lucru şi a-l gândi cineva este necuviincios Altfel de desfătare trebuie să înţelegem, vrednică de Dumnezeu, ca şi sădirea să se socotească cuviincioasă lucrării lui Dumnezeu, desfătare care este potrivită sfinţilor Ascultă dar, pe cel ce zice: „Desfătează-te întru Domnul şi-ţi va da ţie cererile inimii tale” (Ps XXXVI, ) şi în alt loc: „Acolo pornirile râurilor veselesc cetatea lui Dumnezeu” (Ps XLV, ) şi pârâu al desfătării se numeşte, care hrăneşte şi creşte frumuseţea acelor saduri gândite după cea scrisă: „Râu care iese din Eden, să adape raiul” (Fac II, ) Dar ca să o înţelegem sădire adâncă a mâinii şi lucrării lui Dumnezeu să ne aducem aminte de cele zise de Domnul către ucenicii Săi în Sfânta Evanghelie: „Voi sunteţi mlădiţe şi Tatăl meu este lucrătorul”, adică ca cei ce sunteţi sădiţi de Dânsul Căci din această sădire sunt şi cei sădiţi în Casa Domnului şi care în curţile Dumnezeului nostru înfloresc (Ps XCI, ) Despre această sădire duhovnică şi Marele Pavel zice: „Eu am sădit, Apollo a udat, iar Dumnezeu a crescut” (I Cor III ) Sfântul Proroc David aseamănă pe cel drept cu pomul sădit lângă izvoarele apelor, care rodul său va da la vremea sa şi frunza lui nu va cădea” (Ps I, ) şi iarăşi când zice: „Dreptul ca finicul va înflori” (Ps CXI ) Iar dumnezeiescul şi marele Vasile zice: „Deci, învaţă-te, omule, ca din nişte învăţături ca acestea să vii întru înţelegerea raiului acestuia şi să ajungi şi tu la zorile dinaintea luminii, unde răsare lumina cunoştinţei, unde raiul desfătării s-a sădit Şi măcar de vei înţelege vreun loc trupesc primitor de sfinţi, în care toţi cei ce au strălucit pe pământ în lucruri bune că acolo petrec îndulcindu-se după vrednica răsplătire, din darul lui Dumnezeu şi din veselia cea adevărată şi fericită, nu cazi nici aşa din asemuirea cea cuviincioasă pentru rai” (Hexameiom, Cuvânt despre rai, ) Mântuitorul nostru Iisus Hristos făgăduieşte raiul tâlharului celui credincios, care era răstignit împreună cu El pe cruce, şi care crezând din inimă că El este Dumnezeu, L-a mărturisit cu gura şi I-a cerut iertare, iar El pentru mărturisirea şi rugăciunea lui i-a zis: „Astăzi vei fi cu Mine în rai” (Lc XXIII, ) Şi aceasta a spus-o ca să ne arate că Dumnezeu primeşte la pocăinţă pe om până în ultimul ceas din viaţă, dacă omul se întoarce către El din toată inima sa Vedem pe marele Apostol Pavel încă în viaţă fiind, răpit la al treilea cer, mergând în rai, unde a auzit cuvinte care nu se cuvine omului a le vorbi (II Cor XII, ) În rai este veşnică veselie, după cele scrise: „În veci se vor veseli” (Ps V, ) „În rai lumina drepţilor este de-a pururea” (Prv XIII, ) Sfinţii Părinţi ai Bisericii lui Hristos au înţeles că raiul este îndoit, simţitor şi gânditor, văzut şi nevăzut, după cum şi omul are în sine o parte văzută şi una nevăzută, adică un trup şi suflet (Sf Ioan Damaschin, Dogmatica cap XI, Despre paradis p ) Marele Vasile adeverind existenţa celor două porţi ale raiului zice: „Nici pe cele trupeşti nu le scoatem afară şi pe cele duhovniceşti le căutăm Că precum în Legea cea veche era cu adevărat şi lucru simţit, dar şi închipuire făcea celui înţeles, aşa şi raiul îl înţelegem şi trupeşte, dar îl tâlcuim şi duhovniceşte” (Hexameiron, Cuv despre rai, ) Acelaşi dumnezeiesc ierarh Vasile arăta că în rai va fi desăvârşită desfătare duhovnicească a celor cinci simţiri ale omului, adică: „a vederii, a auzului, a gustului, a mirosului, a pipăirii” (idem p ) Unii din dascălii Bisericii zic că drepţii în rai vor vorbi toate limbile cele de sub cer (Uşa pocăinţei, p - ) Acestea puţine fie zise despre rai, în cele ce urmează să aducem câteva mărturii şi despre împărăţia cerurilor Dumnezeiasca Scriptură ne arată că împărăţia cerurilor este „Împărăţia tuturor veacurilor şi stăpâneşte peste toate neamurile, după cea scrisă; Împărăţia Ta, Dumnezeule, este împărăţia a tuturor veacurilor şi stăpânia Ta întru tot neamul şi neamul” (Ps CXIV, ; C II, ; XXI, ; I Par, XXIX, ) Împărăţia cerurilor este „Împărăţia tuturor nesfârşitelor fericiri” (Uşa pocăinţei, p ) Ea este veşnică (Daniel II, ) Împărăţia cerurilor se mai numeşte şi „cetatea lui Dumnezeu” (Rv XIX, ), „Cetatea Împăratului celui Mare” (Ps ) şi „Ierusalimul ceresc” (Apoc XXI, ) Împărăţia lui Dumnezeu nu este mâncare şi băutură, ci dreptate, pace şi bucurie în Duhul Sfânt (Rom XIV, ) şi nimic necurat nu va intra în ea (Efes V, ; Gal, V ) „Împărăţia lui Dumnezeu nu stă în cuvânt, ci în putere” (I Rom Cor Iv ) Ea este înăuntrul nostru (Lc XVII, ) Pentru ca cineva să intre în împărăţia cerurilor, trebuie să se nască din apă şi din duh (In III ), să fie nevinovat precum copiii (Mat V, ), să fie sărac cu duhul, adică smerit (Mat, V, ) să sufere prigoane pentru dreptate şi pentru Hristos (Mat V - ), sărac de multe scârbe de viaţa de acum (F A XIV, ; II Cor, IV ; II ţes , ), să aibă desăvârşit jertfire de sine (Mc IX, ) şi să se silească în toată viaţa sa la lucrarea tuturor poruncilor lui Dumnezeu (Mat XI, ; XXVIII, ) Din învăţătura marelui Apostol Pavel aflăm că trupurile drepţilor după învierea cea de obşte, întru împărăţia cerurilor vor fi împodobite de Preabunul Dumnezeu cu patru mari daruri şi anume: nestricăciune, cu slavă, şi putere, şi duhovnicie (I Cor XV - ) Despre nestricăciune dumnezeiescul Apostol Pavel zice: „Seamănă-se trup stricăcios, scula-se-va trup nestricăcios” (I Cor , , ) Prin aceasta trebuie să înţelegem că trupurile drepţilor cele proslăvite de Dumnezeu după învierea cea de obşte, nu vor mai fi primitoare de nicio patimă, atât după lucrare, ca şi după putere După lucrare nu vor mai avea nicio stricăciune: boală, bătrâneţe, neputinţe sau vreo pată Iar după putere nu vor mai primi niciun fel de patimă, care ar fi supărătoare în ele sau ar putea cândva, măcar cât de puţin să le vatăme cu vreun fel de vătămare, cum se vatămă ele în acest veac; de lovire, de rană, de slăbiciune, de foame, de sete sau de oboseală Al doilea dar al trupurilor celor proslăvite după înviere va fi slava, după cea scrisă: „Seamănă-se întru necinste, scula-se-va întru slavă” (I Cor, XV ) Dumnezeieştii Părinţi spun că trupurile drepţilor după înviere vor avea slavă şi strălucire în două feluri: ca cele transparente, după cum este cristalul sau apa, sau ca cele ce au de la sineşi lumina, după cum sunt soarele şi stelele Primul fel îl adevereşte Sf Grigorie Teologul care zice că: „trupurile fericiţilor cetăţeni vor lumina întru sineşi cu strălucirea şi se vor lumina cu curăţia atâta, încât ea va fi deschisă şi cu totul văzută ochilor tuturor Şi este această alcătuire şi întocmire a trupului ca să fie fieştecare cu totul arătat şi prevăzător (transparent) la altul; după care chip, aici pe pământ nu poate fi arătat şi prevăzător nici luişi” (Uşa pocăinţei cap III, p ), iar al doilea, că vor fi nu numai transparente şi limpezi cum am zis, ci şi foarte strălucite şi foarte luminate, îl înţelegem din cuvintele Domnului nostru Iisus Hristos care zice: „Atunci drepţii vor străluci ca soarele întru împărăţia Tatălui Meu” (Mat XIII, ) Acea strălucire va izvorî raze din frumuseţea şi podoaba sufletului fiecărui drept O, câtă bucurie şi veselie va fi atunci când va vedea cineva atâta mulţime de sori adunaţi împreună într-un loc! Căci dacă numai un singur soare aduce atâta veselie ochilor omeneşti, ce va fi oare atunci când vor apare în faţa ochilor oamenilor milioane de milioane de sori ca aceştia? Unii din Sfinţii Părinţi au îndrăznit să zică: „Că dacă numai un singur trup al unui drept se va coborî din cele cereşti pe pământ, negreşit că cu strălucirea lui ar acoperi toate stelele şi soarele” (Uşa pocăinţei, cap , p ) Al treilea dar al trupurilor drepţilor întru împărăţia cerurilor va fi puterea după mărturia care zice: „Seamănă-se întru slăbiciune, scula-se-va întru putere” (Cor XV, ) Unii din sfinţii teologi arată că atât de mare va fi puterea şi tăria acelor sfinţi încât şi cel mai mic dintre ei va putea să clatine toată lumea aceasta ca pe un glob uşor, lesne de purtat şi de mişcat Aceste trupuri ale drepţilor, după înviere nici de foc nu se vor arde, nici de ape nu se vor îneca, nici de sabia unui tiran nu se vor putea tăia şi niciun fel de armă nu-i vor putea vătăma Nici foamea, setea, osteneala nu-i vor putea birui Iar al patrulea dar al trupurilor drepţilor după înviere este duhovnicia şi sfinţenia după cea scrisă: „Seamănă-se trup firesc, scula-se-va trup duhovnicesc” (I Cor, XV, ) Atât de uşoare, de subţiri, şi de lesne mişcătoare vor fi aceste trupuri duhovniceşti ale drepţilor după înviere, încât cu nimic nu se vor deosebi de duhuri şi îngeri Acest dar duhovnicesc atâta stăpânire şi putere va da drepţilor încât vor putea să se mişte şi să se mute din loc în loc cu iuţeala fulgerului Această mişcare grabnică a trupurilor duhovniceşti Solomon o aseamănă cu mişcarea scânteilor focului zicând: „Ca scânteia pe paie vor fugi” (Înţelep Lui Solomon III, ) Iar Iezechil prorocul le aseamănă cu razele fulgerului zicând: „Şi fiarele mergeau şi se învârteau ca o vedere de fulger” (I, ) Fericitul Augustin arată că atât de iute va fi mişcarea acelor trupuri duhovniceşti ale drepţilor, încât şi pe mişcările gândurilor minţii le va covârşi, zicând: „Unde voieşte Duhul, acolo şi trupul este de faţă, căci într-o clipă de vreme vor putea drepţii cu aceste trupuri duhovniceşti şi proslăvite să se suie în cer, să se pogoare în iad sau să ajungă la marginile pământului (Uşa pocăinţei, cap III, P, - ) Dar fiindcă la începutul acestei predici ne-a fost nouă cuvântul despre rai, şi pentru a ne da noi seama cât de negrăită este slava şi bucuria cea duhovnicească a celor ce au ajuns acolo prin darul şi mila lui Dumnezeu vom însemna aici o istorie sfântă în această privinţă: „Era într-o chinovie un monah foarte evlavios în cele dumnezeieşti şi împlinitor a toată fapta bună şi care auzind de acest stih al prorocului David: „O mie de ani înainte ochilor Tăi, Doamne, ca ziua de ieri care a trecut”, a cercat de multe ori în mintea sa aceste cuvinte, dar nu putea să le înţeleagă Şi fiindcă în acea mănăstire nu era niciun dascăl învăţat pe care să-l întrebe despre aceste cuvinte, a făcut rugăciune strălucitoare către Domnul ca să-i descopere înţelesul stihului Şi aşa rugându-se de multe ori, l-a ascultat Domnul cel ce face voia celor ce se tem de el şi într-o zi, după ce s-a citit pravila Utreniei şi toţi fraţii s-au dus la chiliile lor, a rămas numai el în biserică şi se ruga ca de obicei Dar atunci vede un vultur frumos, mai presus de fire, zburând prin biserică şi apropiindu-se adesea de el Monahul s-a bucurat de o aşa frumuseţe şi voia să-l prindă, dar vulturul câte puţin se depărta, iar monahul îl urmărea, pentru că el nu zbura la înălţime mare, ca ceilalţi vulturi, ci aproape de pământ şi l-a urmărit până ce a ajuns într-o pădure ce era aproape de mănăstire După ce a intrat într-un loc ascuns al pădurii, a început vulturul să cânte o melodie aşa de plăcută şi îndulcitoare, încât a rămas monahul într-o uimire minunată din pricina dulceţii acelei cântări, cugetând cu negrăită veselie la glăsuirea cea dulce din rai şi fiind atât de atras de frumuseţea cântării vulturului, prin darul lui Dumnezeu a primit atâta putere şi voinţă încât nu simţea nici osteneala, nici foamea, nici setea, nici frigul, nici altă nevoie a trupului Şi s-a făcut întru sine atâta schimbare încât se simţea ca şi cum ar fi chiar în rai şi aşa asculta îngereasca cântare, care a durat timp de de ani După terminarea cântării îngerul care se arătase sub acest chip s-a înălţat la ceruri, iar monahul venindu-şi întru sine s-a întors la mănăstire, crezând că numai un ceas a lipsit de acolo şi ajungând la mănăstire portarul l-a întrebat de unde este Atunci el s-a mirat cum de nu-l cunoaşte şi-i zise: „Eu sunt veşmântarul cutare, nu mă ştii?” Portarul a socotit că este ieşit din minţi şi a zis către dânsul: „Du-te în drumul tău, că noi nu avem veşmântar Pe tine nu te-am văzut niciodată, nici nu ai intrat cândva în această mănăstire” Iar monahul spăimântându-se i-a spus lui toate rânduielile chinoviei şi numele fraţilor Apoi, ducându-se la egumen şi spunându-i cele întâmplate acesta i-a adunat pe toţi, dar pe niciunul nu a cunoscut dintre aceia pe care-i ştia Deci a zis către dânşii cu spaimă: „Mă mir şi nu mă dumiresc fraţilor cum s-a făcut această schimbare? Într-un ceas în care am lipsit să se schimbe feţele voastre încât să nu mai cunosc pe nimeni dintre voi şi nici pe mine? Martor îmi este Dumnezeu că nu a trecut decât un ceas de când am ieşit din mănăstire, după ce am citit pravila Utreniei şi era egumen cutare, proiestoşi cutare şi fraţi cutare Atunci egumenul cercetând condica unde erau scrise numele fraţilor a cunoscut că din vremea aceea au trecut de ani şi au început a-l întreba pe monah ce fel de om este şi ce fel de fapte bune a săvârşit ca să cunoască cum s-a învrednicit de la Dumnezeu de un asemenea har El a răspuns: „Nu ştiu vreo altă faptă bună întru mine, decât numai că am avut totdeauna ascultare către proiestoşi şi dragoste desăvârşită către fraţi şi n-am smintit pe vreunul vreodată Dar mai ales am avut multă dragoste şi evlavie către Preacurata Stăpână şi în fiecare zi citeam icoasele ei” Apoi le-am povestit toate cu de-amănuntul, precum şi întâmplarea cu vulturul Ei ascultând au înţeles taina şi plângând de bucurie l-au sărutat şi-l priveau ca pe o zidire cerească, şi nu pământească, căci şi cuvintele lui păreau într-adevăr dumnezeieşti, şi nu omeneşti Atunci a zis egumenul: „Dă slavă Preaputernicului Dumnezeu care te-a învrednicit de o asemenea primire minunată, pe care nu a mai văzut-o altul în acest chip, în această lume vremelnică şi deşartă şi ai înţeles cu fapta o parte din acea cerească şi dulce cântare şi nespusă veselie Cunoaşte dar, fratele nostru, că trei sute de ani ai fost în această uimire şi ţie ţi s-a părut numai un ceas Atâta bucurie şi veselie vor simţi sfinţii în rai, făcându-se părtaşi acelei fericite desfătări a Preasfintei şi de viaţă dătătoarei Treimi, încât li se vor părea o mie de ani ca o zi, după cuvântul lui David Prorocul, căruia tu ai dorit să-i pricepi înţelesul” Acestea auzind monahul a cunoscut adevărul şi slăvind pe Dumnezeu a plâns bucurându-se şi a cerut să se împărtăşească cu Sfântul Trup şi Sânge al Mântuitorului nostru Şi împărtăşindu-se cu dumnezeieştile Taine cu multă evlavie a zis acesta: „Acum slobozeşte pe robul Tău Stăpâne ” Şi îndată şi-a dat sufletul său cel sfânt în mâinile lui Dumnezeu (Mântuirea păcătoşilor cap XXI, Despre negrăita slavă a raiului, p ) Iubiţii mei, Părinţi şi fraţi, nu pot fără de suspin să scriu acestea, gândind cât de mare a fost mila şi îndurarea Preabunului Dumnezeu pentru cei ce-L iubesc pe El şi au mijlocitoare către îndurarea Lui, pe Preasfânta şi Preacurata Sa Maică, prin ale căreia preaputernice rugăciuni şi acest preafericit monah ce a gustat încă din veacul de acum din fericirea şi veselia cea negrăită a raiului, pe care nimeni din oameni nu o poate povesti după mărturia marelui Apostol Pavel, care a fost răpit până la al treilea cer, şi a fost dus în rai, unde a auzit cuvinte care nu stă cu putinţă omului să le vorbească (II Cor, XII, ) Iar acum închei spre sfârşit venind cuvântul nostru despre rai, voiesc a încheia cu cuvintele Marelui Vasile, care zice: „De eşti dar trupesc şi mare socoteşti îndulcirea cea din cele simţite, să ai închipuirea aceea a raiului celui trupesc şi săturarea cea preadulce şi te sârguieşte către acestea, fiindcă acolo vei afla dare de desfătare neîncetată, iar de eşti duhovnicesc şi cugeţi mai înalt decât îndulcirile cele trupeşti, suie-te cu gândul tău către frumuseţile îngerilor, învaţă-te cu de-amănuntul cu roadele dreptăţii cele ce sunt întru dânşii Vezi râul lui Dumnezeu cel plin de ape (Ps XLV, ) şi ale cărei porniri veselesc cetatea lui Dumnezeu (Evr XI, ) şi al cărui meşter şi ziditor este Dumnezeu, prin acea cetate curge râul acesta al lui Dumnezeu care se începe din Eden (Desfătare) şi care adapă raiul” (Hexameiron, Cuvânt despre rai p ) De care şi noi nevrednicii şi păcătoşii să ne învrednicim cu mila şi îndurarea lui Iisus Hristos Dumnezeul nostru Amin DESPRE IAD „Şi în iad ridicându-şi ochii, fiind în chinuri, el a văzut de departe pe A vraani şi pe Lazăr în sânul lui” (Lc XVI, ) O carte veche şi foarte folositoare de suflet, ne sfătuieşte să ne pogorâm adesea cu mintea noastră în adâncul iadului, pentru ca prin această cugetare să ne suim la cer Iată dar, ce spune această Carte sfântă: „toţi oamenii care locuiesc în toate părţile lumii acesteia să se pogoare în locul iadului cu mintea lor, trăind, ca să nu se pogoare la iad murind” Şi iarăşi: „Dacă doreşti din toată inima ta să te sui la cer, pogoară-te mai întâi la iad ” (Uşa pocăinţei din greceşte de Dositei, Mitropolitul Ungrovlahiei, , -l ) Acum fiindcă despre ea ne este cuvântul este bine să arătăm mai întâi cu mărturiile Sfintei Scripturi, ce este iadul şi câte feluri de munci cuprinde el Dumnezeiasca Scriptură ne arată nouă că iadul este loc de chin şi de osândă (Mat XIII ; Lc XVI ) Iar în ceea ce priveşte felurimea şi deosebirea muncilor celor ce sunt în iad, tot din mărturiile Sfintei Scripturi aflăm că: în iad este focul cel nestins şi viermii cei neadormiţi, după cele scrise: „Unde viermele nu doarme şi focul nu se stinge” (Marcu IX, , ) În iad suferă şi trupul şi sufletul după cele scrise: „Iar dacă ochiul tău cel drept te sminteşte pe tine, scoate-l şi aruncă-l de la tine, căci mai de folos îţi este ţie să piară unul din mădularele tale decât tot trupul să fie aruncat în gheenă” (Mat, V, ; XVIII ) În iad este pedeapsă veşnică şi foc veşnic, după mărturia Sfintei Scripturi care zice: „Iar dacă mâna ta sau piciorul tău te sminteşte taie-l şi aruncă-l de la tine, că mai bine este pentru tine să intri în viaţă ciung sau şchiop, decât având amândouă mâinile şi picioarele şi să fii aruncat în focul cel veşnic” (Mat , XVIII, , XV, , Iuda VII) În iad este foc şi pucioasă (Apoc XX ), în iad este foc nestins şi vierme neadormit, după mărturia care zice: „şi vor ieşi şi vor vedea stârvurile oamenilor care au călcat poruncile Mele, că viermele lor nu va muri şi focul lor nu se va stinge şi vor fi priveală la tot trupul” (Isaia LXVI, ; Mat, III, ; Lc III ) În iad este foc mistuitor (Evr X, ); în iad este cuptor veşnic, plângerea şi scrâşnirea dinţilor (Mat XIII, ) În iad este gheena focului (Mat V, ; X ; XVIII ) În iad este tartar, adică frig şi ger nesuferit (II Petru , Iuda XVI) În iad este întuneric (Iuda , Iov, X, , , In XII , ; Rom , XIII ) În iad este putoare nesuferită (Isaia XXXIV, ; In XI, ) În iad este plângere după mărturia care zice: „Vai vouă care râdeţi acum, că veţi plânge” (Lc VII, ) În iad este foamete nesuferită, după cele scrise: „şi vor flămânzi ca şi câinii” (Ps ) şi va fi poporul ca de foc ars: „Omului de fratele său nu-i va fi milă şi nu se va sătura omul mâncând carnea braţului său” (Isaia IX, ) În iad este foc şi vierme neadormit după cum arată Sf Scriptură zicând: „Răsplătirea celui necredincios este foc şi vierme” (Despre acest vierme şi foc nestins a zis Domnul nostru Iisus Hristos): „Unde viermele lor nu doarme şi focul lor nu se stinge” (Mat III, - ) De asemenea Sf Vasile cel Mare spune despre aceşti viermi aşa: „Cum că vor fi în iad un fel de viermi otrăvitori şi mâncători de trupuri, care fără de săturare mănâncă şi niciodată nu-şi umplu pântecele lor şi mai ales când mănâncă pricinuiesc omului dureri nesuferite (Tâlcuire la Ps ) În iad este deznădejde, căci după mărturia Sf Scripturi vreme de mântuire nu va mai fi, deoarece pentru cei nepocăiţi şi nepregătiţi s-a închis uşa milostivirii lui Dumnezeu (Mat ) În iad este veşnicie, adică chinuire fără de margini Veşnicia chinurilor iadului o arată în puţine cuvinte prorocul lui Dumnezeu Ieremia, zicând: „Întru pierzare în veci vei fi, zice Domnul” (Ierem , XXI, ) La această veşnicie a chinurilor muncilor iadului cugetă şi dumnezeiescul şi marele proroc David când zice: „Gândit-am la zilele cele de mult şi de anii cei veşnici mi-am adus aminte” (Ps , ) Dar această veşnicie a muncilor iadului a arătat-o luminat – mai presus de toţi sfinţii – însuşi Domnul Dumnezeu şi Mântuitorul nostru Iisus Hristos când a zis: „Duceţi-vă de la mine blestemaţilor în focul veşnic, care este gătit diavolului şi îngerilor lui” şi iarăşi: „Şi vor merge aceştia (adică păcătoşii) în muncă veşnică” (Mat , ) Aşadar, fraţilor, după ce am arătat pe scurt cu mărturii din dumnezeiasca scriptură câte feluri de munci are iadul este bine să răspundem la întrebarea: ce este iadul? La această întrebare răspundem cu mărturia unui dascăl al Bisericii lui Hristos, care ne spune: „Iadul este ţara morţii, împărăţia dracilor, a cărei poartă este deznădăjduirea: curte, sunt legăturile; ferestre, întunericul; masa, reaua împuţiciune şi putoare nesuferită, mâncarea, foamea, băutura, setea; ceasornic, plânsul; aşternut, văpaia; orânduială, tulburarea cea fără de rânduială a prăpăstiilor celor groaznice Iadul este ţara amară şi plină de tânguire, de vaiete şi plângere neîncetată şi chinuire fără de sfârşit Iadul este ţara prea înfricoşată, latură de care pururea se cade să fugim Iadul este pământ al întristării, pământ al mâhniciunii, al uitării şi al scârbelor celor neîncetate Iadul este lac fără fund, pururea purtător de moarte, întru care focul nu se stinge în veac Iadul este frig prea rece şi ger nemaipomenit, care cu iuţeala lui pătrunde prin toate oasele oamenilor ce se chinuiesc acolo Iadul este vierme neadormit, întuneric, pipăit, putoare nesuferită, bătaie neîncetată, întru care ciocanele dracilor nu încetează a lovi pe cei osândiţi împreună cu ei Iadul este cutremur şi groază nepovestită întru vederea feţelor diavolilor celor preaînfricoşate şi groaznice şi întru auzirea şuierăturilor balaurilor celor de foc care înoată prin ape Iadul este deznădejdea desăvârşită de bine şi desfătare Iadul este adunarea tuturor muncilor celor negrăite şi nesuferite şi lipsirea de toate bunătăţile şi bucuriile Iadul este locul cel nesuferit, plin de chinuri nemaiauzite şi nemaipomenite, peste care diavolul şi dracii lui împărătesc şi unde muncesc ei şi toţi vrăjmaşii lui Dumnezeu, oamenii cei păcătoşi care au fost acolo osândiţi, ca veşnic să se chinuiască cu dracii Iadul este acolo unde şarpele cel vechi şi balaurul cel căzut din cer se chinuiesc veşnic de urgia lui Dumnezeu (Apoc XX, , ; II Petru II, ; Iuda I, ) Iadul este acolo unde balaurul, satana împărăţeşte şi împreună cu el cei păcătoşi se ard şi se chinuiesc după dreapta mânie a Atotţiitorului Dumnezeu; în iad vicleanul şarpe nu încetează a muşca pe cei supuşi lui Acela pentru viclenia lui în şarpe s-a schimbat; şarpe s-a chemat pentru sălbăticia de a vătăma, leu răcnind se numeşte pentru mărimea puterii lui de a face rău celor împreună cu el Demon se numeşte şi pentru neîmblânzirea mâniei; diavol se porecleşte (Uşa pocăinţei - ) Şi acum, fiindcă am amintit mai sus de focul cel nestins şi veşnic al iadului, trebuie să ştim că prima chinuire în iad este acel foc atât de cumplit faţă de focul din lumea aceasta pe cât este deosebirea dintre focul cel puternic pentru un mare cuptor faţă de un foc pe care îl vedem zugrăvit cu vopsele undeva pe vreun perete Focul cel veşnic se deosebeşte de cel din lumea aceasta prin trei însuşiri: este întunecat şi nu are niciun fel de lumină în el, ci numai arde; nu se aprinde din uscături sau lemne, ci nematerialnic, munceşte foarte; niciodată nu se stinge, nici scade (Mântuirea păcătoşilor, cap XXII, p - ) A doua muncă în iad este gheaţa şi frigul Dracii vor scoate pe păcătoşi din foc ca să-i arunce în tartar, care este un iezer fără fund de apă îngheţată şi foarte rece Aceasta este scrâşnirea dinţilor de care vorbeşte Sfânta Scriptură A treia pedeapsă este mirosul Acolo se adună împuţiciunile cele spurcate şi necurate din toată lumea Atât de rău este mirosul în iad încât dacă ar fi cu putinţă să fie aici, în lume vreunul din cei osândiţi în iad s-ar molipsi tot aerul şi ar omorî lumea Cine se îndoieşte de acest adevăr să citească în cartea ce se cheamă „Oglinda Pildelor”, unde se arată că doi fraţi după trup, se aflau sub povăţuirea unui duhovnic, care adesea le vorbea despre pedepsele iadului, de care s-a înfricoşat unul din fraţi şi ca să se mântuiască s-a făcut călugăr, iar celălalt necrezând asemenea cuvinte, a rămas în lume vieţuind în diferite păcate Iar acesta după puţini ani a ajuns la sfârşitul vieţii lui Atunci fratele său – monahul – venind la el l-a rugat ca după moarte să-i spună şi lui cum se află acolo şi dacă cu adevărat muncile iadului sunt aşa de grele după cum se spune Dar, într-o noapte – nu mult după moartea fratelui său ce vieţuise în lume – s-a arătat acesta fratelui său, iar monahul a întrebat: „te rog fratele meu, spune-mi adevărul, oare în iad sunt chiar atât de înfricoşate muncile precum zic cărţile noastre sau le-a scris numai ca să ne înfricoşeze?” Atunci fratele său cel ce murise i-a răspuns: „De mii de ori sunt mai cumplite muncile decât s-au scris Căci toate limbile nu ajung să povestească aceste chinuri groaznice” Fratele i-a răspuns lui: „Dar cu care simţire voieşti să înţelegi?” Monahul i-a răspuns: „Eu sunt prea mic la suflet şi mă tem că nu cumva să mor, dar dacă voi vedea cu ochii sau voi pipăi cu mâinile voi înţelege, fă-mi dar să miros puţin” Atunci cel ce i s-a arătat a scuturat haina sa şi a ieşit atâta miros din ea încât monahii mănăstirii acelea nu mai puteau răbda, ci umblau încoace şi încolo ca nişte ieşiţi din minţi De aceea, au plecat din acel loc departe şi au zidit altă mănăstire A patra muncă este vederea: aici păcătoşii sunt pedepsiţi prin vederea întunecatelor feţe ale dracilor, care sunt atât de urâte şi de înfricoşate încât dacă ai putea să vezi unul din ei venind spre tine şi dacă lângă tine ar fi o prăpastie adâncă de de stânjeni sau un cuptor aprins, mai lesne ai voi să cazi în prăpastie sau să arzi în cuptor cu totul decât să vezi faţa lui A cincea muncă este foamea cea cumplită şi setea cea nemăsurată de care s-a amintit A şasea muncă este a viermelui cel neadormit al conştiinţei A şaptea muncă este legătura şi întunericul cel mai din afară A opta muncă este deznădăjduirea şi mâhnirea cea veşnică Iar a noua muncă este veşnicia chinurilor iadului Pentru ca cineva să-şi dea seama despre această veşnicie, să se gândească astfel: dacă ar fi un munte de nisip, al cărui vârf ajunge până la cer şi dacă s-ar lua în fiecare zi câte un fir din acel nemărginit şi nenumărat nisip, tot s-ar isprăvi într-o vreme, dar iadul nu are sfârşit Sau dacă un înger al Domnului s-ar pogorî din cer ca să ia în fiecare an câte o picătură de apă din toate oceanele şi mările lumii acesteia, tot s-ar fi terminat odată cât de târziu apele lumii, dar muncile iadului nu au sfârşit Pentru a ne putea da seama mai bine de nesuferitele chinuri ale iadului, vom însemna aici, spre sfârşitul predicii o istorioară, după cum urmează: „În Sfântul Munte Athos, un călugăr fiind bolnav şi paralizat de mai mulţi ani şi-a pierdut răbdarea în boala sa îndelungată şi a început a se ruga Preamilostivului Dumnezeu să-i scurteze viaţa sa cea chinuită de boală Atunci Preabunul Dumnezeu a trimis la el un înger al Său care i-a zis: „O, părinte! Domnul în îndurarea lui a auzit rugăciunea ta El îţi scurtează viaţa aceasta pământească, dar cu condiţia ca pentru un an ce mai ai de suferit pe pământ şi pentru a te curăţi de păcatele tale prin această boală, să mergi să stai trei ceasuri în iad” La cuvântul îngerului, monahul a zis: „Să mai zac eu un an pe pământ, e un timp foarte lung Mai bine voiesc să sufăr trei ore în iad” Şi la aceste cuvinte ale lui, îngerul i-a luat sufletul şi l-a dus în iad, apoi s-a retras lăsându-l acolo, mângâindu-l cu vorba, că peste trei ore, îl va cerceta După plecarea sfântului înger de la el, a fost cuprins deodată de întunericul ce domnea pretutindenea, de lipsa de spaţiu, vuietul suspinelor sfâşietoare ale păcătoşilor, care ajungeau până la el, vederea feţelor dracilor infernali, vuietul focului care ardea cu nesuferită fierbinţeală şi celelalte negrăite munci, care-l înconjurau din toate părţile, îl făcu să strige cu groază milă şi ajutor de la Dumnezeu Dar de nicăieri nu primea niciun răspuns la strigătele sale disperate Lui i se părea că au trecut sute de ani de când se chinuieşte acolo şi văzând că de nicăieri nu-i vine niciun ajutor, a început a geme şi a scrâşni din dinţi de durere Dar nimeni nu-i asculta gemetele sale, fiindcă toţi cei închişi în acele groaznice munci, erau preocupaţi de propria lor chinuire Fiind el în aceste chinuri şi deznădejde de a mai scăpa, deodată s-a făcut o lumină mare şi îngerul Domnului apăru vesel şi apropiindu-se de chinuitul monah îl întrebă: „Ei bine, frate, cum te afli?” Monahul i-a răspuns: „Niciodată n-aş fi crezut că un înger poate minţi” „Ce voieşti să zici?” întrebă îngerul „Cum, răspunse monahul, oare nu mi-ai promis că mă vei scoate de aici după trei ore, dar iată că am petrecut aici sute de ani în aceste chinuri groaznice” „Ce zici, frate, sute de ani?” l-a întrebat îngerul cu un zâmbet ceresc O oră a trecut numai de când te-am părăsit şi mai ai încă de stat două ore aici” „Două ore, strigă chinuitul monah de groază, două ore? Este oare cu putinţă să fi trecut numai o oră? Oh, nu mai pot suporta această muncă, nu mai am putere De se poate şi de este bunăvoinţă a lui Dumnezeu, te rog, scoate-mă de aici, căci voiesc să sufăr pe pământ ani şi sute de ani, chiar până la ziua judecăţii celei de apoi, la a doua venire a Domnului, numai te rog, scapă-mă de aici Fie-ţi milă de mine şi nu mă lăsa aici” – zise gemând cu mare disperare chinuitul monah – întinzându-şi mâinile către îngerul luminii Atunci îngerul a zis: „Fiindcă Dumnezeu e părintele îndurărilor şi al mângâierii, îşi arată bunătatea sa cea fără de margini asupra ta, dar tu să nu uiţi de acum înainte ca să povesteşti şi altora cât de crude şi necruţătoare sunt muncile gheenei” (Viaţa repausaţilor noştri, trad de Ioasif Mitropolitul Ungrovlahiei, Buc , p ) Fiindcă unora li s-a părut că sânul lui Avraam ar fi undeva în iad şi că sfinţii şi drepţii dinaintea venirii Domnului nostru Iisus Hristos nu au fost legaţi în iad, am socotit de cuviinţă să arăt că: „Sânul lui Avraam” îl vor moşteni sfinţii lui Dumnezeu în împărăţia cerurilor, după judecata de apoi şi că Sf Evanghelie pune cele viitoare la prezent, despre care iată ce spune Nichifor Teotoke: „Ar însemna ca prin pilda aceasta a bogatului şi „a săracului Lazăr” a grăit Domnul ca pentru lucru ce ar fi acum De fapt a vorbit pentru cele ce vor să fie, căci „sânul lui Avraam”, după învierea cea de obşte şi după judecata cea de apoi, îl vor moşteni sfinţii şi drepţii lui Dumnezeu” (Kiriacodromion, Tâlcuire la Evanghelia cea de la Luca, a Duminicii a XXII-a după Rusalii, Buc , ) Iar acum că sfinţii lui Dumnezeu, patriarhii, prorocii şi drepţii cei de până la venirea Mântuitorului au fost legaţi şi ţinuţi în iad împreună cu ceilalţi osândiţi, ceea ce se adevereşte luminat de Sf Epifanie al Ciprului, care zice: „Acolo în iad era Adam, cel dintâi zidit şi întâi născut, mai dedesubt era Abel, cel întâi mort şi întâiul drept păstor şi chipul nedreptei junghieri al lui Hristos, Păstorului Acolo, Noe, chipul lui, ziditorul Marelui Chivot, ceea ce pe toate neamurile cele ca nişte hiare din potopul păgânătăţii prin porumbiţă – adică prin Sf Duh – le-a mântuit, şi pe întunecatul corb din aceasta l-a izgonit Acolo era Avraam, părintele şi jertfitorul lui Hristos, cel ce prin cuţit, fără de cuţit împreună şi prin moarte fără de moarte a jertfit lui Dumnezeu jertfă preafericită Acolo era legat Isaac, cel ce demult s-a făcut legat sus de Avraam spre închipuirea lui Hristos Acolo era Iacob, în iad, mâhnit jos cel mai înainte mâhnit sus pentru Iosif Acolo era Iosif, cel ce a fost legat în temniţă în Egipt spre închipuirea lui Hristos, stăpânului celui legat pentru noi Acolo era Moise, jos întru cele întunecate, cel ce cândva era în sicriaş, întru cele întunecate sus Acolo era Daniil în groapă, în iad, cel ce era oarecând în groapa leilor sus Acolo Ieremia ca în groapa tinei, în groapa iadului şi a stricăciunii morţii Acolo în chinul iadului celui primitor atoată lumea zăcea Iona, spre închipuirea lui Hristos celui veşnic şi mai înainte de veci Şi încă acolo era David, dumnezeiescul Părinte, dintru care este Hristos după trup şi ce zic David şi Solomon şi Iona, acolo era şi însuşi marele Ioan, cel mai mare decât toţi prorocii, care într-un pântece întunecos a propovăduit pe Hristos celor din iad Îndoitul Mergător înainte şi propovăduitor al celor vii şi al celor morţi Cela ce din temniţa lui Irod s-a trimis în temniţa morţii cea a toată lumea şi a iadului, adică a celor ce dormeau din veac drepţi şi nedrepţi” (Cuvânt la îngroparea dumnezeiescului trup al Dumnezeului şi Mântuitorului nostru Iisus Hristos în sfânta şi marea Sâmbătă; Vieţile Sfinţilor martie, M-rea Neamţ, , p ) Am făcut această însemnare ca să arăt că pogorârea Mântuitorului la iad nu s-a făcut numai pentru cei păcătoşi, ci şi pentru sfinţii lui Dumnezeu, care zăceau legaţi în iad din cauza păcatului strămoşesc, prin care a intrat moartea în neamul omenesc Am însemnat aici puţine din multele mărturii ale Sf Scripturi şi ale altor cărţi sfinte, scrise de Sf Părinţi despre negrăitele şi nesuferitele chinuri ale iadului de care ni se cade nouă să ne aducem aminte mereu, pentru a nu greşi Căci mărturia Sf Ioan Gură de Aur: „Toţi cei ce cugetă la gheenă nu vor intra în ea şi toţi cei ce uită gheena, de ea nu vor scăpa” (Împărţirea de grâu, cuv la Judecata ce va să fie, Buzău, , p ) Amin PENTRU CE PRICINĂ A ÎNGĂDUIT DUMNEZEU PE SATANA SĂ LUPTE CU CREŞTINII „Căci lupta noastră nu este împotriva trupului şi a sângelui, ci împotriva începătorilor, împotriva stăpâniilor, împotriva stăpânitorilor, întunericului acestui veac, împotriva duhurilor răutăţii, care sunt în văzduhuri” (Efeseni , ) De nu se va arăta vrăjmaşul, nici ostaşii cei viteji şi prieteni ai împăratului nu se vor cunoaşte, şi de nu ar fi luptă şi război, nu ar fi izbândă, nici cunună, nici plată Drept aceea Hristos a slobozit pe Satana ca un vrăjmaş şi începător de războaie şi luptător să se bată şi să lupte în toate zilele cu creştinii, ca aceştia din urmă să se arate biruitori, „să calce peste şerpi şi peste scorpii”, adică peste toate meşteşugurile diavolului şi peste toată puterea lui Deci, fiind diavolul vrăjmaş şi luptător şi supărător se cunosc şi prietenii, şi biruitorii, şi vitejii întru credinţa lui Hristos şi fiecare îşi va lua cununa lui, cinstea şi plată să după biruinţa ce a făcut Şi pentru a înţelege mai bine cum încearcă diavolul să înşele pe om, am să vă spun o istorioară: Un călugăr din Sfântul Munte Athos, anume Avva Ilarion, s-a rugat mult timp lui Dumnezeu să-i arate cum înşală diavolul pe om şi-l duce la împărăţia sa (la iad) Într-o noapte, stând la rugăciune, a auzit pe cineva bătând la uşă şi zicând: „Blagosloveşte, părinte!” El a răspuns: „Domnul” Atunci a intrat în chilia sa un călugăr, tânăr şi frumos cu stea în frunte A crezut că este Hristos şi i-a zis: „Doamne, ai venit să-mi iei sufletul!” A răspuns tânărul: „Eu nu sunt Hristos, ci sluga Lui, îngerul păzitor al vieţii tale, iar Domnul ascultând rugăciunea ta m-a trimis să-ţi arăt cum înşală diavolul pe om Ia-ţi epitrahilul, Sfânta Cruce şi vino cu mine” Nu departe de mine era o poiană mare şi frumoasă Fiind pe vremea secerişului, afară era lună plină aşa încât se vedea foarte bine Îngerul îl însoţeşte până la marginea acelei poieni, îl aşază lângă un brad şi îi zice: „Părinte sfinte, stai aici şi fii cu luare-aminte la tot ce se va petrece Nu-ţi fie frică, Eu sunt cu sfinţia ta!” Îngerul se retrage lăsând pe Avva Ilarion singur În cel moment călugărul observă că din văzduh coboară un jilţ mare ca de foc şi se aşază în mijlocul poienii; după care apare Satana cu patru perechi de coarne, cu un codârlău lung de şaptezeci de stânjeni, cu un balaur în loc de coroană, cu un alt balaur în loc de toiag de împărat al iadului, cu un picior de cămilă, cu altul de porc mistreţ Urât, grozav de urât ! Se aşază pe jilţul său, bate de trei ori din palme şi se umple poiana de o mare mulţime de diavoli, companii, batalioane, regimente, fără de număr, nu putea mintea omenească să-i cuprindă Apar de-a dreapta şi de-a stânga alţi doi: unul cu o spinare lată, altul cu o japă (nuia) de foc în mână Se ridică Satana şi le zice: „Toate gloatele drăceşti să fiţi cu luare-aminte! V-am adunat aici în miez de noapte ca să ieşiţi la raport şi să-mi spuneţi cum înşelaţi voi pe oameni şi-i aduceţi la împărăţia mea, iar cel care îmi dă un sfat ce mă loveşte în gândire am să-l pun trei minute împărat al iadului Poftiţi la raport!!! Din marea mulţime iese în faţă un drăcuşor mai tinerel, cu două perechi de coarne, cu un barbişon ascuţit şi-i zice: — Să trăieşti, întunecimea ta! — Cum te cheamă, băiete? — Aghiuţă — Ia să-mi spui, cum înşeli tu pe oameni şi-i aduci la împărăţia mea! — Eu îi spun la om aşa: Măi omule, este Dumnezeu, sunt draci, este iad, este Rai, este muncă pentru păcat, este plată pentru fapta bună, roagă-te, posteşte, mergi la biserică, dar nu te strica nici cu mine! Mai vino şi la crâşmă, baluri, discoteci, televizor, nunţi cu lăutari De, doar trebuie să-ţi trăieşti şi viaţa aceasta — Şi ai înşelat pe mulţi? — Pe mulţi am înşelat În loc să-l laude, satana îi zice: — Prostule, pe cei mai proşti ca tine ai înşelat Tu îi spui la om ca să facă fapta bună, dar să nu se strice nici cu diavolul şi ştiu că te ascultă mulţi, însă mergând şi la biserică, aude cuvântul lui Dumnezeu care zice: „Nu poţi sluji la doi domni, şi lui Dumnezeu şi mamonei” sau: „În ce te va găsi moartea, în aceea vei fi judecat” Auzind acestea, pune început bun: lasă păcatele, se spovedeşte, îşi împlineşte canonul, face fapta bună după putere şi l-ai pierdut Deci, numai pe cei mai proşti ca tine i-ai înşelat! Nu-i bun sfatul tău Îi zice la cel cu spinare lată: „Ia-l în spate!” Iar la cel cu japa de foc: „Dă-i, dă-i, dă-i trimite-l în gheenă Nu-i bun sfatul lui, prea puţini a înşelat Altcineva să vină la raport” Apare al doilea şi-i zice: — Să trăieşti, întunecimea ta!!! — Cum te cheamă, băiete? — Scărăbuţă — Ia să-mi spui tu cum înşeli pe oameni? — Eu îi spun aşa: Măi omule, nu există Dumnezeu, nu sunt draci, nu este Rai Nu este iad, nu este plată pentru fapta bună, nu este muncă pentru păcate Aici e totul: şi Raiul, şi iadul Cine a văzut pe Dumnezeu? Cine a înviat din morţi ca să-ţi spună ţie că este Rai şi iad? — Şi ai înşelat pe mulţi? — Pe mulţi am înşelat În loc să-l laude, îl ocărăşte şi pe acesta, şi-i zice: — Prostule, pe cei mai proşti ca tine ai înşelat şi tu! Ştiu că sunt mulţi care te ascultă şi pe tine, dar în marea dragoste pe care o are Dumnezeu faţă de om, îi mai trimite o scârbă, un necaz, o boală Bietul om aleargă peste tot ca să-şi rezolve necazul, dar nu găseşte ajutor; Dumnezeu nu-l ajută!!! La urmă de tot, îi rămâne ultima variantă: Hai să încerc şi la biserică Numai ce îi spune soţiei: „Măi femeie, eu nu ştiu ce să mai fac! Du-te la preot, poate ” Dumnezeu văzând dorinţa omului îi ajută, căci zice: „Nu vreau moartea păcătosului, ci să se întoarcă şi să fie viu”, iar omul văzând de unde vine ajutorul, pune început bun L-ai pierdut şi pe acesta Nu-i bun sfatul tău, prea puţini ai înşelat Ia-l în spate, şi dă-i, dă-i, dă-i şi lui Scărăbuţă, trimite-l în gheenă şi pe el Poftiţi, altul să vină la raport” Ei bine, nu mai avea curaj niciunul Le era frică că vor pătimi la fel ca Aghiuţă şi Scărăbuţă Dar mereu îi îndemna stăpânul lor, Satana Atunci din marea mulţime apare unul bătrân, ghebos cu trei perechi de coarne, urât, grozav de urât, şi-i zice: — Să trăieşti, întunecimea ta! — Cum te cheamă, moşneagule? — Sărsăilă — Ia să ne spui şi nouă cum îi înşeli tu pe oameni — Eu îi spun la om aşa: Măi omule este Dumnezeu, sunt draci, este Rai, este iad, este muncă pentru păcat, este plată pentru fapta bună, dar fapta bună mai ai timp să o faci: nu astăzi, ci mâine Şi ştii cât am luptă cu el? Până când l-am învăţat cu păcatul, după care stau de-o parte şi râd, căci face el păcatul vrând, nevrând Obişnuinţa devine a doua natură Nu mai am probleme cu el, este al meu Uite cum îl învăţ eu pe om: dimineaţa îngerul păzitor îl îndeamnă gânditor, prin minte: — Frate, scoală-te cu o jumătate de oră sau cu o oră mai repede, citeşte rugăciunile de dimineaţă, un acatist, ba poţi să faci şi câteva metanii sau închinăciuni; mai citeşte şi la Psaltire vreo catismă Iar eu îi şoptesc de cealaltă parte: — Ştii ce dulce e somnul dimineaţa? Mai stai cinci minute; întoarce-te pe partea cealaltă, o să te scoli! Când se trezeşte e târziu, nu mai are timp de rugăciune; trebuie să meargă la serviciu, la şcoală, la animale, iar eu îl încurajez, nu-i nimica, o să te rogi când vii din nou acasă Când se înapoiază de la activitatea lui, îngerul îi şopteşte: — Nu te-ai rugat azi dimineaţă, roagă-te acum! Iar eu îi şoptesc din nou: — Ştii că eşti obosit! Ştii că ţi-e foame! Stai şi mănâncă, te odihneşti puţin, după care ai să te rogi! Aşa obosit şi flămând, nu poţi Şi el ascultă sfatul meu! După ce se scoală îi dau din nou alte griji: trebuie să speli, să faci curat, să înveţi, să repari maşina, ai să te rogi diseară Seara, când omul a terminat cu toată activitatea şi îngerul îl îndeamnă spre rugăciune, eu iar îi şoptesc omului: „Ai să te rogi, dar vezi ce este la televizor Nu să te uiţi, ferească Dumnezeu numai să vezi ce este, porneşte-l! A!!! Parcă-i un film! Parcă-i o muzică, parcă-i Dallas şi stă bietul om, o oră, două, trei Când se uită la ceas, e miezul nopţii Abia acum îşi aminteşte că nu s-a rugat toată ziua Dar e foarte râvnitor! Ce îi spune gândul: „Vezi, e în miez de noapte, la ora asta se roagă numai călugării şi creştinii cei prea credincioşi” Se pune în genunchi la rugăciune, dar adoarme Şi iar îi şoptesc: „Asta nu-i rugăciune! Lasă că te scoli dimineaţă Dimineaţa o ia de la capăt Numai ce îi şopteşte îngerul: — Azi e duminică, sărbătoare, du-te şi tu la biserică Vin eu şi îi şoptesc: — Ai lucrat toată săptămâna, eşti obosit; stai şi te odihneşte, mai repari maşina, te mai uiţi la televizor, doar transmite slujbă şi aici; la biserică trebuie să stai în picioare, e aglomeraţie, aerul e greu Dar nu-i nimic, o să mergi şi tu la Paşti, la Crăciun Îngerul îl îndeamnă: — Azi e luni, miercuri, vineri, e post, posteşte şi tu la fel ca toţi creştinii adevăraţi Eu de cealaltă parte iar îi zic: — „Ai serviciu, ai nevastă, copii, trebuie să-i creşti, să-i hrăneşti, nu poţi să posteşti acum, dar când vei ieşi la pensie, vei avea timp şi de post ” Îngerul îi zice: — „Uite un om necăjit, sărac, ajută-l!” Eu îi spun: „La tot beţivul, la tot golanul să-i dai de pomană? Lasă, când o să vină cel necăjit, sărac, o să-i dai şi lui! ” Pe cel beţivan, îngerul îl sfătuieşte: „Măi omule, du-te acasă; te aşteaptă nevasta, copiii! Nu mai cheltui banii pe la crâşme, restaurante, baruri! Nu vezi că nu mai ai un ban în casă!” Şi pe acesta îl sfătuiesc aşa: „Vezi azi, te-ai întâlnit cu o cunoştinţa de-a ta, din copilărie, ba pe de-asupra face el cinste; nu poţi să pierzi ocazia Azi e ultima dată ” Şi aşa, la toată fapta bună pe care o aduce îngerul şi eu îl îndemn s-o facă, dar nu azi, ci mâine După ce l-am obişnuit, este al meu, face păcatul vrând-nevrând Când a auzit Satana i-a zis: — Brava, Sărsăilă!!! Îmi place sfatul tău pentru că tu îl înveţi pe om să facă fapta bună şi nu ştie că este sfatul tău; crede că îngerul îl îndeamnă, iar dacă vine moartea, îl găseşte în păcat şi este al nostru Brava! Atunci coboară Satana din jilţul său de împărat al iadului, îi dă lui Sărsăilă coroana şi toiagul de stăpân al întunericului, iar toate gloatele drăceşti îi cântă „mulţi ani trăiască!” lui Sărsăilă După ce au trecut cele trei minute, Satana le zice: — Toate oştile mele să meargă în lume şi să înveţe pe creştini cu sfatul lui Sărsăilă, ca omul să facă fapta bună, dar nu azi, ci mâine Şi celelalte două sfaturi, ale lui Aghiuţă şi Scărăbuţă sunt bune, dar al lui Sarsailă le copleşeşte pe toate După aceasta au dispărut şi dracii, şi Satana, şi jilţul, rămânând singur Avva Ilarion Apare îngerul şi-i zice: — Ei, Părinte Ilarioane, ai văzut cum înşală diavolul pe om? — Am văzut, Doamne! — Du-te acum la chilia ta şi notează tot ce ai văzut aici în această noapte, pentru a cunoaşte şi neamurile care vor veni ce metode de înşelăciune au diavolii Unii din cei care vor citi această istorioară poate se vor amuza, dar credem că există mult adevăr în acest sfat al diavolilor şi mulţi din noi suntem înşelaţi prin aceste metode ale „stăpânitorului întunericului” acestui veac Să ne ferească Bunul Dumnezeu de toată cursa vrăjmaşului, pentru a putea ajunge cu toţii în Împărăţia Tatălui şi a Fiului şi a Sfântului Duh Amin TÂLCUIREA PSALMILOR , ŞI A FERICIRILOR Aproape la toate slujbele din Biserică întâlnim la un moment dat aceşti psalmi, şi , dar puţini dintre noi au înţelegerea duhovnicească a acestora De asemenea, în timpul Sfintei Liturghii, înainte de „Vohodul Mare”, ieşirea cu Sfânta Evanghelie, se cântă fericirile, care ne amintesc de faimoasa predică de pe munte a lui Iisus Hristos, Mântuitorul nostru, şi ne arată nouă, păcătoşilor, cum putem fi fericiţi încă din această viaţă pământească În cele ce urmează vom încerca, după a noastră slabă pricepere şi pe cât va ajuta mila şi îndurarea Bunului Dumnezeu să explicăm acestea spre folosul cititorului PSALMUL După cum ştim toţi credincioşii, acest psalm a fost alcătuit de către Prorocul David după căderea lui în cele două mari păcate: uciderea şi preacurvia Sfinţii părinţi spun că a îngăduit Dumnezeu să facă aceste mari păcate pentru a lăsa întregii lumi o rugăciune de pocăinţă, unică în felul ei, pentru toate generaţiile cărora li se va trezi conştiinţă despre starea păcatelor lor Şi tot Sfinţii Părinţi atrag atenţia chiar şi prorocilor sau celor care slujesc lui Dumnezeu, să ia aminte că David era proroc şi totuşi a căzut în păcat De asemenea, împăraţilor şi oamenilor cu mari răspunderi să ia aminte că David era împărat şi totuşi a păcătuit La fel şi bătrânilor, că David era bătrân şi a căzut în astfel de păcate De asemenea şi tuturor generaţiilor de oameni, că om fiind, eşti expus să cazi în păcat Înţelegem de aici că atunci când săvârşim vreun păcat, noi toţi suntem urmaşii lui Cain, căci urmaşii lui Cain se numeau oameni, pe când fiii lui Set se numeau „fiii lui Dumnezeu” Şi încă ceva trebuie să remarcăm: conştiinţa lui David nu mai era vie, trează, luminată de Duhul Sfânt, ci era înceţoşată, întunecoasă; nu mai era atent la faptele sale, ci s-a lăsat împins de instinctul orb, dar puternic, către fapta care a urmat De aceea nici nu a înţeles aluzia prorocului Natan, ci numai după ce prorocul a strigat cu glas puternic, ca de tunet: „Tu eşti acela care a săvârşit fapta aceasta”, i s-a trezit conştiinţa şi şi-a recunoscut păcatul, zicând: „Păcătuit-am Domnului”; iar Natan a zis către David: „Şi Dumnezeu a iertat păcatul tău, nu vei muri ” ( Regi , ) Psalmul are trei părţi cu câte şapte idei fiecare parte, prima parte se referă la mărturisirea făcută lui Dumnezeu, apelând cu multă umilinţă şi stăruinţă la îndurările Lui A doua parte cuprinde alte idei care sunt mijloace pe care trebuie să le folosească fiecare om pentru a-şi asigura mântuirea, şi care sunt de fapt cele taine instituite de Mântuitorul spre curăţie, sfinţire şi ajutor pentru a trăi în virtute A treia parte arată că omul este dator să facă şi misiune, să ştie cum să o facă De asemenea, arată şi bucuria ce o are omul pentru tot ajutorul primit de la Dumnezeu, lauda ce e dator să i-o aducă Domnului, cum şi ce anume laude sunt plăcute Lui; ce rugăciuni mai trebuie să facă omul şi pentru ce anume, ca să fie de folos şi plăcute lui Dumnezeu Şi acum, oarecare explicaţie: am găsit undeva o comparaţie şi afirmaţie: că Dumnezeu a făcut totul din nimic; dar şi omul a făcut ceva tot din nimic, şi anume: păcatul, urmat de fărădelege; păcatul fiind neascultarea de Dumnezeu După ce primii oameni, Adam şi Eva, au păcătuit, au fost scoşi din Rai În continuare generaţie după generaţie, şi în special după ce fiii lui Set, adică fiii lui Dumnezeu, s-au căsătorit cu fetele oamenilor (care erau din seminţia lui Cain), au păcătuit din ce în ce mai mult, până când li s-a întunecat de tot conştiinţa şi nu mai înţelegeau nimic din cele plăcute lui Dumnezeu, a determinat pe Dumnezeu să zică lui Noe: „Sfârşitul la tot omul vine, că s-a umplut pământul de nedreptate şi iată îi voi pierde pe ei de pe pământ” (Facere ) Şi au pierit oamenii prin potop, afară de Noe şi familia lui Apoi, iarăşi s-au înmulţit oamenii şi tot mai mult păcătuiau Văzând Dumnezeu că din cauza păcatelor li s-a întunecat mintea şi conştiinţa, încât nu mai înţeleg nimic din cele ce trebuie făcute după voia Sa, a socotit să le dea o lege scrisă şi pe care, mai târziu, au nesocotit-o şi au încălcat-o, apărând în felul acesta alături de păcat şi fărădelege De aceea şi David, insuflat de Duhul Sfânt îşi dă seama că a păcătuit înaintea lui Dumnezeu, dar a făcut şi fărădelegea Pentru că legea era dată de Dumnezeu şi scrisă mai recent şi ( ) trebuia s-o respecte De aceea când apelează la mila şi îndurarea lui Dumnezeu repetă mai mult ( - ) ca fărădelegea să fie ştearsă, spălată şi curăţită ( ) Mai departe spune că îşi cunoaşte fărădelegea şi păcatul şi că le are pururea înaintea lui Sfinţii Părinţi spun că David a păcătuit o singură dată, dar s-a căit toată viaţa lui de păcatul săvârşit, de aceea şi noi acelaşi lucru trebuie să-l facem, pentru a nu mai cădea din nou în alte păcate „Ţie unuia am greşit, că am făcut ceea ce este rău înaintea Ta, aşa că Tu eşti drept în hotărârea şi în judecata Ta cu totul curat” Aceste cuvinte sunt destul de clare şi nu mai este nevoie de vreo explicaţie „Că întru fărădelegi m-am zămislit şi în păcate m-a născut maica mea” Pomeneşte întâi de zămislirea întru fărădelege, pentru că legea era dată de Dumnezeu mai de curând şi normal trebuia s-o ţină minte mai bine şi să o respecte Adică, zămislirea să se facă numai pentru împlinirea planului lui Dumnezeu, pentru perpetuarea neamului omenesc, iar nu împins de instinct, pentru plăcerea ce însoţeşte acest act sau numai pentru plăcere „Şi în păcate m-a născut maica mea” A zis Dumnezeu: „În dureri vei naşte fii” (Facere , ), iar Sfinţii Părinţi spun că această rânduială Dumnezeiască este spre mântuirea femeii, care a greşit prima, dar în fapt femeia în timpul durerilor naşterii mai mult cârteşte împotriva acestei rânduieli, de aceea şi zice David „şi în păcate m-a născut maica mea” Şi încă ceva: după căderea în pat a primilor oameni, moştenim cu toţii şi păcatul lor „Dar Tu, Care iubeşti adevărul, arată-mi tainele înţelepciunii tale” Din acest verset se înţelege clar că în continuare urmează cele taine: „Stropeşte-mă cu isop şi mă voi curăţi; spală-mă şi mai alb decât zăpada mă voi albi” Aici se cuprind două taine, care de obicei se săvârşesc una după alta, cam în acelaşi timp: Botezul şi Mirungerea (ungerea cu Sfântul Mir) „Stropeşte-mă cu isop şi mă voi curăţi”, căci, uneori, la mare nevoie, când nu se poate face botezul prin scufundare, prin iconomie se poate face şi prin stropire; dar şi pentru că e vorba de curăţirea păcatelor moştenite de la alţii (în cazul botezului copiilor) În cazul botezului în vârstă, se curăţă sau se iartă păcatele personale prin spovedania care precede botezul Şi pentru că la botez zice „stropeşte-mă”, iar la mirungere „spală-mă”, îndrăznesc să fac următoarea comparaţie: dacă pe un veşmânt ar fi numai pe dinafară oarecare pată mai uşoară sau praf, se pot curăţi prin ştergere cu ceva; iar când o pată a intrat în interiorul materiei, atunci este nevoie să fie spălată De aceea se săvârşeşte imediat după botez mirungerea, căci prin ungerea cu Sfântul Mir, Duhul Sfânt spală întreaga fiinţă omenească, ca să rămână definitiv curată şi ajutată să trăiască mai departe în virtute: „mai alb decât zăpada mă voi albi” „Dă-mi să aud cuvânt de bucurie şi de veselie şi se vor bucura oasele mele cele smerite” Aici este vorba de Sfântul Maslu Dacă această taină se săvârşeşte după toată rânduiala Bisericii, adică: să postească împreună cu cel căruia i se face Sfântul maslu şi cei mai de aproape ai lui, să se roage după cum i-a rânduit preotul, să facă milostenie după posibilităţi, să se mărturisească, să-şi facă canonul, şi dacă va socoti, să se şi împărtăşească, împlinind toate acestea cum trebuie, va recăpăta din nou starea de fiu al lui Dumnezeu şi aşa fiind, va simţi în sufletul şi în fiinţa sa, starea de bucurie şi de fericire, aşa cum spune în versetul de mai sus Totdeauna să fie şi smerit, căci fără de smerenie nici nu se poate bucura Aceste trei taine de la început au fost puse la timpul prezent, după o traducere făcută de Patriarhul Nicodim – din ruseşte – socotindu-se că prorocul David a trăit cu mult înaintea Mântuitorului, şi, ca proroc, a înţeles încă de atunci că după ce va veni Mântuitorul va rândui şi aceste taine şi de aceea zice: „Stropi-mă-vei, spăla-mă-vei” aşa cum folosesc şi acum alţi traducători verbul la viitor Dar Patriarhul Nicodim, împreună cu cei după care a tradus, ştiind că noi trăim după ce Mântuitorul a rânduit aceste taine, nu mai pune verbul la viitor, ci la prezent, „stropeşte-mă, spală-mă”, „Dă-mi să aud cuvânt de bucurie şi de veselie”, tainele fiind deja instituite „Întoarce faţa Ta de către păcatele mele şi toate fărădelegile mele şterge-le” Se înţelege că este vorba de taina spovedaniei sau a mărturisirii, care dacă se împlineşte cum e mai bine, omul va simţi o schimbare a fiinţei sale în mai bine „Inimă curată zideşte întru mine, Dumnezeule, şi Duh drept înnoieşte întru cele dinlăuntrul ale mele” Taina Sfintei împărtăşanii După ce omul a împlinit bine toate tainele descrise până aici şi cu binecuvântarea preotului se va împărtăşi cu Trupul şi Sângele Mântuitorului – bine pregătit fiind – şi va simţi în inima sa o stare de mare bucurie, de fericire, de desfătare aşa de intense încât nici nu se pot descrie, împletindu-se în acelaşi timp cu starea de părere de rău pentru păcatele făcute până cum, poate omul să înţeleagă că inima lui s-a curăţit (că altfel nu ar fi putut avea aceste stări) şi în continuare va vedea cu ochii duhului şi va înţelege sensul duhovnicesc al celor ce aude, citeşte sau se roagă şi pe care nu le înţelegea până acum „Nu mă lepăda pe mine de la faţa Ta şi Duhul Tău Cel Sfânt nu-L lua de la mine” Taina căsătoriei Din cauza multor păcate mari, omul e lepădat de Dumnezeu şi-l părăseşte şi Duhul Sfânt; dar cel mai mult din cauza desfrânării Sfântul Nifon spune că într-o vedenie a lui a văzut pe un înger plângând înaintea casei unei desfrânate Întrebându-l de ce plânge aşa de grozav, îngerul i-a spus că omul pe care era pus să-l păzească păcătuia împreună cu desfrânata şi singur, prin voia lui liberă, s-a dat în mâna satanei, iar el, îngerul, nu mai poate să-l ajute cu nimic Tot Sfântul Nifon spune că acest păcat e foarte murdar şi urât de Dumnezeu În „Vieţile Sfinţilor” se găsesc mai multe mărturii unde diavolii, fiind siliţi de puterea Dumnezeiască, spuneau unor sfinţi că ei se laudă cel mai mult prin păcatul desfrânării şi prin acest păcat câştigă cei mai mulţi oameni pentru iad; de aceea a rânduit Dumnezeu Taina căsătoriei despre care Sfântul Apostol Pavel spune că: „Taina aceasta mare este”, pentru că prin ea omul colaborează cu Dumnezeu pentru împlinirea planului Său, iar dacă omul împiedică concepţiunea, prin orice mijloace sau face avorturi, atunci lucrează împotriva voii şi planului lui Dumnezeu şi va primi mare pedeapsă şi chinuri în iad, dacă nu se pocăieşte (cum să se pocăiască omul, să vadă explicaţiile de la începutul „Fericirilor” şi primele fericiri sau sfaturile duhovnicului său) Fiind binecuvântat de Dumnezeu prin mâna preotului, prin această Taină, şi silindu-se să trăiască în căsătorie după toată rânduiala lăsată de Dumnezeu Bisericii, nu va mai greşi, îşi va creşte copiii „în frica şi certarea Domnului”, reuşind în felul acesta să se mântuiască pe sine şi împreună cu întreaga lui familie să câştige viaţa veşnică „Dă-mi mie bucuria mântuirii Tale şi cu Duh stăpânitor mă întăreşte” Taina preoţiei Mântuirea şi îndeosebi bucuria mântuirii o poate avea omul după ce mai întâi şi-a însuşit toate tainele rânduite de Dumnezeu şi împlinite prin mâna preotului, căruia i s-a dat de la Dumnezeu Harul şi Puterea de a le săvârşi Omul va simţi în sufletul său stările bune descrise mai sus şi cere în continuare să i se dea „Duh stăpânitor” şi să fie întărit în el De ce cere acest lucru? Cere că simte în el, în fiinţa şi sufletul său, îndemnul Duhului Sfânt, ca el omul, după ce mai întâi cu ajutorul Harului lui Dumnezeu şi-a rezolvat problema mântuirii sale, să facă şi misiune – adică să ajute şi el de-acum pe alţii să se mântuiască – căci zice în versetul următor: „Învăţa-voi pe cei fărădelege căile Tale şi cei necredincioşi la Tine se vor întoarce” Când va învăţa pe alţii cum să se întoarcă şi să trăiască după voia lui Dumnezeu şi să se mântuiască, va întâmpina multe greutăţi şi împotriviri din partea oamenilor şi mai ales de la oameni îndemnaţi de însuşi vrăjmaşul oamenilor, de la diavol, care între altele îl îndeamnă să se răzbune într-un fel sau altul pe cei care i se împotrivesc şi în felul acesta să-i zădărnicească toată opera lui de mântuire pentru alţii De aceea e mai de folos să rabde orice împotrivire, şi dacă va fi nevoie, chiar să se şi jertfească pentru mântuirea altora, pecetluind chiar cu sângele său mântuirea aproapelui, aşa cum au făcut Sfinţii Apostoli, martirii şi mărturisitorii, deoarece psalmistul zice: „Izbăveşte-mă de vărsarea sângelui, Dumnezeule, Dumnezeul mântuirii mele; bucura-se-va limba mea de dreptatea Ta” Când Sfântul Apostol Petru, vrând să-L apere pe Mântuitorul în grădina Ghetsimani, a scos sabia şi a tăiat urechea lui Malh, Mântuitorul i-a spus: „Bagă sabia ta în teacă”, vindecând şi urechea lui Malh De aici înţelegem mai bine „izbăveşte-mă de vărsarea sângelui” „Bucura-se-va limba mea de dreptatea Ta” Dintre organele vorbirii: limba, dinţii, buzele, limba este organul cel mai dinlăuntru şi ea simte, înţelege şi sesizează cea dintâi ceea ce se petrece în interiorul sufletului şi al duhului din om De aceea şi de data aceasta ea a sesizat mai întâi dreptatea pe care a făcut-o Dumnezeu cu omul Adică, cum i se va trezi conştiinţa ca să-şi dea seama de greşelile pe care le-a făcut, să-l mustre, să-şi mărturisească păcatele, să primească canonul şi să-l facă, să simtă şi să înţeleagă ajutorul pe care i l-a dat Dumnezeu pentru a se îndrepta şi a se mântui; cum l-a ajutat ca să fie de folos la mântuirea altora, va zice: „Bucura-se-va limba mea de dreptatea Ta” Chiar în popor există o vorbă: „Mi-era cuvântul pe limbă, gata să-l spun” „Doamne, buzele mele vei deschide şi gura mea va vesti lauda Ta” (sau Te va lăuda) Omul, cu mintea sa luminată de Duhul Sfânt va vedea şi va înţelege toate binefacerile primite de la Dumnezeu, de la început şi până acum, simte şi el nevoia de a-I mulţumi, de a-L binecuvânta, de a-L slăvi cât mai mult cu gura sa „Că de ai fi voit jertfă Ţi-aş fi dat; arderile de tot nu le vei binevoi” Dumnezeu nu primeşte arderile de tot ca jertfă plăcută Lui, ci: „Duhul umilit, inima înfrântă şi smerită, Dumnezeu nu o va urgisi” Ştim că „Duhul umilit” este conştiinţa păcătoşeniei, şi dacă omul va avea cât mai mult şi mai des această conştiinţă şi umilinţă în mintea şi inima sa, Dumnezeu nu-l va mai pedepsi, nu-l va mai urgisi, pentru că însuşi omul se pedepseşte pe sine, în mintea sa, cât mai des, aşa cum spun Sfinţii Părinţi despre David, că el a păcătuit o singură dată, dar s-a căit în toată viaţa sa ( ) „Fă bine, Doamne, întru bunăvoirea ta, Sionului, şi zideşte iarăşi zidurile Ierusalimului” Sionul este muntele pe care se află oraşul Ierusalim Dar aici nu este vorba de munte, nici de oraşul Ierusalim, ci este vorba de om care are mintea în cap, deci în partea cea mai înaltă sau mai de sus a lui; de inima omului, care se află ca şi Ierusalimul în acest munte, adică în om, şi în care inimă se află Templul sau Biserica lui Dumnezeu cu Altarul Domnului, unde se aduce jertfă de laudă dreptăţii Lui Dumnezeu De aceea zice: „Fă bine, Doamne, întru bunăvoirea Ta, Sionului”, adică, luminează, Doamne, mintea mea ca să Te pot vedea pe Tine şi să înţeleg sensul duhovnicesc al învăţăturilor Tale şi să mă închin Ţie „Şi zideşte iarăşi zidurile Ierusalimului” – înconjoară, Doamne, cu Harul Tău inima mea ca şi cu un zid, ca să nu mai poată intra vrăjmaşul cu sfaturile lui ca atunci când era fără zid înconjurător ( ) „Atunci vei binevoi jertfa dreptăţii, prinosul şi arderile de tot, atunci vor pune pe altarul Tău viţei” Când omul cu mintea sa luminată de Duhul Sfânt îl va vedea pe Dumnezeu fie personal, fie prin simţirea inimii sale, fie prin înţelesul duhovnicesc al învăţăturilor Sale, cum nu se va umple de bucurie duhovnicească şi nu va şti să-I mulţumească pentru toate acestea? Să-L binecuvânteze, să-L laude, să-L slăvească, să-I mulţumească, să I se închine, să-L roage pentru tot ce are nevoie! Deci, având omul mintea, inima şi toată fiinţa sa curăţite şi sfinţite, fiind cu totul nevinovat, atunci Dumnezeu va binevoi şi va primi aceste jertfe aduse cu dreptate Lui ca pe nişte viţei nevinovaţi şi curaţi PSALMUL S-a observat că la Acatiste şi Paraclise se pune mai întâi psalmul şi după el psalmul Socotesc că în psalmul fiind vorba de păcate mai uşoare şi prin conştiinţă omul şi-a dat seama de păcatele sale, după ce a trecut prin necazuri şi suferinţe, cere să nu intre cu el la judecată, că nimeni nu-i drept înaintea lui Dumnezeu şi celelalte ce urmează în psalm Mai putem socoti că ar putea fi vorba de fiul risipitor sau poate chiar de drepţii care se aflau în iad până la venirea Mântuitorului, dar în nişte locuri mai luminoase şi mai uşor de suportat, aşteptând să fie judecaţi; pe când în psalmul însuşi David se pronunţase că trebuie să moară cel descris de Natan că a făcut aşa fărădelege, iar când i s-a trezit conştiinţă, îngrozit fiind, cere cu multă stăruinţă mila şi îndurarea lui Dumnezeu pentru a-i ierta păcatul făcut, să-l şteargă, să-l spele, repetând de trei ori „păcatul şi fărădelegea” şi că pururea îşi va aduce aminte de ele DESPRE FERICIRI În explicarea fericirilor vom întâlni multe cuvinte care, cât de cât, trebuie lămurite De exemplu: despre ce fericire este vorba, despre ce răsplată este vorba, ce este conştiinţa, smerenia, umilinţa, păcatul, fărădelegea, Duhul Sfânt, despre pierderea Duhului Sfânt şi cum se câştigă Duhul Sfânt, ce este pocăinţa etc Ce este conştiinţa? Ca să nu mai intrăm în amănunte pentru explicarea ştiinţifică, noi spunem că conştiinţa este glasul lui Dumnezeu pus în mintea omului încă de când a fost creat, pentru ca să înţeleagă ce este bine şi ce este rău Binele este ascultarea de Dumnezeu, iar răul este neascultarea de Dumnezeu Înainte de căderea în păcat, mintea omului era atât de luminată şi înţelegătoare, încât Dumnezeu l-a pus pe om să dea denumire la toate vieţuitoarele făcute de El Dar cum a ştiut să le dea nume? Având mintea luminată, a ştiut rostul pe care-l avea fiecare vieţuitoare şi însuşirile necesare pentru a-şi împlini acest rost Ce este smerenia? În scurt, smerenia este conştiinţa nimicniciei Dar pentru a înţelege acest lucru, este nevoie de o explicaţie mai pe larg: Omul cu mintea sa luminată de Dumnezeu a înţeles că el a fost făcut din pământ, iar pământul din nimic Deci omul a fost făcut din nimic, şi el, omul, nu a contribuit cu nimic la crearea sa A mai înţeles ce anume L-a determinat pe Dumnezeu să-l facă: dragostea, ca şi omul, alături de Dumnezeu, să se bucure de toată creaţia A mai înţeles că toată această creaţie a lui Dumnezeu este la dispoziţia sa Chiar îngerii sunt puşi de Dumnezeu să-l păzească şi să-l ajute a face voia Lui Universul întreg cu soarele, luna, stelele, atmosfera cu aerul pe care-l respiră, pământul cu toată vegetaţia şi toată bogăţia minereurilor din el; apele cu tot ce există în ele, toate sunt la dispoziţia omului Toate însuşirile pe care le are omul, tot de la Dumnezeu sunt Ba însuşi Dumnezeu — prin pronia Sa (purtarea de grijă) – e tot la dispoziţia omului Şi mai mult decât toate acestea, Dumnezeu a trimis pe Fiul Său pe Pământ ca să se jertfească pentru mântuirea omului, iar pe Duhul Sfânt să-l lumineze şi să-l călăuzească în tot rostul vieţii sale Deci, înţelegând şi ştiind toate acestea, omul simte nevoia ca în faţa lui Dumnezeu să se smerească, adică, să se vadă atât de mic şi neînsemnat încât să se prosterneze Lui, să-I mulţumească, să-L laude, să-L binecuvânteze, să-l slăvească, să-i cânte, să-L roage, aşa cum fac îngerii şi sfinţii în cer şi cum zicem şi noi în „Tatăl nostru”: facă-se voia Ta, precum în cer şi pe pământ Acestea ar fi în scurte cuvinte explicaţia despre smerenia, pe care o avea omul înainte de a păcătui, iar după ce a păcătuit, a apărut în mintea sa starea de umilinţă, adică conştiinţa păcătoşeniei; a simţit omul că a murit duhovniceşte, că l-a părăsit Duhul Sfânt şi toate darurile duhovniceşti din cele trei facultăţi ale lui, care sunt după asemănarea lui Dumnezeu: Raţiunea, Voinţa şi Sentimentul A simţit cum i s-a întunecat mintea şi nu mai poate să-L vadă pe Dumnezeu ca mai-nainte A pierdut şi lumina cu care era îmbrăcat şi s-a văzut gol, ascunzându-se A constatat că i s-a slăbit voinţa şi nu mai poate să împlinească cele bune De asemenea, şi sentimentul i s-a schimbat încât nu mai simţea legătura normală cu Dumnezeu, şi toate stările pe care mai înainte le simţea în prezenţa lui Dumnezeu acum dispăruseră Aceste stări bune în prezenţa lui Dumnezeu sunt descrise de Motovilov, ucenicul Sfântului Serafim de Sarov, astfel: „Părinte, îmi vorbiţi mereu de agonisirea harului Duhului Sfânt ca de obiectul principal al vieţii creştine Dar cum şi unde pot să văd eu harul de care-mi vorbiţi? Faptele bune se văd, Duhul Sfânt însă poate fi văzut? Cum pot eu să ştiu de este sau nu cu mine?” Stareţul îmi răspunse: răceala credinţei noastre în Domnul Iisus Hristos şi în adevărul comuniunii lui Dumnezeu cu omul este pricina că ne-am depărtat aproape cu totul de adevărata viaţă creştinească Cuvinte ale Sfintei Scripturi, cum sunt acestea: „Adam vedea pe Dumnezeu în rai”, ni se par ciudate Mulţi îşi zic: „Asemenea pagini sunt de neînţeles, căci oamenii nu pot să vadă pe Dumnezeu” Şi totuşi, lipsa de înţelegere e urmarea depărtării noastre de sensul dintâi al creştinismului Sub cuvânt că suntem învăţaţi, ne-am scufundat într-un aşa întuneric de neştiinţă, încât am ajuns să socotim cu neputinţă lucruri pe care cei vechi le găseau naturale, cum e, de pildă, arătarea lui Dumnezeu oamenilor Mântuirea ne este ceva aşa de indiferent că spusele Sfintelor Scripturi le înţelegem pe dos Adu-ţi aminte de Moise, după convorbirea lui cu Dumnezeu în Muntele Sinai Iudeii nu-i putea privi faţa, atât era de luminată de o lumină tainică Adu-ţi aminte de schimbarea la faţă a Domnului pe muntele Tabor: Faţa Lui strălucea ca soarele şi veşmintele Lui erau albe ca lumina, iar ucenicii au căzut cu faţa la pământ Aşa se arată harul Preasfântului Duh tuturor celor ce se fac vrednici — Dar cum pot să ştiu că harul se află în mine? Eu nu înţeleg cum poate avea cineva siguranţa că este învăluit de Duhul lui Dumnezeu Părintele Serafim răspunse: Dar îţi spun că-i foarte simplu şi-ţi arătai în ce fel oamenii îşi pot da seama de aceasta Ce vrei mai mult? — Vreau să înţeleg bine, desăvârşit de bine Părintele Serafim mă prinse atunci de umeri şi-mi zise: Acum suntem amândoi în harul Sfântului Duh! De ce nu mă priveşti? — Părintele meu, nu pot să vă privesc Ochii sfinţiei voastre aruncă fulgere de lumină! Faţa sfinţiei voastre e mai arzătoare decât soarele şi mă dor ochii — Nu-ţi fie frică, dumneata luminezi acum tot atât cât şi mine Te afli în plinătatea Sfântului Duh, altfel n-ai putea să mă vezi în starea aceasta Şi apropiindu-mi-se de ureche îmi zise: Mulţumeşte lui Dumnezeu pentru milostivirea Lui către noi Vezi, n-am făcut nici măcar semnul crucii, în adâncul inimii m-am îndreptat însă către Dumnezeu, zicând: Doamne, fă pe omul acesta vrednic să vadă arătarea Preasfântului Duh Şi iată Dumnezeu, Care a auzit rugăciunea smeritului Serafim prin mijlocirea Născătoarei de Dumnezeu Dar bine, de ce nu te uiţi la mine? Nu-ţi fie teamă, Dumnezeu este cu noi! Abia îmi ridicasem ochii, şi o groază pioasă îmi cuprinse toată fiinţa Închipuiţi-vă faţa unui om care vorbeşte în mijlocul soarelui Îi vezi mişcarea buzelor, expresia ochilor Îi auzi glasul, simţi că te ţine de umeri, dar nu numai că nu-i vezi braţele, ci în locul corpului propriu şi al convorbitorului vezi numai o lumină strălucitoare, o lumină orbitoare luminând pajiştea de zăpadă, pe mine şi pe marele stareţ Dar poate să-şi închipuie cineva starea fericită în care mă aflam eu atunci? — Cum te simţi? mă întrebă părintele Serafim — Minunat de bine — Cum adică bine? Lămureşte! — Simt în sufletul meu o linişte şi o pace pe care n-aş putea să o exprim în cuvinte — Dragostea ta, zice părintele Serafim, este pacea despre care Domnul zice ucenicilor Săi: „Pacea Mea vă dau: Eu v-o dau cum nu v-o dă lumea” (Ioan , ) Dar ce mai simţi încă? — O dulceaţă extraordinară! — Este dulceaţa de care Sfintele Scripturi spun: „Din râul dulceţii tale le vei da lor să bea” În dulceaţa aceasta parcă ni se topesc inimile şi binele care ne umple nu-l poate spune niciun cuvânt din vorbirea omenească Şi ce mai simţi altceva? — O negrăită bucurie în inimă! — Când Duhul lui Dumnezeu pune deplin stăpânire pe fiinţa noastră, sufletul ni se umple de bucurie fără de asemănare Îndată ce Duhul lui Dumnezeu se apropie, toate se schimbă în bucurie Şi dacă numai presimţirea acestei bucurii ne aduce atâta mângâiere şi înviorare, ce să mai zicem de însăşi bucuria care ni-i pregătită în ceruri; gătită celor ce plâng aici, pe pământ! Şi altceva ce mai simţi? — O căldură extraordinară! — Cum asta, o căldură? Nu suntem oare în pădure? Acum e iarnă şi iată-ne până şi pe noi înveliţi în zăpada aceasta care cade în fulgi mari! De ce căldură poate fi vorbă? — O căldură ca într-o baie turcească, plină de aburi — Şi mirosul e tot ca într-o baie? — Nu, nu! În lumea întreagă nu se află asemenea mireasmă! — Da, dragul meu, ştiu lucrul acesta tot atât de bine ca şi dumneata, dar te întreb anume Ai dreptate Nicio mireasmă de pe pământ nu se poate asemăna cu aceasta care ne învăluie acum, căci mireasma aceasta este mireasma Duhului Sfânt Şi ia aminte, mi-ai spus că simţeai o căldură ca într-o baie, dar priveşte: zăpada nu se topeşte deloc sub dumneata Ceea ce înseamnă că această căldură nu-i în aer, ci în noi înşine Aceasta-i căldura de care Dumnezeu ne cere să pomenim în rugăciunea: „Încălzeşte-mă, Doamne, cu căldura Duhului Tău cel Sfânt” Căldura aceasta ne ajută să înţelegem de ce nu se tem pustnicii de frigul aspru al iernii; ei sunt înveliţi cu blănurile harului dumnezeiesc Însuşi Domnul ne zice: „Împărăţia lui Dumnezeu este în mijlocul vostru” Împărăţia aceasta este harul Sfântului Duh pe care-l simţim noi acum” Ce este păcatul? Dar fărădelegea? Păcatul este neascultarea de Dumnezeu, iar fărădelegea este nesocotirea legii scrise de Dumnezeu şi dată oamenilor pentru a o împlini, pe care omul nici n-a ascultat-o, nici n-a împlinit-o Duhul Sfânt, a treia Persoană sau Ipostas al Dumnezeirii, aşa cum spune, în Simbolul Credinţei şi căruia ne adresăm prin rugăciunea „Împărate ceresc ”, unde zicem: „Vino şi Te sălăşluieşte întru noi”, iar în Psalmul : „Duhul Tău Cel Sfânt nu-L lua de la mine”, de unde se înţelege că acest Duh Sfânt se poate depărta de noi sau îl putem pierde, din cauza păcatelor noastre, dar îl putem câştiga din nou, după cum spune şi Sfântul Serafim de Sarov: „Rostul omului pe pământ este să lupte ca să câştige din nou Duhul Sfânt pe care l-a pierdut din cauza păcatelor” Iată cum descrie şi Sfântul Simeon Noul teolog starea pe care a simţit-o în timpul unei rugăciuni, în prezenţa Duhului Sfânt: La un moment dat s-a văzut tot luminat şi a auzit un glas care i-a spus: „Aşa va fi omul la înviere” Văzându-se că se luminează din ce în ce mai tare şi gândindu-se în sine dacă-şi mai poate reveni la starea normală în care se găsea înainte de rugăciune, a auzit din nou acelaşi glas zicând: „Aşa va fi omul după înviere” De aici înţelegem că la înviere sfinţii vor avea starea pe care a avut-o omul înainte de căderea în păcat Pocăinţa este Sfânta taină prin care credinciosul primeşte de la Dumnezeu iertarea păcatelor mărturisite duhovnicului, cu zdrobirea inimii, adânca părere de rău pentru păcatele săvârşite, hotărârea de a nu mai greşi, împlinirea canonului, credinţa puternică în Hristos şi nădejdea în îndurările Lui Acestea fiind cât de cât înţelese, să trecem la explicarea fericirilor: „Fericiţi cei săraci cu Duhul, că a acelora este Împărăţia Cerurilor” Pronunţând sau auzind această fericire, ni s-ar părea că sunt fericiţi cei lipsiţi de Duhul, cei sărăciţi de Duhul sau cei proşti şi neînţelegători care nu prea au mintea întreagă şi de aceea este nevoie de explicarea şi lămurirea lor Am auzit pe unii spunând: dar ce, eu sunt păcătos? Ce păcate am făcut eu? Am omorât eu pe tata sau am dat foc cuiva? Iar Sfântul Vasile cel Mare spune că în fiecare clipă păcătuim; nu ia ca timp nici ceasul, nici minutul, nici secunde, ci cel mai scurt timp: clipa Şi de ce păcătuim în fiecare clipă? Pentru că în fiecare clipă ar trebui să binecuvântăm pe Dumnezeu, să-I mulţumim, să-L lăudăm, să-I cântăm, să I ne închinăm, aşa cum fac îngerii şi Sfinţii în cer Şi pentru că nu facem aşa, de aceea păcătuim în fiecare clipă Păcătuim mereu pentru că mintea noastră, fiind întunecată din cauza păcatelor, nu mai înţelege rostul nostru pe pământ (de a lupta să câştige Duhul Sfânt pe care L-am pierdut din cauza păcatelor) Dumnezeu, în bunătatea şi dragostea Sa faţă de om, îi dă tot felul de bunătăţi, dar când vede că prin toate bunătăţile şi facerile de bine, omul în loc să-I mulţumească şi să se apropie de El, mai mult se înrăieşte şi se depărtează de El, atunci foloseşte varga cu tot felul de suferinţe şi necazuri prin care, după cum s-a observat de către mulţi, mai uşor şi mai sigur se apropie omul de Dumnezeu În felul acesta Dumnezeu se îngrijeşte mai mult de om şi îl face să înţeleagă cu mintea, dar mai ales îi trezeşte conştiinţa să ştie că din cauza păcatelor sale este sărac sau, mai bine zis, este lipsit de Duhul lui Dumnezeu Cunoscând această sărăcie a Duhului lui Dumnezeu din el, omul trebuie să cadă în genunchi, înaintea lui Dumnezeu cu multă căinţă şi părere de rău, plângând şi cerându-I ajutorul cu toată stăruinţa şi smerenia, ca să nu-l lase, ci să-l ajute să se îndrepte Făcând aşa, Dumnezeu, sigur nu-l va lăsa, ci îl va ajuta, aşa cum ştie el mai bine, să câştige Împărăţia Cerurilor „Fericiţi cei ce plâng, că aceia se vor mângâia” După ce cu ajutorul Domnului i s-a trezit conştiinţa şi omul şi-a dat seama că a greşit înaintea lui Dumnezeu, în mod normal şi firesc este ca omului să-i pară rău de greşeala sa, să se căiască şi să plângă înaintea lui Dumnezeu, să-L roage şi să-I ceară ajutor pentru a se îndrepta; să dorească acest lucru şi să-l împlinească printr-o adevărată mărturisire la duhovnicul său Vă descriu două cazuri: Unul spune că a ieşit de la spovedanie, de sub epitrafirul duhovnicului, curgând apa pe el ca şi cum ar fi ieşit dintr-un lac, iar altul că atât de mult a plâns în timpul mărturisirii, încât şi preotul la care se mărturisea a început să plângă şi nu au putut continua mărturisirea decât după ce s-au mai liniştit Ce au simţit ei după această mărturisire adevărată? Întâi, au simţit că s-au uşurat de o greutate foarte mare, cât un munte şi singuri se întrebau: cum au fost în stare să poarte pe fiinţa lor, atât timp, o greutate aşa de mare? Au mai simţit că cele trei facultăţi ale sufletului, care sunt după asemănarea Sfintei Treimi: Raţiunea, Voinţa şi Sentimentul, s-au schimbat şi ele în bine Raţiunea, a simţit cum s-a luminat şi a început să înţeleagă şi partea duhovnicească a celor ce auzea din învăţăturile creştineşti, în timp ce citea sau se ruga Voinţa s-a întărit, s-a împuternicit, încât acum putea să împlinească ceea ce hotăra să facă, în timp ce altădată, deşi voia să facă cele bune, mai niciodată nu reuşea să le împlinească Sentimentul, care de obicei se poate observa mai bine în relaţiile cu semenii şi care mai înainte era rece, indiferent, nepăsător, dar totuşi foarte receptiv la slăbiciunile şi păcatele noastre, acum a început să cunoască şi lucrurile bune ale lor, să îi fie milă de ei, să încerce şi să le poată fi de folos Iar după ce cu voia duhovnicului s-a şi împărtăşit, a simţit în sufletul său o stare cu totul deosebită, şi fiind încă în biserică, a simţit o stare de fericire, de bucurie, de desfătare sufletească şi mulţumire atât de deosebită, încât nici nu se poate descrie prin cuvinte În acelaşi timp, această stare sufletească era legată de o mare părere de rău pentru păcatele făcute mai înainte, şi aceste două stări erau aşa de intense, încât acel om a izbucnit în lacrimi, a căzut în genunchi şi se ferea pe cât putea să nu fie văzut de alţii Aşa a ieşit din biserică şi aceste stări l-au stăpânit mai mult timp Sfinţii Părinţi explică că aceste stări sufleteşti se aseamănă cu cele ale fiului risipitor din Evanghelie, când tatăl l-a primit cu bucurie, după pocăinţa lui, l-a îmbrăţişat, l-a sărutat şi i-a redat din nou toate darurile pe care le pierduse din cauza păcatelor Deci, aceasta este răsplata celor ce plâng pentru păcatele lor, mângâierea Duhului Sfânt care se atinge de sufletul şi fiinţa omenească după cum arăta şi ucenicul Sfântului Serafim de Sarov „Fericiţi cei blânzi, că aceia vor moşteni pământul” „Fericiţi cei ce flămânzesc şi însetează de dreptate, că aceia se vor sătura” Când omul, cu ajutorul harului lui Dumnezeu, a ajuns să-şi rezolve oarecum problema sufletului său, prin treptele de până acum, începe să-şi dea seama că mai are încă şi alte trepte de urcat; dar el nu le cunoaşte şi nici nu ştie ce să facă Astfel începe să i se nască în suflet şi în minte dorinţa să ştie cât mai multe din învăţăturile dumnezeieşti, să le înţeleagă bine şi să le aplice în viaţă Deci, va trebui să cerceteze cât mai mult din învăţăturile Sfintei Scripturi, să întrebe pe cei ce le pot lămuri şi aşa va înţelege de ce a spus Mântuitorul Sfântului Ioan Botezătorul când acesta se temea să-L boteze: „Lasă acestea acum, că se cuvine să împlinim toată Dreptatea”; iar toată dreptatea înseamnă că Mântuitorul, ca om, voia să împlinească tot ce a rânduit Dumnezeu pentru toţi oamenii, adică să se boteze Aceasta este „a fi flămând şi însetoşat de dreptate”, adică să cunoaştem cât mai mult şi mai bine ce a rânduit Dumnezeu pentru binele nostru, pentru a le aplica în viaţă, şi aşa ne vom sătura, vom simţi în sufletul nostru o mare bucurie şi fericire pentru că le-am cunoscut, le-am înţeles bine şi le-am trăit în viaţa noastră „Fericiţi cei milostivi, că aceia se vor milui” Când a înţeles şi a simţit că s-a rezolvat problema sufletului său, însuşi Duhul lui Dumnezeu care de-acum locuieşte în el, îl îndeamnă să se ocupe şi de semenul său şi să-l mântuiască cu ce poate; fie cu cele materiale, fie cu cele sufleteşti, fie chiar cu amândouă Cele materiale sunt cele de care aminteşte Mântuitorul: „flămând am fost şi Mi-aţi dat să mănânc; însetat am fost şi Mi-aţi dat să beau; gol am fost şi M-aţi îmbrăcat” şi celelalte; iar în cele sufleteşti, să-şi dea seama ce posibilităţi are el, ce pregătire, ce experienţă şi ce dar a primit de la Dumnezeu pentru a învăţa pe alţii să se îndrepte şi să se mântuiască, căci aşa se va mântui şi el de Dumnezeu „Fericiţi cei curaţi cu inima, că aceia vor vedea pe Dumnezeu” După ce omul a reuşit să-şi rezolve problema îndreptării şi mântuirii sale, prin toate mijloacele descrise până acum şi să ajute şi pe semenii săi, începe să-şi de-a seama că simte şi înţelege sensul duhovnicesc a celor ce citeşte, dar mai ales, că stă de vorbă cu Cel căruia I se roagă şi în suflet are o stare atât de bună şi deosebită, încât poate spune împreună cu Sfântul Ieronim: „Te rog, spune-mi, ce e mai sfânt ca acest Cuvânt (a lui Dumnezeu)? Ce e mai plăcut ca această plăcere? Ce mâncări, ce feluri de miere sunt mai dulci decât cunoaşterea înţelepciunii lui Dumnezeu, decât pătrunderea în locurile Sale ascunse, decât privirea la ideea Ziditorului şi la cuvintele Stăpânului tău decât, ca aceste cuvinte ale Stăpânului, pline de înţelepciune, să înveţe pe oameni? Desfătarea noastră să stea în a medita la legea Domnului ziua şi noaptea, a bate la uşa care ni-i deschisă, a primi pâinile Sfintei Treimi şi a merge pe valurile vieţii, având pe Domnul călăuză” Aşa îl vedem pe Dumnezeu, aşa îl înţelegem, dar mai ales, aşa îl simţim în inimile noastre „Fericiţi făcătorii de pace, că aceia fiii lui Dumnezeu se vor chema” Trecând din treaptă în treaptă, omul începe să înţeleagă că încă mai are de făcut şi de rezolvat un lucru foarte important, şi anume: trebuie să se împace cu conştiinţa sa, cu semenii săi, dar mai ales cu Dumnezeu Când constată că conştiinţa nu-l mai mustră aspru pentru păcatele din trecut decât prin amintire, că patimile nu-l mai luptă cu putere decât din când în când şi destul de slab, prin simţuri şi mai puţin prin minte, şi cu cât omul va şti să se smerească mai mult, atunci el simte că trăieşte în pace, că a făcut pace cu conştiinţa sa, adică cu glasul lui Dumnezeu din el Împăcarea cu semenii trebuie să o realizeze în mai multe lucruri: Când zice „Tatăl nostru” şi spune „ şi ne iartă nouă greşelile noastre precum şi noi iertăm greşiţilor noştri”, să-şi aducă aminte de a greşit cu ceva vreunui om sau dacă altul are ceva împotriva lui, să-l ierte în mintea şi inima lui, iar cu prima ocazie să se şi împace personal cu el Să-şi aducă aminte cât mai des de rugăciunea Sfântului Efrem Sirul: „Dă-mi, Doamne, ca să-mi văd greşelile mele şi să nu osândesc pe fratele meu”, sau de cuvântul Psalmistului: „Izbăveşte-mă de clevetirea oamenilor şi voi păzi poruncile Tale” şi de alte învăţături asemănătoare Să fie mai atent la gândurile care-i trec prin minte şi să le înlăture pe cele care-l îndeamnă să judece pe alţii sau să ţină minte răul ce i l-au făcut Cu acestea şi altele asemenea va reuşi să fie în pace cu semenii săi, să se roage pentru ei şi pentru mântuirea lor, jertfindu-şi, dacă va fi nevoie, chiar şi sufletul său, cum a făcut Moise când a cerut să fie şters din cartea vieţii dacă Dumnezeu nu va ierta poporul; cum a făcut Sfântul Paisie când s-a rugat pentru ucenicul unui alt părinte căruia i se descoperise că se află în iad; cum a făcut Sfântul Grigorie, episcopul Omiriţilor, care după ce discutase câteva zile în şir cu evreii şi-i biruise cu totul, şi în cele din urmă aceştia îi ceruseră să le arate pe Hristos, socotind că aceasta nu se poate, Sfântul le-a răspuns că, deşi îi cer un lucru care îl depăşeşte, totuşi, pentru mântuirea lor, va face şi aceasta Atunci Sfântul Grigorie s-a rugat, cum numai el a ştiut, din adâncul inimii, şi după puţin timp a venit Mântuitorul într-o mare lumină încât i-a orbit pe toţi evreii S-a rugat din nou Sfântul pentru a-şi primi din nou vederea şi astfel s-au botezat toţi evreii şi au crezut în Hristos; cum a făcut Sfântul Simeon Noul Teolog, Sfântul Nifon şi mulţi alţii, care prin viaţa şi faptele lor s-au împăcat cu Dumnezeu şi au devenit fiii lui Dumnezeu după dar Aceste şapte fericiri privesc pe fiecare om, iar următoarele două privesc mai ales pe cei ce fac misiune şi apostolat h) „Fericiţi cei prigoniţi pentru dreptate, că a acelora este împărăţia cerurilor” Observăm că la această fericire răsplata este aceeaşi ca şi la prima: „Că a acelora este împărăţia cerurilor” La prima, omul luptă cu patimile şi vrăjmaşul din el, iar la a opta cu vrăjmaşii şi patimile din alţi oameni pe care vrea să-i ajute să se mântuiască, de aceea şi răsplata este aceeaşi, împărăţia cerurilor i) „Fericiţi veţi fi când vă vor ocărî şi vă vor prigoni şi vor zice tot cuvântul rău împotriva voastră, minţind pentru Mine” Aşa după cum Hristos a fost ocărât şi prigonit pentru învăţătura Sa, tot la fel vor pătimi şi cei care Îl mărturisesc pe El înaintea oamenilor Oamenii cei necredincioşi vor ajunge până acolo încât vor minţi spunând că nu există Dumnezeu, sau că Hristos nu a fost Fiul lui Dumnezeu, sau vor zice alte minciuni împotriva Lui Mântuitorul îi fericeşte pe cei care Îl mărturisesc pe El pentru că: „oricine va mărturisi pentru Mine înaintea oamenilor, mărturisi-voi şi Eu pentru el înaintea Tatălui Meu, Care este în ceruri Iar de cel ce se va lepăda de Mine înaintea oamenilor şi Eu Mă voi lepăda de el înaintea Tatălui Meu, Care este în ceruri” Şi încă ceva să nu uităm: Fericirile sunt puse la începutul predicii de pe munte, pentru că prin ele punem început şi temelie pocăinţei şi fără de ele nu ne putem mântui Şi dacă observăm bine ordinea în care sunt date învăţăturile de pe munte, vedem că ele merg din ce în ce mai către desăvârşirea omului până ajunge la cele mai înalte învăţături date vreodată omenirii: „Iubiţi pe vrăjmaşii voştri, binecuvântaţi pe cei ce vă blestemă, faceţi bine celor ce vă urăsc, rugaţi-vă pentru cei ce vă prigonesc ca să vă asemănaţi Tatălui Ceresc, Care face să răsară soarele şi peste cei răi şi peste cei buni şi trimite ploaie şi peste cei drepţi şi peste cei nedrepţi” * * * Dacă în cele descrise până aici va găsi cineva şi lucruri bune, folositoare, să ştie că „toată darea cea bună şi tot darul desăvârşit, este de la Părintele luminilor”, iar dacă va găsi şi lipsuri sau alte lucruri nedesăvârşite şi greu de înţeles, acestea sunt din cauza păcatelor şi a nedesăvârşirii celui ce a îndrăznit să se ocupe cu aceste lucruri, care îl depăşesc, deşi cu oarecare binecuvântare (Un ucenic) ÎMPOTRIVA AVORTURILOR „Femeia se va mântui prin naştere de fii, dacă va stărui, cu înţelepciune, în credinţă, în iubire şi în sfinţenie” (I Tim ) Încă de la începutul lumii Dumnezeu a pedepsit foarte aspru pe cei care s-au împotrivit poruncii: „Creşteţi şi vă înmulţiţi” Şi dacă pe Onan, fiul lui Iuda, care atunci când intra la soţia sa, Tamara, o păzea să nu zămislească copii, l-a omorât (Facere , - ), cum va pedepsi pe acei oameni care ucid copiii prin avort? Avortul sau întreruperea sarcinii nu este un oarecare act nepermis moral, ci este ucidere Este ucidere mai vinovată, mai gravă şi mai urâtă de Dumnezeu decât oricare ucidere, pentru că ia dreptul la viaţă unei fiinţe omeneşti de a se învrednici de Sfântul Botez şi deci, nu are posibilitatea să se mântuiască, după cum zice Mântuitorul: „De nu se va naşte cineva din apă şi din Duh, nu va putea să intre în împărăţia lui Dumnezeu” (Ioan , ) Te mai poţi numi părinte când îţi ucizi propriul copil? Priveşte la animalele sălbatice cum îşi cresc puii lor, cum îşi dau şi viaţa pentru ei! Priveşte şi te minunează cum aceste dobitoace fără de minte (Ps ) au mai multă înţelegere decât părinţii ucigaşi, făcuţi după chipul şi asemănarea lui Dumnezeu (Facere , )! Tu ucizi pe acel copil nevinovat, lipsit de apărare, prin care putea să-ţi vină mântuirea! Tu ucizi, dar dacă părinţii tăi ar fi procedat la fel şi cu tine? Ai uitat ce spune Sfânta Scriptură, ai uitat de Dumnezeu; te gândeşti numai la poftă trupească şi plăcere! Ai uitat că există judecată, muncă şi pedeapsă veşnică! Biserica nu poate fi de acord, nici într-un caz, cu acest păcat al avortului, de aceea a rânduit canoane foarte aspre atât femeii care face avort, cât şi tuturor celor care participă într-un mod direct sau indirect la această crimă: bărbatul care este de acord sau îndeamnă pe femeie, medicul, asistentă, părinţii care ajută sau îndeamnă etc Pe cele care dau doctorii lepădătoare de făt (provocatoare de avort) şi pe cele care primesc otrăvuri de prunci, le supunem pedepsei ucigaşului ( , Sin VI ecum ) Pe femeile care sunt desfrânate şi-şi omoară fătul şi se îndeletnicesc cu pregătirea mijloacelor de avort, hotărârea de mai înainte le-a oprit până la ieşirea din viaţă, şi această hotărâre se ţine îndeobşte Dar, găsind ceva spre a le trata mai blând, am hotărât că vreme de ani să împlinească în penitenţă, potrivit treptelor hotărâte ( Ancira) Femeia care va bea ierburi ca să scurgă rodul trupului şi să nu nască copii, aceea să aibă pocăinţa ani şi să facă câte de metanii pe zi Iar dacă va face şi bărbatul aşa, mai rău este, nici biserica să nu-i primească prescura lui, nici prinosul, de nu se va pocăi (PBG ) Femeia care va zămisli şi va bea ceva ca să curgă şi să lepede începerea din ea, să se pocăiască ani şi metanii pe zi Dacă ea va muri în avort, să nu se îngroape în cimitir (PBG ) Femeia care fără de voie a pierdut copilul, să se canonisească un an (Ioan Postitorul ) Iată ce au povestit şi câţiva credincioşi care, prin iconomia lui Dumnezeu, au văzut şi au simţit încă din această viaţă muncile care îi aşteaptă pe cei care fac avorturi: Pădurea cu copacii de jăratec „ Aruncându-mi privirea spre o parte a şoselei, am văzut că la marginea şoselei erau nişte arbori de foc de-a lungul pădurii şi la fiecare arbore era legată câte o femeie goală, cu nişte funii de foc, care ţipau groaznic şi se zvârcoleau, pentru că de la spate le ardeau copacii aceia de jăratec de care erau legate Tot atunci am văzut că de pe nişte munţi de partea aceea de şosea, au venit nişte vulturi de foc care s-au aşezat câte unul şi câte doi pe pieptul acelor femei şi au început a le mânca sânii, iar ele răcneau îngrozitor şi cereau ajutor de la Dumnezeu Vulturii aceia de foc le-au mâncat sânii lor până li se vedeau oasele de la coastele lor însângerate şi apoi au zburat de unde veniseră Iar sânii acelor femei, în puţină vreme ca la un ceas, au crescut înapoi: Şi îndată vulturii aceia înfocaţi au venit iar, punându-se pe piepturile lor şi mâncând din nou carnea cea nouă a sânilor lor, din care vedeau curgând sânge mult, iar femeile acelea răcneau foarte tare şi se zvârcoleau în chinurile cele mari şi amare Eu văzând acestea eram foarte îngrozită şi înspăimântată fiind singură pe acel drum Dar deodată, căutând şi de cealaltă parte a şoselei am văzut acelaşi lucru În faţa acestei groaznice privelişti, am căzut în genunchi şi mă rugam la Domnul nostru Iisus Hristos şi la Preacurata Sa Maică să mă scoată de aici, pentru că mă temeam tare mult că nu cumva acei vulturi înfocaţi şi să mă sfâşie ca pe femeile acelea că eram singură în acea situaţie Dar în timp ce mă rugam, iată cum văd venind un om în urma mea ca la - de metri şi m-am bucurat foarte mult că doar îmi va fi de mare ajutor în călătoria mea în această groaznică privelişte Când a ajuns lângă mine acel om mi-a zis: „Vezi, femeie, ce se întâmplă aici?” Eu luând îndrăzneală am întrebat: „Te rog, domnule, unde sunt eu aici?” Iar el mi-a răspuns: „Aici este unde a binevoit Dumnezeu să fii, ca să vezi chinurile acestor femei care fac avorturi şi ucid copiii lor, fiind mai rele decât fiarele şi târâtoarele pământului Că acelea, oricât de sălbatice ar fi şi oricât de veninoase, nu numai că nu-şi omoară fii lor, ci îi apără foarte, chiar şi cu preţul vieţii lor Şi iată aceste femei blestemate pe care le-a ajuns urgia cea dreaptă a lui Dumnezeu, cum se ard în spate, iar din faţă le sfârtecă sânii lor acei vulturi de foc ai mâniei lui Dumnezeu Că ele n-au voit să-şi alăpteze copii care s-au zămislit în pântecele lor, prin puterea lui Dumnezeu Şi aşa în vecii vecilor se vor chinui” Apoi mi-a zis: „Şi tu la fel erai să te chinuieşti dacă ascultai sfatul bărbatului tău cel tiran şi fără frică de Dumnezeu Încă să ştii că dacă ai fi ascultat de el şi mergeai la doctor să scoţi copilul, chiar atunci în vremea reclajului ai fi murit în mâinile doctorului pentru mânia cea dreaptă a lui Dumnezeu şi acum erai în rândul acestor femei blestemate şi chinuită în veci” „ Şi aruncându-mi privirea spre dreapta şoselei am văzut un singur arbore de foc în marginea pădurii de care nu era legată nicio femeie spre chinuire şi am zis către tânărul acela prea frumos: „Domnule, iată numai aici este un arbore de foc care nu are pe nimeni legat spre chinuire” Iar el mi-a zis: „Aici era locul tău dacă ucideai şi tu pruncul pe care îl ai acum în pântece” şi zicând el acestea m-am trezit în patul meu plângând foarte ” O femeie căreia i-a plecat soţul în război şi a murit acolo „ Mergând mai departe am ajuns la o vale adâncă plină de flăcări şi de ţipete, şi din loc în loc se vedeau nişte ziduri prin flăcările acelea şi de ele erau spânzurate femei nenumărate, pe care le sugeau nişte şerpi înfricoşaţi şi mă lua groaza de frică Pe unele erau câte doi, pe altele mai mulţi Şi am întrebat pe Sfântul Mihail, şi mi-a spus că acestea sunt femeile care au mâncat carne de om, adică acelea care au făcut avorturi Câţi copii au avortat, tot atâţi şerpi le vor suge şi aşa se vor munci în veac ” „Cazul Ustiujina Claudia Vasilievna”: „ Atunci eu am tresărit puternic şi am înţeles c-am murit, că sufletul meu se află în cer, iar trupul pe pământ Imediat am înţeles că am multe păcate şi că va trebui să răspund mult pentru ele Am început să plâng Am întors capul să-l văd pe Domnul, dar n-am văzut pe nimeni Însă am auzit glasul Domnului care zicea: „Întoarce-o înapoi pe pământ, că a venit prea devreme Binevoitorul ei tată M-a milostivit prin rugăciunea lui neîncetată” Atunci am înţeles că această femeie era Împărăteasa Cerului, iar tânărul care plângea era îngerul meu păzitor Şi Domnul continuă să vorbească: „M-am săturat de hulele ei împotriva lui Dumnezeu şi de viaţa ei împuţită; am vrut s-o şterg de pe faţa pământului fără nicio pocăinţă, dar tatăl ei M-a rugat mult ” Apoi a mai adăugat: „Trebuie să-i arăţi ei toate locurile pe care le-a meritat” Şi într-o clipă m-am pomenit în iad, iar pe mine s-au urcat nişte şerpi de foc foarte înfricoşători cu nişte limbi lungi din care ieşeau văpăi de foc, precum şi alte târâtoare care scoteau o putoare nesuferită Aceşti balauri s-au înfipt în mine, alţii s-au urcat pe grumaz Acolo mai erau tot felul de viermi mai groşi decât degetul şi lungi de un sfert de metru cu coadă, iar pe coadă aveau ace Aceştia se înfigeau şi treceau prin mine de sus şi până jos, prin ochi, prin nări, prin gură şi prin pântece; şi erau insuportabili Am început să ţip cu putere, parcă nu cu vocea mea; dar acolo nu există milă şi ajutor de la nimeni În acest timp a apărut o femeie care murise din cauza avortului Ea a început să ţipe şi să ceară ajutor de la Dumnezeu, însă i s-a răspuns: „Cum ai trăit pe pământ fără să Mă ceri pe Mine în ajutorul tău? Tu ai omorât copii în pântecele tău şi sfătuiai pe alţi oameni ca să nu facă copii pentru a nu împânzi sărăcia Pentru Mine nu sunt copiii de prisos, Eu dau loc tuturor, la Mine sunt multe locaşuri ” „ Apoi, într-o clipă m-am pogorât în tartar, care este mai rău decât iadul Acolo am văzut foc şi fum Spre mine au alergat dracii cu zapisele şi-mi arătau toate faptele mele cele rele şi ziceau: „Iată, noi am scris aici că tu ne-ai slujit nouă pe pământ” Şi eu însumi am citit păcatele mele care erau scrise cu litere mari şi m-am speriat foarte tare de păcatele mele Aici ardea un foc care zbura sus Deodată dracii au început să mă bată peste cap şi în mine s-au înfipt scântei de foc Auzeam gemete slabe ale sufletelor chinuite, ca un piuit de puişori Ele cereau să bea, să bea, să bea Când lumina focul îi vedeam pe toţi Erau îngrozitor de slabi şi chinuiţi Când m-au văzut, au zis: „Iată, ai venit la noi, prietenă? Acum vei trăi cu noi Noi am trăit pe pământ şi nu am iubit pe nimeni; nici pe slujitorii lui Dumnezeu, nici pe săraci, ci numai ne mândream, iubindu-ne numai pe noi Îl huleam pe Dumnezeu şi slujeam celor lepădaţi de El, iar pe păstorii ortodocşi îi ocăram şi niciodată nu ne-am spovedit, nici nu ne-am împărtăşit; iar păcătoşii care s-au pocăit de păcatele lor din toată inima, care mergeau la Biserică şi primeau pe săraci şi pe străini, dând milostenii şi ajutând pe toţi cei din nevoie şi făceau fapte bune, toţi aceştia se găsesc acolo în Rai” Eu m-am spăimântat foarte tare, m-am cutremurat de groază Mi se părea că mă aflu aici de un secol, aveam o stare apăsătoare, iar ei continuau să-mi spună: „Tu vei fi cu noi, tu vei trăi şi te vei chinui în vecii vecilor ca şi noi ” Dascălul Nicolae Dumitriu: „ Apoi am ajuns la poalele unui munte mare cu mulţime de copaci şi am văzut că de fiecare copac era legată o femeie goală Iar nişte corbi înfricoşaţi le mâncau pieptul până la oase şi ţipau groaznic şi cereau ajutor, dar nimeni nu le auzea — De ce le mănâncă pieptul acestor femei, plăcutule al lui Dumnezeu? — Acestea sunt femeile care nu au vrut să nască copiii şi să-i alăpteze, ci i-au ucis prin avorturi Aşa se vor munci în vecii vecilor ” Cuvânt despre tâlharul cel ce pe un prunc a omorât, apoi la rânduiala călugărească a venit şi s-a mântuit A fost oarecare tâlhar şi viind la Avva Zosima, rugă pe bătrânul, zicându-i: „Pentru Dumnezeu, fă milă cu mine, păcătosul, de vreme ce multe rele şi fără de număr păcate am făcut, ca să mă părăsesc de răutăţile mele” Iar Stareţul învăţându-l pe el, îndată l-a făcut pe el călugăr, dându-i lui sfântul chip După aceasta i-a zis lui Stareţul: Să mă crezi pe mine, fiule, că aici nu vei putea să petreci, căci de va auzi stăpânul, îndată te va lua pe tine Dar încă ascultă-mă pe mine şi te voi duce la o mănăstire mai departe de aici Deci l-a dus pe el la mănăstirea lui Dorotei, la marginea Gazei, şi vieţuind acolo ani, a deprins Psaltirea şi toată rânduiala călugărească După aceea iarăşi s-a suit la Stareţul în Firmin şi i-a zis lui: „Părinte, fă milă cu mine, dă-mi hainele cele mireneşti, iar acestea călugăreşti le ia” Iar Stareţului fiindu-i jale, i-a zis lui: „Pentru ce, fiule, voieşti să faci aşa?” Răspuns-a lui fratele: „Iată, după ce m-ai îmbrăcat în sfântul chip, Părinte, şi m-ai trimis la altă mănăstire, ani am petrecut acolo şi pe cât am putut am flămânzit şi m-am înfrânat şi cu toată frica lui Dumnezeu, întru tăcere m-am supus Şi ştiu că bunătatea lui Dumnezeu m-a iertat pe mine de multele mele rele Ci însă când merg la Biserică ca să mă împărtăşesc la altar, îndată îmi stă înainte un prunc şi-mi zice: „Pentru ce m-ai omorât pe mine?” Şi nici într-o zi nu mă slăbeşte, mustrându-mă mereu Deci, pentru aceasta, Părinte, voiesc să mă duc ca să mor pentru pruncul acela pe care l-am omorât eu, cel fără de minte” După aceea luându-şi hainele sale, s-a îmbrăcat într-însele şi a doua zi a ieşit din lavră Iar după ce s-a dus la cetatea Diospoli, îndată a doua zi l-au prins pe el şi l-au omorât şi aşa s-a dus la Domnul, curăţindu-se de toate păcatele sale şi cu sfinţii numărându-se Dacă numai pentru un prunc a făcut atâta canon în Mănăstire şi a trebuit să fie omorât şi el ca să fie iertat; ce va fi cu femeile care se duc la doctori şi varsă atâta sânge nevinovat!!! Care omoară şi zeci de copiii?!!! CUPRINS Despre blândeţe, smerenie şi îndelunga răbdare Despre blândeţe Despre smerenie Despre îndelungă răbdare Despre citirea Sfintelor Scripturi şi despre cheia înţelegerii lor Despre valoarea sufletului omului Îngerii Arhanghelii Începătoriile Stăpâniile Puterile Domniile Tronuri sau scaune Heruvimii Serafimii Drumul sufletului Împotriva reîncarnării Despre proroci şi prorocii mincinoşi, despre minuni şi false minuni, şi despre vedenii cereşti, şi despre cele înşelătoare, şi despre vise Despre pregătirea celor ce voiesc a primi preasfintele şi înfricoşatele taine ale lui Hristos şi despre osânda preoţilor care dau sfintele taine celor nevrednici Despre Melhisedec, împăratul Salemului, împăratul păcii Despre cele pedepse date de Dumnezeu părinţilor care nu-şi cresc copiii în frica şi certarea Domnului şi despre frica de Dumnezeu Despre neputreziciunea morţilor Predică despre conştiinţă Cele patru feluri de împărtăşire în biserica ortodoxă Cuvânt despre ascultare, paza blagosloveniei şi despre rai Despre minunile lui Dumnezeu din lumea florilor şi a ierburilor Despre minunile lui Dumnezeu din lumea arborilor şi a pomilor roditori Discuţii Despre Rai Despre iad Pentru ce pricină a îngăduit Dumnezeu pe satana să lupte cu creştinii Tâlcuirea psalmilor , şi a fericirilor Psalmul Psalmul Despre fericiri Împotriva avorturilor Cuvânt despre tâlharul cel ce pe un prunc a omorât, apoi la rânduiala călugărească a venit şi s-a mântuit DIFUZARE BACĂU: Str Iaşilor – Tel : Mobil: „Ce va da omul în schimb pentru sufletul său?” (Mc , ) Dar oare aşa de mare valoare să aibă sufletul nostru încât să nu poată fi răscumpărat cu toată lumea asta? Că auzim ce spune Mântuitorul mai departe: „De ar dobândi omul toată lumea şi de va pierde sufletul său, ce va folosi?” (Mc , ) Auziţi, fraţii mei, cât de mare şi nemăsurată valoare are sufletul nostru şi la câtă cinste şi valoare l-a ridicat pe el însuşi Domnul Dumnezeul şi Mântuitorul nostru Iisus Hristos? Şi dacă adevărul este aşa, cine va putea vreodată a se împotrivi acestui mare adevăr, să poată zice că sufletul nostru este mai ieftin şi nu preţuieşte cât lumea toată? EDITURA BUNAVESTIRE BACĂU - – I S B N - - - 